
TISKARNA  MAKSO  HROVATIN.  LJUBLJANA. 


1.    Borba  s  Turki  koncem  XV.  in  tekom 
XVi.  stoletja. 

Pregled  borbe  s  Turki.  Glavni  sunek 
turške  invazije  je  zadel  Srbe  ravno  ob  času  no- 
tranje krize  starosrbske  države.  Z  bitkama  ob 
Marici  in  na  Kosovem  je  bila  samostojnost  srbske 
države  izpodkopana  in  začela  se  je  turška  nadoblast 
nad  Srbi.  Toda  predno  se  je  turška  sila  v  srbskih 
zemljah  popolnoma  utrdila,  predno  je  v  podrobnem 
zag-ospodovala,  pa  je  preteklo  še  dokaj  časa.  Kljub 
začetnima  velikima  porazoma  so  se  Srbi  turškemu 
prodiranju  še  vedno  upirali,  ustavljali  se  turškemu 
g-ospodstvu  od  stopnje  do  stopnje,  od  pokrajine 
do  pokrajine.  Ta  borba  v  malem,  v  kateri  so 
Turki  polagoma  napredovali,  nam  kaže  mestoma 
zelo  različno  lice;  značilno  pa  je,  da  je  od  leta 
1371  do  leta  1499,  ko  je  bila  z  Žeto  poslednja 
srbska  državica  spremenjena  v  turško  provinco, 
preteklo  nad  sto  let.  Boj  srbstva  s  Turki  pa  se 
je  nadaljeval  tudi  še  potem,  ko  so  Turki  že  ne- 
omejeno in  neposredno  gospodovali  na  vsem  pol- 
otoku do  Donave  in  Save,  do  Črnega,  Egejskega 
in  Jadranskega  morja. 

Ko  je  s  porazom  na  Kosovem  Srbija  nehala 
biti  glavna  protiturška  sila  na  Balkanskem  polotoku. 


je  prešla  ta  vlogfa  na  Ogrsko,  ki  je  Turkom  po 
svoji  legi  zapirala  nadaljno  pot.  Ogrska  jo  je 
prevzela  že  koncem  XIV.  stoletja  z  nikopoljsko 
bitko ;  nadaljevala  jo  je  v  XV.  stoletju,  ko  je  Tur- 
čija po  srečno  prestani  notranji  krizi  znova  začela 
s  krepko  osvajalno  politiko  na  severozapadnem 
robu  polotoka.  Po  padcu  despotovine  in  Bosne  se 
je  turška  sila  pomaknila  tik  pod  ogrsko  mejo.  K 
sreči  je  Ogrska  ravno  takrat  dobila  v  kralju  Matiji 
Korvinu  energičnega  moža,  ki  je  takorekoč  celo 
drugo  polovico  XV.  stoletja  uspešno  čuval  mejo, 
—  da,  mogel  misliti  celo  na  ofenzivna  podjetja. 

V  tej  drugi  dobi  so  Srbi  radi  prihajali  na 
ogrsko  stran  v  borbo  zoper  Turke.  Mnogoštevilni 
srbski  izseljenci  so  v  ogrski  službi  nadaljevali  boj 
s  Turki,  udeležujoč  se  vojn  v  drugi  polovici  XV. 
in  začetkom  XVI.  stoletja.  S  katastrofo  pri  Mohaču 
leta  1526  je  Ogrska  prenehala  biti  središče  proti- 
turškega  odpora;  ta  uloga  je  prešla  sedaj  na 
habsburško  Avstrijo.  Poleg  srbskih  je  prešel  tudi 
večji  del  hrvatskih  zemelj  v  turško  oblast,  dočim 
so  postale  ostale  hi-vatske  in  slovenske  pokrajine 
obmejno  ozemlje,  izpostavljeno  neprestanim  turškim 
napadom.  Toda  turške  vojne  so  dobile  odslej  drug 
značaj.  S  tem,  da  so  se  Turki  utrdili  v  južni  in 
osrednji  Ogrski,  so  srbske  pokrajine  prenehale  biti 
obmejno  ozemlje.  Pač  se  je  istočasno  poživilo  boje- 
vanje ob  turško-h^bsburški  meji;  izhodišče  turških 
napadov  pa  je  postala  naša  Bosna,  katere  pomusH- 
manjeno  plemstvo  je  pošiljalo  v  hrvatsko  in  slovensko 
ozemlje  neskončne  tolpe  na  četovanje.  In  to  četovanje 
Bosancev,  ki  ga  je  ločiti  od  rednih  turških  vojsk,  je  pri- 
zadelo našim  krajem  največ  zla;  proti  njemu  je  nastal 
cel  obrambni  sistem,  takoimenovana  Vojna  Krajina. 


Ko  pa  je  napor  turške  ekspanzije  prekoračil 
svoj  zenit,  se  je  po  drugem  obleganju  Dunaja 
I.  1683  začela  reakcija,  to  je  avstrijska  protioFenziva, 
ki  je  imela  naposled  za  posledico  premaknitev  meje 
nazaj  na  Savo  in  Donavo  v  XVIII.  stoletju.  Bodisi 
v  malih,  a  neštevilnih  obmejnih  borbah  kakor  v 
teh  velikih  vojnah  so  sodelovali  Hrvatje,  Slovenci 
ter  Srbi  -  izseljenci  v  največjem  številu,  saj  so  na 
pr.  graničarji  tvorili  vedno  jedro  habsburških  čet. 
Kolikor  bolj  pa  so  se  avstrijske  vojske  približevale 
jedru  Srbije,  toliko  bolj  intenzivno  so  sodelovali 
Srbi  v  borbi  zoper  Turke.  Takrat  so  Srbi  upali, 
da  si  s  pomočjo  avstrijske  vojske  pribore  staro 
svobodo,  si  obnove  staro  srbsko  državo. 

Med  tem  pa  je  v  XVin.  stoletju,  zlasti  v  drugi 
polovici,  prevzela  Rusija  vodstvo  protiturške  po- 
litike ter  potegnila  pri  tem  tudi  simpatije  krščan- 
skega prebivalstva  na  polotoku  za  seboj.  Med 
srbskim  prebivalstvom  je  nastalo  dvoje^  središč 
samostojnega  odpora  proti  Turkom,  v  Črni  goiy 
in  v  severni  Srbiji.  Devetnajsto  stoletje  je  prineslo 
osvoboditev  večini  Balkanskega  polotoka,  zmago- 
vita vojna  1.  1912  pa  je  prinesla  naposled  narodno 
svobodo  vsem  južnim  delom  nekdanje  srbske  države, 
tudi  onim,  ki  so  jo  izgubili  s  porazom  na  Marici 
leta  1371. 

Turki  v  srbskih  pokrajinah.  Kakor  v 
Mali  Aziji  proti  Bizantincem,  tako  so  nastopali 
Turki  spočetka  tudi  proti  srbskim  knezom  in  sploh 
velikašem  s  tem,  da  so  skušali  naščuvati  kmete 
zoper  plemstvo,  obetajoč  jim  socijalno  svobodo. 
Sicer  pa  so  v  južni  Srbiji  srbski  knezi  vladali  tudi 
še  po  porazu  ob  Marici  v  svojih  pokrajinah,  pri- 
znavajoč turško  nadoblast;  Turki  so  imeli  taktiko, 


da  so  šele  po  njihovi  smrti  kratkomalo  namestili  svoje 
upravitelje  ter  srbske  kneževine  na  ta  način  mirnim 
potom  spremenili  v  turške  province.  Dalje  pa  se  opa- 
zuje pozneje  pri  Turkih  težnja,  posebno  ob  padcu 
despotovine,  pobiti  kolikor  mogoče  velik  del  srb- 
skega plemstva.  Turška  oblast  je  stremela  za  tem^ 
iztrebiti  uglednejše  kristjane  v  deželah,  ki  so  si  jih 
podvrgli.  Vsled  tega  opazujemo  n.  pr.  v  despotovini 
zanimivo  dejstvo,  da  so  se  izseljevali  na  Ogrsko 
ravno  uglednejši,  bogatejši  Srbi,  kajti  ti  so  največ 
trpeli  vsled  propada  srbske  države.  Kar  jih  je 
ostalo  po  turški  osvojitvi,  so  porabili  prvo  priliko, 
da  so  se  izselili  na  Ogrsko,  hoteč  se  s  tem  izogniti 
gotovi  pogubi.  In  ti  srbski  velikaši  so  radi  jemali 
s  seboj  družine  svojih  kmetskih  podložnikov  ter 
jih  naseljevali  na  posestvih  na  Ogrskem,  ki  so  jih 
dobili  v  dar  od  ogrskih  kraljev. 

Nižje  socijalne  plasti,  kmetsko  prebivalstvo^ 
potemtakem  izgube  lastne  državnosti  ni  občutilo 
tako  težko,  kakor  gospodujoči  sloji.  Spremenila 
je  takorekoč  samo  gospodarje,  dasiravno  seveda 
o  obetani  socijalni  svobodi  ni  moglo  biti  govora, 
kajti  turški  velikaši -spahije  so  kmalu  stopili  na 
mesto  domačih  plemičev. 

Glavna  opora  turški  oblasti  v  balkanskih  de- 
želah pa  je  bila  kolonizacija.  V  osrednji  Mali  Aziji 
se  je  bilo  število  turškega  prebivalstva  tako  po- 
množilo, da  je  bilo  na  razpolago  mnogo  življa  za 
izseljevanje.  Tako  so  se  koj  koncem  XIV.  in  tekom 
XV.  stoletja  naselile  na  polotoku  velike  množice 
Turkov.  Najpreje  in  najmočneje  so  Turki  poselili 
Tracijo,  pozneje  pa  tudi  vzhodni  pas  Bolgarije,, 
zlasti  med  Donavo  in  Črnim  morjem,  kjer  se  je 
bilo  prebivalstvo  vsled  tatarskih  napadov  XIII.  do 


XIV.  stoletja  močno  razredčilo.  Pas  turških  naselbin 
je  segal  ob  morju  od  Tracije  proti  Solunu  in  po- 
zneje tudi  dalje  proti  Tesaliji  ter  proti  Skoplju. 
Pri  teh  spremembah  je  od  balkanskih  narodov 
največ  ozemlja  izgubilo  grško  prebivalstvo,  dočim 
so  se  Slovani,  zlasti  Srbi,  boljše  držali,  za  kar  pa 
je  iskati  razlago  tudi  v  okolnosti,  da  se  Turki  v 
goratem  ozemlju  niso  naseljevali.  V  vsej  notranjosti 
polotoka,  torej  tudi  na  srbskem  ozemlju,  so  se 
Turki  naseljevali  le  po  mestih  in  gradovih,  kjer 
so  se  najpreje  ustanovili  kot  vojaške  posadke, 
posebno  ob  cestah  proti  Belgradu  in  proti  Bosni. 
Kjerkoli  leži  med  Slovani  ali  Albanci  kaka  izolirana 
turška  naselbina,  se  nahajajo  v  bližini  brez  dvoma 
razvaline  kake  utrdbe,  ki  je  imela  v  dobi  osvojitve 
vojaški  pomen.  Turško  prebivalstvo  v  Evropi  je 
v  kratkem  tako  naraslo,  da  so  po  1.  1402  sestojale 
močne  vojske  že  iz  samih  evropskih  Turkov.  S 
Turki  vred  pa  so  prišli  v  južnoslovanske  dežele 
tudi  cigani,  ali  kakor  so  jih  tudi  imenovali  „Egip- 
čani",  ki  dotlej  na  polotoku  niso  bili  znani. 

Treba  je  povdariti,  da  Turkov  iz  dobe  osvo- 
jitve Balkanskega  polotoka  nikakor  ni  primerjati  s 
Turki,  kakor  se  nam  kažejo  v  moderni  dobi.  Bili 
so  marveč  mlado,  sveže  ljudstvo,  ki  je  imelo  dobro 
državno  organizacijo  in  prvovrstno  vojsko;  zlasti  je 
bila  njih  lahka  konjenica  vedno  kos  manj  okretnim 
srbskim  jezdecem.  Kljub  temu,  da  so  bili  še  napol 
nomadi,  so  se  bili  vendarle  navzeli  že  marsikaterih 
kulturnih  vplivov  islamskega  kroga.  Zapadnoevrop- 
ski  potniki,  ki  so  v  XV.  stoletju  imeli  opraviti  na 
Balkanu,  hvalijo  strog  red  in  disciplino  turške  vojske, 
zmerno  življenje  Turkov,  zlasti  pa  občno  varnost,  ure- 
jenost in  pravičnost,  ki  so  vladale  v  njihovi  državi. 


Dasiravno  je  vladalo  v  srbskih  deželah  tudi 
za  časa  turškega  osvajanja  še  vedno  razmeroma 
precejšno  blagostanje  in  je  bila  gostota  prebival- 
stva prejkoslej  velika,  se  je  vendar  položaj  kmet- 
skega  prebivalstva  v  tej  dobi  slabšal.  V  pokrajinah, 
ki  so  se  nahajale  v  boju  s  Turki,  ob  meji,  so 
povzročali  veliko  škodo  turški  napadi,  ki  so  po- 
vzročali pustošenje,  plenjenje  in  odvajanje  ljudi  v 
sužnost.  Po  drugi  strani  pa  so  postajala  davčna 
bremena  vedno  težja,  zakaj  v  obrambo  dežele  so 
zahtevali  srbski  velikaši  vedno  večjih  žrtev  od 
prebivalstva.  Ko  pa  so  se  Turki  polastili  dežele, 
so  v  glavnem  pustili  stare  uredbe  nespremenjene, 
zamenili  so  takorekoč  le  gospodarje.  Vrh  tega  se 
je  turško  gospodstvo  ustalilo  šele  polagoma,  stop- 
njo za  stopnjo. 

Položaj  srbskega  prebivalstva  pa  se  je  kmalu 
poslabšal.  Davki  so  postajali  večji,  krivično  posto- 
panje pogostejše  in  krščanska  raja  ni  več  našla 
pri  turških  oblastnikih  tiste  pravične  zaščite,  kakor 
v  prvi  dobi.  Zato  se  je  jela  večati  odpornost  srb- 
stva  napram  Turkom ;  kazala  se  je  v  bojih  in  zlasti 
v  neprestanem  izseljevanju  iz  turškega  ozemlja. 
Kakor  pa  se  Turki  niso  polastili  dežele  povsod 
na  enak  način,  tako  se  tudi  razmerje  srbskega 
življa  do  Turkov  ni  razvijalo  povsod  enako;  med- 
sebojna mržrija  je  bila  v  nekaterih  pokrajinah  večja 
in  vsled  tega  tudi  izseljevanje  občutnejše. 

Izseljevanje  srbskega  prebivalstva  iz  starih 
pokrajin  proti  severu  in  zapadu  se  je  začelo  isto- 
časno, kakor  se  je  težišče  srbske  države  pred 
Turki  umikalo  z  juga  na  Moravo  in  k  Donavi. 
Pred  vsem  so  pred  turškim  gospodstvom  bežale 
plemiške  rodbine  in  sicer  že  v  dobi  kosovske  bitke. 


Selile  so  se  najprej  iz  južnih  pokrajin  v  severne 
dele,  nato  pa  so  se  zatekale  najbolj  na  Ogrsko. 
Tako  sta  stopila  v  ogrsko  kraljevsko  službo  Andrej 
in  Dmitrij,  sina  kralja  Vukašina,  torej  brata  ,,kra- 
Ijeviča  Marka" ;  Dmitrij  je  bil  okrog  leta  1407 
veliki  župan  aradske  županije.  Mnogi  velikaši  in 
pokrajinski  vladarji  so  se  napotili  tudi  po  zapadno- 
evropskih  državah,  pričakujoč  odtod  pomoči  zoper 
Turke  in  upajoč,  da  dobe  s  pomočjo  zapada  zopet 
svoja  posestva,  svoje  državice.  Bilo  pa  je  tudi" 
takih,  ki  so  sprejeli  islam  ter  se  popolnoma  ispri- 
jaznili  z  osvojitelji ;  tako  so  storili  na  primer 
člani  hercegovske  in  zetske  dinastije.  O  islamizi- 
ranju  bosanskega  plemstva  bo  pozneje  natančneje 
govor. 

Preseljevanje  na  Ogrsko  se  je  vršilo  v  vedno 
večjem  obsegu,  odkar  so  dobili  despoti,  zlasti 
Štefan  Lazarevič  in  Jurij  Brankovič,  na  južnem 
Ogrskem  velika  posestva,  ki  so  jim  jih  podarili 
ogrski  kralji.  Na  teh  posestvih  so  despoti  naselje- 
vali srbske  begunce,  po  večini  kmetske  družine. 
Srbski  izseljenci  so  se  tekom  prve  polovice  XV. 
stoletja  naseljevali  v  vedno  večjem  številu  onstran 
srbskih  meja,  ob  Donavi,  Tisi  in  Morišu,  po  Sremu, 
Slavoniji  in  Hrvatski.  Izseljevanje  so  močno  po- 
speševale tudi  kužne  bolezni,  slabe  letine  in  lakota, 
pod  katerimi  je  trpel  polotok.  Begunci  so  iskali 
zavetja  tudi  v  dalmatinskih  mestih  in  sploh  na 
benečanskem  ozemlju.  Mnogo  Srbo- Hrvatov  ter 
Albancev  se  je  umaknilo  celo  čez  morje  ter  se 
naselilo  v  južni  Italiji,  o  čemer  pričajo  še  danes 
tamkajšnje  albanske  in  slovanske  kolonije.  Izselje- 
vanje je  naraščalo  po  padcu  Smedereva;  Srbi  so 
vstopali  v  ogrsko    vojsko   ter   tvorili   v   nji   velike 


oddelke  kot  pešci,  konjiki  in  celo  kot  posadke  na 
bojnih  ladjah  na  Donavi. 

Obnovitev  despotovine  na  Ogrskem. 
(1471 — 1537.)  Po  padcu  despotovine  in  Bosne  je 
postajala  turška  nevarnost  za  Ogrsko  vedno  očit- 
nejša. Kralj  Matija  Korvin  je  vsled  tega  v  pravil- 
nem razumevanj;u  položaja  skrbel,  da  obdrži  južno 
obrežje  Donave  in  Save,  zato  je  ustanovil  v  se- 
verni Bosni  banata  Jajce  in  Srebrnik.  Odslej  so 
"«se  Srbi  do  katastrofe  pri  Mohaču  borili  na  strani 
Ogrov  zoper  Turke.  Kako  si  je  Matija  skušal  do- 
biti trdnih  tal  v  Bosni  s  tem,  da  je  Nikolo  Iločkega 
oklical  za  bosanskega  kralja,  o  tem  je  bil  govor 
v  prvem  .delu  (str.  206).  Srbe  iz  despotovine  je 
pridobil  zase,  ker  je  podaril  mnogim  srbskim  ve- 
likašem  velika  posestva  na  ogrskih  tleh.  Hoteč  si 
pridobiti  v  srbskih  beguncih  mejne  obrambe  proti 
neprestanim  turškim  napadom  na  južno  Ogrsko, 
je  oklical  vnuka  Jurija  Brankovica,  Vuka  Bran- 
ko v  i  č  a  G  r  g  u  r  o  v  i  C  a ,  sina  oslepljenega  Grgurja, 
za  srbskega  despota,  mu  podaril  Slankamen 
in  Berkasovo  ter  mnoga  druga  posestva  (1471)  in 
mu  izročil  poveljstvo  nad  vsemi  Srbi  v  ogrski  službi. 

Tako  je  bila  obnovljena  despotovina  na  ogr- 
skih tleh.  Vuk  Brankovič  (1471—1485)  se  je  bil 
odlikoval  po  svojem  junaštvu,  zato  ga  je  narod 
imenoval  „Zmaja"  ali  „zmaj- despota".  V  vedno 
večjih  trumah  so  se  zbirali  Srbi  okrog  njega,  za- 
upajoč nanj  kot  na  potomca  starih  svojih  vladar- 
jev. Odslej  boji  v  obmejnem  ozemlju  niso  nikdar 
prenehali.  Turki  so  pohajali  na  roparske  pohode 
čez  Savo  in  Donavo  g-loboko  v  ogrsko  nižino ; 
madžarsko  prebivalstva  je  bežalo  pred  njimi,  iz- 
seljujoč se  od  Dolenje  Tise  in  Donave    na   sever. 


Mnogi  kraji  so  vsled  tega  ostali  napol  prazni  in 
pusti;  vanje  so  se  doseljevali  Srbi  z  juga.  Da  bi 
lažje  prehajali  čez  Savo,  ^  so  si  Turki  ustanovili 
trdnjavo  Zaslon  (danes  Sabac) ;  leta  1476  pa  sta 
kralj  Matija  in  despot  Vuk  mesto  zavzela.  Odslej 
je  Vuk  s  svojimi  bojevitimi  četami  udarjal  daleč 
proti  jugu  v  zasužnjene  pokrajine,  1.  1479  zavzel, 
oplenil  in  požgal  Sarajevo,  1.  1481  pa  storil  enako 
s  Kruševcem.  V  teh  in  mnogih  manjših  pohodih 
so  Vukove  čete  na  vso  moč  pustošile  in  plenile 
po  turški  deželi ;  vsakokrat  pa  so  pripeljale  s  seboj 
neštete  tisoče  srbskega  prebivalstva  z  orodjem, 
vozovi  in  družinami  ter  jih  naselile  po  novi  despo- 
tovini  južne  Ogrske.  Samo  v  letih  1479 — 1483  se 
je  preselilo  iz  Bosne  in  Srbije  do  200.000  ljudi  v 
južno  Ogrsko.  Kralj  Matija  je  zelo  rad  naseljeval 
Srbe  ob  južni  meji,  ker  so  mu  bili  gotovo  najboljša 
obramba  dežele  proti  Turkom.  Zato  pa  jim  je 
dajal  vsakovrstne  gospodarske  in  verske  privilegije, 
tako  da  so  vživali  večje  svoboščine  kakor  madžarsko 
prebivalstvo.  Despot  in  ostali  srbski  velikaši  pa 
so  mu  s  svojimi^  boja  vajenimi  četami  pomagali 
tudi  v  bojih  na  Češkem,  kakor  tudi  v  vojski  zoper 
Friderika  Habsburškega.  Vseh  teh  bojev  so  se 
Srbi  udeleževali  s  posebno  vnemo,  ker  so  še  vedno 
upali,  da  bo  mogoče  z  ogrsko  pomočjo  osvoboditi 
Srbijo  ter  obnoviti  despotovino  v  vsem  nekdanjem 
obsegu. 

Po  Vukovi  smrti  je  Matija  despotsko  čast 
podelil  drugemu  Brankoviču  in  sicer  Juriju,  sinu 
oslepljenega  Štefana  Brankoviča.  Despot  Jurij 
(1486 — 1496)  je  enako  kakor  prednik  dobil  mnoga 
posestva  na  ogrski  in  hrvatski  zemlji;  ko  pa  je 
vstopil  v  samostan,    mu  je  sledil    kot  despot  brat 


Jovan  (1496 — 1502),  zadnji  moški  iz  rodu  Bran- 
kovicev.  Kakor  doslej,  je  trajala  tudi  za  njega 
neprestana  srdita  borba  ob  meji ;  njegov  cilj  pa 
je  bil  pred  vsem,  obnoviti  zopet  Srbijo  v  starem 
obsegu.  Toda  po  zmagovitih  drznih  napadih  v 
turško  srbsko  ozemlje  je  vsled  prenaporov  že  v 
kratkem  umrl  brez  moških  potomcev.  Kralj  Vladi- 
slav  mu  je  imenoval  za  naslednika  mogočnega 
hrvatskega  vehkaša  Ivana  ali  Ivaniša  Berisla- 
v(ič)a  (1504 — 1514),  ki  je  stoloval,  kakor  njegovi 
predniki,  v  Kupinikuv  Sremu.  Pozneje  je  bil 
imenovan  tudi  za  bana  v  jajcu."  Za  njim  je  postal 
srbski  despot  njegov  sin  Štefan  Berislav(ic) 
(1515—1535). 

Turško  napredovanje  za  sultana  Su- 
lejmana  (1520 — 1566)  v  zvezi  z  notranjimi 
zmedami  na  Ogrskem  in  Hrvatskem.  Ka- 
kor je  Ogrska  za  naslednikov  kralja  Matije,  Vla- 
dislava  11.  in  Ludovika  11.  hitro  propadala,  tako  je 
dosegla  istočasno  Turčija  višek  svoje  moči,  ko  ji 
je  zavladal  eden  najslavnejših  vladarjev,  sultan 
Sulejman  (1520 — 1566).  Ta  energični  vladar  je 
koj  začel  odločilno  ofenzivo  proti  Ogrski,  zavzel 
leta  1521  Sabac  in  Belgrad  ter  udaril  čez  Savo. 
L.  1526  je  sledila  katastrofa  pri  Mohaču,  pri  kateri 
je  sultan  zavzel,  dasi  topot  le  začasno,  Budim  in 
velik  del  Ogrske,  ki  je  ostala  brez  kralja. 

Bitka  pri  Mohaču  ni  važna  le  zaradi  poraza 
samega,  temveč  zlasti  zaradi  okolnosti,  da  se  je 
po    smrti    kralja    Ludovika    11. ,    ki    je    poginil    na 


*^  Nezgodovlnska  osebnost  je  glasom  Jirečka  in  Ivica 
despot  Štefan  Stiljanovic  {"]'  1516),  ki  ga  navajajo  nekatere 
knjige. 

begu,  vnela  dolgotrajna  borba  za  ogrski  prestol 
med  dvema  strankama.  Ko  so  Turki  odšli  iz  Ogr- 
ske, je  ena  stranka  v  Stolnem  Belemgradu  izvolila 
in  okronala  za  kralja  najmogočnejšega  domačega 
velikaša  Ivana  Zapoljskega  (1526 — 1540),  do- 
čim  je  druga  manjša  stranka  malo  nato  izvolila 
v  Požunu  Ferdinanda  Avstrijskega  (152j5 — 
1564)  za  vladarja;  slednjega  so  si  tudi  Cehi 
izbrali  za  kralja.  Ker  nobena  od  nasprotujočih  si 
strank  ni  hotela  odjenjati,  je  ta  srdita  in  trdo- 
vratna borba  popolnoma  upropastila  državo.  Ka- 
tastrofa pri  Mohaču  pomeni  neposredno  udarec 
tudi  srbstvu,  kajti  z  njo  je  bila  takorekoč  uničena 
nada  pri  Srbih,  posebno  pri  ogrskih  izseljencih, 
da  bo  mogoče  s  pomočjo  Ogrske  osvoboditi  Srbijo. 

Tudi  Srbi  in  Hrvati  so  se  razcepili  na  pri- 
staše Ferdinandove  in  Zapoljeve.  Na  Hrvatskem 
se  je  v  Cetinu  sestal  poseben  sabor,  ki  je  1.  1527 
Ferdinanda  izvolil  za  kralja.  Slavonski  velikaši  pa 
so  se  postavili  na  stran  Zapoljskega,  izvolivši  ga 
na  posebnem  saboru  za  kralja.  V  bojih,  ki  so  se 
začeli,  so  sodelovali  tudi  Srbi,  katerih  en  del  je 
potegnil  s  Ferdinandom,  drugi  z  Ivanom. 

Takrat  se  je  pojavil  med  južnoogrskimi  Srbi 
nenavaden  mož,  Jovan,  ki  so  ga  Srbi  imenovali 
carja;  bila  je  vera,  da  je  potomec  grških  ce- 
sarjev, dočim  je  drug  glas  trdil,  da  je  iz  rodovine 
starih  srbskih  despotov.  Madžari  so  ga  nazivali 
„Crni  mož".  Ta  drzni  vojskovodja  je  smatral  za 
svoje  poslanstvo,  da  osvobodi  ne  le  Bačko  in 
Banat  turških  posadk,  marveč  da  sploh  prežene 
Turke  iz  Evrope.  Zbral  je  v  okt.  1.  1526  okrog 
sebe  velike  množice  srbskih  čet  in  ustanovil  svojo 
oblast  najpreje  v  severnem  delu  Bačke  in  Banata,. 

stolujoč  spočetka  v  Subotici,  nato  v  Seg-edinu. 
S  svojo  izredno  veliko  vojsko  je  car  Jovan  pre- 
gnal Turke  iz  imenovanih  pokrajin,  nastopal  pa 
je  tudi  Lioper  madžarske  velikaše,  katerih  zemljo 
je  razdeljeval  med  Srbe.  Teg-a  moža  je  pridobil 
Ferdinand  zase;  toda  v  bojih,  ki  so  se  nato  raz- 
vili med  njim.  in  pristašem  Zapoljskega,  je  po 
srditi  borbi  „car  Jovan"  v  juliju  1527  padel.  Nje- 
gove čete  so  se  razkropile;  mnogo  jih  je  presto- 
pilo v  Ferdinandovo  vojsko. 

Ferdinand  je  pridobil  zase  tudi  despota  Šte- 
fana Berislaviča,  ki  je  v  Slavoniji  Turke  potiskal 
nazaj.  Tedaj  je  Ivan  Zapoljski  imenoval  znameni- 
tega srbskega  vojskovodjo  Radiča  Božiča  (1527 
do  1528)  za  despota.  Ta  stari  junak  pa  je  umrl  že 
v  kratkem.  V  tem  je  Ferdinand  z  močnimi  silami 
udaril  na  Ogrsko  in  premagal  Zapoljo,  ki  je  moral 
slednjič  zbežati  na  Poljsko.  Toda  istočasno  so  na 
jugu  Turki  dosegli  nove  važne  uspehe;  zavzeli  so 
Jajce  in  Banjaluko  v  Bosni  ter  Liko  in  Krbavo 
v  Hrvatski  (1528).  Tedaj  je  premagani  Ivan  Za- 
poljski sklenil  zvezo  s  sultanom.  Turki  so  vnovič 
prišli  na  Ogrsko,  postavili  Zapoljskega  za  kralja 
in  1.  1529  celo  oblegali  Dunaj,  dasi  zaman.  L.  1532 
se  je  sultan  z  novo  vojsko  napotil  proti  Dunaju, 
toda  hrabri  hrvatski  vojskovodja  Nikola  Jurišič 
(tedaj  kranjski  deželni  glavar)  ga  je  z  malošte- 
vilnimi četami  zadržal  v  zapadnoogrski  trdnjavi 
Kiseg,  odkoder  so  se  Turki  naposled  vrnili  v 
Turčijo,  oplenivši  spotoma  dodobra  severovzhodne 
slovenske  in  hrvatske  pokrajine.  V  neprestanih 
obmejnih  bojih  pa  so  Turki  v  malem  stalno  na- 
predovali; 1.  1537  so  zavzeli  važno  Požego  v  Sla- 
voniji   in    Klis  v  Dalmaciji.    S    tem    je    ostala  vsa 

južna    Hrvatska    (danes  severna  Dalmacija)   v  tur- 
ških rokah. 

Despot  Štefan  Berislavic  se  je  med  temi  boji 
zameril  Ferdinandu,  ki  ga  je  dal  ujeti.  Despotu 
pa  se  je  posrečilo  uiti.  Podal  se  je  k  sultanu  Su- 
lejmanu,  ki  g-a  je  radostno  sprejel  ter  mu  pre- 
pustil vsa  njeg-ova  posestva  v  Slavoniji  (1529). 
Štefan  je  1.  1535  padel  v  nekem  boju  z  bosan- 
skim beg-om.  Ko  je  Ferdinand  po  padcu  Požege 
in  Klisa  sklenil  Slavonijo  zopet  iztrgati  Turkom,, 
je  imenoval  za  srbskega  despota  Pavla  Bakica, 
izkušenega  poveljnika  srbskih  čet  v  Ferdinandovi 
vojski  (1537),  z  željo,  da  bi  se  vsi  Srbi  zbrali 
pod  njegovo  zastavo.  V  Koprivnici  na  Hrvatskem 
se  je  zbrala  številna  vojska,  sestoječa  iz  čet  iz, 
avstrijskih,  zlasti  slovenskih  dežel,  pa  tudi  iz  Češke, 
in  Hrvatske.  Za  poveljnika  je  Ferdinand  imenoval 
generala  Ivana  Kacijanarja,  kranjskega  velikaša, 
ki  se  je  bil  odlikoval  že  v  neštevilnih  bojih  s- 
Turki.  Cilj  temu  vojnemu  podjetju  je  bila  osvo- 
jitev Oseka  in  vzhodne  Slavonije.  Toda  pohod, 
ki  je  bil  slabo  pripravljen,  se  je  pričel  jesenski 
čas  1.  1527;  ^deževno  vreme,  pomanjkanje  hrane 
in  kužne  bolezni  so  kmalu  oslabile  sicer  šte- 
vilno Kacijanarjevo  vojsko.  Napad  na  dobro  za- 
varovani Osek  se  je  izjalovil  in  vojska  se  je  za- 
čela pomikati  nazaj.  Umikanje  pa  se  kmalu  spre- 
menilo v  obupen  beg,  v  katerem  so  poveljniki  s 
Kacijanarjem  vred  izgubili  glave  ter  kratkomalo 
sramotno  pobegnili,  prepustivši  čete  nesrečni  usodi. 
Pavel  Bakič,  ki  ni  hotel  bežati,  je  padel  v  boju 
srbskih  konjikov  z  janičarji.  Ostanek  Kacijanar- 
jevih  čet  so  Turki  pri  Gorjanu  (v  bližini  Djakova) 
popolnoma  uničili. 

Kacijanarjevo  podjetje  se  je  tedaj  končalo  s 
popolnim  porazom.  Ferdinand  ga  je  postavil  pred 
sodišče,  posrečilo  pa  se  mu  je  uiti  na  Hrvatsko, 
kjer  si  je  pridobil  med  plemstvom  mnogo  pristašev. 
Ferdinand  je  razpisal  nagrado  za  onega,  ki  bi 
mu  ga  privedel  živega  ali  mrtvega.  Kacijanar  je 
bil  začel  že  pogajanje  s  Turki;  Nikolaj  Zrinjski 
pa  ga  je  dal  v  Kostanjici  usmrtiti  (1539). 

Pod  vtisom  slavonskega  poraza  se  je  slednjič 
Ferdinand  vendarle  poravnal  z  Zapoljo  ter  sklenil 
z  njim  mir  v  Velikem  Varadinu  1.  1538,  po  kate- 
rem je  Zapolja  obdržal  vzhodni  del  Ogrske,  ki 
ga  je  imel  v  oblasti,  proti  obljubi,  da  po  njegovi 
smrti  pripade  Ferdinandu.  Toda  ko  je  dve  leti 
nato  res  umrl,  so  njegovi  pristaši  kljub  temu  okli- 
cali  njegovega  nedoletnega  sina  Ivana  Sigmunda 
za  ogrskega  kralja.  Zopet  se  je  Ferdinand  s  silo 
poskusil  polastiti  Ogrske,  njegov  napad  pa  je 
imel  za  posledico  nov  sultanov  pohod.  Sulejman 
je  1.  1541  v  Budimu  proglasil  osrednjo  Ogrsko 
med  Tiso  in  Blatnim  jezerom,  Budimom  in  Savo, 
za  turški  pašaluk.  Zatišje  in  Erdeljsko  je  izročil 
Ivanu  Sigmundu  v  upravo,  lasteč  si  protektorat 
nad  tem  odslej  posebnim  političnim  teritorijem. 
Ostanek  Ogrske  in  Hrvatske  na  severozapadu  je 
ostal  Ferdinandu.  Turki  pa  so  mu  v  naslednjih 
lel^h  vzeli  še  znatne  obmejne  predele,  tako  na 
Hrvatskem  Pakrac,  Virovitico,  Cazmo  in  Kosta- 
njico.  Na  podlagi  priznanja  tega  stanja  je  prišlo 
med  Ferdinandom  in  Turki  do  premirja. 

Vsled  navedenih  turških  uspehov  je  Srbija 
nehala  biti  obmejna  pokrajina,  ležeč  odslej  v  osred- 
njem delu  turške  oblasti.  S  tem  je  bilo  uničeno 
upanje  Srbov,  z  ogrsko  pomočjo    obnoviti  Srbijo. 

Pavel  Bakic  je  bil  poslednji  srbski  vojskovodja, 
ki  je  imel  naslov  despota.  Ko  je  L  1562  tudi 
Banat  ostal  v  turških  rokah,  se  je  ves  srbski  svet 
nahajal  v  turški  oblasti,  od  hrvatske  zemlje  pa  se 
je  ie  ozek  pas  na  severozapadu  nahajal  v  habs- 
burški posesti,  dočim  so  ob  morskem  pasu  hrvat- 
ske in  srbske  zemlje  gospodovali  Benečani. 

L.  1566  je  sultan  Sulejman  začel  novo  vojsko 
zoper  Habsburžane.  Dvignil  se  je  z  velikansko 
vojsko  ter  prekoračil  Dravo  pri  Oseku,  hoteč  uda- 
riti na  Dunaj.  Takrat  je  zapovedoval  mestu  in 
trdnjavi  S  i  getu  na  levem  bregu  Drave  hrvatski 
velikaš  Ni  ko  I  a  Zrinjski,  ki  je  bil  vsled  svojih 
pogostnih  napadov  na  turško  ozemlje  Ogrske  pri 
Osmanih  v  slabem  spominu.  Sulejman  krene  z 
večino  vojske  pod  Siget,  hoteč  Zrinjskega  kazno- 
vati. Zrinjski  je  imel  le  majhno  posadko,  sestoječo 
po  večini  iz  Hrvatov,  vendar  je  z  njo  razmeroma 
dolgo  odbijal  napade  sovražnikov,  ki  so  imeli  iz- 
vrstno artiljerijo  in  obilne  priprave  za  izpodkopa- 
vanje  obzidja.  Po  junaški  obrambi,  ki  je  razširila 
njegovo  slavo  po  celi  Evropi,  pa  je  slednjič  uvidel, 
da  se  ne  more  več  ustavljati  premoči.  Ker  se  pa 
ni  hotel  udati,  je  napravil  slednjič  z  ostankom 
junaških  branilcev  izpad  iz  trdnjave  ter  v  srditi 
borbi  junaško  padel  s  svojimi  tovariši.  Toda  tri 
dni  pred  padcem  Sigeta  je  v  taboru  pred  trdnjavo 
umrl  petinsedemdesetletni  sultan  Sulejman;  vendar 
je  veliki  vezir  Mehmed-paša  Sokolovič,  znameniti 
pomuslimanjeni  Srb,  vojski  zamolčal  njegovo  smrt 
do  osvojitve  Sigeta.  Nato  se  je  turška  vojska  vrnila 
v  Turčijo. 

V  tej  dobi  se  je  v  zapadni  Evropi  večkrat 
pojavilo    stremljenje,    dvigniti    se   na  odločilni    boj 

15 


zoper  Turke  ter  jih  pognati  iz  Evrope.  Poleg- 
Španije  so  se  zlasti  papeži  trudili,  da  bi  pridobili 
vladarje  za  boj  zoper  Osmane,  pri  čemer  so  ra- 
čunali tudi  s  splošnim  uporom  krščanskega  prebi- 
valstva na  Balkanu.  Toda  prišlo  ni  do  nikakršnega 
podjetja,  edinole  ob  priliki  turškega  napada  na 
benečanski  Ciper  je  prišlo  do  zveze  med  papežem, 
španskim  kraljem  Filipom  II.,  Benetkami  in  Genovo 
proti  Turčiji.  Oborožili  so  močno  brodovje,  s  ka- 
terim je  znameniti  don  Juan  J'  Austria  1.  1571  pri 
Lepantu  premagal  in  uničil  turško  ladjevje.  Turška 
moč  na  morju  je  bila  s  tem  sicer  uničena,  drugega 
pomena  pa  ta  krščanska  zmaga  ni  imela,  za  osvo- 
boditev Balkancev  pa  celo  nikakršnega.  Balkanska 
raja  je  bila  navezana  edinole  nase. 

Razmere  v  Bosni.  Med  evropskimi  tur- 
škimi provincami  je  igrala  Bosna  skoro  najvaž- 
nejšo vlogo.  Tu  se  je  mogla  turška  oblast  natrd- 
nejše  ukoreniniti. 

Prej  je  bil  govor  o  tem,  da  so  se  po  vseh 
srbskih  zemljah  dogajali  slučaji,  da  so  člani  naj- 
višjega plemstva  prestopili  k  islamu.  Ta  korak  jim 
je  odprl  dostop  do  vseh  odličnejših  mest  v  državi, 
do  mest,  ki  so  bila  privilegij  gospodujočega  na~ 
roda.  Ravno  v  tem  je  bila  največja  asimilativna 
sila  osmanske  države :  v  tej  veliki  državi,  ki  se  je 
nahajala  neprestano  v  akciji,  se  je  mogel  vsakdo,, 
ki  je  upotrebil  potrebno  zmožnost,  povzpeti  do 
najvišjih  mest,  ki  so  mu  nudila  čast  in  vsakovrst- 
nega bogastva.  Ni  čuda,  da  je  bilo  povsod  nešteto 
takih,  ki  jih  je  zmikalo  v  Carigrad  in  ki  so  zapustili 
vero  svojih  prednikov  ter  napravili  v  državni  službi 
sijajni  napredek.  Bodisi  Albanci,  Grki  ali  Slovani, 
vsi  so  dajali    turški   državi  celo  najimenitnejše  dr- 

žavne  dostojanstvenike ;  vzpričo  razsežnosti  srb- 
skega ter  hrvatskega  ozemlja  jih  je  bilo  zlasti  iz 
teh  pokrajin  na  stotine.  Gotovo  je  značilno,  da  je 
bilo  v  dobi  od  15.  do  18.  stoletja  samo  iz  Bosne 
in  sosednih  hrvatskih  krajev  nič  manj  ko  18  veli- 
kih vezirjev!  Pri  tem  pa  so  se  nahajali  ti  dosto- 
janstveniki mnogokrat  s  člani  svoje  rodovine,  ki 
so  ostali  zvesti  krščanstvu,  v  stalni  zvezi  ter  so 
jim  z  mnogočim  poniagali  ali  jih  celo .  poklicali  k 
sebi.  Vzpričo  tega  nam  je  razumljivo,  da  je  igral 
slovanski  ali  boljše  srbsko  -  hrvatski  jezik  v  prvi 
dobi  veliko  vlogo  v  Carigradu.  Znano  je,  da  se 
je  moglo  odposlanstvo  Ferdinanda  I.  leta  1530  v 
Carigradu  sporazumeti  le  v  tem  jeziku.  Prav  tako 
je  tudi  v  janičarski  vojski  slovanski  jezik  bil  naj- 
pogostneje  občevalni  jezik  vojaštva.  Poroča  se,  da 
je  govoril  Sulejman  s  častniki  svoje  vojske,  ki  so 
bili  pretežno  iz  Bosne,  Srbije  in  Bolgarske,  v  slo- 
vanskem jeziku. 

Prav  posebne  razmere  pa  so  bile  v  Bosni. 
Tu  je  v  predturški  dobi  plemstvo  dobilo  tako 
izredno  moč,  kakor  nikjer  drugod  v  jugoslovanskih 
deželah.  Bilo  pa  je,  kakor  povsod,  samopašno,  upi- 
rajoč se  vsakršni  močnejši  centralni  oblasti,  povrh 
pa  še  razprto  v  hudih  verskih  bojih.  Poroča  se, 
kako  so  Turki,  pridobivajoč  si  v  deželi  vedno 
večji  vpliv,  velikaše  radi  ščuvali  drugega  proti 
drugemu,  da  so  jih  na  ta  način  lažje  drugega  za 
drugim  uničili ;  poroča  se  tudi,  kako  so  ščuvali 
podložne  kmete  zoper  plemstvo.  Dasi  Turki  niso 
nikjer  kristjanov  silili  sprejeti  islam,  vendar  se  je 
ravno  v  Bosni  plemstvo  v  zelo  velikem  obsegu 
islamiziralo.  Bosanski  velikaši  so  prestopali  v  islam, 
da    si    zasigurajo    ne  le    dostop    do    višjih    mest   v 

Carigradu,  temveč  predvsem  tudi,  da  si  omog-očijo 
trajno  ohranitev  dotedanje  oblasti  doma,  bodisi  v 
političnem  ali  upravnem,  kakor  v  gospodarsko- 
socijalnem  oziru.  In  ker  je  bila  večina  bosanskega 
plemstva  bogomilska,  je  z  islamiziranjem  gospode 
bogomilstvo  kmalu  popolnoma  izginilo.  Na  ta  način 
je  bosansko  plemstvo,  kar  se  ga  ni  izselilo  ali 
poginilo  v  bojih,  ostalo  na  svojih  posestvih;  na- 
mesto naslova  knez  ali  vlastelin  je  zagospodovalo 
ime  beg. 

Poleg  tega  pa  je  v  Bosni,  kakor  seveda  tudi 
po  ostalih  srbskih  zemljah  ter  v  Turčiji  sploh, 
sultan  podeljeval  posestva  v  nekak  fevd.  Toda 
dočim  je  po  Evropi  fevd  mogel  dobiti  samo  človek 
plemenitega  stanu,  se  je  v  Turčiji  podeljeval  vsa- 
komur, ki  je  izkazal  v  vojski  primerno  vojaško 
usposobljenost  in  hrabrost,  brez  ozira  na  pokolenje. 
Ker  kristjani  niso  mogli  biti  turški  vojaki,  je  raz- 
vidno, da  je  bila  možnost,  dobiti  po  tej  poti  po- 
sestvo in  bogastvo  tudi  za  kristjane  priprostega 
rodu  velika  vaba,  premeniti  vero. 

Tako  je  prav  v  kratki  dobi  v  Bosni  domači 
pomuslimanjeni  živelj  postal  v  polnem  obsegu  go- 
spodar vseh  državnih  upravnih,  vojaških  in  sodnih 
kakor  tudi  svečeniških  mest.  Radi  svojih  vojnih 
vrlin  je  bil  v  državi  na  izredno  dobrem  glasu. 
Bosanci  so  vneto  stali  na  bosanskih  mejah,  še 
več  —  napadali  so  neprestano  sosedne  krščanske 
dežele,  Dalmacijo,  hrvatske,  slovenske  in  ogrske 
pokrajine  v  svrho  plenjenja  in  nabiranja  sužnikov. 
Seveda  pa  so  zato  pogosto  tudi  na  svojem  ozemlju 
čutili  osvetne  vpade  .uskokov  ter  čet  iz  hrvatskega, 
slovenskega  in  ostalega  habsburškega  ozemlja.  Ob 
bosanski  meji  borba  ni  nikdar   ponehala.    Privile- 

g-irano,  partikularistično  stališče  pa  so  si  znali 
Bosanci  ohraniti  tudi  napram  Carigradu  do  konca 
turškega  gfospodstva,  prav  tako,  kakor  nekdaj  na- 
pram domačim  bosanskim  kraljem. 

Uskoki.  Dočim  se  je  v  Bosni  velik  del 
našeg-a  prebivalstva  udal  islamu,  pa  je  istočasno 
drug-  del  prebivalstva  kazal  tem  večjo  odpornost 
nasproti  Turkom.  Bilo  jih  je  premnogo,  ki  se  ni- 
kakor niso  hoteli  sprijazniti  s  turškim  gospodstvom; 
raje  so  zapustili  svojo  domačijo  in  se  umaknili 
izpod  turške  oblasti  čez  mejo  na  Hrvatsko,  Ogrsko, 
pa  tudi  dalje  v  slovenske  pokrajine,  Istro,  Kranjsko 
in  Štajersko.  Število  teh  beguncev,  ki  so  začeli 
prihajati  že  v  XV.  stoletju,  je  posebno  narastlo 
tekom  XVI.  stoletja.  Ker  so  bili  izredno  dobri 
vojaki,  drzni,  hrabri  in  junaški  brez  primere,  so 
jih  habsburški  generali  radi  sprejemali  v  vojaško 
službo,  podeljujoč  njihovim  družinam  nova  do- 
movališča.  To  pa  je  privabljalo  vedno  nove  trume 
iz  Bosne  in  Hercegovine  ter  sosednih  delov  Srbije 
preko  meje.  Prihajalo  jih  je  na  tisoče,  z  družinami, 
čredami  ter  premakljivim  imetjem.  Imenovali  so 
jih  u skoke  (od  uskočiti)  pa  tudi  Vlahe,  Morlake 
(t.  j.  Mavrovlahi) ;  po  Slavoniji  je  bil  za  nje  obi- 
čajnejši  naziv  prebegi  ali  pribegi.  Naseljevali  so 
jih  povsod  od  bosanski  meji,  zlasti  važno  njihovo 
središče  je  postal  utrjeni  Klis.  Ko  pa  je  ta  trdnjava 
1.  1537  padla  v  turške  roke,  se  je  glavna  četa 
Uskokov  umaknila  v  Senj  ob  morju.  Ko  so  tekom 
XVI.  stoletja  Turki  vedno  bolj  napredovali,  so  se 
Uskoki  umikali  vedno  bolj  proti  severozapadu, 
hkrati  pa  so  še  vedno  prihajale  nove  trume  iz 
turškega  ozemlja.  Vse  hrvatsko-slavonsko  obmejno 
ozemlje   je   imelo  v  svojih  posadkah  pretežno   us- 

koke,  ki  so  bili  radi  zakletega  sovraštva  do  Tur- 
kov kot  obmejni  stražarji  posebno  porabni.  Nase- 
ljevali pa  so  se  tudi  dalje  proti  severozapadu,  po 
Gorjancih  na  kranjskojhrvatski  meji  (Zumberk, 
Marindol),  po  Istri,  na  Štajerskem  v  okolici  Ptuja 
in  Maribora,  pa  tudi  med  ogrskimi  Slovenci  in 
dalje  proti  severu  med  Rabo  in  Donavo.  Bosanski 
in  hercegovski  uskoki  so  bili  deloma  pravoslavni, 
deloma  katoličani. 

Vsled  izseljevanja  se  je  prebivalstvo  na  mnogih 
krajih  Bosne  zelo  zredčilo.  Ravno  tako  je  tudi 
mnogo  hrvatskega  prebivalstva  bežalo  iz  onih 
delov  Hrvatske  in  Slavonije,  ki  so  si  jih  osvojili 
Turki.  V  take  zapuščene  pokrajine  so  Turki  radi 
naseljevali  srbsko  prebivalstvo  iz  južnejših  in  vz- 
hodnejših  predelov.  To  so  delali  po  eni  strani 
radi  tega,  da  so  si  v  zapuščenih  krajih  pridobili 
zopet  poljedelcev  na  spahijskih  posestvih,  po  drugi 
strani  da  so  imeli  v  Srbih  tudi  obmejne  stražarje, 
znane  pod  imenov  martolozi. 

Začetek  Vojne  krajine  in  obmejni 
boji  z  Bosanci.  V  XVI.  stoletje  spada  tudi 
začetek  Vojne  krajine,  to  je  posebne  vojaške 
obrambne  organizacije  v  obmejnem  habsburškem 
ozemlju  vzdolž  turške  meje.  Vojna  krajina  je  v 
svojem  postanku  in  ves  čas  svojega  dolgotrajnega 
obstoja  najožje  zvezana  z  uskoki,  tako  da  si  je 
brez  teh  srbsko-bosanskih  beguncev  sploh  niti 
predstavljati  ne  moremo. 

Potreba  za  ojačitev  posadk  ob  meji  se  je 
pokazala  zlasti  v  prvi  polovici  XVI.  stoletja, 
ko  je  turška  napadalna  sila  silno  oživela.  Naj- 
hujša pa  niso  bila  velika  vojna  podjetja  glavne 
turške  armade,    marveč  neprestani  mali  turški  na- 

vali,  pohodi,  izvršeni  po  večini  le  s  par  tisoč  mož 
broječimi  četami.  Izhodišče  teh  neprestanih  napa- 
dov je  bila  Bosna;  usipaH  so  se  v  hrvatsko  in 
slavonsko  ozemlje  in  preko  njega  dalje  v  Istro, 
Kranjsko,  Goriško,  Koroško  in  Štajersko.  Prirejali 
pa  so  jih  bosanski  oblastniki  z  bojevitim  pomusli- 
manjenim  plemstvom. 

Obrambi  meje  so  morali  posvečati  hrvatski 
velikaši  vedno  več  pozornosti,  pri  čemer  so  našli 
večjo  oporo  s  strani  avstrijskih  dežel.  Nadvojvoda 
Ferdinand  se  je  brigal  še  za  življenja  Ludovika  II. 
za  ojačenje  posadk  v  hrvatskih  obmejnih  mestih; 
ko  pa  so  ga  hrvatski  velikaši  izvolili  tudi  za 
hrvatsko-ogrskega  kralja,  je  postala  obramba  južne 
meje  vedno  večja  potreba.  Njegovi  poveljniki  so 
začeli  najemati  uskoke  v  vojaško  službo  ter  jih 
nameščati  na  ogroženih  utrjenih  obmejnih  točkah. 
Uskoški  vojaki,  ki  so  jih  kmalu  splošno  imenovali 
graničarje,  so  dobili  v  posest  zemljišča,  na  kate- 
rih so  se  naselile  njihove  družine:  zagotovili  so 
jim  kot  pravoslavnim  versko  svobodo  in  gospo- 
darsko prostost,  to  je  oproščenje  od  tlake  in  de- 
setine, zato  pa  so  se  obvezali  v  trajno  vojaško 
službo.  Na  mnogih  krajih,  kakor  na  primer  v 
Senju,  kjer  nerodovitni  kraški  svet  ali  druge  okol- 
nosti  niso  dovoljevale,  da  bi  se  uskoki  preživljali 
na  lastnem  zemljišču,  so  dobivali  od  habsburškega 
vladarja  stalno  mesečno  plačo.  Ker  pa  je  ta 
obljubljena  plača  vzpričo  slabega  finančnega  sta- 
nja Habsburžanov  navadno  izostajala,  so  bili 
uskoki  le  prepogosto  prisiljeni,  pomagati  si  na 
lastno  pest.  Tako  so  se  začeli  tudi  z  uskoške 
strani  napadi  na  turško  ozemlje,  v  turško  Hrvat- 
sko,  Bosno  in  turško  Dalmacijo;    na  teh    napadih 

se  je  ropalo,  plenilo  živino  in  imetje,  požigalo  in 
ubijalo.  Ker  so  postali  uskoki  kmalu  tudi  izredno 
spretni  mornarji,  so  hodili  po  plen  tudi  po  morski 
poti;  pozneje,  ko  se  je  začelo  veliko  nasprotje 
med  njimi  in  Benečani,  so  začeli  napadati  tudi 
trgovske  ladje  Benečanom. 

Poleg  Uskokov,  ki  so  se  nahajali  pod  vod- 
stvom lastnih  vojvod,  so  bili  razmeščeni  po  Vojni 
krajini  tudi  oddelki  domačih  hrvatskih  velikašev, 
dalje  habsburški  nemški  najemniki  ter  čete  iz  slo- 
venskih pokrajin.  Za  vzdrževanje  so  prispevali 
glavna  sredstva  stanovi  notranjeavstrijskih  dežel. 
Velikaši  iz  slovenskih  dežel  so  povečini  opravljali 
tudi  najvišja  poveljniška  in  sploh  častniška  mesta 
v  graničarski  vojski.  Dalje  pa  opazujemo  tudi  pojav, 
da  so  se  mnogi  hrvatski  velikaši  pred  vedno  bolj 
napredujočim  turškim  osvajanjem  umikali  proti 
severozapadu.  Stopajoč  v  službo  avstrijskih  nad- 
vojvod so  si  pridobivali  posestva  po  slovenskih  po- 
krajinah in  opravljali  so  pogostem  tudi  visoka  mesta 
v  teh  deželah.  Tako  je  enak  položaj  v  mnogoterem 
oziru  družil  in  enačil  slovenske  in  hrvatske  dežele. 

Vojna  krajina,  ki  spočetka  ni  tvorila  poseb- 
nega teritorija,  se  je  vedno  bolj  oddaljevala  od 
ostale  Hrvatske.  Notranjeavstrijski  general,  ki  ji 
je  zapovedoval,  je  dobil  v  drugi  polovici  XVI. 
stoletja  v  vojaškem  oziru  nadoblast  celo  nad  ba- 
nom in  hrvatskim  saborom.  Okrog  polovice  XVI. 
stoletja  sta  se  že  razlikovali  dve  krajini:  slavon- 
ska med  Dravo  in  Kolpo  ter  hrvatska  med 
Kolpo  in  morjem. 

Med  poveljniki  Vojne  krajine  je  bil  za  Ivanom 
Ungnadom  znamenit  zlasti  Ivan  Lenkovič  (1547  do 

1569),  ki  je  imel  za  nje  enotno  organizacijo  velike 
zasluge.  Sledil  mu  je  kot  poveljnik  njegov  učenec 
Herbart  Turjaški,  ki  je  bil  obenem  kranjski 
deželni  glavar.  Ko  pa  je  bosanski  Ferhad-paša 
udaril  na  Bihac  na  Oni,  ki  je  kljuboval  turškim 
napadom,  dasi  popolnoma  ločen  od  ostale  Hrvatske, 
mu  je  šel  Herbart  Turjaški  z  majhnimi  silami  na 
pomoč,  Ferhad  pa  ga  je  v  bitki  pri  Budačkem 
premagal  (1575);  Herbart  sam  je  v  boju  padel. 

Istega  leta  je  po  Maksimiljanovi  ^smrti,  kakor 
v  Avstriji  nad  in  pod  Anižo  ter  na  Češkem,  tudi 
na  Ogrskem  in  Hrvatskem  zavladal  njegov  sin 
Rudolf  (1576 — 1608).  Bil  je  duševno  nenormalen 
in  se  za  vladarske  posle  skoro  da  ni  brigal,  živeč 
zaprt  v  svojih  Hradčanih.  Vojaške  posle  v  Ogrski 
in  Hrvatski  je  prepustil  nadvojvodi  Karlu,  gospo- 
darju Notranje  Avstrije  (1578). 

Hrvatska  meja  je  bila  v  tej  dobi  tako  slabo 
oskrbovana  s  potrebnim  vojaštvom,  da  so  Turki 
še  vedno  napredovali  in  da  je  dobila  Hrvatska 
za  Rudolfa  sploh  najmanjši  obseg.  Obsegala  je  le 
majhen  kos  zemlje  med  morjem,  kranjsko-štajersko 
mejo,  Dravo,  Djurdjevcem  ter  Cazmo  in  Savo  malo 
pod  Siskom  in  pa  Kolpo  in  Kapelo  planino.  Da 
bi  se  turško  napredovanje  ustavilo,  je  nadvojvoda 
Kari  obrnil  največjo  pozornost  Vojni  krajini,  kjer 
se  je  začelo  živahno  gibanje. 

Ker  pa  nadvojvoda  v  vojski,  ki  jo  je  začel 
koj  spočetka  zoper  bosanske  Turke,  ni  imel  sreče, 
se  je  obrambna  črta  pomaknila  od  Une  na  Kolpo, 
le  Bihac  je  osamljen  še  kljuboval  Turkom.  V  svrho 
lažje  obrambe  je  kazalo  postaviti  novo  trdnjavo, 
ki  se  je  res   1.  1579  začela    graditi   ob   stočju  Ko- 

rane  in  Kolpe.  Nadvojvodi  Karlu  na  čast  so  jo 
imenovali  Karlovec.  Nova  trdnjava  je  postala  sedež 
krajiškega  generala,  kakor  je  bil  Varaždin  sedež 
poveljnika  slavonske  Krajine. 

Razmere  v  vojaški  Krajini  pa  se  nikakor  niso 
hotele  m-editi.  Boji  s  Turki  so  se  seveda  nadalje- 
vali neprestano,  v  večjih  in  manjših  bojnih  pohodih 
in  bitkah  so  se  nasprotniki  nadlegovali  drug  dru- 
gega, ne  glede  na  to,  da  je  oficijalno  vladal  mir 
med  Habsburžani  in  Turčijo.  Toda  med  karlovškim 
generalom  in  hrvatskim  saborom  ter  plemstvom  je 
vladal  skoro  trajno  razpor,  ker  se  general  ni  hotel 
pokoravati  ne  banu,  ne  saboru  in  si  je  lastil  tudi 
sodno  oblast  nad  hrvatskimi  plemiči.  Vojaške  po- 
sadke, obstoječe  poleg  uskokov  pretežno  iz  nem- 
ških oddelkov,  pa  so  povzročale  s  svojim  nebrzdanim, 
nasilnim  postopanjem  velike  nadloge  domačemu 
prebivalstvu  samemu ;  kajti  vojaška  plača  je  pri- 
hajala redno  prepozno,  za  kar  so  se  vojaki  oško- 
dovali kratkomalo  —  pri  prebivalstvu.  Zaradi  vsega 
tega  so  se  cule    neprestano    pritožbe  iz  Hrvatske. 

Ko  je  stopil  na  čelo  bosanskemu  pašaluku 
bojeviti  Hasan-paša  Pridojevič,  so  boji  ob 
meji  zelo  oživeli.  Hasan  je  začel  silovite  ofenzivne 
sunke,  hoteč  si  osvojiti  še  zadnje  ostanke  Hrvatske 
in  Slavonije.  Tako  se  mu  je  leta  1592  posrečilo, 
osvojiti  važni  Bihač.  Nasproti  Sisku  je  ustanovil 
trdnjavo  Petrinjo,  nato  pa  je  skušal  dobiti  na  vsak 
način  tudi  strateško  važni  Sisek,  čigar  zavzetje  bi 
mu  omogočilo  napredovati  dalje  proti  Zagrebu  ter 
proti  Štajerski  in  Kranjski.  Na  nasprotni  strani  so 
se  zavedali  resnosti  položaja,  zato  so  prišle  Sisku, 
ko  ga  je  Hasan  paša  že  tretjič  obsedel,  močne 
čete  na  pomoč  pod  vodstvom  karlovškega  generala 

Andreja  Turjaškega  in  bana  Tomo  Erdodija.  Pod 
obzidjem  trdnjave  se  je  vnela  1.  1593  huda  bitka, 
v  kateri  pa  so  bili  Turki  popolnoma  potolčeni, 
sam  Hasan  je  našel  smrt  v  Kolpi.  Ta  zmaga  je 
povzročila  veliko  veselje  po  hrvatskih  in  slovenskih 
zemljah,  pa  tudi  po  ostali  Evropi  in  pomeni  zares 
nekak  mejnik  v  turških  bojih.  Z  njo  je  dosegla 
turška  ekspanzivnost  na  Hrvatskem  svoj  višek; 
odslej  so  Turki' polagoma  zopet  nazadovali.  Vendar 
pa  je  ta  bitka  neposredno  pomenila  nesrečo  v  zu- 
nanji politiki,  zakaj  vest  o  Hasanovem  porazu  je 
vzbudila  v  Carigradu  tako  ogorčenje,  da  je  Turčija, 
ki  ji  je  bil  takrat  veliki  vezir  znameniti  Sinan-paša, 
Arnavt  po  rodu,  osebni  Hasanov  prijatelj,  napove- 
dala Rudolfu  vojno.  Začela  se  je  dolgotrajna  vojna 
s  Turki  (1493 — 1606),  v  kateri  je  bila  severna 
Ogrska  glavno  bojišče.  Izmed  bojev  na  hrvatskih 
tleh  je  omeniti  poskus,  z  osvojitvijo  Klisa  dobiti 
izhodišče  za  večjo  ofenzivo  v  Bosno.  Toda  napad 
na  Klis,  izvršen  s  pomočjo  številnih  pokoških  čet, 
se  je  Juriju  Lenkoviču,  karlovškemu  generalu,  po- 
nesrečil (1596).  Turki  so  na  zapadnem  Ogrskem 
zavzeli  Kanižo  ter  silno  napadali  vzhodno  štajersko 
mejo.  Sicer  pa  se  je  vojna  vršila  brez  večjih,  od- 
ločilnih dogodkov,  ne  da  bi  kazala  na  katerikoli 
strani  podjetnejšega  duha.  Mir,  sklenjen  1.  1606 
ob  ustju  reke  Zitve  (Zitvatorok),  ni  prinesel  večjih 
teritorijalnih  sprememb,  vsaka  stranka  je  obdržala, 
kar  si  je  osvojila  tekom  vojne.  Turki  so  tedaj  ob- 
držali Kanižo.  Dočim  je  moral  cesar  od  1.  1547 
dalje  sultanu  plačevati  letni  davek  v  znamenje 
tributarne  podložnosti,  pa  je  bilo  sedaj  določeno, 
da  plača  le  enkratni  znesek  200.000  dukatov. 
Sultan  je  tedaj  prvikrat  priznal  svojega  cesarskega 


25 


nasprotnika  za  enakopravnega,  kar  se  kaže  tudi 
v  drugfih  določbah  in  formalnostih  mirovneg-a  sklepa. 
Vidimo  tedaj  tudi  v  tem,  da  je  bil  višek  turške 
moči  že  prekoračen.  Nadalje  sta  se  obe  stranki 
zavezali,  da  bosta  vsaka  s  svoje  strani  preprečili 
roparske  napade  v  obmejno  ozemlje. 

Uredba  turške  oblasti  na  srbskem 
ter  hrvatskem  ozemlju.  V  dobi,  ko  je  za- 
vzemala turška  država  najširši  obseg",  ji  je  pripadal 
v  Evropi  poleg-  Krima  ter  severneg-a  obrežja  Čr- 
nega morja,  Moldavije,  Vlaške  in  Erdeljske  ves 
Balkanski  polotok,  zgoraj  navedeni  deli  Hrvatske 
in  Slavonije  ter  vsa  osrednja  Ogrska  čez  Kanižo, 
Budim  in  Jager.  Turčija  se  je  delila  na  begler- 
begluke,  ki  so  jim  načelovali  beglerbegi,  ime- 
novani tudi  paše ;  ljudstvo  jih  je  nazivalo  tudi 
vezire.  Srbske  pokrajine  so  pripadale  po  večini 
rumelijskemu  beglerbegluku  s  središčem  v  Sofiji; 
poleg  njega  se  je  1.  1589  osnoval  bosanski  be- 
glerbegluk.  Dalje  sta  obstojala  še  temišvarski  in 
in  budimski  beglerbegluk ;  slednji  trije  so  imeli 
kot  obmejne  pokrajine  v  mnogem  oziru  izjemni 
položaj  v  državi.  Pozneje  so  se  v  Turčiji  največje 
upravne  enote  imenovale  vilajeti  z  valiji  (pa- 
šami) na  čelu. 

Beglerbegluki  (kakor  tudi  vilajeti)  so  se  de- 
lili na  sandžake,  ki  jim  je  stal  na  čelu  sandžak 
ali  običajno  istotako  paša  imenovan.  Večji  sand- 
žak ali  več  manjših  sandžakov  pod  enotno  upravo 
so  imenovali  pašaluk;  tako  je  na  pr.  obstojal 
belgrajski  pašaluk.  Sandžak  oziroma  pašaluk  se  je 
delil  dalje  na  nahije,  nahije  na  knežine,  a  te 
na  sela.  Drugod  so  sandžaki  razpadali  na  kaze, 
ki  so  jim  načelovali  kajmakami. 

Uprava  v  turških  pokrajinah  je  bila  urejena 
popolnoma  vojaško.  Najvišje  upravnike,  tudi  sand- 
žake,  je  imenoval  sultan  sam;  vsak  je  tvoril  v 
vojski  poseben  oddelek  ali  zastavo  (bajrak).  Za 
svojo  službo  niso  prejemali  plače,  marveč  le  do- 
hodke svojih  posestev,  ki  so  nepremenljivo  pre- 
hajali na  službene  naslednike.  Sandžak  je  imel 
svojeg-a    namestnika    (čehaja,  ciaja)    in    svoj    svet. 

Sodna  oblast  je  bila  v  rokah  kadij.  Vsak 
kadija  je  bil  najvišja  sodna  instanca,  ker  je  sodil 
na  podlagi  korana.  Plače  ni  imel  nikake,  marveč 
je  živel  od  tega,  kar  so  mu  podarili,  odtod 
velika  podkupljivost  kadij.  Policijsko  službo  so 
vršili  po  mestih  musalimi,  po  vaseh  subaše,  ki  so 
istotako  živeli  od  darov.  Kot  srbske  oblasti  so 
bih  knezi,  in  sicer  nahijski  (ali  obrknezi),  kne- 
žinski  ter  selški  knezi,  ki  so  sodili  kmetom  ter 
jih  zastopali  pred  turškimi  oblastmi. 

Po  muslimanskem  pravu  se  je  smatralo  vse 
zemljišče  osvojene  dežele  za  sultanovo,  državno 
last.  Sultan  ga  je  tedaj  ali  prepuščal  starim  po- 
sestnikom v  nadaljno  uporabo,  ali  pa  ga  je  pode- 
ljeval novim  v  dosmrtni  užitek.  Ti  turški  velepo- 
sestniki ali  spahije  so  uživali  dohodke  svojih 
posestev,  to  je  prejemali  so  davščine  podložnih 
kmetov,  zato  pa  so  morali  dajati  sultanu  gotovo 
število  konjenikov  v  vojaško  službo  v  razmerju  z 
višino  dohodkov.  Take  spahiluke  je  podeljeval 
sultan  hrabrim  vojakom  v  nagrado  in  odHkovanje; 
po  njih  smrti  so  prišli  v  roke  drugim  zasluženim 
—  spahijam.  Šele  pozneje,  v  drugi  polovici  XVIIL 
stoletja  so  postali  spahiluki  dedna  posest.  Vidimo 
tedaj,  da  se  je  tudi  v  Turčiji,  kakor  drugod,  raz- 
vil fevdalni  sistem,  ki  se  je  od  zapadnoevropskega 

razlikoval  predvsem  po  tem,  da  je  mogel  na  vzhodu 
fevd  dobiti  vsak  musliman  brez  ozira  na  poko- 
lenje,  dočim  je  bilo  na  zapadu  podeljevanje  fevda 
omejeno  le  na  plemenitnike. 

Kmetsko  prebivalstvo,  ki  je  domala  edino 
ostalo  krščansko,  je  imelo  nositi  le  bremena,  le 
dolžnosti  in  ni  imelo  zato  pravzaprav  nikakih  pra- 
vic. Turki  so  ga  imenovali  rajo  (to  je  čreda) ; 
sicer  so  se  imenovali  kmetovi,  kmeti  (v  Bosni) 
ali  čivčije.  Morali  so  stanovati  na  čitlukih,  spa- 
lukih  in  obdelovati  zemljo  svojih  gospodarjev,  z 
obrtjo  in  trgovino  so  se  smeli  pečati  le  oni,  ki 
so  stanovali  po  mestih.  Kmetje  so  plačevali  davek 
sultanu,  to  je  državi,  in  spahiji;  sultanu  so  dajali 
povečini  desetino,  spahiji  pa  tretjino  pridelka.  Kot 
djaure,  t.  j.  krivoverce  kristjanov  niso  smatrali  vred- 
nih, da  bi  z  orožjem  branili  državo,  kakor  je  bila 
dolžnost  muslimanov,  zato  so  morali  vsi  nemusli- 
mani  plačevati  vojaški  davek,  harač,  v  gotovem 
denarju.  Harač  je  bil  sila  krut  davek,  ne  radi  vi- 
šine vsote,  temveč  radi  načina,  kako  se  je  pobiral ; 
haračlije  so  ga  namreč  pobirali  po  vaseh  z  ne- 
verjetno oskrutnostjo,  odvzemajoč  tolike  vsote,  da 
so  si  še  sami  zraven  zaslužili  veliko  bogastvo. 
Najhujši  davek  pa  je  bil  davek  v  krvi ;  v  gotovih 
rokih,  običajno  vsako  peto  leto,  so  hodili  haračlije 
od  vasi  do  vasi  po  celi  državi  in  pobirali  telesno 
in  duševno  najbolj  zdrave  in  razvite  dečke,  ki  so 
jih  odvedH  v  Carigrad,  jih  pomuslimanili  in 
odgojili  za  janičarje  ali  druge  sultanove  služab- 
nike. Enako  so  nabirali  mlade  dekHce  ter  jih 
odvajali  v  hareme  sultanove  ali  ostale  najvišje 
turške  gospode.  Ta  davek  je  bil  okrog  1.  1638 
ukinjen. 

Težki  položaj  srbsko-hrvatskega  kmeta  pod 
turškim  gospodstvom  se  je  še  poslabšal,  ko  so  se 
spahije  ter  age,  ki  so  se  spočetka  nahajali  trajno 
v  vojski,  brig-ajoč  se  le  malo  za  gospodarstvo, 
začeli  otresati  vojaške  dolžnosti  ter  se  nastanili 
na  svojih  posestvih.  Tedaj  se  niso  več  držali  za- 
konito določenega  razmerja,  marveč  je  ostal  kmet 
prepuščen  brezzakonitosti  in  nasilju. 

Glede  verskih  razmer  je  naglasiti,  da  je  pod 
turško  vlado  ostala  skoro  le  redovniška  duhov- 
ščina, pri  pravoslavnih  menihi  (kaludjeri),  pri  ka- 
toličanih v  Bosni  in  Slavoniji  frančiškani  (franjevci). 
Posvetne  duhovščine,  zlasti  pri  katoličanih,  takore- 
koč  ni  bilo.  Samostanov  in  cerkva  je  bilo  brez 
števila  porušenih ;  ker  Turki  niso  radi  videli,  da 
se  grade  ali  popravljajo  cerkve,  so  bili  preostali 
hrami  na  pol  podrti,  le  za  silo  obiti  z  deskami. 
Za  poslednjih  despotov  je  bilo  zgrajenih  na  se- 
veru mnogo  novih  samostanov,  zlasti  v  Sremu  po 
znameniti  Fruški  gori. 

Obnovitev  srbske  patrijarhije  v  Peči 
L  1557.  Pravoslavna  cerkvena  organizacija  je  bila 
za  turške  vlade  v  zelo  slabem  stanju.  Koj  po 
padcu  despotovine  so  Turki  ukinili  peško  patri- 
jarhijo  ter  ^rbijo  podredili  ohridski  nadškofiji.  Ta 
je  stala  popolnoma  pod  vplivom  grškega  Fanarja, 
zato  so  na  vodilna  cerkvena  mesta  prihajali  Grki. 
Vzpričo  takih  razmer  je  postajala  srbska,  nižja 
duhovščina  vedno  bolj  prepuščena  sama  sebi ; 
ostala  je  brez  potrebnih  šol,  brez  potrebne  izo- 
brazbe. Tako  je  tudi  srbska  duhovščina,  enako 
kakor  vsa  narodna  prosveta,  silno  nazadovala. 

Vzpričo  takih  razmer  se  je  začelo  med  pra- 
voslavno duhovščino    stremljenje  po  obnovitvi  sa- 

mostojne  srbske  patrijarhije,  kateremu  je  prlpo- 
mogfel  do  uspeha  veliki  vezir  Mehmed  Soko- 
le vi  č,  iz  znamenite  hercegovske  srbske  rodbine 
Sokolovičev,  ki  je  vzprejel  islam  in  se  v  turški 
službi  povzpel  do  najvišjega  dostojanstva.  Po  nje- 
govem prizadevanju  je  sultan  1.  1557  s  posebnim 
odlokom  obnovil  srbsko  patrijarhijo  v  Peči,  za 
prvega  patrijarha  pa  je  bil  postavljen  brat  velikega 
vezirja,  menih  Makarij. 

Makarij,  rojen  v  Hercegovini,  vzgojen  v  Mi- 
leševi  in  v  Hilandaru,  je  s  pomočjo  svojega  brata 
Mehmeda  izvedel  temeljito  preuredbo  cerkve  v 
srbskih  pokrajinah.  Obnovljena  peška  patriarhija 
je  obsegala  domala  vse  srbske  zemlje;  na  jugu 
sicer  ni  segala  tako  daleč,  kakor  v  Dušanovi  dobi, 
temveč  le  do  Velesa  in  Radovišta,  zato  pa  je  na 
severu  obsegala  tudi  Bosno  s  Hercegovino,  Liko, 
Srem,  Banat,  Bačko  in  sploh  vse  srbske  naselbine. 
Na  vzhodni  strani  je  segala  skoro  do  Timoka,  v 
južnem  delu  pa  celo  preko  Strumine  doline.  Novo- 
imenovani  patrijarh  je  obnovil  stare  srbske  škofije 
in  ustanavljal  nove ;  skrbel  je,  da  so  se  znova  po- 
zidale porušene  cerkve  in  samostani,  ki  so  zopet 
postajali  središče  srbske  prosvete,  kjer  so  pisali 
knjige  za  cerkvene  potrebe  v  domačem  jeziku. 
Prva  srbska  tiskarna,  ki  jo  je  bil  ustanovil  Jurij 
Crnojevič  koncem  XV.  stoletja  na  Cetinju,  je  bila 
seveda  že  davno  propadla;  sedaj  so  ustanovili 
več  novih  tiskarn,  v  katerih  so  se  tiskale  srbske 
cerkvene  knjige.  Take  srbske  tiskarne,  ki  so  ob- 
stojale nekatere  dalj,  druge  manj  časa,  so  bile  v 
Skadru,  Mileševi,  Mrkšini  Crkvi,  Goraždu,  Grača- 
nici  i.  t.  d.  Patrijarhi  so  iz  Peči  zelo  pogostem 
potovali  po  podrejenem  ozemlju,  nadzirajoč  škofije 

in  samostane,    kar  je  med    srbskim    prebivalstvom 
pomagalo  vzdrževati  zavest  skupne  pripadnosti. 

Hajduki;  prvi  večji  srbski  upori 
»zoper  Turke.  Ves  sistem  turške  notranje  uredbe 
je  ustvaril  naposled  med  prebivalstvom  dve  veliki 
skupini :  privilegirani  državni  narod  muslimanski  — 
kajti  vera  je  pomenila  takorekoč  narodnost  —  in 
vedno  bolj  zaničevano  rajo,  djaure.  Opisane  raz- 
mere so  prepad  med  obema  skupinama  vedno  bolj 
večale.  Kristjani  so  imeli  le  dolžnosti,  nič  pravic. 
Od  gospodarjev  muslimanov  so  se  morali  v  vsem 
razlikovati;  niso  smeli  nositi  obleke  niti  po  vred- 
nosti, niti  po  barvi  enake  muslimanski,  niso  smeli 
jahati  konje,  marveč  le  mule  in  osle,  dalje  niso 
smeli  nositi  orožja.  Položaj  krščanskega  srbsko- 
hrvatskega  prebivalstva  pa  se  je  slabšal,  kolikor 
bolj  so  se  kazali  znaki  notranjega  propadanja  ter 
razkrajanja  Turčije,  ki  je  začelo,  kakor  že  ome- 
njeno, v  drugi  polovici  XVI.  stoletja,  ko  se  je  sicer 
država  na  zunaj  nahajala  še  na  vrhuncu.  Kakor 
se  je  trudila  državna  oblast,  da  vzdržuje  pravičnost 
in  red  tudi  napram  nemuslimanom,  vendar  so  po- 
stajala v  provincah  nasilja  oholih  velikašev  in  vo- 
jaških mogočnežev  vedno  pogostnejša ;  saj  so  čutili, 
da  jim  daje  njih  privilegirano  stališče  dejansko, 
če  ne  pravno,  upravičenost  samovoljnosti  in  na- 
silnosti napram  raji.  Zato  je  v  narodu  splošno  na- 
raščala nezadovoljnost  in  ogorčenost  na  Turke. 
Nebroj  primerov  osebne  krivice  in  nasilnosti  je 
množilo  število  tistih,  ki  bi  svojo  prehitro  vzkipelo 
jezo  morali  plačati  s  smrtjo ;  odtegnili  so  se  kazni  ali 
z  begom  preko  meje,  ali  pa  v  druge  Turkom  težko 
pristopne  kraje,  gozde,  gore  in  planine.  O  Usko- 
kih je  bil  že  govor;  njihove  kosti  so  trohnele  po 

neštevilnih  bojiščih  in  srbsko  ter  hrvatsko  ljudstvo- 
je  mnogim  izmed  njih  v  narodnih  pesmih  ohranila 
drag  spomin.  Hajduki,  kakor  so  se  imenovali 
begunci,  ki  so  zbežali  v  gore,  se  leta  in  leta  skri- 
vali po  njih,  boreč  se  neprestano  s  Turki,  so  tvorili 
drugo  vrsto  borbe  zoper  sovražnika.  Hajduki  so 
se  zbirali  navadno  v  manjše  čete  do  50  mož;, 
vsaka  četa  je  imela  svojega  poveljnika,  haram- 
bašo,  ki  ga  je  bilo  treba  poslušati  brez  ugovora.. 
Bili  so  zakleti  sovražniki  Turkov,  katere  so  napa- 
dali ob  pripravnih  prilikah  iz  zasede.  Jeseni  so  se 
razhajali  na  prezimovanje  ter  se  zopet  zbirali  a 
sv.  Juriju  („o  Djurdjev  danak").  Tudi  o  njih  pojo 
neštevilne  narodne  pesmi.  —  Hajduštvo  je  bilo 
najbolj  razvito  v  XVI.  in  XVII.  stoletju. 

Prvi  večji  srbski  upori  zoper  Turke. 
Ko  je  Turčija  zaradi  poraza  pri  Sisku  leta  1593 
napovedala  vojno  Avstriji,  so  Avstrijci,  iščoč  za- 
veznikov zoper  Turke,  pošiljali  zfaupnike  med  Srbe,^ 
pozivajoč  jih,  naj  se  upro  in  si  s  pomočjo  pričako- 
vanih avstrijskih  zmag  pribore  svobodo.  Opazovati 
je,  da  so  se  Srbi  nahajali  v  tej  dobi  že  v  takem 
razpoloženju,  da  je  vsaka  taka  agitacija  imela  dokaj 
velik  uspeh.  Na  jugu,  v  severni  Albaniji  in  sosednih 
srbskih  pokrajinah  pa  so  se  zaupniki  papeževi  in 
španski  —  papež  in  Španija  sta  se  nahajala  tedaj  na 
čelu  protiturške  akcije  —  že  vse  zadnje  četrtletje 
XVI.  stoletja  trudili,  da  pridobe  krščansko  prebival- 
stvo za  upor  zoper  Turke.  To  delo  je  bilo  po  večini 
v  zvezi  s  ponovnim  prizadevanjem  rimske  kurije,  pri- 
dobiti evropske  države  za  veliko  zvezo  proti  Turkom. 
Toda  vzpričo  verskih  bojev  in  raznih  interesnih  na- 
sprotij so  bila  vsa  taka  prizadevanja  brezuspešna; 
le  Avstrija  se  je  naposled  vojskovala  s  Turki. 

Po  začetnih  uspehih  na  severnem  Ogrskem 
se  je  turška  vojska  1.  1493  pomaknila  na  prezimo- 
vanje  nazaj  na  Belgrad,  pri  čemer  so  turške  čete 
neusmiljeno  oplenile  kraje,  skozi  katere  so  se  po- 
mikale. Istočasno  so  Avstrijci  dosegli  nekaj  uspe- 
hov in  vse  to  je  v  Srbih  v  B  a  n  a  t  u  vzbudilo 
veliko  gibanje.  Spomladi  1.  1594  se  je  začel  upor 
zoper  Turke  v  zaupanju  na  avstrijsko  pomoč. 
Uporniki  so  dosegli  spočetka  dokaj  uspehov,  toda 
gibanja  turške  vojske  proti  Avstrijcem  niso  mogli 
ovirati.  Ker  pa  niso  bili  primerno  urejeni  in  jim 
je  primanjkovalo  tudi  municije,  avstrijske  pomoči 
pa  od  nikoder  ni  bilo,  so  jih  Turki  naposled  v 
dveh  bitkah  premagali  in  razpršili.  Upor  je  bil 
torej  udušen,  ljudstvo  pa  je  v  teh  bojih  veliko 
trpelo  pred  nasilnimi  turškimi  četami. 

Istočasno  kakor  v  Banatu,  je  nastal  upor  tudi 
na  jugu  v  okolici  Peči.  Ta  upor  pa  je  bil  še  slabše 
organiziran  in  je  bil  v  kratkem  udušen.  Dalje  je 
v  isti  dobi  opazovati  veliko  vrenje  med  krščanstvom 
v  sosednih  pokrajinah,  v  Hercegovini,  Črni  gori 
ter  zlasti  v  Albaniji ;  na  več  krajih  je  prišlo  do 
vstankov.  Plemenski  poglavarji  in  duhovščina,  ta 
dva  činitelja  sta  bila  pred  vsem  pridobljena  za 
oborožen  upor,  zanašajoč  se  na  obljube  zunanje 
pomoči.  Toda  pomoči  ni  bilo  in  vse  gibanje  je 
bilo  popolnoma  brezuspešno.  Iz  jeze  nad  sodelo- 
vanjem duhovščine  so  Turki  celo  telesne  ostanke 
sv.  Save  odpeljali  iz  Mileševe  ter  jih  v  Vračaru 
pri  Belgradu  sežgali  (1595).  Hkrati  so  Turki  v 
bojih  požgali  mnogo  srbskih  krajev  in  mnogo  ljudi 
odpeljali  v  sužnost  v  razne  dele  Turčije.  Kljub 
temu  pa  so  se  upori  ponavljali;  avstrijski  uspehi 
v  Vlaški  in  osvojitev  Klisa  so  dajali  novo  upanje. 

L.  1597  se  je  dvignil  vojvoda  Grdan  v  Hercegovini 
in  istočasno  so  se  uprli  tudi  poglavarji  katoliških 
plemen  severne  Albanije,  dočim  so  se  malo  nato 
hajduki  zbrali  v  tako  številne  čete,  da  so  udarili 
2  uspehom  proti  vzhodu  in  zavzeli  celo  Sofijo. 
V  sledečih  letih  se  je  začela  nova  uporniška  ak- 
cija v  okolici  Klisa;  1.  1604  so  Črnogorci  ^potolkli 
Turke  na  Lješkem  polju.  Ko  so  1.  1606  Spanci  s 
svojim  brodovjem  udarili  na  Drač,  se  je  znova 
povzdignilo  upanje  pri  Albancih  in  Srbih;  v  Her- 
cegovini se  je  vojvoda  Grdan  znova  dvignil,  v 
Srbiji  pa  je  patrijarh  Jovan  II.  zopet  energično 
podprl  uporniško  gibanje.  Španija,  ki  je  imela  v 
Neaplju  trdno  oporišče,  je  pripravljala  večjo  ak- 
cijo na  Balkanskem  polotoku,  pa  Benečani  nikakor 
niso  gledali  prijazno ;  toda  španski  dvor  ni  bil 
posebno  odločen  in  tudi  ni  razpolagal  s  potrebnimi 
močmi,  zlasti  ko  so  se  istodobno  v  zapadni  Evropi 
sami  radi  verskih  razprtij  pripravljali  veliki  do- 
godki. Srbi  pa  so  še  vedno  pričakovali  pomoči 
in  uspeha  od  zunanje  akcije  in  v  decembru  1608 
so  se  zbrali  njihovi  vodje  na  zborovanje,  kate- 
rega so  se  udeležili  ^  patrijarh  iz  Peči,  glavarji  iz 
južne  Hercegovine,  Črne  gore  in  severne  Albanije. 
Izvolili  so  savojskega  vojvodo  za  svojega  kralja 
in  ga  pozvali,  naj  pride  na  Balkan.  Toda  od 
zunaj  ni  bilo  odziva  na  to  gibanje,  krajevni  ustanki, 
ki  so  se  pojavili  na  spomlad  na  nekaterih  krajih, 
so  bili  udušeni.  Polagoma  je  postajalo  jasno,  da 
od  Španije  nikakor  ni  pričakovati  pomoči,  Avstrija 
pa  je  že  leta  1606  s  Turki  sklenila  mir  na  ustju 
Žitve.  Naslednik  patrijarha  Jovana,  Pajsij,  se  je 
zopet  vrnil  k  Makarijevi  politiki,  želeč  živeti  s 
Turki  v  dobrem    razmerju   ter  na  ta  način   poma- 

gati  narodu,  ki  je  v  gibanju  zadnjih  let  dovolj 
trpel.  Toda  v  prvi  polovici  XVII.  stoletja  je  opa- 
zovati splošno  nazadovanje;  prosvetno  življenje 
je  hiralo,  srbske  tiskarne  so  izginile.  Novo  gibanje 
se  je  začelo  v  zadnjem  četrtletju  XVII.  stoletja 
pod  vplivom  zunanjih  dogodkov,  to  je  avstrijske 
ofenzive  v  Srbijo. 

2.    Kmetski  upori  in  reformacija  na 
Slovenskem  in  Hrvatskem. 

Edini  stan,  ki  je  bil  na  Slovenskem  ob  koncu 
srednjega  veka  zares  slovenski,  je  bil  kmetski  stan. 
Ta  pa  je  preživljal  ravno  v  tej  dobi  svojo  gospo- 
darsko krizo,  ki  je  privedla  do  silovitih  izbruhov 
v  kmetskih  uporih,  med  katerimi  sta  največja  ona 
iz  1.  1515  in  1573. 

Naši  kmečki  upori  so  imeli  svoje  splošno- 
evropske  vzroke  in  posebej  krajevno  slovenske 
ter  hrvatske.  Prehod  iz  naturalnega  gospodarstva 
v  denarno  in  uvajanje  rimskega  prava  sta  bistveno 
poslabšala  gospodarski  položaj  kmeta,  ki  ga  je 
vsled  spremenjenih  razmer  graščak-fevdalec  vedno 
bolj  izžemal.  Tako  vidimo,  da  je  šel  val  kmetskih 
uporov  od  zapada  proti  vzhodu;  pri  njih  pa  so 
deloma  igrali  vlogo  tudi  socijalno- politično  razla- 
gani nauki  verske  opozicije.  L.  1514  je  Ogrska 
zagorela  v  veliki  kmetski  buni  pod  vodstvom 
Jurija  Doze,  ki  pa  jo  je  gospoda  krvavo  in  krvo- 
ločno udušila;  1.  1525  pa  je  nastal  velik  kmetski. 
upor  na  Nemškem. 

Kmetske  upore  na  Slovenskem  je  povzročil 
v  prvi  vrsti  in  posredno  prehod  iz  naturalnega 
gospodarstva  v  denarno.  Kmetski  pridelki  ter  sploh 


36 


najrazličnejši  rastlinski  in  živalski  produkti  zemijfe 
niso  imeli  posebne  vrednosti,  dokler  so  imeli  svdj 
pomen  le  v  tem,  da  jih  je  g-raščak  povžil.  Ko  pa 
se  je  z  uvedbo  denarnega  gospodarstva  koncem 
srednjegfa  veka  odprla  možnost,  vsakovrstne  pro- 
dukte prodajati,  za  izkupljeni  denar  pa  kupiti  naj- 
različnejše druge  predmete,  se  je  njih  vrednost 
neprimerno  zvišala.  Dočim  so  graščaki  preje  za- 
htevali le  toliko  od  podložnih  kmetov,  kolikor  so 
rabili  za  svoj  užitek,  so  sedaj  gledali,  da  so 
iztisnili  kolikor  mogoče  koristi  iz  njihove  zemlje. 
Zato  so  zahtevali  od  podložnikov  vedno  več  bla- 
govnih dajatev.  Dalje  so  začeli  graščaki  zahtevati 
od  podložnikov  denarno  odškodnino  pri  mnogoterih 
prilikah,  za  lov,  bodisi  na  suhem,  bodisi  v  vodi, 
za  pašo,  za  sekanje  v  gozdih,  za  pravico  stavbe 
novih  poslopij,  davek  ob  smrtnih  slučajih,  pri 
kupni  pogodbi  i.  t.  d.  V  mnogih  slučajih  graščaki 
dotlej  niso  pobirali  zadevnih  davkov,  ali  pa  v 
veliko  manjši  izmeri.  Ko  pa  so  vsled  vpeljave 
rabe  smodnika  plemenitaši  imeli  vedno  manjši  vo- 
jaški pomen,  je  s  tem  odpadel  tudi  važen  vir 
njihovih  dohodkov;  zato  so  jih  skušali  zvišati  s 
pritiskom  na  kmeta.  Pri  tem  zvišanju  pa  so  se 
opirali  na  rimsko  pravo,  ki  se  je  ravno  takrat 
upeljevalo,  in  ki  je  dovoljevalo,  vladajočemu  po- 
ljubno zviševati  bremena  podložnih.  Iz  istih  vzrokov 
so  zvišali  tudi  tlako,  kar  je  posebno  togotilo  kmete. 
Zviševanje  raznovrstnih  davščin  pa  je  imelo 
na  razdobju  med  XV.  in  XVI.  stoletjem  še  druge 
vzroke.  Pred  vsem  jih  je  iskati  v  vedno  večjih 
davkih,  ki  jih  je  zahteval  nezmožni  in  skopi  cesar 
Friderik  III.  od  svojih  fevdalcev.  Graščaki  pa  zvi- 
šanih  davkov  nikakor  niso  sami  plačevali,  marveč 


so  jih  prenesli  na  kmetske  podložnike.  Prav  isto 
velja  seveda  o  cerkvenih  velikaših  in  samostanih, 
ki  so  se  nahajaH  napram  podložnim  kmetom  v 
enako  napetem  razmerju. 

Prav  posebno  pa  so  vojni  dogodki  v  drugi 
polovici  XV.  in  začetkom  XVI.  stoletja  poslabšali 
gospodarski  položaj  slovenskega  kmeta.  Boji  upor- 
nih velikašev,  zlasti  Baumkirchnerja  zoper  Friderika 
III.  in  boji  za  celjsko  dedščino  so  povzročali  težko 
škodo  kmetu,  pred  vsem  zaradi  takrat  običajne 
metode,  pokončevati  vasi  nasprotniku,  namesto 
udariti  se  v  odprtem  polju.  Najhujše  pa  so  boleli 
našega  in  enako  hrvatskega  kmeta  neprestani  turški 
napadi,  pri  čemer  je  kmeta  še  posebno  togotilo, 
da  je  gospoda  pobirala  od  kmetov  na  novo  vpe- 
ljani, visoki  turški  davek  za  vzdrževanje  vojske 
zoper  Turke,  da  se  pa  kljub  temu  davku  za  de- 
želno varnost  ni  storilo  skoro  prav  nič.  Pač  pa 
se  je  skrbelo  za  čim  večjo  varnost  gradov  in 
utrjenih  trgov  in  mest,  kar  pa  je  bilo  v  korist 
le  gospodi  sami  ter  meščanstvu.  Toda  ravno  kmet 
je  moral  pri  tem  največ  sodelovati,  kajti  poleg  že 
pomnožene  tlake  je  moral  sedaj  graditi  gospodi  in 
mestu  obzidje.  Naši  kmetje  so  morali  tedaj  nositi 
vsa  bremena  obrambe  zoper  Turke,  sami  pa  od 
nje  niso  imeli  nikake  koristi,  ker  je  ščitila  le  ne- 
kmetske  stanove.  Bili  so  ob  turškem  napadu  pre- 
puščeni popolnoma  samim  sebi,  kajti  za  silo  utrjeni 
„tabori"  po  gričih,  okrog  cerkva  jim  pač  niso 
mogli  nuditi  dovolj  zavetja.  In  koliko  so  trpeli 
pri  tem,  bodisi  gospodarsko,  bodisi  v  krvi :  »Uni- 
čena polja,  požgani  domovi  in  gospodarska  po- 
slopja, v  potokih  prelita  kri,  oskrunjevanje  in 
suženjstvo     so     bile     posledice     te     najžalostnejše 

38 


dobe  v  žalostni  zgodovini  slovenskega  ljudstva", 
(dr.  Lončar). 

Navesti  bi  bilo  še  mnogo  okolnosti,  ki  so 
vse  sopovzročile  veliko  kmetsko  gibanje,  ki  si  je 
naposled  iskalo  zadoščenja  v  oboroženih  uporih. 
Mnogo  so  pripomogli  k  izbruhu  splošnega  upora 
težki  gospodarski  udarci,  ki  jih  je  imela  prestati 
naša  domovina  vsled  nesrečne,  dolgotrajne  vojske 
cesarja  Maksimilijana  z  Benečani.  Ta  čas  je  morala 
počivati  vsa  trgovina  proti  Italiji,  ki  je  bila  takrat 
zelo  živahna. 

Prvi  večji  kmetski  upor  na  Slovenskem  se 
je  sprožil  1.  1478  na  Koroškem  s  središčem  v  Ziljski 
dolini.  Tu  so  nastale  prve  slovenske  zveze  ali 
„punti",  v  katerih  so  se  kmetje  pripravljali  na 
diplomatski  in  oborožen  boj  z  gospodo.  Ko  pa 
so  ravno  pridrli  Turki  čez  Predel  na  Koroško,  so 
se  jim  neurejene  in  neizvežbane  kmetske  trume 
postavile  v  bran,  bile  pa  so  popolnoma  pobite. 
Ostanek  puntarjev  je  gospoda  polovila  in  kazno- 
vala. —  Malo  pozneje  se  poroča  zlasti  o  uporih 
zoper  cerkveno  gospodo,  L  1490  zoper  oblastnike 
brižinskih  škofov  na  škofjeloškem  posestvu,  1.  1493 
zoper  ljubljanskega  škofa  na  gornjegrajski  graščini. 

Veliki  kmetski  upor  pa  je  nastal  leta  1515 
in  se  razširil^  po  glavnih  slovenskih  deželah,  po 
Kranjskem,  Štajerskem  in  Koroškem.  Povsod  so 
se  ustanavljale  „kmetske  zveze",  geslo  gibanja  pa 
je  bil  boj  „za  staro  pravdo",  to  je  za  stare  pra- 
vice, kakor  so  napisane  v  starih  urbarijih.  Kakor 
po  navadi,  so  tudi  to  pot  kmetje  hoteli  svoje  za- 
hteve uveljaviti  najpreje  mirnim  potom,  s  pritožbami 
na  višjo  gospodo,  pred  vsem  na  cesarja  Maksimi- 
lijana. Ker  pa  to,  kakor  je  samo  ob  sebi  umljivo, 

ni  nič  zaleg"lo,  so  ogorčeni  kmetje  uporabili  silo. 
Na  mnog-ih  krajih,  zlasti  na  Dolenjskem,  so  nasko- 
čili o-radove,  pobili  mnogfo  plemenitašev,  graščine 
pa  požgali.  Kmetje  so  se  zbrali  v  večje  trume  in 
zavzeli  tudi  mnoge  utrjene  kraje,  med  njimi  Brežice. 
Vsa  Kranjska,  slovenska  Štajerska  in  velik  del  slo- 
venske Koroške  je  bil  pokoncu ;  trume  upornikov 
so  tvorile  cele  vojske.  Toda  kmetje  so  bili  neza- 
dostno oboroženi,  po  večini  le  z  ostrim  kmetskim 
orodjem  in  imeli  so  vojaško  neizvežbano  vodstvo. 
Zato  ni  čuda,  da  so  jih  lahko  ugnale  razmeroma 
maloštevilne  čete,  ki  jih  je  urno  zbralo  plemstvo ; 
še  predno  se  je  mogla  vsa  kmetska  vojska  združiti, 
ie  gospoda  po  vrsti  zmagala  posamezne  čete,  Ko- 
rošce pri  Starem  dvoru,,  Štajerce  pri  Vuzenici  ter 
pri  Celju,  glavno  silo  upornikov  pa  je  štajerski 
glavar  Ditrihštajn  pogazil  v  boju  pri  Brežicah, 
dočim  na  Kranjskem  vsled  omahovanja  gospode 
ni  prišlo  do  večjih  bojev.  V  treh  mesecih  je  slo- 
venski kmetski  upor  žalostno  končal.  — 

Sledila  mu  je  kazen;  na  tisoče  kmetov  je 
obležalo  na  bojiščih,  na  stotine  so  jih  pobesili  in 
pobili  po  končanih  bojih,  nekaj  se  jih  je  rešilo  čez 
mejo  na  Benečansko.  Ostali  so  morali  odslej  za 
kazen  plačevati  poseben  nov  davek  gospodi.  O 
kaki  reformi  v  smislu  kmetskih  zahtev  ni  bilo  niti 
govora. 

Razumljivo  je,  da  je  med  kmeti  ostala  velika 
nezadovoljnost.  Položaj  pa  se  jim  je  še  nadalje 
slabšal ;  turški  napadi  so  se  nadaljevali,  davki, 
bodisi  v  denarnih  in  blagovnih  dajatvah,  kakor  v 
tlaki,  so  se  samolastno  zviševali,  dočim  razširjajoča 
se  reformacija  tega  položaja  ni  prav  nič  spremenila 
ali  zboljšala.    Kljub   porazu  leta  1515  so  se  upori 

ponavljali  v  manjšem  obsegu,  tako  zlasti  1.  1525, 
1.  1557,  ko  je  bilo  Ptujsko  polje  središče  upora; 
do  največjega  izbruha  pa  je  prišlo  L  1573.  Dočim 
se  je  kmetski  upor  1.  1515  razširil  po  večini  po 
slovenskih  pokrajinah,  je  leta  1573  obsegal  tudi 
Hrvatsko,  je  bil  slovensko-hrvatski. 

Kar  je  zgoraj  navedeno  o  vzrokih  slovenskih 
kmetskih  uporov,  velja  tudi  za  hrvatske  razmere, 
saj  so  onstran  Sotle  in  Kolpe  vladale  iste  fevdalne 
razmere  z  enako  samopašno  gospodo.  Le  da  je 
bil  položaj,  čim  bližje  turški  meji  in  vojaški  krajini, 
toliko  slabejši;  zakaj  tu  prebivalstvo  ni  trpelo  le 
pod  turškim  četovanjem,  temveč  tudi  pod  prepo- 
gostimi nasilstvi  domače,  to  se  pravi  cesarske 
vojske,  posebno  nemških  najemnikov  in  Uskokov, 
ki  so  v  neprestanih  borbah  zelo  posuroveli.  L^ete, 
ki  se  jim  ni  pravočasno  izplačala  najemnina,  kar 
se  je  zgodilo  zelo  pogostem,  so  začele  kratkomalo 
pleniti  in  ropati  pri  nezaščitenih  kmetih,  pri  čemer 
so  bile  na  dnevnem  redu  vsakovrstne  nasilnosti. 
Posebej  pa  je  sprožilo  splošno  kmetsko  nezado- 
voljstvo obnašanje  graščaka  Franca  Tahija,  ki  je 
imel  v  oblasti  večje  posestvo  v  hrvatskem  Zagorju 
z  manjšo  graščino  pri  Slovenski  Bistrici  na  Štajer- 
skem. Kar  so  pozneje  uradno  dognale  sodne  ob- 
ravnave proti  upornim  kmetom  o  postopanju  tega 
magnata,  Madžara  po  rodu,  kaže  res  neprimerno 
samogoltnost,  neusmiljenost  in  brezmejno  izsesa- 
vanje.  Skrajno  ogorčenje,  ki  je  vladalo  zoper  njega 
med  kmeti,  je  privedlo  1.  1572  najpreje  do  upora 
Tahijevih  podložnikov  v  Stubici  in  Susedgradu 
pri  Zagrebu.  Odtod  se  je  še  istega  leta  razširil 
na  sosedno  ozemlje  in  se  obrnil  splošno  zoper 
gospodo. 


41 


Uporni  hrvatski  kmetje  so  si  koj  v  začetku 
izvolili  vodstvo,  in  sicer  tri  najenergičnejše  može: 
Matijo  Gubca,  ki  je  stal  na  čelu,  Ivana 
Pasanca  in  Ivana  Mogaiča  iz  Stubice;  za 
vrhovnega  poveljnika  kmetski  vojski  so  postavili 
Ilijo  Gregoriča.  Ta  mož  je  bil  doma  iz  Ribnika 
pri  Metliki;  Turki  so  ga  bili  dvakrat  zajeli  ter 
odvedli  s  seboj  v  sužnost,  a  on  jim  je  obakrat 
ušel,  nakar  se  je  naselil  v  hrvatskem  Brdovcu  na 
Tahijevem  posestvu.  Bil  je  izurjen  v  vojaških  za- 
devah, ker  je  služil  mnogo  let  v  vojaški  krajini. 
Izvoljeni  voditelji  so  dokaj  spretno  organizirali 
agitacijo  za  pristop  k  uporni  kmetski  zvezi,  ki  so 
jo  imenovali  „moško  puntarijo"  ali  „punto".  Kot 
zunanje  znamenje  upornikov  je  bil  zimzelen  ali 
bršljan,  zataknjen  za  klobukom;  občinam,  ki  so  jih 
pozvali  k  pristopu,  so  poslali  petelinovo  pero, 
znamenje  bojevitosti.  Ilija  Gregorič  pa  je  organi- 
ziral vojsko  in  napravil  koj  spočetka  natančen 
bojni  načrt,  pri  čemer  je  posebno  želel  pridobiti 
zase  Uskoke,  kar  se  mu  pa  ni  posrečilo.  Uporniki 
so  si  koj  spočetka  postavili  cilj,  ustanoviti  v  Za- 
grebu samostojno  kmetsko  vlado  za  hrvatske  in 
slovenske  pokrajine  ter  prevzeti  vso  vlado  v  roke, 
skrbeti  za  upravo,  pobiranje  davkov  in  brambo 
dežele  pred  Turki. 

V  januarju  1573  je  bila  že  zbrana  hrvatska 
kmetska  vojska.  Po  Gregoričevem  načrtu  je  glavni 
del  vojske  ostal  v  Stubici  za  brambo  pred  Turki, 
z  drugimi  deli  pa  je  Gregorič  prodiral  ob  Savi  na- 
vzgor proti  Krškemu,  odkoder  je  poslal  večji  del  proti 
Kostanjevici  in  Novemu  mestu,  da  bi  si  pridružil 
uporne  Dolenjske  kmete  in  Uskoke,  sam  pa  je 
prodiral  ob  Savi    proti  Radečam  ter  Celju,   da  bi 

si  priključil  Štajerce.  Toda  že  5.  februarja  je  četa 
Uskokov  pod  Thurnovim  poveljstvom  premagala 
kmetsko  vojsko  pri  Krškem  in  jo  pobila  ter  raz- 
pršila, nato  pa  si  podvrgla  ves  desni  breg  Save 
na  Dolenjskem  in  Hrvatskem.  Gregorič  je  prikrival 
svojim  četam  vest  o  prvem  kmetskem  porazu ;  pro- 
diral je  iz  Sevnice  čez  Planino,  Pilštajn,  Kozje  in 
Podsredo,  kjer  so  se  mu  povsod  pridruževali  šta- 
jerski kmetje.  Pri  Sv.  Petru  pod  Svetimi  gorami 
pa  je  zadel  9.  februarja  na  vojsko  štajerske  go- 
spode; po  kratkem  boju  je  bila  kmetska  vojska 
premagana  in  razpršena.  Ilija  Gregorič  se  je  sicer 
rešil,  pozneje  pa  so  ga  vjeli.  Naslednji  dan,  9.  fe- 
bruarja, je  pri  Stubici  banska  vojska  začela  bitko 
z  glavno  kmetsko  silo,  ki  se  je  držala  izredno 
dobro,  bila  pa  je  naposled  vendarle  premagana  po 
silno  krvavem  boju.  Hrvatsko-slovenskega  upora 
je  bilo  konec. 

Tudi  to  pot  je  bilo  maščevanje  izredno 
krvavo;  nešteto  je  bilo  obešenih,  umorjenih  aH 
drugače  kaznovanih.  Na  nečloveški  način  sta  bila 
kaznovana  voditelja  Pasanec  in  Gubec.  Kakor  leta 
1514  ogrskega  kmetskega  voditelja  Dozo,  so  Matijo 
Gubca  15.  februarja  1573  v  Zagrebu  na  Markovem 
trgu  na  razbeljenem  železnem  prestolu  kronali  z 
razbeljeno  železno  krono,  mu  z  žarečimi  kleščami 
trgali  meso  s  telesa  ter  ga  naposled  razčetvorili. 
Tudi  Ilija  Gregorič  je  bil  usmrčen. 

Tudi  po  tem  ponesrečenem  kmetskem  uporu 
je  ostala  velika  nezadovoljnost  med  kmeti,  ki  si 
je  poiskala  izbruha  v  neprestano  se  ponavljajočih 
krajevnih  uporih,  o  katerih  se  poroča  iz  XVI., 
XVII.  in  XVIII.  stoletja.  Položaj  kmeta  pa  se  ni 
zboljšal,  dokler  ni  prinesla  rešitve  najnovejša  doba, 

ko  so  mase  mestneg^a  prebivalstva  sprejele  vodstvo 
revolucijonarneg-a  gibanja. 

Kmetski  upori  na  Slovenskem  in  Hrvatskem 
:se  niso  posrečili  in  se  niso  mogli  posrečiti,  kakor 
tudi  drugod  niso  uspeli.  Ves  način  organizacije, 
družabne  uredbe  v  vojaškem  in  političnem  oziru, 
skratka  ves  družabni  ustroj,  je  predstavljal  takšno 
silo,  da  je  bilo  treba  vse  drugačnega  gibanja,  da 
jo  je  razrušilo. 

L.  1573  se  je  hrvatsko-slovenska  vzajemnost 
udejstvovala  praktično.  Slične  razmere,  slična  stiska 
je  silila,  postaviti  nasproti  skupnemu  sovražniku 
čim  večjo,  čim  obširnejšo  enoto.  Da  se  je  obnesla 
možnost  skupnega  dejstvovanja  hrvatskega  in  slo- 
venskega ljudstva,  nam  priča,  da  je  ljudstvo  čutilo 
in  vedelo,  da  je  napram  zunanjemu  svetu  enota. 
Ne  le  zavest  skupnosti,  temveč  še  več  — :  dejstvo 
skupnosti  se  je  manifestiralo  v  hrvatsko-slovenski 
-kmetski  akciji  leta  1573. 

Reformacija  na  Slovenskem  in  Hr- 
vatskem. Slovenci  in  Hrvatje,  po  veri  katoličani, 
so  preživljali  z  ostalimi  evropskimi  katoliškimi  na- 
rrodi  vred  takoimenovano  reformacijo. 

Vzroki  reformacije  so  bili  pri  nas  v  bistvu 
isti  kakor  drugod.  Cerkvene  razmere  so  bile  slabe, 
med  duhovščino,  višjo  kakor  nižjo,  je  vladalo  tako 
stanje,  da  je  moralo  prej  ali  slej  priti  do  ozdrav- 
ljenja, do  reforme  na  kakršenkoli  način.  Stremljenje 
po  verski  reformi,  ki  se  je  pojavilo  to  pot  prvikrat 
med  nami,  se  je  nahajalo  pod  vplivom  v  Nemčiji 
zrhagujoče  Lutrove  reformacije. 

Pred  vsem  je  treba  opozoriti,  da  so  bili  višji 
duhovniki    pri    nas    z    redkimi    izjemami    tujci,    po 

večini  člani  plemiških  rodbin,  ki  so  se  pečali  skoro 
bolj  s  političnimi,  diplomatskimi  ter  vojaškimi  posli 
kakor  z  verskimi.  Tako  na  primer  je  bil  zagrebški 
škof  Jurij  Draškovic  ob  času  hrvatsko-slovenskega 
upora  obenem  hrvatski  ban;  on  je  bil  tisti,  ki  je 
predlagal  neusmiljeno  kazen  za  Gubca  vladarju  v 
potrdilo.  Ti  gospodje  pa  so  večkrat  imeli  hkrati 
po  več  cerkvenih  služb,  da  so  si  na  ta  način  zvi- 
ševali dohodke.  Seveda  niso  mogli  sami  opravljati 
vseh  teh  mest,  zato  pa  so  si  jemali  v  pomoč  na- 
mestnike ali  vikarje,  katerim  so  zato  odstopili 
ponavadi  le  majhen  del  dohodkov.  Ti  slabo  pla- 
čani najemniki  pa  seveda  za  vernike  niso  kazali 
posebne  vnetosti  in  brige;  da  so  mogli  izhajati, 
so  se  le  premnogokrat  pečali  tudi  s  postranskimi 
posli,  ki  nikakor  niso  dvigali  cerkvenega  ugleda; 
opravljali  so  posle  krčmarja,  dacarja,  celo  konje- 
derca.  Nižja  duhovščina  pa  je  bila  vrh  tega  tudi 
zelo  malo  izobražena,  nevedna;  dostikrat  ni  znal 
duhovnik  drugega  ko  brati  mašo.  Splošne  so  pri- 
tožbe o  neprimernem,  dostikrat  nespodobnem, 
razuzdanem  in  pohujšljivem  življenju  duhovščine, 
kar  je  vzbujalo  občno  ogorčenje.  Neugodno  je  bilo 
dalje,  da  so  prihajali  k  nam  tudi  tuji  duhovniki  kot 
najemniki,  dasi  domačega  jezika  niti  dovolj  razumeli 
niso.  Propadanje  duhovniškega  stanu  je  tudi  po- 
speševala okolnost,  da  sta  se  solnograški  nadškof 
in  oglejski  patrijarh,  pod  katera  je  spadalo  slo- 
vensko ozemlje  v  cerkvenem  oziru,  vsled  spora  z 
avstrijskimi  vladarji  prav  malo  brigala  za  naše 
zemlje. 

Vse  te  pomanjkljivosti  pa  nam  je  meriti  na 
podlagi  dejstva,  da  je  bilo  zlasti  kmetskemu  ljudstvu 
versko  življenje  edino  udejstvovanje  duševnosti,  da 

je  vzpričo  težkega  socijalnega  in  gospodarskega 
položaja  kmetski  človek  v  cerkvi  iskal  utehe,  ki 
je  drugje  nikjer  ni  mogel  najti.  Pomanjkanje  pouka 
in  vodstva  s  strani  duhovščine  je  povzročalo,  da 
si  je  naravna  potreba  vsled  nizke  izobrazbe  iskala 
izhoda  drugje:  v  praznoverju  in  čarovništvu,  v 
raznih  verskih  zmedenostih,  kakor  se  kažejo  v  po- 
javih bičarjev,  skakačev  in  drugačnih  verskih  pre- 
napetežev. 

Vzpričo  takšnega  stanja  ni  čuda,  da  je  Lutrov 
nauk  tako  hitro  našel  povsod  vnetih  pristašev. 
Preureditev  in  oživljenje  krščanstva  na  podlagi 
evangelija,  katerega  živo  besedo  naj  posluša  in 
bere  vernik  sam,  nastopanje  zoper  nevredno  du- 
hovščino in  njeno  početje,  to  je  bil  nov  nauk, 
nova  vera,  ki  so  jo  vneti  pridigarji  z  govorjeno 
in   pisano   besedo  s  pridom    širiH    med  ljudstvom. 

Nove  vere  so  se  oprijemali  najpreje  duhov- 
niki, zlasti  najbolj  vneti,  najbolj  izobraženi,  dalje 
pa  posebno  tudi  meščani.  V  20ih  letih  XVI.  stoletja 
nahajamo  že  povsod  po  mestih  slovenskega  ozemlja 
številne  protestante  med  meščanstvom.  Poleg  na- 
vedenih dveh  stanov  se  je  za  novo  vero  zavzemalo 
zlasti  tudi  plemstvo,  pri  čemer  je  bilo  važno,  da 
so  plemiški  sinovi  takrat  zahajali  na  visoke  šole 
na  Nemško,  zlasti  v  Tiibingen,  Wittenberg  in 
drugam,  kjer  je  že  gospodovalo  protestantstvo. 
Kmalu  pa  se  je  novi  nauk  začel  širiti  tudi  med 
kmeti ;  plemiči,  ki  so  imeli  na  svojih  gradovih  in 
v  mestih  svoje  predikante,  so  pospeševali  razla- 
ganje „čistega  evangelija"  tudi  po  vaseh ;  poslu- 
ževali so  se  lahko  svojega  patronatskega  prava, 
da  so  na  župnije  pošiljali  protestantske  duhovnike. 
Duhovščina  je  mnogokje   kar  mirno  vpeljala  nove 

obrede  in  začela  javno  kazati  svoje  protestantsko 
mišljenje. 

Med  preprostim  ljudstvom  se  je  nova  vera 
jela  najizdatnejše  širiti  s  pomočjo  domače  besede, 
v  domačem,  slovenskem  jeziku  pisane  knjige.  Da 
se  je  začel  ta  način  propagande,  sicer  izhajajoč 
sam  po  sebi  iz  bistvene  točke  novega  verskega 
razumevanja,  za  to  ima  zaslugo  glavni  organizator 
slovenske  reformacije,  Primož  Trubar. 

Primož  Trubar,  rojen  1.  1508  kot  kmetski 
sin  v  Rašici  pri  Velikih  Laščah  na  Dolenjskem,  je 
postal  zgodaj  vnet  pristaš  protestantstva.  Velik 
del  svoje  mladosti  je  preživel  v  Trstu  pri  škofu 
Petru  Bonomu,  znamenitem  humanistu,  ki  ga  je 
posvetil  v  duhovnika.  Potem  je  služboval  v  Loki 
pri  Zidanem  mostu,  1.  1531  pa  je  prišel  v  Ljubljano 
za  stolnega  pridigarja,  kjer  je  začel  javno  nastopati 
za  versko  reformo  v  smislu  protestantizma,  najpreje 
v  stolnici,  nato  pa  v  špitalski  cerkvi  sv.  Elizabete. 
L.  1542  je  postal  stolni  kanonik,  kar  je  bilo  mogoče 
le,  ker  je  bila  večina  stolnega  kapitlja  s  škofom 
Kacijanarjem  vred  ali  napol,  ali  pa  popolnoma 
protestantskega  mišljenja.  Ko  pa  je  1.  1544  postal 
Urban  Textor  (Tkalčič),  odločen  katoličan,  škof 
ljubljanski,  je  moral  Trubar  iz  Ljubljane  v  Št.  Jernej 
na  Dolenjsko.  Ko  pa  je  naslednjega  leta  kralj 
Ferdinand  izdal  povelje,  naj  ga  z  drugimi  voditelji 
luteranstva  zapro,  se  je  Trubar  umaknil  1.  1548  na 
Nemško  v  Niirnberg.  Odslej  je  bil  več  let  na 
Bavarskem.  Leta  1562 — 1565  je  bil  zopet  v  Ljub- 
ljani kot  superintendent  slovenske  cerkve,  dokler 
fa  ni  nadvojvoda  Karel  izgnal  iz  svojih  dežel, 
rubar  je  šel  na  Wurttemberško,  kjer  je  ostal  do 
svoje  smrti  1.  1586. 

Stremljenje,  širiti  luteranstvo  tudi  med  pre- 
prosto, nemščine  nezmožno  slovensko  ljudstvo,  je 
nag-nilo  Trubarja,  da  je  začel  pisati  verske  knjige 
v  slovenskem  jeziku,  s  čimer  je  postal  ustanovitelj 
slovenske  književnosti.  Prvi  dve  njegovi  knjigi  sta 
izšli  leta  1550  v  Tiibingenu,  „Catechismus"  in 
„Abecedarium*V  v  katerih  podaja  glavni  nauk 
luteranstva   ter   pouk  v  branju  za  preproste    ljudi. 

S  tem  se  je  začela  protestantska  slovenska 
književnost.  Trubar  je  spisal  in  izdal  skupaj  do 
25  verskih  in  obrednih  knjig.  Z  njim  pa  so  sode- 
lovali še  mnogi  drugi  slovenski  pisatelji,  tako  pred 
vsem  Vipavec  Sebastijan  Krelj,  ki  je  pisal 
izmed  vseh  najboljšo  slovenščino,  pa  je  k  nesreči 
zelo  zgodaj  umrl,  star  komaj  29  let.  Najvažnejša 
pisatelja  Trubarjeve  dobe  sta  še  Jurij  Dalmatin 
in  Adam  Bohorič,  oba  doma  iz  Krškega  na 
Dolenjskem.  Bohorič,  ki  je  bil  med  vsemi  pisatelji 
najbolj  izobražen,  je  spisal  prvo  slovnico  sloven- 
skega jezika  („Arcticae  horulae"  —  „Zimske  urice") 
leta  1584.  Uredil  je  tudi  slovenski  pravopis,  ki  je 
ostal  v  veljavi  skoro  do  srede  XIX.  stoletja,  in  se 
po  njem  imenuje  bohoričica.  Jurij  Dalmatin  pa  je 
napravil  najimenitnejše  delo  te  dobe,  slovenski 
prevod  „Biblije",  ki  je  izšla  leta  1584.  To  prvo 
sveto  pismo  v  slovenskem  jeziku  je  vsa  naslednja 
stoletja  izobražence  učila  književnega  slovenskega 
jezika,  zakaj  rabili  so  jo  ne  le  protestantje,  marveč 
tudi  katoliški  duhovniki.  Izmed  ostalih  zelo  števil- 
nih protestantskih  knjig  je  omeniti  zlasti  pesmarice, 
ki  so  izšle  v  več  izdajah. 

Da  pa  se  je  moglo  to  bogato  slovensko 
književno  življenje  tako  živahno  razviti,  k  temu  so 
pripomogli    mnogi  vneti   protestantski  plemenitaši. 

ki  so  v  mnogoterem  oziru,  zlasti  z  denarjem  pod- 
pirali delo  Trubarja  in  tovarišev.  Brez  njih  denarne 
pomoči  hi  se  drago  delo  pač  težko  moglo  vršiti. 
Prvi  mož,  ki  je  pomagal  Trubarju,  je  bil 
Peter  Pavel  Vergerij,  bivši  modruški  in  ko- 
prski škof,  po  rodu  Italijan  iz  Kopra.  Živel  je  na 
Wiirttemberškem  in  je  Trubarju  naklonil  pomoč 
nemških  knezov  in  mest.  Ta  mož  je  bil  zelo  iz- 
obražen humanist  in  deloval  je  na  to,  da  bi  se 
prevod  svetega  pisma  izvršil  v  jeziku,  ki  bi  bil 
umljiv  vsem  južnim  Slovanom.  Trubar  pa  je,  tudi 
na  željo  kranjskih  deželnih  stanov,  ostal  pri  slo- 
venskem jeziku,  pač  pa  se  je  na  Vergerijevo  pri- 
govarjanje odločil  za  latinsko  pisavo  namesto 
gotice,  ki  jo  je  rabil  v  prvih  dveh  knjigah.  Se 
važnejši  podpornik  protestantskega  slovstva  v  slo- 
venskem in  hrvatskem  jeziku  pa  je  bil  baron  Ivan 
Ungnad,  bivši  štajerski  deželni  glavar,  ki  je 
prestopil  v  luteranstvo,  se  izselil  in  se  leta  1557 
naselil  v  mestecu  Urachu  na  Wurttemberškem.  To 
mesto  je  postalo  kmalu  središče  jugoslovanskega 
slovstvenega  delovanja,  zakaj  Ungnad  je  v  njem 
ustanovil  tiskarno  in  preskrbel  črke  ne  le  za  tisk 
slovenskih,  marveč  tudi  za  tisk  srbsko  -  hrvatskih 
knjig  v  glagolici  in  cirilici.  Zakaj,  kakor  Vergerij, 
je  tudi  on  želel  slovstveno  delo  razširiti  tudi  na 
Hrvate,  da  celo  dalje  na  Turke,  s  čimer  je  imel 
gotovo  v  mislih  srbsko,  oziroma  slovansko  prebi- 
valstvo Balkanskega  polotoka.  Ko  si  je  preskrbel 
za  drag  denar  poleg  posebnih  glagolskih  in  ciril- 
skih  črk  tudi  hrvatske  stavce  in  korektorje,  so 
začeli  hrvatski  pisatelji,  med  njimi  zlasti  istrski 
duhovnik  Štefan  Konzul,  prevajati  v  hrvaščino 
knjige    iz    slovenščine  in  nemščine.    V  Ungnadovi 

tiskarni  se  je  natisnilo  veliko  število  slovenskih  in 
hrvatskih  knjig,  toda  ob  njegovi  smrti  je  žalibog 
obenem  prenehalo  tudi  njegovo  podjetje. 

Dalje  se  je  ustanovila  domača  tiskarna  v 
Ljubljani,  ki  jo  je  ustanovil  1.  1575  Janez  Mandelc; 
obstojala  pa  je  le  do  1.  1580,  ker  jo  je  dal  nad- 
vojvoda Karel  zapreti,  Mandelc  pa  se  je  1.  1582 
podal  v  pregnanstvo  k  hrvatski  tiskarni  v  Medji- 
murje. 

Propaganda  Lutrovega  nauka  z  besedo  in 
tiskom  je  pod  plemenitaško  in  meščansko  zaščito 
dosegla,  da  je  bilo  naposled  plemstvo  domala  po- 
polnoma luteransko  in  skoro  ravnotako  tudi  me- 
ščanstvo. Tudi  med  duhovščino  je  imel  novi  nauk 
zelo  veliko  pristašev,  bolj  počasi  pa  se  je  širil 
med  kmetskim  prebivalstvom,  vendar  pa  tudi  po 
vaseh  število  njegovih  privržencev,  kakor  se  kaže, 
m  bilo  majhno.  Plemstvo,  ki  je  bodisi  iz  idealnih 
kakor  sebičnih  namenov  na  vso  moč  ščitilo  širjenje 
nove  vere,  je  med  drugim  leta  1563  v  Ljubljani 
ustanovilo  prvo  stanovsko  gimnazijo,  na  kateri  se 
je  poučeval  tudi  slovenski  jezik.  Skušalo  se  je  tudi 
luteranstvo  na  Slovenskem  posebej  organizirati  in 
Trubar  je  bil  imenovan  za  prvega  superintendenta 
protestantske  cerkve  na  Kranjskem. 

Toda  nadaljno  protestantsko  delo  je  prehitela 
in  preprečila  nastopajoča  reakcija,  —  katoliška 
reformacija.  Ferdinand  L,  nadvojvoda  oziroma  voj- 
voda v  avstrijskih  deželah  ter  kralj  na  Češkem  in 
Ogrskem  s  Hrvatsko,  je  bil  vnet  katoličan,  ki  je 
novi  veri  nasprotoval,  kjerkoli  je  mogel.  Toda 
vedna  zunanja  nevarnost  mu  je  branila,  da  ni 
mogel  nastopiti  dovolj  energično,  kajti  bil  je  na- 
vezan na  pomoč  protestantskega  plemstva.   Ko  pa 

je  Ferdinand,  ki  je  bil  od  leta  1556 — 1564  tudi 
nemški  cesar,  umrl,  so  se  začeli  težki  časi  za  lute- 
ranstvo.  On  je  namreč  pred  smrtjo  svoje  dežele 
razdelil  med  svoje  tri  sinove :  Maksimilijan,  napol 
protestant,  ki  je  postal  tudi  nernški  cesar,  je  dobil 
Gorenjo  in  Dolenjo  Avstrijo,  Češko  in  Ogrsko  s 
Hrvatsko,  Ferdinand  Tirolsko,  Karel  pa  Notranjo 
Avstrijo.  Nadvojvoda  Karel  (1564 — 1590)  se  je  z 
večjo  vnemo  trudil,  da  bi  luteranstvo  zopet  pregnal 
iz  svojih  dežel,  toda  plemstvo  je  imelo  toliko  moči, 
da  je  od  vladarja  doseglo  celo  novih  verskih  kon- 
cesij, izrabljajoč  zadrege,  v  katerih  se  je  nahajal 
Karel  vsled  turške  nevarnosti.  L.  1572  je  moral 
na  deželnem  zboru  v  Gradcu  dovoliti  plemstvu  za 
njih  družine  in  podložnike  popolno  svobodo  vesti 
in  bogoslužja.  L.  1578,  ko  so  se  zbrali  v  Brucku 
skupni  deželni  stanovi  Notranje  Avstrije,  je  moral 
Karel  celo  prebivalcem  mest  in  trgov  zagotoviti 
svobodo  vesti  in  dotedanje  protestantske  šole.  Toda 
vse  te  koncesije  so  bile  prisiljene,  zakaj  Karel,  ki 
ga  je  v  verski  gorečnosti  vzpodbujala  njegova  žena 
Marija  (Bavarka),  je  le  čakal  boljšega  položaja,  da 
prekliče,  kar  je  bil  protestantom  popustil. 

In  res,  koncesije,  .  storjene  1.  1578  protestan- 
tom, pomenijo  višek  protestantizma  pri  nas.  Koj 
nato,  ko  je  postal  tudi  zunanji  položaj  ugodnejši, 
je  začel  Karel  energičneje  delati  za  rekatoliziranje 
svojih  dežel.  Jezuitje  so  se  bili  že  1.  1573  naselili 
v  Gradcu.  Dalje  je  zaprl  meščanom  nekaj  prote- 
stantskih cerkva  ter  dal  izgnati  predikante  iz  mest, 
leta  1580  je^  dal  zatvoriti  Mandelčevo  tiskarno  v 
Ljubljani.  Se  energičneje  pa  je  nastopil  zoper 
Lutrove  pristaše  njegov  sin  in  naslednik  Ferdinand 
(1590 — 1637),   ki   je  s  svojo   brezobzirno   politiko 

protireformaciji  pri  nas  pripomogel  do  popolne 
zmage.  Leta  1598  je  razpustil  vse  protestantske 
šole  in  dal  izgnati  protestantske  učitelje  in  pro- 
povednike ;  dalje  pa  je  ukazal,  da  se  imajo  vrniti 
v  katoliško  vero  vsi  meščani  in  tržani,  ali  pa  naj 
se  izselijo.  Protestantom  je  dal  zapreti  vse  cerkve 
in  pokopališča.  -Pri  tej  politiki  sta  mu  posebno 
pomagala  lavantinski  škof  Jurij  Stobej  in  pa  ljub- 
ljanski škof  Tomaž  Hren  (Chron),  dočim  so  bili 
jezuitje  prišli  1.  1596  tudi  v  Ljubljano.  Odslej  so 
smeli  biti  tudi  na  vseh  javnih  upravnih  mestih  le 
katoličani.  Ko  so  na  ta  način  izgnali,  oziroma  od- 
stranili duševne  voditelje  protestantizma,  so  hoteli 
iztrebiti  še  ostale.  Ustanovili  so  takoimenovane 
^reformacijske  komisije"  z  oboroženim  vojaškim 
spremstvom,  ki  so  1.  1599 — 1601  hodile  po  deželi, 
po  kmetih,  po  mestih  in  trgih  ter  spreobračale  in 
trebile  protestante.  Vsakdo  je  moral  javiti  svoj 
pristop  n  katoliški  veri,  sicer  se  je  moral  izseliti. 
Obenem  so  zapirali  še  preostale  protestantske 
cerkve,  sežigali  in  uničevali  protestantske  knjige. 
Na  Kranjskem  je  vodil  komisijo  škof  Tomaž  Hren, 
glavni  vodja  naše  protireformacije.  S  takimi  sredstvi 
se  je  posrečilo  protestantstvo  v  razmeroma  kratki 
dobi  zatreti,  edinole  plemstvo  se  je  moglo  še  pri- 
znavati k  Lutrovi  veri.  Toda,  ko  je  Ferdinand 
1.  1619  postal  tudi  češki  in  ogrsko -hrvatski  kralj 
ter  nemški  cesar  in  ko  je  v  bitki  na  Beli  gori 
1.  1620  premagal  uporne  češke  protestante,  se  je 
lotil  tudi  plemstva  in  leta  1628  je  izšel  ukaz,  po 
katerem  se  je  moralo  tudi  plemstvo  ali  pokatoličaniti 
ali  izseliti. 

Protest antizem    v    hrvatskih    pokra- 
jinah. Protestantizem  se  je  širil  tudi  po  hrvatskib 

pokrajinah.  Verske  razmere  so  bile  tam  v  bistvu 
pač  iste,  kakor  v  slovenskih  pokrajinah,  le  da  je 
bila  vsled  večje  turške  nevarnosti  cerkvena  orga- 
nizacija še  pomanjkljivejša. 

V  Istri  se  je  nova  vera  prav  malo  razširila 
radi  benečanskeg-a  gospodstva,  ki  je  bilo  verski 
reformaciji  odločno  protivno.  Bolj  se  je  širila  po 
avstrijski  Istri.  Dobila  je  pristašev  posebno  med 
duhovščino,  zlasti  so  se  oklenili  nove  vere  duhov- 
niki gflagoljaši.  Vsled  precejšnjega  pritiska  proti 
njenim  pripadnikom  se  jih  je  mnogo  izselilo,  po- 
sebno na  Nemško.  Med  njimi  je  najimenitnejši  že 
omenjeni  Štefan  Konzul,  ki  je  kot  glavni  pre- 
vajatelj  vneto  sodeloval  pri  izdajanju  hrvatskih 
protestantskih  knjig.  Hrvatske  knjige,  bodisi  v 
latinici,  cirilici  ali  glagolici,  so  pošiljali  v  obmorske 
hrvatske  dežele  zlasti  preko  Reke,  kjer  so  se  tudi 
nahajali  vneti  protestanti.  Toda  v  senjski  škofiji, 
v  hrvatskem  Primorju,  novi  hrvatski  prevodi  pro- 
testantskih knjig  niso  posebno  vplivali  na  razširjenje 
nove  vere,  ker  se  je  tam  itak  rabila  hrvaščina  pri 
službi  božji. 

V  hrvatski  Krajini  je  bil  luteranski  pokret 
živahnejši  nego  v  Primorju,  ker  so  ga  tam  pod- 
pirali stanovi  kranjski  in  štajerski.  Ker  so  kranjski 
stanovi  vzdrževali  posadke  v  hrvatski,  a  štajerski 
v.  slavonski  Krajini,  so  člani  njihovega  plemstva 
opravljali  v  krajiških  posadkah  najimetnejša  mesta. 
Seveda  so  bili  ti,  kakor  ostalo  plemstvo,  privrženci 
protestantizma,  ki  so  ga  skušali  razširiti  tudi  po 
krajini.  Imeli  so  pristašev  zlasti  med  glagoljaško 
duhovščino.  Glavno  središče  protestantskega  gi- 
banja za  hrvatsko  Krajino  je  bila  spočetka  Metlika, 
ki  je  bila  izhodišče  vsega  prometa  v  krajino.  Kakor 

pa  je  bila  Metlika  središče  luteranske  ustne  pro- 
pag-ande,  tako  je  tudi  v  književnem  oziru  mnogo 
pomenila,  zakaj  tu  so  se  v  krog"u  belokranjskih 
glagoljašev  pa  tudi  metliškega  meščanstva  presojali 
in  urejevali  prevodi  hrvatskih  knjig.  Duša  luteran- 
skega  gibanja  v  Metliki  in  sploh  ob  hrvaški  m.eji 
je  bil  duhovnik  "Gregor  Vlah  o  vi  č,  ki  je  bil 
doma  iz  Ribnice  pri  MetHki.  V  Krajini  sami  pa  je 
bilo  središče  luteranske  propagande  v  Karlovcu, 
zlasti  v  poznejši  dobi.  Da  se  je  v  hrvatski  in 
slavonski  Krajini  luteranstvo  širilo,  zato  se  je  najbolj 
zavzemal  Ivan  Ungnad  še  tisti  čas,  ko  je  bil  vrhovni 
poveljnik  obeh  krajin. 

Najbolj  pa  je  uspeval  protestantizem  v  sever- 
nem delu  Hrvatske,  v  Medjimurju.  Poleg  nekaterih 
drugih  hrvatskih  velikašev  je  namreč  prestopil  k 
novi  veri  Jurij  Zrinjski,  sin  sigetskega  junaka, 
glavni  velikaš  medjimurski.  Ta  je  tako  energično 
podpiral  luteranstvo,  da  je  novo  vero  naposled 
sprejelo  skoro  celo  Medjimurje.  Tudi  tu  so  se 
oprijeli  književne  propagande  in  Jurij  Zrinjski  je 
I.  1572  ustanovil  v  Nedjelišču  blizu  Cakovca 
tiskarno,  v  kateri  so  tiskali  protestantske  knjige  v 
krajevnem  hrvatskem  narečju,  to  je  v  kajkavskem. 
Takoseje  začela  posebna  kajkavska  književnost. 
V  kajkavščini  so  pisali  odslej  do  srede  XIX.  stoletja 
v  vsem  severozapadnem  delu  Hrvatske,  oziroma  Sla- 
vonije. Protestantske  kajkavske^knjige  pa  so  se  raz- 
širile tudi  po  sosednji  vzhodni  Štajerski,  kjer  jih  je 
bilo  več  kakor  onih  s  Kranjskega.  Glavna  pisatelja 
kajkavskih  protestantskih  knjig  sta  liiteranski  župnik 
Mihael  Bučič  in  kalvinec  Ivan  Pergošič.  Leta 
1586  se  je  tiskarna  iz  NedjeHšča  preselila  v  Varaždin, 
kjer  jo  je  vodil  iz  Ljubljane  pregnani  Ivan  Mandelc. 

Tudi  med  ogrskimi  Slovenci,  ki  so  imeli  ozke 
zveze  z  Medjimurjem,  se  je  protestantizem  močno 
razširil ;  zlasti  ga  je  širilo  poluteranjeno  ogrsko 
plemstvo.  Tu,  kakor  tudi  v  Medjimurju,  pa  se  je 
poleg  luteranstva  širila  tudi  Kalvinova  vera.  Nova 
vera  se  je  močno  širila  tudi  po  hrvatskih  mestih, 
zlasti  v  Zagrebu,  Varaždinu  in  Koprivnici. 

Toda  tudi  tu  se  je  kmalu  začela  protirefor- 
macija.  Dasi  je  bilo  plemstvo  močno  poluteranjeno 
in  so  bili  razen  Zrinjskega  tudi  na  pr.  Ferenc  Tahi, 
Erdodi  in  drugi  prestopili  k  novi  veri,  vendar  je 
ostal  močen  del  plemstva  katoliški  ter  je  v  zvezi  s 
katoliškim  klerom  začel  z  rekatolizacijo.  Zagrebški 
škof  Simon  Bratulič  je  poklical  jezuite  na  Hrvatsko; 
hrvatski  sabor  pa  je  1.  1604  vneto  nastopil  zoper 
„heretike"  ter  izposloval  zakon,  po  katerem  je  bila 
edino  katoliška  vera  priznana  kot  na  hrvatskem 
ozemlju  dovoljena  vera.  Protestantski  propovedniki 
so  morali  zapustiti  deželo,  plemstvo  z  Zrinjskimi 
vred  se  je  zopet  pokatoličanilo.  Popolnoma  je  zatrl 
protestantizem  na  Hrvatskegi  zagrebški  škof  Martin 
Bor.kovič  (1648 — 1678).  V  splošnem  se  je  tedaj 
luteranstvo  na  Hrvatskem  in  enako  na  Prekmurskem 
držalo  nekoliko  dalje  ko  po  Slovenskem. 

Protestantska  doba,  ki  je  Slovencem  dala  za- 
četek lastne  književnosti  in  lastnega  književnega 
jezika,  Hrvatom  pa  predvsem  kajkavsko  književnost 
in  literaturo  istrskih  protestantov  —  ločeno  od  isto- 
dobne dubrovniške  književnosti  —  je  končala  v 
verskem  oziru  s  popolnim  neuspehom.  Vse  sloven- 
sko in  hrvatsko  ozemlje  je  postalo  zopet  katoliško, 
edinole  v  Ziljski  dolini  in  med  prekmurskimi  Slovenci 
so  se  ohranili  posamezni,  maloštevilni  pripadniki 
do  danes. 


3.    Borba  plemstva  zoper  absolutistična 
stremljenja  Habsburžanov.  Zunanji  dogodki. 

Mir  na  ustju  Zitve  ter  spor  med  bratom 
Rudolfom  in  Matijo  so  skušali  porabiti  hrvatski 
velikaši,  da  urede  spore  zaradi  vojaške  Krajine. 
Zahtevali  so,  da  se  hrvatsko  -  slavonska  Krajina 
ukine,  ker  da  je  postala  vsled  določeb  mirovne 
pogodbe  odveč,  če  pa  ostane,  naj  se  zopet  združi 
z  ostalo  Hrvatsko  ter  podredi  banu.  V  tem  smislu 
so  nastopala  odposlanstva  hrvatskega  sabora  pri 
Matiji  ter  pri  nadvojvodi  Ferdinandu  v  Gradcu, 
zahtevajoč  posebno,  da  *e  odpokličejo  s  Hrvatskega 
vsi  inozemski  vojaški  zapovedniki  in  inozemske 
čete  ter  nadomestijo  z  domačimi.  Toda  ostalo  je 
glede  vojne  Krajine  pri  starem. 

Spori  Uskokov  z  Benečani.  V  Senju, 
ki  je  spadal  h  Krajini,  se  je  nahajalo  glavno  sre- 
dišče Uskokov,  ki  so  odtod  pohajali  zopet  na 
Turško,  ali  po  suhem,  ali  pa  so  se  prepeljali  po 
morju  do  Dalmacije  in  od  tam  vznemirjali  pod 
turško  vlado  se  nahajajoče  ozemlje.  Uskoki  pa 
so  začeli  napadati  tudi  beneške  ladje,  ki  so  vozile 
trgovsko  blago  po  Jadranskem  morju.  Vsled  tega 
je  polagoma  med  Benečani  in  Uskoki  nastalo  silno 
sovraštvo;  škodili  so  si  drug  drugemu,  kjerkoli  in 

kakorkoli  so  mogli.  Posebno  Ijuti  pa  so  postali 
iiskoško-benečanski  spopadi  po  borbi  okrog  Klisa, 
v  kateri  so  Turkom  pomagali  Benečani  zoper 
Uskoke.  Odslej  so  Uskoki  s  toliko  silo  in  tako 
uspešno  napadali  benečanske  ladje,  da  je  beneška 
trgovina  silno  trpela.  Ker  jih  sami  niso  mogli 
ukrotiti,  so  se  pritoževali  energično  pri  nadvojvodi 
Ferdinandu.  Ta  je  poslal  svojega  komisarja  Jožefa 
Rabato  v  Senj,  da  bi  kaznoval  Uskoke,  toda  s 
svojim  okrutnim  nastopom  je  vzbudil  tako  nevoljo, 
da  so  ga  razjarjeni  Uskoki  ubili  (1611).  Dasi  so 
Uskoki  na  podoben  način  še  večkrat  pokazali 
nepokornost  tudi  napram  avstrijski  oblasti,  vendar 
niso  nastopili  ostreje  zoper  nje.  Zavedali  so  se, 
da  je  lastna  uprava  kriva  plenaželjnosti  Uskokov, 
ki  so  bili  radi  nerednega  prejemanja  plače  prisiljeni, 
poiskati  si  na  drug  način  življenjskih  sredstev.  Ker 
pa  uskoški  napadi  na  Benečane  le  niso  hoteli  pre- 
nehati, je  napetost  med  Ferdinandom  in  Benetkami 
slednjič  privedla  do  vojne  (1615 — 1617).  V  njej 
so  se  boji  vršili  po  večini  ob  Soči  po  Goriški  in 
Gradiščanski,  pri  čemer  je  vzpričo  tedanjega  uni- 
čevalnega načina  vojskovanja  .  slovensko  kmetsko 
prebivalstvo  zelo  veliko  trpelo.  V  miru,  sklenjenem 
v  Madridu,  se  je  Ferdinand  zavezal,  preseliti  Uskoke 
iz  Senja  v  notranjost  dežele,  njihove  ladje  pa  se- 
žgati.  To  se  je  res  zgodilo  in  Uskoki  so  se  morali 
naseliti  v  otoškem  okraju  in  Zumberku. 

Tridesetletna  vojna.  Ferdinand,  gospo- 
dar Notranje  Avstrije,  ki  je  tu  protireformaciji 
pomagal  do  popolne  zmage,  je  postal  po  Matijevi 
smrti  vladar  tudi  na  Ogrskem  in  Hrvatskem.  On 
je  bil  tisti,  ki  je  s  svojim  odločnim,  smotrenim 
nastopom  zoper  češke  protestante  povzročil  strašno 

tridesetletno  vojno,  v  kateri  slovenske  in  hrvatske 
pokrajine  sicer  niso  bile  bojišče,  so  pa  morale 
vendarle  dajati  številne  čete  za  nemška  bojišča. 
Hrvatje  zlasti  so  se  poleg  tega  borili  tudi  zo^er 
ogrske  upornike  pod  vodstvom  Gabrijela  Bethlena. 
Dasi  pomeni  rezultat  tridesetletne  vojne,  kar  se 
tiče  Nemčije,  poraz  cesarske  moči  v  verskem  kakor 
političnem  oziru,  pa  znači  vendarle  zmago  v  no- 
tranjih avstrijskih  zadevah.  Zakaj  belogorska  bitka 
znači  ne  le  poraz  češkega  plemstva,  marveč  sploh 
poraz  plemiške  oligarhije  tudi  za  alpske  in  slo- 
venske dežele. 

Doba  od  začetka  XV.  stoletja  do  prve  četrtine 
XVII.  stoletja  pomeni  pri  nas  dobo  največje  oblasti 
fevdalnega  plemstva.  Ne  le  socijalno  gospodarsko, 
tudi  politično  je  prevladovalo  plemstvo,  bodisi 
posvetno  kakor  cerkveno  in  deželni  knezi  habs- 
burški so  bili  v  tej  dobi  zelo  odvisni  od  dobre 
volje  fevdalne  gospode.  „Deželni  stanovi"  (Lan- 
desstande),  kakor  so  se  imenovali  oficijelno,  so  si 
lastili  pravico,  dovoliti  ali  ne  dovoliti  vladarju 
vojne  davke  in  čete  za  obrambo  dežele,  posebno 
proti  Turkom.  To  svojo  moč  so  spretno  izrabljali 
v  svoj  prid,  v  povečanje  gospodarskih  in  političnih 
privilegijev,  za  dobo  reformacije  tudi  v  korist  novi 
veri.  Premoč  plemstva  v  alpskih-slovenskih  deželah 
pa  je  v  polni  meri  zdrobila  habsburška  zmaga  nad 
upornim  češkim  plemstvom  na  Beli  gori  1.  1620; 
z  njo  se  začenja  doba  absolutistične  vlade  habs- 
burških vladarjev  nad  vsemi  stanovi,  —  toda  ob 
sodelovanju  plemstva  samega,  dasi  v  drugi  obliki. 
Meščanski  stan,  ki  si  je  gospodarsko  sicer  žela 
opomogel,  politično  prejkoslej  ni  imel  skoro  ni- 
kake  besede. 

Na  Hrvatskem  je  bila,  kakor  na  Ogrskem, 
moč  plemstva  še  večja.  Absolutizem  pobelogorske 
dobe  tu  ni  mogel  zmagati  tako  lahko,  kakor  pri 
nas,  po  eni  strani  vsled  velikih  plemiško-oligarhičnih 
tradicij,  po  drugi  pa  vsled  zunanje  političnega  po- 
ložaja. Kljub  temu  pa  so  ga  Habsburžani  hoteli  s 
silo  vpeljati,  kar  je  pa  imelo  za  posledico  ponovne 
notranje  boje,  v  katerih  si  je  plemstvo  vedno  z 
uspehom  ubranilo  svojo  privilegirano  pozicijo.  Ab- 
solutistične tendence  dunajskega  dvora  so  na 
Hrvatskem  občutili  enako  neprijetno  kot  na 
Ogrskem,  zato  so  se  hrvatski  velikaši  v  odporu 
proti  Dunaju  vedno  bolj  naslanjali  na  plemstvo 
Ogrske,  iščoč  pri  njem  zaslombe  proti  dunajskim 
stremljenjem,  spremeniti  Hrvatsko  po  češkem  vzgle- 
du v  avstrijsko  provinco. 

V  označenem  smislu  je  dunajski  dvor  razrešil 
tudi  vprašanje  vojaške  Krajine  s  tem,  da  jo  je 
definitivno  razdelil  na  varaždinski  in  karlovški 
generalat  (slovenska  in  hrvatska  Krajina)  ter  da 
je  odredil,  da  ostanejo  srbski  naseljenci  v  Krajini 
le  krajiški  vojaki,  ne  pa  podložniki  hrvatske  go- 
spode. Bili  so  tedaj  oproščeni  tlake  in  davščine, 
kakor  tudi  desetine  cerkveni  oblasti.  Vsled  teh 
odredeb  so  se  čutili  hrvatski  velikaši  še  bolj  za- 
postavljene. 

Zarota  in  konec  Zrinjskih  in  Franko- 
panov.  L.  1663  se  je  vnela  po  razmeroma  dolgi 
dobi  mirnega  razmerja  nova  vojna  med  Turčijo  in 
Leopoldom  I.  (1657 — 1705),  habsburškim  vladarjem, 
ki  se  je  odlikoval  po  izredni  slabotnosti,  neodloč- 
nosti in  nezmožnosti,  namesto  katerega  je  vladal 
dvor  s  svojimi  podkupljivimi,  nestanovitnimi  sve- 
tovalci. Vojno  so  povzročile  zmede  na  Erdeljskem, 


kjer  sta  se  spopadli  avstrijska  in  turška  stranka. 
Hrvatje  so  jo  pozdravili  z  velikim  veseljem,  zakaj 
smatrali  so,  da  bo  mog-oče  iztrgati  zopet  Hrvatsko 
iz  turških  rok.  Zato  sta  ban  Nikola  Zrinjski  in 
njegov  brat  Peter  z  veliko  vnemo  ne  le  odbila 
turške  čete,  ki  so  hotele  preko  Hrvatske  udreti 
v  avstrijske  dežele,  temveč  sta  napravila  celo  velik 
uspešen  sunek  ob  Dravi  navzdol,  osvojila  Pečuh 
in  prodrla  do  Osjeka,  kjer  sta  zažgala  veliki  turški, 
6  km  dolgi  most  čez  Dravo.  Naslednjega  leta  je 
prišla  velika  turška  vojska  na  zapadno  Ogrsko ; 
toda  v  bitki  pri  sv.  Gotthardu  (Monoštru)  ob  Rabi 
jo  je  avstrijski  poveljnik  Montecuccoli  popolnoma 
potolkel  (1664).  Ali  namesto  da  bi  odredil  zasle- 
dovanje Turkov,  pa  je  dunajski  dvor  začel  z  njimi 
mirovna  pogajanja;  kljub  sijajni  zmagi  je  bil  deset 
dni  po  bitki  v  Vašvaru  sklenjen  neugoden  mir  na 
20  let,  v  katerem  je  Turkom  ne  le  ostalo  vse  do- 
tedanje ozemlje,  marveč  se  je  Leopold  tudi  zavezal 
plačati  200.000  tolarjev  vojne  odškodnine. 

Ko  se  je  po  Ogrskem  in  Hrvatskem  raznesel 
glas  o  sklenjenem  miru,  je  nastalo  povsod  splošno 
ogorčenje.  Velikaši  so  zahtevali,  naj  se  vojna  na- 
daljuje v  svrho  osvobojenja  cele  države.  Nezado- 
voljnost se  je  večala  vzpričo  raznih  vesti,  ki  so  se 
širile  o  mirovnem  sklepu,  češ,  da  se  je  tajno  dovolil 
Turkom  prost  prehod  proti  Benečanom,  s  katerimi 
so  bili  v  vojni  zaradi  Krete.  Splošno  nevoljo  je 
še  podžigala  zavest  o  centralističnih,  absolutističnih 
tendencah  na  dvoru^  kjer  da  hočejo  ogrske  in 
hrvatske  velikaše  oslabiti,  da  bi  njih  dežele  lažje 
spremenili  v  cesarske  province.  Trdilo  se  je  celo, 
da  je  vašvarski  mir  sklenjen  tudi  s  stransko  mislijo, 
da  naj  se  turška  nevarnost  za  premogočno  ogrsko 

in  hrvatsko  plemstvo  preveč  ne  zmanjša.  Stare 
pritožbe  zaradi  Krajine  in  oholega,  dostikrat  na- 
silnega obnašanja  nemških  poveljnikov  in  vojakov 
v  nji  ter  radi  zanemarjanja  sklicanja  saborov  in 
neupoštevanja  mnogih  starih  ustavnih  določeb  je 
splošno  nevoljo  le  še  podžigalo. 

Te  okolnosti  so  nagnile  hrvatske  in  ogrske 
velikaše,  da  so  sklenili  dvigniti  se  zoper  Habs- 
buržane.  Na  čelo  nezadovoljnikom  se  je  postavil 
ban  Nikola  Zrinjski ;  njegovi  glavni  vodilni  pristaši 
so  bili  ogrski  palatin  Fran  Wesselenyi,  Fran  Na- 
dasdy  in  drugi,  na  Hrvatskem  pa  brat  Peter  Zrinjski 
in  njegova  žena  Katarina  Frankopanska  ter  njen 
brat  Fran  Krsto  Frankopan.  Zarotniki  so  koj  v 
začetku,  še  leta  1664,  iskali  zveze  in  pomoči  pri 
francoskem  kralju  Ludoviku  XIV.,  glavnem  na- 
sprotniku Habsburžanov.  K  nesreči  se  je  še  istega 
leta  Nikola  Zrinjski  na  lovu  smrtno  ponesrečil,  s 
čimer  je  zarota  izgubila  svojega  najenergičnejšega 
in  najsposobnejšega  vodjo.  Peter  Zrinjski,  ki  je 
bratu  sledil  v  banski  časti,  je  snoval  zaroto  dalje. 
Pridobil  je  mogočnega  ogrskega  velikaša  Franca 
Rakoczyja,  kateremu  je  dal  svojo  hčer  Jeleno  za 
ženo,  dalje  bogatega  južno -štajerskega  vehkaša 
Erazma  Tattenbacha,  s  katerim  sta  sklenila  zvezo 
„do  poslednje  kaplje  krvi",  dočim  je  vplivni  Wesse- 
lenyi  k  nesreči  umrl  med  tem.  Toda  francoski  kralj 
Ludovik  je  odbil  ponudeno  zvezo,  ker  je  bil  sklenil 
z  Leopoldom    tajno    pogodbo  o  delitvi  Španije. 

Ko  ga  je  pustila  Francija  na  cedilu,  se  je 
Zrinjski  obrnil  na  Poljake,  da  bi  jih  pridobil 
za  zvezo  zoper  Habsburžane,  nato  pa  na  Bene- 
čane ;  toda  njegova  ponudba  je  bila  z  obeh  strani 
odbita. 

Zrinjski  se  je  nahajal  sedaj  v  težkem  položaju. 
Napram  Dunaju,  ki  ni  nehal  kazati  svojih  starih 
tendenc,  ni  hotel  odnehati ;  odločil  se  je  tedaj  za 
zadnje  sredstvo.  Ze  preje  so  ga  njegovi  ogrski 
pristaši  pregovarjali,  naj  išče  zveze  pri  —  Turčiji 
ter  se  opre  nanjo,  —  sedaj  je  res  poslal  v  Cari- 
grad svojega  jodposlanca,  nekega  Bukovačkega. 
Po  njem  je  stavil  sultanu  sledečo  ponudbo :  Ogrska 
in  Hrvatska  priznata  sultanovo  nadoblast  ter  pla- 
čata mal  letni  davek,  zato  pa  jima  sultan  prizna 
vero,  svoboščine  in  ustavo.  V  sultanovem  imenu 
zavlada  na  Ogrskem  in  Hrvatskem  Peter  Zrinjski 
in  njegovi  potomci.  Upornikom  naj  pomaga  turška 
vojska  v  potrebni  množini,  kraje,  ki  bi  jih  Turki 
vzeli  Nemcem,  izroče  Ogrom  in  Hrvatom. 

Na  porti  so  Bukovačkega  dobro  sprejeli  in 
predloženi  načrt  je  bil  simpatično  sprejet.  Toda 
veliki  vezir  Ahmed  Koproli  je  delal  zoper  vojno 
z  Avstrijo,  ni  pa  tega  jasno  povedal  odposlancu, 
marveč  ga  je  celo  hrabril  na  boj  ter  izjavil,  da 
prejme  Zrinjski  definitivni  odgovor  po  bosanskem 
paši.  Bukovački  se  je  vračal  na  Hrvatsko  v  trdni 
veri,  da  je  ponudba  sprejeta  in  turška  pomoč  za- 
gotovljena, dočim  vsemogočni  vezir  nikakor  ni 
nameraval  začeti  nove  vojne  s  cesarjem.  Ta  zmota 
je  postala  usodna  za  zarotnike. 

Po  vrnitvi  Bukovačkega  sta  se  jela  Zrinjski 
in  Frankopan  očitno  pripravljati  na  upor.  Zagoto- 
vila sta  si  plemstvo  in  zagrebške  meščane  ter 
pozvala  svoje  podanike  na  boj,  obetajoč  jim  od- 
vezo dotedanje  sužnosti.  Tako  je  bila  očitno  pri- 
znana zveza  s  Turki,  češ,  da  je  boljše  izbirati 
izmed  dveh  —  manjše  zlo  in  se  spustiti  s  Turčinom 
v  „pošteno    zvezo".    Toda  —  kmalu   je   postajalo 

Zrinjskemu  jasno,  da  turške  pomoči  ne  bo.  Vrh 
tega  ga.  je  zlasti  porazilo,  ko  se  mu  je  izneveril 
bojazljivi  Erazem  Tattenbach,  ki  se  je  takrat,  ko 
bi  bilo  treba  zgrabiti  za  orožje,  skesano  udal 
avstrijski  vladi  ter  izdal  svoje  zveze  s  Hrvati. 
Zrinjski  se  je  zavedel,  da  je  prišel  v  težko  zagato, 
skušal  je  tedaj  najti  sprave  z  Dunajem.  Poslal  je 
na  dvor  zagrebškega  škofa  Martina  Borkoviča  kot 
posredovalca.  Toda  na  Dunaju  so  bili  o  vsem  že 
davno  natančno  poučeni.  Vsa  pogajanja  s  Turki 
so  bila  narrrc;^  dvoru  izdana.  Uradna  tolmača  na 
porti,  Grka  Panajotti,  sta  bila  podkupljena  in  sta 
pravočasno  obvestila  dunajski  dvor  o  vseh  po- 
drobnostih zveze  med  zarotniki  in  Turki,  pa  tudi 
o  tem,  da  Turki  ne  mislijo  resno  dati  podpore 
Zrinjskemu.  Na  dvoru  pa  so  se  napram  Zrinjskemu 
delali  spravljive  v  svrho,  da  oba  vodilna  hrvatska 
velikaša  zvabijo  na  Dunaj.  Smatrali  so  priliko  za 
ugodno,  da  se  uničita  ti  dve  najimenitnejši  hrvatski 
rodovini ;  še  pred  sodno  obravnavo  je  bilo  na 
dvoru  sklenjeno,  da  morata  zarotnika  izgubiti  glavi. 
Med  tem  je  cesarska  vojska  nenadoma  pridrla  v 
Medjimurje,  središče  oblasti  Zrinjskih;  zaupajoč  v 
iskrenost  obljub  o  cesarski  milosti,  sta  se  napotila 
sedaj  Zrinjski  in  Frankopan  13.  aprila  1670  na 
Dunaj.  Tu  pa  so  ju  zgrabili  in  vrgli  v  ječo;  malo 
nato  so  ju  prepeljali  v  Wiener-Neustadt.  V  smislu 
ustavnih  določeb  bi  morala  biti  postavljena  pred 
domače  ogrsko -hrvatsko  sodišče;  toda  prišla  sta 
pred  posebno,  nalašč  zato  sestavljeno  sodišče,  ki 
ju  je  obsodilo  na  smrt.  Dne  30.  aprila  1671  so  ju 
obglavili  v  Wiener-Neustadtu,  istega  dne  pa  Franca 
Nadasdyja  na  Dunaju,  dočim  je  Tattenbacha  ista 
usoda  zadela  nekaj  mescev  pozneje. 

Hkrati  z  justifikacijo  je  bilo  zaplenjeno  vse 
imetje  obeh  rodovin,  od  katerih  so  sicer  živeli  še 
mladoletni,  oziroma  stranski  člani,  a  so  umrli  že 
v  bližnjih  letih.  Lahko  tedaj  rečemo,  da  sta  bili 
s  padcem  Petra  Zrinjskega  in  Frana  Krsta  Fran- 
kopana  ti  dve  stari  hrvatski  velikaški  rodbini 
uničeni. 

Katastrofa  Zrinjsko  -  Frankopanska  pomeni 
višek  nemške  oblasti  na  Hrvatskem.  Hoteč  kazno- 
vati vso  Hrvatsko  za  zaroto,  je  dunajska  vlada 
ukinila  bansko  čast,  nato  pa  posamezne  njene 
funkcije  ^oddala  v  izvrševanje  nasprotnikom  Zrinj- 
skega.  Šele  1.  1680  je  bil  zopet  postavljen  novi 
ban  v  stari  oblasti. 

4.    Srbi  se  bore  ob  strani  Avstrije 
za  osvobojenje  izpod  turškega  jarma. 

Velika  vojna  med  Avstrijo  in  Tur- 
čijo 1683 — 1699.  Med  tem  je  potekel  dvajsetletni 
mirovni  termin  v  smislu  mirovnega  sklepa  v  Vaš- 
varu,  in  v  nadi,  da  se  vnovič  dvigne  turška  moč 
in  slava,  je  napovedala  Turčija  leta  1683  vojno 
Avstriji.  Na  čelu  velikanskim  vojnim  silam  je  udaril 
veliki  vezir  Kara  Mustafa  naravnost  proti  Dunaju 
ter  ga  začel  oblegati.  Toda  mestu  je  prišla  na 
pomoč  vojska,  sestoječa  posebno  iz  poljskih  čet 
pod  poveljstvom  Jana  Sobjeskega,  pa  tudi  iz  nem- 
ških čet,  in  v  bitki  pod  mestnim  obzidjem  so  bili 
Turki  dne  12.  septembra  1683  popolnoma  pobiti. 
Ta  poraz  pomeni  važno  razdobje  v  zgodovini,  zakaj 
z  njim  se  je  začela  vrsta  turškega  nazadovanja; 
Turčija  je  začela  tudi  na  zunaj  propadati. 

*  Zmage  pri  Dunaju  sprva  na  avstrijskem  dvoru 
niso  znali  izrabiti,  cesar  Leopold  je  celo  —  prav 
kakor  po  šentgotthardski  zmagi  —  Turkom  ponudil 
mir,  Kara  Mustafa  pa  ga  je  odbil.  Ko  je  nato 
Karel  Lotarinški,  poveljnik  avstrijske  vojske,  do- 
segel še  več  uspehov,  se  je  pod  papeževim  po- 
kroviteljstvom sklenila  zveza  zoper  Turčijo  med 
Avstrijo,  Poljsko  in  beneško  republiko.    Vojna  se 

je  nadaljevala  in  vojna  sreča  je  ostala  na  avstrijski 
strani.  Cesarske  čete  so  osvajale  na  Ogrskem 
mesto  za  mestom.  L.  1786  je  padel  Budim,  turška 
vojska,  ki  je  poskusila  ustaviti  prodiranje  avstrij- 
skih čet,  je  bila  1.  1687  pri  Mohaču  potolčena,  in 
v  letu  1688  so  že  stali  Avstrijci  ob  Donavi  in 
Savi;  6.  septenjbra  1688  je  padel  že  Belgrad  v 
njihove  roke.  Druge  čete,  ki  so  prodirale  po 
Hrvatski  pod  poveljstvom  bana  Nikole  Erd6dyja, 
so  si  osvojile  večino  Hrvatske  in  Slavonije  s  Po- 
žego  in  Osjekom,  Liko  in  Udbino.  Tudi  v  Dal- 
maciji so  Benečani  dosegli  uspehe,  ponajveč  z 
tipornimi,  hajduškimi,  srbskimi  in  hrvatskimi  četami ; 
osvobojen  je  bil  važni  Knin. 

Teh  bojev  so  se  v  izdatni  meri  udeleževale 
srbske  čete.  Ko  so  med  ogrske  Srbe,  nahajoče  se 
že  poldrug  sto  let  pod  turško  vlado,  prihajali  gla- 
sovi o  avstrijskih  uspehih,  so  se  koj  začeli  zbirati 
številni  prostovoljci,  ki  so  se  neglede  na  nevarnost 
pretolkli  skozi  turške  vrste  in  stopali  v  krščansl^o 
^  vojsko.  Pa  tudi  iz  ostalih  delov,  iz  Srbije,  Bosne, 
Hercegovine,  so  prihajali  Srbi  v  vedno  večjem 
številu  pod  avstrijske  zastave,  smatrajoč,  da  je 
nastopila  velika  doba  osvobojenja  izpod  turške 
oblasti,  doba  osvobojenja,  na  katero  niso  nikdar 
nehali  upati.  Kakor  že  rečeno,  so  bili  benečanski 
uspehi  v  Dalmaciji  doseženi  skoro  izključno  s'  pro- 
stovoljskimi srbskimi  in  hrvatskimi  četami,  ki  so 
se  junaško  bojevale  pod  poveljstvom  hajduških 
vodij  Stojana  Jankoviča  in  Ilije  Smiljaniča. 

Avstrijske   vojske    pa    so    neutegoma    začele 

prodirati  preko  Save  in  Donave  v  Bosno  in  Srbijo. 

Se  pred  prihodom  avstrijskih  čet  so  se  Srbi  povsod 

zbirali  v  večje  čete  in  kar  na  svojo  roko  napadali 

Turke,  bodisi  čete  na  pohodih,  kakor  prebivalce 
v  mestih.  Neprestano  so  prihajali  novi  prostovoljci 
k  avstrijskim  armadam.  Iz  zavzetih  pokrajin  pa  so 
mnogo  mirnega  srbskega  prebivalstva  iz  Srbije 
preseljevali  v  Srem  in  Slavonijo,  da  se  pomnoži 
tamošnje  razredčeno  prebivalstvo.  Pod  poveljstvom 
Ludovika  Badenskega  so  Avstrijci  prodirali  z  glavno 
silo  ob  Moravi  proti  jugu  ter  1.  1689  zavzeli  Niš, 
porazivši  pred  mestom  turško  vojsko.  Manjši  od- 
delki so  z  bistvenim  sodelovanjem  srbskih  čet 
zavzeli  istočasno  večino  Srbije  od  Kladova  in  Or- 
šove  do  Drine  in  Novega  Pazarja.  Sirec  z  oklici 
na  srbski  narod  uporno  gibanje  med  prebivalstvom 
so  se  poslužili  Avstrijci  takrat  med  drugim  nekega 
srbskega  odličnika,  Jurija  Brankoviča. 

Jurij  Brankovič  je  trdil,  da  je  direktni 
potomec  stare  srbske  vladarske  rodovine  despotov. 
Avstrijska  vlada  mu  je  to  priznala  ter  je  tudi  pod- 
pirala njegovo  stremljenje  v  upanju,  da  bo  s  po- 
močjo njegovega  vpliva  na  Srbe  pridobila  v  vojni 
s  Turki  močne  opore  s  strani  krščanskega  prebi- 
valstva Turčije.  Zato  so  mu  že  koj  ob  začetku 
turške  vojne  podelili  razne,  mnogo  obetajoče  na- 
slove, obnašajoč  se  proti  njemu  zares  kakor  proti 
pretendentu.  Za  velikih  uspehov  na  Ogrskem  je 
bil  poslan  na  Vlaško  in  dalje  v  Srbijo  in  Bosno, 
da  pridobi  Srbe  za  avstrijsko  stvar,  za  upor  zoper 
Turke.  Toda  avstrijske  čete  so  po  prekoračenju 
Donave  in  Save  napredovale  zelo  počasi,  zakaj  na 
zapadu  ob  Renu  je  francoski  kralj  Ludovik  XIV., 
boječ  se  prevelikega  ojačenja  Habsburžanov,  začel 
vojsko  zoper  Leopolda,  in  številne  čete  so  morale 
oditi  s  turškega  bojišča  na  zapad.  V  Srbiji  so 
vsled  tega  ostale  le  maloštevilne  čete,  ki  so  mogle 

doseg-ati  uspehe  le  vsled  izredno  intenzivnega  in 
izdatneg-a  sodelovanja  srbskih  ustašev,  in  pa  ker 
so  v  Turčiji  takrat  trajali  veliki  notranji  neredi, 
vsled  česar  je  bila  turška  bojna  moč  zelo  majhna. 
Jurij  Brankovic  pa  se  je,  videč,  da  sestavljajo 
avstrijsko  bojno  silo  skoro  sami  Srbi,  ki  so  samo- 
stojno preo-nali  Turka  iz  mnogih  krajev,  začel  baviti 
z  mislijo,  da  bi  Srbi  sami  s  svojo  močjo  zmagovito 
nadaljevali  borbo  zoper  Turke,  zato  pa  si  ustanovili 
nezavisno  lastno  državo,  kateri  bi  zagospodoval 
on.  Leta  1689  je  Brankovic  iz  Oršove  razposlal 
pisma  in  oklice  v  srbske  kraje,  pozivajoč  v  njih 
narod,  da  zgrabi  za  orožje  in  stopi  pod  njegove 
zastave,  izdavajoč  se  na  podlagi  cesarjeve  diplome 
za  naravnega  gospodarja  ali  despota  Srbije,  Bosne, 
Mezije,  Bolgarske,  Tracije,  Srema  in  vseh  dežel 
od  Osjeka  do  Carigrada.  Avstrijskim  generalom 
se  je  po  tej  samostojni  akciji  Brankoviča  zdelo,  da 
je  njegovo  podjetje  naperjeno  proti  interesom  Av- 
strije, sumili  pa  so  tudi,  da  je  Brankovic  v  zvezi 
z  vlaškim  knezom,  ki  se  je  bil  postavil  na  turško 
stran,  in  celo  z  ruskim  carjem,  ki  je  takrat  že  imel 
stike  s  pravoslavnimi  na  Balkanskem  polotoku. 
Zato  so  na  dunajskem  dvoru  izdali  Badenskemu 
navodilo,  naj  Brankoviča  na  lep  način  zvabi  k  sebi 
ter  ga  da  zapreti.  In  res,  Badenski  je  izvršil  to 
naredbo  v  Kladovu  26.  oktobra  1689.  Brankoviča 
so  odpeljali  najpreje  v  Sibinj,  nato  na  Dunaj,  odtod 
pa  v  Heb  na  Češko,  kjer  je  ostal  interniran  do 
svoje  smrti  1.  1711. 

Selitev  Srbov  na  južno  Ogrsko  pod 
Carnojevičem.  Srbi  so  se  prekoslej  z  vso  vnemo 
bojevali  na  avstrijski  strani.  Po  osvojitvi  Niša  se 
je    avstrijska   vojska    razdelila;    z    enim    delom    je 

odšel  Badenski  proti  severovzhodu  ter  zavzel  Vidin, 
ostala  vojska  pod  poveljstvom  Piccolominija  pa  je 
imela  skozi  Staro  Srbijo  prodreti  na  Jadransko 
morje  ter  tako  odrezati  Bosno,  ki  je  kljub  delnim 
uspehom  vendarle  ni  bilo  mogoče  osvojiti,  in  jo 
tako  prisiliti  na  prodajo.  Piccolomini  je  prodrl  čez 
Prokuplje  na  Prištino  na  Kosovem  in  odtod  dalje 
čez  Kačanik  na  Skoplje,  ki  g-a  je  dal  zažgati,  ker 
je  v  njem  divjala  kuga,  nato  pa  se  vrnil  v  Prištino 
in  zavzel  tudi  Prizren  ter  Peč. 

Ti  uspehi  so  silno  dvignili  ugled  Avstrije  v 
zavzetih  krajih.  Število  srbskih  upornikov  je  ne- 
prestano rastlo,  od  vseh  strani  so  prihajali  v  av- 
strijske vrste  novi  vstaši  in  pomnožili  samo  po 
sebi  majhno  Piccolominijevo  vojsko  ter  pravzaprav 
šele  omogočili  avstrijske  uspehe.  Na  Srbe  je  na- 
pravilo posebno  dober  utis  razumno  in  zelo  taktno 
postopanje  zmožnega  Piccolominija.  Ta  se  je  za- 
vedal, kako  važno  oporo  si  ustvari,  ako  pridobi 
ria  svojo  stran  srbskega  patrijarha  Arsenija  III. 
Carnojeviča,  ki  je  imel  med  prebivalstvom  velik 
ugled.  Arsenij  se  je  nagibal  spočetka  na  benečansko 
stran.  Dasi  so  si  bili  namreč  Avstrijci  in  Benečani 
zavezniki  proti  Turkom,  vendar  so  si  bili  v  vsej 
politiki  zelo  nasprotni  in  so  vodili  drug  proti  dru- 
gamu  propagando  med  prebivalstvom.  Zlasti  se  je 
kazalo  to  v  Dalmaciji  in  Crnigori.  V  Cmigori  je 
ves  čas,  kar  je  trajala  vojna,  bila  vsa  dežela  v 
uporu,  in  skadarski  paša  je  z  arnavtskimi  četami 
zaman  poskušal  prodreti  v  črnogorske  gore.  Za 
Benečane  je  zlasti  deloval  cetinjski  vladika  Visarion, 
pa  tudi  Arsenij  je  bil  že  z  njimi  v  zvezi.  Ko  pa 
je  Piccolomini  zavzel  Peč,  je  tudi  patrijarha  in  vso 
srbsko  duhovščino   pridobil  zase.    Arsenij  se  je  z 

vsem  svojim  vplivom  zavzel  za  Avstrijce,  smatrajoč, 
da  je  napočil  odločilni  čas  narodnega  osvobojenja 
s  pomočjo  Avstrije.  Mnogoštevilne  srbske,  pa  tudi 
albanske  trume  so  se  zbirale  okrog  Piccolominija, 
ki  je  imel  naposled  nad  20.000  samih  Srbov  in 
deloma  Arnavtov,  ki  jih  je  bilo  trikrat  toliko,  kakor 
njegovih  nemških  čet. 

Ali  nenadoma  je  prišel  preobrat.  Na  kugi, 
ki  se  je  iz  Skoplja  razširila  tudi  v  krščanski  tabor, 
je  9.  novembra  1689  v  Prizrenu  umrl  neutrudno 
delavni  Piccolomini,  njegov  naslednik  pa  je  s  svojim 
oholim  nastopom  odbijal  srbske  ustaše.  Istočasno 
so  se  Turki  pripravili  za  krepko  protiofenzivo. 
Avstrijci  so  sicer  še  enkrat  udarili  proti  jugu  in 
požgali  Veles,  nato  pa  so  se  morali  po  porazu  pri 
Kačaniku  v  januarju  1690  umikati  nazaj  proti  Nišu 
in  Novemu  Pazarju. 

Srbski  voditelji  s  patrijarhom  na  čelu  so  se 
nahajali  v  zelo  težkem  položaju.  Pristali  so  očitno 
na  avstrijsko  stran  ter  prisegli  cesarju  Leopoldu 
zvestobo;  s  tem  so  se  kompromitirali  pred  Turki 
in  jasno  je  bilo,  da  jih  čaka  gotova  smrt.  Zato  je 
patrijarh  zbral  večino  menihov  in  neizmerne  mno- 
žice naroda,  zlasti  premožnejše  dele,  zapustil  do- 
movino ter  se  z  avstrijskimi  četami  vred  umikal 
na  sever  proti  Belgradu,  pač  v  upanju,  da  se  ob 
preobratu  vojne  sreče  zopet  vrne  v  domovino,  kar 
se  pa  ni  nikdar  zgodilo.  Mnogo  prebivalstva,  kar 
ga  je  ostalo,  so  Turki  pobili  ali  odpeljali  v  sužnost, 
drugi  so  zbežali  v  gore  in  druge  kraje ;  stara  Srbija, 
nekdaj  jedro  srbske  države,  je  izgubila  večino  svo- 
jega prvotnega  prebivalstva,  v  zapuščene  kraje  pa 
so  se  začeli  naseljevati  Albanci. 

Ko  so  se  med  tem  avstrijske  vojske  nepre- 
stano umikale  in  so  Turki  pod  jesen  1690  zavzeli 
zopet  celo  Srbijo,  se  je  Arsenij  z  mnogimi  deset- 
tisoči  Srbov  od  Belgrada,  kjer  se  je  nahajal  v 
poletju,  podal  preko  Save  in  Donave  ter  se  usta- 
novil ob  Donavi  v  južni  Ogrski,  dobivši  od  cesarja 
mnoge  politične  in  cerkvene  privilegije.  Vojska, 
ki  se  je  nadaljevala  na  južno-ogrskih  in  erdeljskih 
bojiščih,  ni  prinesla  zaželjenih  avstrijskih  uspehov, 
pa  tudi  Turki  v  vseh  naslednjih  letih  niso  mogli 
doseči  odločilne  zmage.  Ko  je  princ  Evgen  1.  1697 
pri  Senti  zmagal  Turke  in  nato  prodrl  v  Bosno 
do  Sarajeva,  toda  ne  da  bi  dosegel  nadaljnih 
uspehov,  so  se  začela  dolgotrajna  pogajanja,  ki 
so  slednjič  privedla  do  mirovnega  sklepa  v  sr črn- 
skih Karlovcih  leta  1699.  Turki  so  obdržali 
Banat  in  južnovzhodni  kos  Srema,  vso  ostalo  Sla- 
vonijo in  Hrvatsko  do  Une  ter  južnega  Velebita 
in  Ogrsko  pa  so  prepustili  Leopoldu.  Benečani 
so  dobili  ozemlje,  ki  so  si  ga  osvojili  v  Dalmaciji, 
med  tem  Knin,  Sinj  in  Vrgorac,  s  čimer  so  prišli 
stari  hrvatski  kraji  pod  benečansko  oblast  in  so 
se  odtlej  šteli  k  Dalmaciji. 

Sedaj  so  ostali  Srbi  s  Carnojevičem  stalno 
v  južni  Ogrski  in  v  Sreniu.  V  Turčiji  pa  je  veliki 
vezir  Mustafa  Koproli  (Cuprilič)  še  1.  1690  izdal 
razglas  na  prebivalstvo,  v  katerem  je  objavil  popolno 
amnestijo  vsem  tistim,  ki  se  do  gotovega  roka  vrnejo 
na  svoje  domačije.  Ker  se  patrijarh  Arsenij  ni  od- 
zval, je  smatral  vezir  patrijarhovo  mesto  za  izpraz- 
njeno ter  imenoval  za  patrijarha  v  Peči  nekega 
Kalinika,    ki  je   ostal  s  Turki  v  dobrih    odnošajih. 

Na  Hrvatskem  z  mirom  v  Karlovcih  niso  bili 
popolnoma    zadovoljni.    Že    leta    1687   je   bilo    na 

ogrskem  državnem  zboru  v  Požunu  slovesno  raz- 
glašeno, da  se  nahaja  Ogrska  s  Hrvatsko  v  dedni 
oblasti  habsburške  rodovine  ter  da  se  ukine  člen 
zlate  bule  iz  1.  1222,  po  katerem  bi  bil  plemstvu 
dovoljen  upor  za  obrambo  ustave,  kar  je  vsekakor 
značilo  zmago  absolutizma  na  škodo  plemiški  oli- 
garhiji. Na  Hrvatskem  je  bilo  pač  vzroka  za  ne- 
zadovoljnost radi  razkosanosti  dežele,  ki  se  s  kar- 
lovškim  mirom  ni  zmanjšala.  Zakaj  ne  le,  da  se 
kljub  obljubi  Vojaška  krajina  ni  združila  z  ostalo 
Hrvatsko,  celo  novoosvobojena  Lika  in  Slavonija 
sta  se  podredili  dvorni  komori,  to  je  vrhovni 
avstrijski  finančni  oblasti;  vrh  tega  so  v  njih 
nemški  oblastniki  postopali  tako,  da  je  mnogo 
prebivalstva  uteklo  v  Bosno  pod  turško  vlado  ali 
pa  šlo  med  hajduke. 

Vojne  med  Avstrijo  in  Turčijo  v 
XVIII.  stoletju.  Avstrija  se  je  pod  Karlom  VI. 
zapletla  v  novo  vojno  s  Turčijo  (1716 — 1718);  na 
avstrijski  strani  so  se  bojevali  tudi  Benečani.  V 
začetku  so  Turki  prekoračili  Savo  in  prodrli  v 
Srem,  kjer  so  požgali  nekatere  srbske  samostane 
v  Fruški  gori ;  ko  pa  jih  je  pri  Petrovaradinu  princ 
Evgen  porazil,  so  se  umaknili  nazaj  čez  Savo  in 
zapustili  tudi  Banat  s  Temišvarom.  Naslednjega 
leta  so  Avstrijci  zavzeli  Belgrad  in  prodrli  precej 
globoko  v  Srbijo  ter  Bosno,  čete  s  Hrvatskega 
pa  so  prodrle  v  porečje  Sana  ter  Vrbasa.  Istočasno 
so  Benečani  osvojili  Imotski  in  silili  v  Bosno  in 
Hercegovino  od  zapadne  strani.  Turki  so  morali 
skleniti  mir  v  Požarevcu  (1718),  v  katerem  so 
odstopili  Avstriji  Banat  z  ostankom  Srema,  vrh 
tega  pa  še  zapadni  del  Vlaške  do  Alute  in  severno 
Srbijo  nekako  do  zapadne  Morave  ter  desno  obalo 

Une  in  Save  v  Bosni,  nekako  do  podnožja  planin 
na  jug-u.  Tako  je  prišel  precejšen  del  srbskeg-a 
ozemlja  pod  avstrijsko  oblast.  —  Benečani  so  do- 
bili Imotski  ter  ozemlje  proti  vzhodu  do  črte,  ki 
tvori  še  danes  vzhodno  mejo   province  Dalmacije. 

Srbsko  prebivalstvo  v  novoosvobojenih  pro- 
vincah pa  ni  bilo  nič  kaj  zadovoljno  z  avstrijsko 
vlado ;  preveč  je  bilo  prepuščeno  na  milost  in  ne- 
milost samovoljnosti  uradništva,  surovosti  vojaštva 
ter  sploh  okrutnosti  in  nerazumevanju  civilnih  in 
vojnih  oblasti.  Gospodarske  in  socijalne  uredbe  se 
niso  predrugačile,  bilo  je  nejevolje  tudi  zaradi 
katoliške  verske  propagande,  skratka,  položaj  pre- 
bivalstva se  ni  zboljšal,  tako  da  se  je  ves  čas 
avstrijske  vlade  vršilo  celo  izseljevanje  prebivalstva 
v  Turčijo.  Po  drugi  strani  pa  se  je  prebivalstvo 
trudilo,  da  doseže  razširjenje  gospodarsko-socijalnih 
in  verskih  privilegijev  ogrskih  Srbov  na  vse  pravo- 
slavne, in  da  se  doseže  cerkveno  združenje.  Do- 
segli so  slednje,  in  I.  1731  so  v  Belgradu  Vicentija 
Jovanoviča  izvolili  za  metropolita  belgrajskega  in 
karlovškega. 

Mir  v  Belgradu.  Kmalu  se  je  Avstrija 
zapletla  v  novo  vojno  s  Turki  (1737  do  1739). 
Avstrijci  so  imeli  v  začetku  nekaj  uspehov  in  so 
prodrli  preko  Niša  in  Užic  ter  globoko  v  Bosno. 
Zopet  so  poskušali,  da  si  pridobe  sobojevnikov  v 
srbskih  ustaših,  in  res  se  je  začelo  uporniško  gi- 
banje v  nekaterih  krajih,  zlasti  v  Hercegovini  in 
Črni  gori,  pa  tudi  okrog  Peči,  kjer  se  je  za  avstrij- 
sko stvar  zavzel  patrijarh  Arsenij  IV.  Jovanovič 
Sakabenta.  Toda  kmalu  so  začeli  Turki  avstrijske 
čete  potiskati  nazaj,  jih  potolkli  pri  Grocki  in 
naposled  zavzeli    celo  Belgrad.    Po  teh  neuspehih 

je  bil  sklenjen  mir  v  Belgradu,  v  katerem  je  Avstrija 
Turkom  odstopila  Vlaško  in  vso  Srbijo  in  Bosno 
južno  od  Donave  in  Save,  ki  sta  postali  meja  med 
Avstrijo  in  Turčijo.  Tudi  to  pot  so  se  z  avstrijsko 
vojsko  umaknili  na  ogrska  tla  nekateri  Srbi,  ki  so 
se  bali  turške  osvete,  med  njimi  tudi  patrijarh 
Arsenij,  ki  je  bil  nato  izvoljen  za  metropolita  v 
Karlovcih. 

Ukinjenje  srbske  patrijarhije  v  Peči. 
Patrijarh  Kalinik,  ki  ga  je  postavil  Ahmed  Koproli 
po  begu  Carnojeviča,  je  stremel  za  tem,  da  pomaga 
srbskemu  prebivalstvu  s  tem,  da  zopet  vzpostavi 
dobro  razmerje  med  njim  in  Turki.  Zato  je  sklenil 
dogovor  s  Turki,  po  katerem  naj  turške  oblasti 
prizanašajo  Srbom,  cerkev  pa  dela  na  to,  da  pomiri 
ljudstvo  in  ga  sprijazni  s  Turki.  Ta  politika  je 
prinesla  dokaj  uspehov.  Ko  pa  se  je  v  zadnji 
avstrijsko-turški  vojski  znova  pokazalo,  da  srbskim 
patrijarhom  ni  zaupati,  se  je  pokazala  v  Carigradu 
velika  nejevolja  zoper  nje.  In  sedaj  so  smatrali 
predstavnike  grške  cerkve  v  Carigradu,  da  je  prišel 
čas,  da  se  jim  izpolni  davna  želja.  Agitacija  je 
imela  naposled  uspeh :  najpreje  so  dosegli,  da  so 
večinoma  Grki  prišli  na  patrijarški  prestol,  nato 
pa  je  bila  1.  1766  srbska  patrijarhija  v  Peči  sploh 
ukinjena;  srbske  pokrajine  so  spadale  odslej  pod 
carigrajsko  patrijarhijo,  ki  je  gledala  pred  vsem, 
kako  si  pridobi  iz  srbskega  prebivalstva  čim  večje 
dohodke. 

Kocina  krajina.  Med  tem  je  polagoma 
vodstvo  protiturške  politike  prehajalo  na  Rusijo, 
na  državo,  katero  je  z  balkanskimi  krščanskimi 
prebivalci,  posebno  s  Srbi,  vezala  skupnost  vere 
in  jezika.  Vsled  tega  so  nastajale  polagoma  vedno 

ožje  vezi  med  Srbi  in  Rusijo,  bodisi  v  versko- 
kulturnem,  kakor  v  političnem  oziru.  Kolikor  bolj 
je  postajalo  očitno,  da  bo  Rusija  z  večjim  uspehom 
vodila  ofenzivno  politiko  zoper  Turčijo,  s  toliko 
večjim  upanjem  so  se  Srbi  ozirali  nanjo.  Nastajala 
pa  je  obenem  usodna  tekma  med  Avstrijo  in  Rusijo, 
med  državama,  ki  sta  se  obe  smatrali  za  naravni 
dedinji  Turčije  in  ki  vsled  tega  nista  marali  druga 
drugi  pustiti,  da  bi  se  povečali  na  stroške  Turčije. 
Ta  zavist  je  postala  usodnega  pomena  tudi  za 
balkanske  narode  same,  ker  je  pomagala  večati 
nasprotja  med  njimi. 

V  drugi  polovici  XVI1L  stoletja  je  bila  Turčija 
radi  notranjih  neredov  in  pa  radi  mnogih  neuspešnih 
vojn  z  Avstrijo  in  Rusijo  močno  oslabljena,  tako 
da  je  v  Evropi  splošno  vladalo  prepričanje,  da  se 
ne  bo  mogla  več  dolgo  držati.  Toda,  dočim  Marija 
Terezija,  naslednica  Karla  VL,  ni  začela  ničesar 
zoper  Turčijo,  je  Rusija  v  mirovnem  sklepu  v  Kučuk- 
Kajnardže  leta  1774  dosegla  poleg  drugih  uspehov^ 
pravico  zaščite  kristjanov  v  Turčiji.  Da  se  ne  bi 
Rusija  sama  okoristila  na  račun  Turčije,  je  ubral 
Jožef  11.,  podjetni  sin  in  naslednik  Marije  Terezije, 
novo  smer.  Sklenil  je  s  Katarino  11.  1.  1782  zvezo 
zoper  Turčijo  v  svrho,  da  se  ta  država  premaga 
in  razdeli,  tako  da  dobi  Rusija  rumunske  province 
ter  vzhodni  del  polotoka  s  Carigradom,  dočim  si 
Avstrija  pridruži  Srbijo,  Bosno  in  Hercegovino. 
Načrt  sicer  ni  bil  popolnoma  dogovorjen,  vojna 
pa  se  je  začela  1.  1787  z  velikimi  pripravami  in  z 
velikimi  nadami.  Se  predno  se  je  vojna  pričela, 
so  poslali  Avstrijci  v  Srbijo  agente  in  častnike, 
da  naščuvajo  prebivalstvo  zoper  Turke  in  ga  pri- 
pravijo za  boj.   In  res  se  je  med  Srbi  začelo  veliko 

g-ibanje,  vsled  česar  so  Turki  še  ostreje  pritiskali 
na  ljudstvo,  pri  čemer  so  zlasti  janičarji  nastopali 
okrutno  in  silovito.  Vsled  tega  je  mnogo  imenit- 
nejših  Srbov  pobegnilo  na  avstrijslca  tla,  tako  na 
pr.  Karadjordje,  Koča  Andjelkovič,  Radič  Petrovič 
in  drugi. 

Dočim  sa  se  na  rusko-turški  meji  boji  vneli 
v  1.  1787,  so  nastopili  Avstrijci  v  februarju  1.  1788. 
V  avstrijski  vojski  so  se  že  preje  ustanovili  posebni 
oddelki  srbskih  prostovoljcev,^ —  „Freikorps",  pod 
zapovedništvom  Mihaljeviča.  Že  v  novembru  1787 
so  poskušali,  da  z  nenadnim  napadom  zavzemo 
belgrajsko  trdnjavo.  Srbske  prostovoljske  čete  so 
prodrle  dokaj  globoko  v  Turčijo,  do  Kruševca  in 
Studenice;  od  njih  je  najznamenitejša  ona,  ki  jo 
je  vodil  kapetan  Koča  Andjelkovič,  doma  od  Ja- 
godine,  po  katerem  se  to  vojskovanje  naziva 
Kocina  kraj  ina. 

Toda  avstrijsko  vojskovanje  ni  bilo  srečno. 
Operirali  so  sicer  z  močnimi,  zelo  številnimi  in 
dobro  opremljenimi  silami,  toda  čete  so  bile  raz- 
postavljene vzdolž  cele  meje  od  vzhodne  Erdeljske 
do  Adrije,  namesto,  da  bi  se  začela  na  enem  od- 
seku energična  ofenziva.  Tako  je  prva  doba  vojne 
minila  brez  posebnih  dogodkov,  nato  pa  so  Turki 
udarili  čez  mejo  in  premagali  Avstrijce  pri  Mehadiji 
nad  Oršovo.  Koča  Andjelkovič,  ki  se  je  bil  spo- 
četka boril  zlasti  okrog  Jagodine  in  Cuprije,  se  je 
moral  umakniti  čez  Donavo;  tu  pa  so  ga  Turki  po 
hudi  borbi  zmagali,  ujeli  in  s  60  drugovi  nataknili 
na  kolec  L  1788.  Nas^lednjega  leta  so  šli  Avstrijci 
čez  Donavo  ter  zavzeli  Belgrad  in  prodrli  tudi 
v  Bosno,  v  zvezi  z  Rusi  pa  dosegli  uspehe  v 
Vlaški    in    Moldaviji,    zlasti    pri    Fokšanih.     Rusi 

so  se  sploh  ves  čas  bojevali  z  uspehom.  Tedaj 
sta  se  začeH  Prusija  in  Anglija  odločnejše  potego- 
vati za  Turčijo,  boječ  se  prevelikega  ojačenja 
Avstrije  in  Rusije.  Istočasno  so  se  v  Avstriji,  zlasti 
na  Ogrskem  in  v  Belgiji,  začeli  upori  zaradi  Jože- 
fove  notranje  politike.  Naposled  je  cesar  Jožef  II. 
1.  1790  umrl.  Položaj  se  je  s  tem  močno  spremenil, 
in  Leopold  II.,  Jožefov  naslednik,  je  sklenil  1.  1791 
s  Turki  mir  v  Svištovu,  po  katerem  je  ostalo 
med  Avstrijo  in  Turčijo  vse  pri  starem ;  izvršile  so 
se  le  neznatne  mejne  korekture  v  prid  Avstriji  v 
Hrvatski  in  v  Banatu.  Načrt  o  osvobojenju  Srbije 
je  s  tem  propadel  v  nemalo  nezadovoljstvo  srb- 
skega prebivalstva.  V  mirovnem  sklepu  so  sicer 
Turki  obljubili  splošno  amnestijo  za  Srbe;  toda 
kaj  je  bila  ta  obljuba  v  primeri  s  tem,  kar  je 
obetala  propaganda  ob  začetku  vojne.  Vendar  pa 
je  novi  sultan  Selim  III.  (1789 — 1807)  po  tej  vojni 
—  Rusi  so  sklenili  mir  1.  1792  v  Jašiju,  pridobivši 
si  ozemlje  med  Bugom  in  Dnjestrom  —  skušal  po 
celi  državi  izpeljati  temeljito  notranjo  reformo,  ki 
je  bila  tudi  srbskemu  gibanju  v  korist.  Srbi  so 
dobili  po  vzgledu  avtonomnih  kneževin  Moldavije 
in  Vlaške  nekaj  upravnih  svoboščin  za  belgrajski 
pašaluk,  s  čimer  je  bil  položen  temelj  njegovi 
avtonomiji. 

5.    Črna  gora  do  začetka  XIX.  stoletja. 

Ko  je  za  Štefanom  zbežal  tudi  njegov  brat 
Jurij  Crnojevič  iz  Črne  gore,  ki  se  tedaj  prvič 
imenuje  s  tem  imenom,  so  Turki  deželo  spremenili 
v  svojo  provinco,  pridruživši  jo  skadarskemu  sand- 
žaku  (1499).  Tretji  brat  Skender  (Staniša)  pa  se 
je  bil  pomuslimanil  in  je  živel  ^v  Carigradu ;  ta  je 
slednjič  dosegel,  da  je  sultan  Črno  goro  ločil  kot 
posebno  upravno  enoto  in  njega  imenoval  za 
sandžak-bega.  Tako  je  Slcenderbeg  Crnojevič 
(1514 — 1528)  zagospodoval  Črni  gori;  po  njegovi 
smrti  pa  je  bila  dežela  znova  in  sicer^  za  stalno 
združena  s  skadarskim  sandžakom.  Črnogorska 
plemena  so  pod  turško  vlado  uživala  nekako  ple- 
mensko avtonomijo,  prav  tako,  kakor  sosedni  se- 
verni Albanci.  Turki  so  pobirali  od  plemen,  ki  so 
jim  slejkoprej  načelovali  poglavarji-vojvode,  gotov 
davek,  sicer  se  pa  v  notranje  posle  tega  gorskega 
prebivalstva  niso  vmešavali. 

Kljub  temu  pa  so  se  Črnogorci  od  konca 
XVI.  stoletja  dalje  vedno  pogosteje  bojevali  s  Turki. 
V  vsaki  vojni,  ki  so  jo  imeli  Benečani  s  Turčijo, 
so  našli  v  Črnogorcih  vnete  sobojevnike.  Na  glasu 
po  izredni  osebni  hrabrosti  in  drznosti  so  napadali 
ti  gorski  junaki  Turke  posebno  radi  v  manjših  od- 

delkih ;  mnogokrat  so  jih  počakali,  izrabljajoč  težko 
pristopno  gorato  ozemlje,  v  ozkih  gorskih  soteskah, 
bodisi  v  ofenzivnem,  kakor  defenzivnem  namenu, 
in  jim  povzročali  neprestane  težkoče.  Zlasti  so 
sodelovali  Črnogorci  na  benečanski  strani  v  vojnah 
koncem  XVI.  in  koncem  XVII.  stoletja.  V  teh 
protiturških  vojih  so  vneto  in  večkrat  vodilno 
sjodelovali  cetinjski  vladike,  cerkveni  poglavarji 
Črne  gore. 

Nova  doba  se  začne  za  Črno  goro,  ko  so  ji 
plemenski  poglavarji  leta  1697  izvolili  za  vladiko 
Danila  Petroviča  (1697 — 1735)  iz  plemena 
Njegoša,  ustanovitelja  črnogorske  vladarske  ro- 
dovine.  Danilo  Petrovič  je  bil  energičen,  spreten, 
zelo  podjeten  mož,  ki  je  po  svojem  izjemnem 
vplivu,  ki  ga  je  imel  kot  cerkveni  gospodar,  porabil 
vsako  priliko,  da  zaščiti  deželo  pred  Turki.  V  bojih 
so  tvorile  za  Črnogorce  domače  poturice,  ki  s* 
bivale  v  deželi  v  večjih,  zlasti  utrjenih  krajih  že 
od  početka  turškega  gospodstva,  vedno  veliko 
nevarnost.  Zato  se  je  vladika  Danilo  dogovoril  s 
poglavarji,  da  so  vprizorili  na  sveti  večer  1.  1707 
splošen  pokolj  vseh  poturčencev;  vsak  musliman, 
ki  ni  maral  sprejeti  krsta  in  ni  mogel  uiti,  je  bil 
brez  usmiljenja  posekan.  Ta  pokolj,  s  katerim  je 
bila  Črna  gora  očiščena  muslimanov,  in  s  katerim 
je  bila  odstranjena  domača  ovira  v  borbi  za  svo- 
bodo, je  opeval  vladika  Peter  II.  v  „Gorskem 
vencu". 

Malo  po  tem  dogodku  se  je  zapletel  ruski 
car  Peter  Veliki  v  vojno  s  Turki.  Pri  tej  priliki 
je  izdal  slovesen  proglas  na  vse  kristjane  v  Turčiji, 
pozivajoč  jih  na  borbo  zoper  skupnega  sovražnika. 
Odzvali  so  se  mu  zlasti  Črnogorci  ter  začeli  srdito 

napadati  Turke.  Ko  pa  je  že  koncem  isteg-a  leta 
Peter  Veliki  po  ponesrečenem  pohodu  moral  skle- 
niti mir  s  Turki,  je  udarila  velika  turška  vojska 
nad  Črnogorce;  toda  hrabri  junaki  črnih  gora  so 
jo  pod  poveljstvom  vladike  v  Carevem  lazu  po- 
polnoma potolkli  (1712).  Novi,  še  večji  turški 
vojski,  ki  ^je  malo  nato  iz  Bosne  udarila  v  Črno 
goro,  pa  Črnogorci  niso  mogli  biti  kos;  njihove 
čete  so  bile  razbite,  med  tem  ko  so  Turki  pogla- 
varje z  zvijačo  dobili  v  roke.  Kdor  je  mogel,  se 
je  rešil  v  nepristopne  skalnate  planine  ali  v  pri- 
morje ;  Turki  pa  so  požigali  sela,  razdevali  cerkve 
in  samostane  ter  se  nato  zopet  vrnili  iz  upostošene 
dežele  s  številnimi  zasužnjenci.  Vladika,  ki  je  sam 
zbežal  v  primorje,  se  je  podal  v  Rusijo  prosit 
pomoči.^  Car  Peter  ga  je  prijazno  sprejel,  a  svetoval 
je,  naj  Črnogorci  v  očigled  dejstva,  da  je  sklenjen 
mir  s  Turki,  ostanejo  v  miru  s  Turki.  Po  vrnitvi 
v  Črno  goro  je  obdržal  vladika  Danilo  svojo  veliko 
oblast  tudi  v  sledeči  mirni  dobi. 

Podobni  dogodki  so  se  ponavljali  v  Črni  gori 
celo  XVin.  stoletje.  Kadarkoli  se  je  bojevala  Rusija 
s  Turki,  vedno  so  bili  Črnogorci  pripravljeni  udariti 
na  sovražnika,  zvesti  „velikemu  carju"  iste  vere, 
istega  jezika.  Vezi  z  Rusijo  so  postajale  vedno 
ožje ;  Rusi  so  vladiko  podpirali  tudi  denarno.  Ob- 
enem pa  je  v  deželi  vpliv  vladike  postajal  tudi 
v  posvetnem  oziru  vedno  večji.  Danilu  je  1.  1735 
sledil  kot  vladika  njegov  nečak  Sava  Petrovič, 
tega  pa  je  vsled  slabega  upravljanja  zamenjal  bra- 
tranec Vasilij  Petrovič.  Novi  vladika,  ki  je 
bil  za  svoje  vlade  dvakrat  v  Rusiji,  je  s  svojo 
modro  upravo  mnogo  koristil  deželi ;  pomiril  je 
plemena,    ki  so  bila  dostikrat  v  sporu  med  seboj, 


ga 


ustanovivši  razsodišče  uglednih  mož  za  medsebojne 
razpore.  Turke,  ki  so  po  teh  ureditvah  zahtevali 
davek,  so  Črnogorci  dvakrat  zmagovito  odbili. 

Po  Vasilijevi  smrti  je  sledil  kot  vladika  zopet 
Sava,  toda  posvetno  oblast  je  prevzel  Sčepan 
Mali,  o  katerem  se  je  raznesel  glas,  da  je  — 
umorjeni  ruski  car  Peter  III.  Črnogorci  so  verjeli 
tej  govorici,  vnet[  za  vse,  kar  je  ruskega,  ter  so 
v  Cetinju  izročili  Sčepanu  posvetno  oblast  (1767). 
Vladika  Sava  se  je  temu  sicer  spočetka  upiral,  toda 
videč,  da  proti  ljudski  volji  ničesar  ne  opravi,  se 
je  sprijaznil  z  njim.  Sčepan  pa  se  je  v  zmagovitih 
bojih  s  Turki  še  bolj  priljubil  med  narodom ;  uredil 
je  tudi  razmere  na  znotraj,  zlasti,  ko  je  pomiril 
razprta  plemena,  obnovivši  razsodišče,  sestoječe  iz 
12  plemenskih  poglavarjev.  Tedaj  je  prispel  v  Črno 
goro  celo  ruski  knez  Dolgorukij,  hoteč  pridobiti 
Črnogorce  za  vojsko  zoper  Turke  in  se  obenem 
prepričati,  kaj  je  s  Sčepanom.  Hotel  ga  je  od- 
straniti, toda  videč  njegovo  priljubljenost  in  spo- 
znavši,  da  bo  močna  opora  v  boju  zoper  Turke, 
si  je  samo  zasigural  njegovo  pomoč  in  udanost 
Rusiji.  Sčepan  Mali  se  je  odslej  potrudil,  da  je 
zatrl  razbojništvo  in  povzdignil  občno  sigurnost  v 
dežeh.  Naposled  pa  so  ga^turški  podkupljenci  ubili 
(1774).  Šestletna  vlada  Sčepana  Malega  je  silno 
koristila  Črni  gori,  kajti  celo  18.  stoletje  njene  no- 
tranje razmere  niso  bile  tako  dobro  urejene,  kakor 
v  tej  dobi. 

Po  Sčepanovi  smrti  je  gospodoval  zopet  vla- 
dika Sava,  kateremu  je  leta  1782  sledil  Vasilijev 
nečak  Peter  I.  Petrovič. 

Peter  I.  Petrovič  (1782—1830)  je  bil 
energičen  in  spreten  vladika.  Podal  se  je  najprej e 

v  Karlovce,  kjer  ga  je  metropolit  posvetil  v  vladiko, 
nato  pa  je  odšel  v  Rusijo.  Toda  tu  ni  poznal  spletk 
na  dvoru  Katarine  II. ;  obrnil  se  je  na  napačno 
stranko,  vsled  česar  je  izgubil  naklonjenost  in  se 
je  moral  na  hitro  vrniti,  ne  da  bi  dobil  pomoč  za 
Črno  goro,  kakor  je  želel.  Ko  pa  se  je  vladika 
mudil  na  tujem^  so  nastale  doma  med  plemeni 
razprtije,  ki  jih  je  izrabil  skadarski  vezir,  udaril  v 
Črno  goro,  prodrl  na  Cetinje,  požgal  samostan, 
oplenil  mnoge  kraje  ter  se  s  plenom  in  ujetniki 
vrnil  zopet  v  Skadar  (1785).  Prišedši  domov,  je 
vladika  Peter  spravil  zopet  plemena,  napravil  red 
in  pod  njegovim  vodstvom  si  je  dežela  zopet 
opomogla. 

Za  Kocine  krajine  (1788)  se  je  vladika  na 
poziv  Avstrije  in  Rusije  dvignil  na  Turke.  Ko  pa 
se  je  sklepal  mir  v  Svištovu  in  Jašu,  so  na  Črno- 
gorce pozabili.  Slednji  so  na  svojo  roko  še  nekaj 
časa  nadaljevali  četaško  borbo  s  Turki,  nakar  je 
nastal  mir.  Leta  1796  pa  je  skadarski  vezir  udaril 
na  črnogorska  Brda,  toda  vladika  je  zbral  vojsko, 
pod  Visočico  nad  Spužem  udaril  na  Turke  in  jih 
premagal.  Istega  leta  so  vezira  vnovič  še  hujše 
potolkli  pri  brdu  Busovniku,  pri  čemer  je  padel 
celo  sam  vezir.  Ti  dve  zmagi,  v  katerih  je  bilo 
število  turških  čet  mnogo  večje  od  srbskih,  sta 
raznesli  črnogorsko  slavo  po  vsej  Evropi.  Ko  je 
ruski  car  Pavel  čul  o  njih,  je  odlikoval  vladiko  in 
odredil,  da  se  pošilja  Črni  gori  vsako  leto  po  tisoč 
dukatov  v  pomoč.  ^ 

Uprava  v  Črni  gori.  Vrhovno  oblast  v 
Črni  gori  je  tvoril  zbor  plemenskih  poglavarjev, 
nad  katere  ni  segala  oblast  vladike,  dasi  so  nje- 
govi   nasveti    pri   njih    mnogo   veljali.    Na   nasvet 

Benečanov  so  na  zboru  L  1718  vpeljali  novo  poli- 
tično oblast  guvernadura,  ki  je  imel,  prvotno 
stolujoč  v  Kotoru,  oblast,  razsojati  spore  med  Črno- 
gorci in  inozemskimi  podaniki,  zlasti  Benečani. 
Hkrati  so  vpeljali  tudi  serdarstvo;  serdari,  po- 
razdeljeni na  posamezna  plemena,  so  imeli  nalogo, 
pomagati  guvernaduru  in  razsojati  spore  med  bratstvi 
plemena.  Guvernadurska  oblast  je  prešla  pozneje  na 
vladike.  Posamezni  vladike  so  poskušali  vpeljati 
posebno  sodišče,  kar  pa  se  ni  posrečilo  za  stalno. 
Sodilo  se  je  po  običajih,  pisanih  zakonov  ni  bilo ; 
njih  prve  početke  je  opazovati  šele  koncem  XVin. 
stoletja. 

Črna  gora  se  je  delila  na  nahije,  in  sicer 
štiri.  Vsaka  nahija  se  je  delila  na  plemena,  ta  pa 
na  bratstva.  Vrhovna  oblast  vsakega  plemena  je 
bil  glavar,  ki  je  bil  vodja  v  bojih.  Izobrazba  v 
Črni  gori  vzpričo  skoro  neprestanega  četovanja  ni 
mogla  biti  velika;  tudi  duhovščina  je  bila,  kakor 
drugod,  malo  izobražena  ter  je  bila  komaj  pismena. 
Opisano  stanje  se  ni  mnogo  spremenilo  tja  v  naj- 
novejšo dobo. 

6.    Stanje  Srbov  pod  habsburško  vlado 
v  XVni.  stoletju. 

Ko  so  avstrijski  proglasi  v  vojnah  1683  do 
1699  pozivali  srbsko  prebivalstvo  na  boj  zoper 
Turke  pod  avstrijskimi  zastavami,  so  mu  obetali 
največje  privilegije,  narodno  in  versko  svobodo,, 
oproščenje  vseh  bremen  in  davkov.  Ko  se  je  pod 
Čarnojevicem  nad  100.000  Srbov  (30  do  36.000 
družin)  izselilo  na  južno  Ogrsko,  na  ravnine,  iz 
katerih  se  je  bilo  madjarsko  prebivalstvo  izselilo 
vzpričo  turške  nevarnosti,  je  za  te  izseljence  izšel 
\.  1690  poseben  cesarski  odlok,  s  katerim  so  se 
uredile  njih  pravice  in  dolžnosti.  Srbom  je  bila 
slovesno  priznana  svoboda  in  notranja  avtonomija 
pravoslavne  cerkve,  pravica,  rabiti  stari  koledar  in 
praznovati  svoje  praznike,  pravica,  da  si  Srbi  sami 
volijo  svojega  nadškofa,  človeka  svoje  vere  in  svo- 
jega plemena.  Nadškof  je  dobil  pravico  imenovati 
škofe,  igumene  in  duhovnike  in  graditi  cerkve 
povsod,  kjer  se  Srbi  naselijo.  Po  privilegiju  iz 
L  1691  so  se  Srbi  priznali  kot  svobodni  posestniki 
zemlje,  na  kateri  so  se  naselili. 

Kakor  zgoraj  rečeno,  oni  tisoči  srbskih  družin, 
ki  so  pod  Carnojevicevim  vodstvom  pribežali  iz 
stare    Srbije    čez   Savo    in    Donavo,    nikakor    niso 

imeli  namen,  izseliti  se  za  stalno  iz  svojega  domovja. 
Umaknili  so  se  marveč  v  upanju,  da  se  ob  novem 
prodiranju  avstrijske  vojske  zopet  vrnejo  na  svoje 
domačije.  Mir,  sklenjen  v  Karlovcih  leta  1699,  je 
iiničil  te  njihove  nade.  Avstrija  je  morala  sedaj 
skrbeti,  da  se  srbski  begunci  definitivno  naselijo. 
To  se  je  zgodilo  v  zvezi  z  vojaškim  zasiguranjem 
nove  avstrijsko- turške  meje.  V  ta  namen  se  je 
osnovala  v  letih  1701  in  1702  Vojna  krajina  ali 
Granica  ob  vsej  novi  meji  ob  Savi,  Donavi,  Tisi 
rn  Morišu,  in  sicer  sta  se  ustanovila  dva  nova 
graničarska  generalata.  Prvi  generalat  ob  Savi  in 
Donavi  je  segal  od  Gradiške  do  Tisinega  ustja, 
drugi  ob  Tisi  in  Morišu  pa  odtod  do  Erdeljskega. 
Ozemlje  novo  ustanovljene  Vojne  krajine  se  je 
povečini  izločilo  iz  komitatske  uprave  in  organi- 
ziralo po  vzgledu  hrvatske  in  slavonske  granice. 
Po  tem  ozemlju,  ki  je  bilo  povečini  brez  prebi- 
valstva in  brez  posestnikov,  je  uprava  naselila 
srbske  izseljence.  Srbski  kmetje,  ki  so  obenem 
zaprisegli  vojaško  službo,  so  prejeli  zemljo  v  popolni 
užitek  namesto  vojaške  plače,  dobili  versko  svobodo 
in  prosto  porabo  gozdov.  Graničarji,  kakor  so  se 
imenovali  sami,  so  bili  prosti  fevdalnih  vezi,  tlake 
in  davščin  v  blagu,  bili  pa  so  zato  od  16.  do 
60.  leta  dolžni  vršiti  vojaško  službo.  Glede  vojaških 
obveznosti  se  je  prebivalstvo  delilo  na  posamezne 
nekoliko  različne  kategorije.  Uprava  je  bila  vojaška, 
nižje  upravne  in  sodne  funkcijonarje  so  si  graničarji  vo- 
lili sami.  Krajina  se  je  teritorijalno  delila  na  regimente, 
bataljone,  kompanije  in  občine.  Uredba  Vojne  krajine 
pa  se  je  tekom  časa  preurejala  in  izpopolnjevala. 

Enako    se  je  uredila   kot  Vojna  krajina   tudi 
movoosvojena  Lika  in  Krbava,   kjer  je  bilo,    kakor 

v  Bački,  naseljenih  tudi  mnogo  katoliških  Srbov^ 
Bunjevcev.  Dalje  se  je  po  zmagovitem  miru,  skle- 
njenem 1.  1718  v  Požarevcu,  osnovala  Vojna  krajina 
v  novoosvojenem  Banatu,  ki  je  bil  zelo  opustošen 
in  neposeljen.  Tudi  tu  se  je  vršilo  naseljevanje 
srbskih  beguncev  na  prazno  ozemlje  pod  bistveno 
enakimi  pogoji.  , 

Ti  upravno-politični,  gospodarski  ter  versko- 
narodni  privilegiji  so  sicer  pomenili  precejšnje 
olajšave,  zlasti  v  primeri  s  tedanjimi  fevdalnimi 
uredbami  in  strogim  katoliškim  stališčem  Avstrije. 
Toda  cela  vrsta  okolnosti  je  povzročala,  da  je 
bilo  stanje  srbskih  priseljencev  mnogokrat  silno 
težavno. 

Pred  vsem  je  treba  imeti  pred  očmi,  da  so 
se  Srbi  priselili  v  pokrajine,  katerih  fevdalna  uredba, 
upravno-politični  in  verski  značaj  je  njihovim  privi- 
legijem odločno  nasprotoval.  Opozorjeno  je  bilo 
že,  kako  so  se  hrvatski  stanovi,  posvetni  kakor 
cerkveni  veljaki,  pritoževali  nad  ustanovo  Vojaške 
krajine,  ki  je  to  glavno  domovališče  Srbov  izvzela 
iz  domače  uprave  in  jo  podredila  neposredno  po- 
veljstvu vojaških  činiteljev.  Enako  je  bilo  tudi  na 
južnem  Ogrskem.  Avstrija  je  smatrala,  da  so  kraji, 
po  katerih  žive  Srbi,  z  orožjem  cesarske  vojske 
iztrgani  sovražniku  in  da  pripadajo  zategadelj  ce- 
sarski hiši.  Madžari  pa  so  iste  kraje  smatrali  za 
sestavni  del  ogrske  države  in  tudi  niso  hoteli  pri- 
znati veljavnosti  kakršnihkoli  privilegijev  na  tem 
ozemlju,  zlasti  ker  so  bili  podeljeni  brez  dovoljenja 
ogrskih  stanov.  Zato  so  zahtevali  ukinjenje  vseh 
posebnosti  Vojnih  krajin  in  podreditev  srbskega 
prebivalstva  pod  oblast  plemstva,  ki  naj  zago- 
spoduje   nad    novo    osvojenimi    kraji,     seveda    v 

zvezi  z  upeljavo  vseh  fevdalnih  bremen  za  srbske 
kmete. 

Razumljivo  je  tedaj,  da  so  Srbi  proti  tem 
trajnim  madžarskim  težnjam  iskali  zaslombe  pri 
cesarski  oblasti,  ki  je  bila  vsled  svojih  absolutistič- 
nih in  centralističnih  stremljenj  njihov  naravni  za- 
veznik. Toda  podpirala  jih  je  le,  kolikor  ji  je  šlo 
v  račun.  Na  Dunaju  so  smatrali  Srbe  vedno  kot 
izrazito  vojaško  pleme  in  so  se  jih  posluževali  pred 
vsem  v  vojne  svrhe.  Zato  so  jih  naseljevali  ob  meji 
kot  obrambni  zid  zoper  Turke ;  rabili  so  jih  z  naj- 
večjim uspehom  v  vseh  vojnah,  pa  naj  se  je  bilo 
treba  boriti  kjerkoli.  Se  posebno  pa  jim  je  prišla 
prav  njihova  absolutna  zanesljivost,  kadar  je  veljalo 
Lidušiti  upor  objestnih  ogrskih  magnatov,  kar  se  je 
zgodilo  le  prepogosto.  In  tudi  v  tem  je  bil  vzrok, 
da  so  Madžari  silno  črtili  Srbe;  zlasti  so  jim  za- 
merili, da  se  jim  niso  pridružili  ob  velikem  Ra- 
koczyjevem  uporu,  dasi  so  jih  v  to  posebej  pozvali, 
marveč  so  bili  celo  eden  glavnih  činiteljev  pri 
udušenju  upora  divjih  Kurucov. 

Srbi  so  se  morali  le  prepogosto  pritoževati, 
da  se  jim  ne  izpolnjujejo  vse  obljube,  ki  so  jim 
bile  dane  ob  naselitvi.  Najboljše  se  je  Srbom  go- 
dilo, kadar  je  bila  na  pragu  nova  vojna,  ali  kadar 
je  kje  izbruhnil  upor.  Takrat  so  se  šele  izpolnile 
slovesne  obljube  ter  se  nanovo  potrjevali  že  izdani 
privilegiji,  sicer  pa  so  ostajali  premnogokrat  le  na 
papirju.  Srbske  čete  so  zares  tvorile  izredno  velik 
odstotek  v  avstrijski  vojski.  Ko  je  Karlu  VI.  sledila 
hči  Marija  Terezija,  je  bilo  v  avstrijski  vojski  od 
82.582  pešcev  in  30.972  konjikov  45.615  gra- 
ničarjev,  ki  so  šli  na  bojno  polje,  in  10.000,  ki 
so  ostajali    doma;    od    teh    graničarjev  pa    je    bila 

velika  večina  srbska.  In  ravno  srbske  čete  so 
tvorile  vedno  najbolj  junaški,  vztrajni  in  zanesljivi 
del  vojske,  o  tem  pričajo  poročila  vseh  sodobni- 
kov. —  Kadar  ni  bilo  vojne,  takrat  je  avstrijska 
vlada  najmanj  skrbela  za  Srbe  in  jih  najmanj  ščitila 
pred  ogrskimi  in  hrvatskimi  velikaši  in  njihovimi 
oblastmi.  Najhuje  pa  se  je  godilo  Srbom,  kadar 
so  cesarski  in  Madžari  sklepali  sporazum. 

Druga  težava,  s  katero  so  se  morali  boriti 
Srbi  neprestano,  pa  je  bila  katoliška  propaganda. 
Katoliška  hierarhija  se  ni  mogla  odkritosrčno  spri- 
jazniti z  mislijo  srbske  verske  enakopravnosti.  Po- 
rabila je  vsako  priliko,  da  bi  pravoslavne  združila 
s  katoliško  cerkvijo,  bodisi  nasilno,  bodisi  potom 
unije.  Ni  se  mogla  vživeti  v  položaj,  da  bi  kraji, 
ki  so  bili  nekdaj  izključna  domena  katoliških  škofij, 
sedaj  ostali  zvesti  „hereziji".  Tako  so  mnogokrat 
srbske  duhovnike  kakor  tudi  vernike  prisilili,  da 
se  pounijatijo ;  dostikrat  niso  pustili ,  da  pri- 
dejo v  posamezne  kraje  pravoslavni  škofje.  Dalje 
so  silili  pravoslavne  praznovati  katoliške  praznike 
in  jim  še  na  druge  načine  kratili  versko  svobodo. 
Pri  tem  stremljenju  je  plemstvo  vedno  podpiralo 
cerkvene  činitelje.  Ravno  borba  s  katoliško  pro- 
pagando je  vzbujala  veliko  nezadovoljstva  med 
Srbi.  Na  boljše  se  je  obrnilo  njihovo  stanje  v 
verskem  oziru,  ko  so  začele  zmagovati  modeme 
ideje,   zlasti  za  Jožefa  II. 

Najslabše  se  je  godilo  onim  Srbom,  ki  so  se 
bili  naselili  izven  Vojne  granice.  In  srbski  živelj 
je  bil  raztresen  po  vseh  mestih  srednje  in  celo 
severnejše  Ogrske.  Tu  so  morali  pretrpeti  vsako- 
vrstna zapostavljanja  od  strani  sovražne  jim  okolice, 
ki  jih  je  smatrala  za    neljube    goste,    za  urinjence, 

\i  se  trpe  le  po  milosti.  Nezadovoljnost  z  njimi  je 
bila  tem  večja,  ker  so  se  odlikovali  po  izredni 
agilnosti  in  podjetnosti.  Zato  so  jih  ovirali  v  go- 
spodarskem obstanku,  krateč  jim  pravice  do  obrti 
in  trgovine.  Na  splošno  jih  niso  v  službo  spreje- 
mali, tako  da  jim  je  preostajal  le  vojaški  poklic, 
kjer  so  se  mogli  izkazati  kot  častniki.  Pa  tudi  tu 
so  jim  bila  višja  mesta  dostopna  le,  če  so  prestopili 
v  katoličanstvo.  Ravno  pri  teh  raztresenih  srbskih 
naselbinah  se  je  najbolj  občutila  katoliška  propa- 
ganda; tu  dostikrat  pravoslavni  pop  ni  smel  vršiti 
svojih  obredov  in  vernik  se  jih  ni  smel  udeleževati, 
niti  si  graditi  cerkve  in  oltarje. 

Pritožbe  Srbov  zoper  mnogoštevilna  zatiranja 
in  zapostavljanja,  zoper  nerednosti  v  upravi  so  se 
posebno  izražale  na  cerkvenih  saborih,  na  katere 
so  prihajali  zastopniki  raztresenih  naselbin.  Ponovno 
so  prihajali  na  dvor  srbski  prvaki  s  pritožbami  in 
prošnjami.  Včasih  pa  si  je  ljudska  nejevolja  na 
nasilen  način  poiskala  izbruha.  Po  vseh  delih  Vojne 
krajine  so  ponovno  izbruhnili  upori;  posebno  zna- 
menit je  veliki  upor  Pere  Segedinca  1.  1735. 
Veliko  gibanje,  nastalo  med  madžarskimi  kmeti, 
se  je  preneslo  tudi  na  srbsko  prebivalstvo,  ki  je 
bilo  prisiljeno  prenašati  vedno  večja  bremena, 
ki  so  mu  jih  nalagala  oblastva.  Nastal  je  očiten 
upor,  ki  se  je  razširil  po  vseh  južno-ogrskih  in 
slavonskih  krajih,  središče  pa  mu  je  bilo  v  Po- 
morišju,  kjer  je  stal  na  čelu  upornikov  stari  gra- 
ničarski  kapetan  Pera  Segedinac.  Kakor  vse  slične 
agrarne  in  socijalne  pokrete  je  oblast  tudi  ta 
upor  v  krvi  udušila  in  Pera  Segedinac  je  bil 
z  ostalimi  vodji  vred  med  nečloveškimi  mukami 
usmrčen. 

Silno  nezadovoljstvo  je  zavladalo  med  Srbi 
zlasti  ob  nastopu  Marije  Terezije,  ko  so  bile 
madžarskim  in  hrvatskim  velikašem  na  ljubo  uki- 
njene vojaške  krajine  po  velikem  delu  južne  Og-rske 
in  Slavonije.  Ogrski  in  hrvatski  stanovi  so  namreč 
dosegli  leta  1741,  ko  se  je  dvor  nahajal  v  težki 
vnanje-politični  stiski,  da  se  ukine  velik  del  Vojne 
krajine  ter  podredi  zopet  ogrski  oziroma  hrvatski 
politični  oblasti.  Ta  sklep  se  je  izvršil  leta  1745 ; 
tedaj  so  bile  obnovljene  županije  virovitiška,  po- 
žeška  in  sremska  v  Slavoniji  ter  zjedinjene  s  Hrvat- 
sko, dočim  je  bila  slavonska  Posavina  preurejena 
v  Vojno  krajino,  katere  najbolj  utrjen  del  se  je 
nahajal  v  Sremu.  Pri  tem  se  je  mnogo  graničarskih 
družin  iz  ozemlja  dotedanje  krajine  preselilo  v 
Posavino,  ki  je  tudi  nadalje  ostala  vojaško  orga- 
nizirana. 

Obenem  je  bila  ukinjena  vojaška  krajina  tudi 
v  ozemlju  ob  Tisi  in  Morišu  ter  povsod  tod  upe- 
Ijana  civilna  uprava.  Ker  pa  so  Srbi  -  graničarji 
kazali  velik  odpor  proti  komitatskim  organizacijam 
s  fevdalnimi  gospodarskimi  uredbami,  so  bila  glavna 
utrjena  taborišča  srbske  graničarske  vojske  izvzeta 
iz  komitatske  uprave  in  povzdignjena  v  kraljev- 
ska svobodna  mesta.  Tako  so  postala  mesta: 
ozemlje  utrdbe  Subotica,  imenovano  odslej  ce- 
sarici na  čast  „Maria-Theresiopolis",  taborišče  pri 
Petrovaradinu,  t.  j.  Novi  Sad,  kjer  so  se  za  ne- 
ugodne vojne  1.  1737 — 1739  naselili  zlasti  številni 
srbski  trgovci  iz  Belgrada  ter  povzdignili  kraj  v 
cvetoče  tržišče,  —  dalje  Sombor.  Drugod  je 
bilo  graničarsko  ozemlje  izvzeto  od  komitatske 
uprave  na  ta  način,  da  je  bilo  spremenjeno  v 
avtonomni   „kronski    distrikt",    tako    na    pr.  okrog 

Starega  Bečeja  in  Velike  Kikinde.  Mnogo 
graničarjev  se  je  preselilo  v  Banat  v  pas  ob  Do- 
navi in  v  ustju  Tise,  ki  je  še  ostal  organiziran  kot 
Vojna  krajina,  zlasti  k  Pančevu.  Vsled  tega  se  je 
zgostilo  srbsko  prebivalstvo  ob  dolenji  Savi,  ob 
ustju  Tise  in  ob  Donavi  od  Novega  Sada  navzdol. 

Z  ukinjenjem  Vojne  krajine  se  je  položaj 
srbskega  prebivalstva  bistveno  poslabšal.  Nastalo 
je  tedaj  med  Srbi  silno  nezadovoljstvo,  ki  ga  ni 
mogla  zmanjšati  1.  1745  na  Dunaju  osnovana  „Ko- 
misija  za  srbske  zadeve",  ki  se  je  malo  nato  pre- 
obrazila v  »Ilirsko  dvorno  pisarno"  (obstoječo  do 
L  1778),  zakaj  Madžari  ao  ji  vedno  nasprotovali. 
To  nezadovoljstvo  je  slednjič  privedlo  tako  daleč, 
da  se  je  začelo  med  Srbi,  zlasti  v^Banatu,  veliko 
gibanje  za  izselitev  iz  Avstrije.  Ze  tekom  prve 
polovice  XVIII.  stoletja  so  se  vsled  katoliške  pro- 
pagande izseljevali  posamezni  srbski  oddelki  v 
pravoslavno  Rusijo.  Do  velikih  selitev  pa  je 
prišlo  po  vtelesenju  Banata  Ogrski.  L.  1751,  1752 
in  1753  je  odšlo  ^  pod  vodstvom  kapetanov  Ivana 
Horvata,  Jovana  Seviča,  Rajka  Preradoviča  in  Te- 
kelije  v  Rusijo  okrog  100.000  Srbov,  ki  so  se 
naselili  v  južni  Rusiji  na  obalah  Dnjepra,  kjer  so  po 
vzgledu  stare  vojaške  krajine  osnovali  svojo  vojno 
krajino  „Novo  Srbijo".  Poleg  tega  so  se  mnogi 
Srbi  izselili  nazaj  v  Turčijo.  Selitev  v  Rusijo  pa  je 
zavzemala  tak  obseg,  da  je  cesarica  Marija  Terezija 
1.  1752  izdala  strogo  naredbo  proti  izseljevanju,  v 
kateri  je  bilo  z  najhujšimi  kaznimi  zapreteno  onim, 
ki  bi  pregovarjali  ljudi  k  izseljevanju  ter  onemu, 
ki  bi  brez  dovoljenja  stopil  v  službo  v  tuji  državi. 

Temišvarski  sabor.  Ko  je  po  smrti 
Jožefa  II.  ogrski  državni  zbor  napram  Leopoldu  IL. 

kazal  veliko  upornost,  je  cesar,  da  bi  velikaše  pri- 
silil h  koncesijam,  iskal  zaslombe  pri  Srbih.  V 
poletju  leta  1790  je  bil  sklican  na  cesarjevo  pri- 
voljenje cerkveni  sabor  južno-ogrskih  in  slavonsko- 
hrvatskih  Srbov  v  Temišvar.  Znameniti  temišvar- 
ski  sabor  je  pokazal  veliko  narodno  zavednost, 
zakaj  postavil  je  zahtevo  po  ustanovitvi  posebnega 
samostojnega  srbskega  teritorija  v  Banatu  in  Bački 
—  kot  srbsko  Vojvodino  — ,  ki  bi  imela  popolno 
avtonomijo  in  kateri  bi  stal  na  čelu  srbski  despot. 
Sabor  je  zahteval  dalje  posebne  srbske  urade  za 
reševanje  civilnih  in  cerkvenih  zadev  in  poseben 
srbski  sabor  z  razširjenimi  pravicami  ter  ustanovitev 
posebne  ilirske  t.  j.  srbske  dvorske  pisarne  na  Du- 
naju. Te  zahteve  Srbov,  ki  jim  je  tedaj  prednjačil 
znameniti  voditelj  Sava  Tekelija,  so  na  Dunaju 
sprejeli  z  veseljem  in  s  pohvalo  na  znanje,  sodeč, 
da  bodo  napravile  strah  med  opozicijonalnimi 
Madžari.  In  res,  ogrski  državni  zbor  se  je  pod 
vtisom  temišvarskega  zborovanja  uklonil  Leopoldu 
II.  in  se  pogodil  z  njim.  Izmed  srbskih  zahtev  pa 
je  bila  izpolnjena  le  ena  in  sicer  je  bila  leta  1791 
ustanovljena  „ilirska  dvorska  pisarna",  to  je  po- 
seben oddelek  za  upravo  srbskih  dežel  (od  1.  1690 
so  na  dunajskem  dvoru  Srbe  v  uradnih  spisih  ime- 
novali „Ilire"),  toda  že  1.  1792  jo  je  cesar  Franc 
zopet  ukinil.  Tako  se  je  dunajski  dvor  znal  na- 
sloniti na  Srbe,  kadar  je  bilo  treba  strahovati 
Madžare,  toda  zoper  to  izigravanje  srbskega  življa 
so  se  že  dvignili  srbski  glasovi  na  tem  saboru. 

V  dobi  zmagovitih  vojn  s  Turčijo  se  je  za- 
čelo tudi  naseljevanje  Nemcev  po  širnih  ravninah 
ob  Dravi,  Donavi  in  Tisi.  Po  vsaki  vojni  so  ce- 
sarske oblasti  naselile    mnogo  nemških  naselnikov 

po  osvojenem  ozemlju,  ki  je  bilo  za  turške  dobe 
silno  zanemarjeno  in  neobljudeno.  Ta  naseljevanja 
so  se  nadaljevala  celo  18.  stoletje ;  poleg  namena, 
obljuditi  zapuščene  pokrajine,  so  imele  cesarske 
oblasti  dostikrat  tudi  stranski  namen,  dobiti  v 
nemških  kolonistih,  ki  so  prihajali  po  večini  iz, 
Nemčije,  zlasti  iz  gorenj erenskeg-a  in  frankovskega 
okrožja,  protiutež  proti  Srbom  in  Madžarom.  Po- 
sebno velike  dimenzije  je  zavzela  nemška  koloni- 
zacija v  Bački,  Banatu  in  Baranji  za  Marije  Terezije 
v  letih  1768 — 1771  in  zlasti  za  Jožefa  IL,  ko  se  je 
naselilo  na  tisoče  nemških  družin  na  južno  Ogrsko. 
Naseljevanje  se  je  nadaljevalo  še  tudi  pozneje  ;^ 
poleg  Nemcev  so  naseljevali  tudi  na  pr.  Slovake, 
Tako  so  te  pokrajine  dobile  ono  pisano  prebival- 
stvo, kakor  ga  imajo  še  danes. 

Da  so  se  Srbi  kljub  mnogim  težavam«,  v 
katerih  so  se  nahajali,  razmeroma  dobro  držali, 
zato  je  iskati  glavnega  vzroka  v  opori,  ki  so  jo 
imeli  v  svoji  pravoslavni  veri  ter  v  pravoslavni 
cerkvi.  Ravno  verska  nestrpnost  katoličanov  je 
pripomogla,  da  so  se  Srbi  še  bolj  oklepali  svoje 
cerkve,  s  katero  je  bilo  vse  njihovo  narodno  živ- 
ljenje v  prvi  dobi  kar  najožje  zvezano.  Pod  vod- 
stvom duhovščine,  patrijarha  in  mnogoštevilnega 
meništva,  so  prišli  Srbi  leta  1690  na  Ogrsko,  vse 
oblasti  so  v  prvi  dobi  s  Srbi  občevale  po  posre- 
dovanju patrijarha  oziroma  metropolita,  vsa  orga- 
nizacija srbskega  naroda  je  nosila  spočetka  gotov 
verski  značaj,  je  bila  neke  vrste  teokratija. 

Razmere  med  pravoslavno  duhovščino  samo, 
bodisi  med  višjo  in  nižjo,  svetno  kakor  meniško, 
v  XVIII.  stoletju  nikakor  niso  bile  ugodne.  Poroča 
se,    da  je  bila  oblast    metropolitov,    kakor  škofov. 

avtokratična.  Na  cerkvenih  saborih  so  ,se  cule 
pogosto  pritožbe,  da  duhovščina  odira  narod,  za- 
hteva prevelike  pristojbine  ter  dajatve.  Ob  prihodu 
v  Avstrijo  je  bilo  kulturno  stanje  nižje  duhovščine 
zelo  nizko,  kakor  sploh  v  Turčiji;  to  stanje  se  je 
tudi  v  novi  domovini  le  silno  počasi  boljšalo. 
Kakor  pri  katoliški  duhovščini  ob  reformaciji,  tako 
je  tudi  tu  večina  nižje  duhovščine  znala  komaj 
citati  potrebne  molitve,  drugače  pa  je  bila  povečini 
neizobražcHa.  Podobno  je  bilo  s  pravoslavnim  re- 
dovništvom.  Vendar  pa  je  meniška  duhovščina 
stala  po  ugledu  in  pravicah  nad  svetno  in  iz  nje 
so  se  volili  škofje  in  metropoliti.  Srbska  duhovščina 
je  bila  zelo  mnogoštevilna;  ker  so  bili  popi  in 
njihove  hiše  proste  vojne  službe  in  posameznih 
davščin,  so  mnogi  silili  svoje  sinove  v  ta  stan. 

Vse  to  je  moralo  izpodkopavati  ugled  du- 
hovščine med  Srbi,  in  ko  je  na  pr.  Jožef  11.  začel 
svoje  cerkvene  reforme,  naperjene  pred  vsem  proti 
katoliški  hierarhiji,  so  tudi  med  Srbi  začeli  nasto- 
pati zlasti  zoper  nered  v  samostanih,  pa  tudi  zoper 
meništvo  sploh.  Kolikor  bolj  se  je  zlasti  v  drugi 
polovici  XVin.  stoletja  povzdignil  med  Srbi  trgov- 
ski in  obrtniški  stan  in  se  je  srbsko  meščanstvo 
razvijalo,  toliko  bolj  je  vodstvo  narodnega  gi- 
banja prehajalo  na  inteligenco. 

Pri  veliki  selitvi  pod  Carnojevičem  se  je  iz 
Turčije  umaknil  pred  vsem  oni  del  prebivalstva, 
ki  je  bil  naj  premožnejši  in  najbolj  izobražen.  Med 
izseljenci  je  bilo  že  spočetka  mnogo  trgovcev  in 
obrtnikov,  tekom  XVIII.  stoletja  pa  so  se  Srbi, 
raztreseni  po  ogrskih  mestih,  v  vedno  večji  meri 
bavili  s  trgovino  in  obrtjo.  Ker  so  bili  delavni, 
zmerni    in   varčni,    so   postajali    gospodarsko    zelo 

močni.  Tako  je  nastajal  imovit  srbski  meščanski 
stan  po  ogrskih  mestih,  zlasti  na  jugu,  na  katerega 
je  v  drugi  polovici  XVni.  stoletja  prešlo  vodstvo 
srbskega  naroda  v  habsburški  monarhiji,  to  tem 
bolj,  ker  so  se  oni  Srbi,  ki  so  se  v  vojaški  službi 
povzdignili  v  častniške  čine,  odtujevali  narodu.  Od 
njega  se  je  začela  kulturna  povzdiga  srbskega 
ljudstva,  zakaj  on  je  začel  ustanavljati  šole  in  druge 
kulturne  institucije,  izdajati  knjige  in  podpirati  pi- 
satelje. Vsa  srbska  moderna  prosveta  in  posvetna 
književnost,  ki  je  nastala  ob  koncu  XVIII.  stoletja, 
bi  bila  vzpričo  siromašnosti  in  neizobraženega  osta- 
lega prebivalstva  brez  tega  stanu  nemogoča. 

Srbske  šole  so  se  nahajale  po  večjih  krajih 
že  zgodaj,  toda  to  so  bile  primitivne  institucije, 
v  katerih  so  učili  duhovniki,  dosluženi  častniki, 
cerkveni  pevci;  več  ko  za  silo  citati  cerkvene 
knjige  se  v  njih  učenci  seveda  niso  mogli  naučiti. 
Polagoma  pa  so  se  šole  izboljševale  in  množile, 
metropoliti  so  začeli  naročati  iz  Rusije  cerkvene  in 
šolske  knjige,  pa  tudi  učitelje;  tako  je  toraj  prva 
prosvetna  pomoč  Srbom  prišla  iz  Rusije.  Od  1.  1770, 
ko  se  je  pričela  šolska  reforma  v  vsej  Avstriji,  so 
se  tudi  srbske  šole  temeljito  preuredile.  Postale 
so  bolj  posvetne,  dobile  so  posebej  izvežbane, 
prave  učitelje  ter  so  stale  pod  državnim  nadzorom. 
Tudi  se  niso  knjige  več  uvažale  iz  Rusije,  marveč 
so  se  pisale  in  izdajale  doma.  Vse^to  velja  pred 
vsem  za  osnovne  ali  ljudske  šole.  Že  v  prvi  po- 
lovici XVin.  stoletja  pa  so  se  ustanavljale  tudi 
višje  šole,  nekake  srednje  šole,  v  katerih  so  se 
vzgajali  pred  vsem  duhovniki,  toda  vse  te  institucije 
so  bile  povečini  le  kratkotrajne.  Prave  in  trajne 
srednje    šole    pa    so    si    ustanovili    Srbi    koncem 

XVIII.  veka,  in  sicer  1.  1791  gimnazijo  v  Kar- 
lovcih,  a  1.  1794  istotako  v  Karlovcih  prvo  srbsko 
bogoslovsko  šolo. 

V  XVin.  stoletju  so  se  srbske  knjige  tiskale 
v  Vlaški,  zlasti  v  Rimniku,  po  veliki  večini  pa  so- 
jih  Srbi  dobivali  iz  Rusije,  ki  je  bila  takrat  vir 
srbski  prosveti.  Leta  1758  pa  je  Grk  Teodozi  v 
Benetkah  osnoval  pravoslavno  tiskarno,  v  kateri 
so  se  odslej  tiskale  mnogoštevilne  srbske  knjige,, 
cerkvene  kakor  posvetne.  Leta  1771  je  dunajski 
knjigarnar  Kurzbeck,  ki  je  dobil  monopolno  do- 
voljenje za  tiskanje  srbskih,  rumunskih  in  grških 
knjig,  začel  tiskati  srbsko.  V  njegovi  tiskarni  na 
Dunaju  so  se  tiskale  odslej  neštevilne  cerkvene, 
šolske  in  posvetne  knjige.  Dunaj  je  postal  tako 
duševno  središče  srbsko;  vsak  uvoz  knjig  iz  Rusije 
pa  je  bil  prepovedan.  Leta  1792  je  Srb  Štefan 
Novakovič  ob  Kurzbeckovi  smrti  kupil  njegovo 
tiskarno  in  jo  znatno  zboljšal,  a  jo  je  moral  iz 
gmotnih  ozirov  prodati  1.  1796  madžarski  univer- 
zitetni tiskarni.  Prenesena  je  bila  v  Pešto  in  v  nji 
se  je  do  trideset  let  XIX.  stoletja  tiskala  velika 
večina  srbskih  knjig. 

Leta  1791  je  začel  izdajati  na  Dunaju  grški 
tiskar  Markides  Puljo  v  zvezi  z  nekaterimi  dunaj- 
skimi srbskimi  trgovci  prvi  srbski  časopis  „Serbskija 
povsednevnija  novini",  pozneje  „Serbskija  Novini" 
imenovan;  list  pa  je  prenehal  že  1.  1792.  Tiskar 
Štefan  Novakovič  je  začel  leta  1792  izdajati  na 
Dunaju  srbski  časopis  „Slovenno-Serbske  vjedo- 
mosti",  ki  so  aehale  izhajati  že  leta  1794.  Oba 
lista  sta  končala  radi  ^denarnih  težkoč  in  premalega 
števila  naročnikov.  Šele  leta  1813  se  je  pojavil 
nov  srbski  list. 

Srbska  književnost  v  XVIII.  stoletju  je  pred 
vsem  cerkvene  vsebine.  V  prvo  polovico  segajo 
še  razni  srbski  zapiski,  rodoslovi,  pretežno  pa  le 
prepisavanja  starejših  knjig  v  starem,  srbsko- 
slovanskem  jeziku.  Od  srede  stoletja  dalje  pa  je 
pri  vseh  srbskih  pisateljih  vladal  rusko  -  slovanski 
jezik,  pri  nekaterih  celo  pravi  ruski  jezik.  Srbsko- 
ruska  vzajemnost,  ki  se  je  kazala  v  mnogoterem 
oziru,  je  imela  za  posledico,  da  je  ruski  vpliv  pri 
Srbih  silno  narastel.  Ruski  učitelji  so  v  drugem 
četrtletju  ustanovili  prve  srednje  šole,  ki  se  sicer, 
kakor  zgoraj  povedano,  niso  dolgo  držale,  ki  pa 
so  vseeno  zapustile  znatnih  sledov.  Tekom  XVilL 
stoletja  je  nastajalo  vedno  več  vezi  med  Srbi  in 
Rusi,  saj  jih  je  vezala  skupnost  vere  in  jezika. 
Posledica  ruskega  prosvetnega  vpliva  je  bila,  da 
so  Srbi  opustili  svoj  stari  srbsko -slovanski  jezik 
ter  jeli  pisati  v  rusko -slovanskem  jeziku,  ki  je  v 
dobi  1725 — 1740  popolnoma  zavladal  v  cerkvi, 
šoli  in  književnosti.  Po  posredovanju  šole  in  cerkve, 
ki  ga  je  smatrala  za  nekak  uradni  pravoslavni  jezik, 
se  je  med  izobraženstvom  tako  udomačil,  da  ga 
je  jelo  tudi  v  razgovoru  rabiti.  Vladal  je  splošno 
še  v  začetku  XIX.  stoletja;  ko  je  pozneje  prevladal 
narodni  jezik,  je  še  vedno  ostalo  mnogo  rusko- 
slovanskih  izrazov  v  njem,  zlasti  za  cerkvene  in 
abstraktne  pojme. 

Razumljivo  je,  da  vpeljava  tega  abstraktnega 
jezika  ni  mogla  imeti  dobrih  posledic  za  prosveto. 
Pisatelji  so  mešali  cerkveno-ruski  in  cerkveno-srbski 
z  narodno  -  ruskim  in  narodno  -  srbskim  jezikom,  in 
dasi  je  v  tem  jeziku  nastala  dokaj  bogata  literatura, 
cerkvena  kakor  posvetna,  ista  vendar  ni  mogla  do- 
biti pravega  učinkovanja  v  življenju  naroda.  Prvi,  ki 

je  odločno  zastopal  stališče,  da  se  mora  resnični 
narodni  jezik  vpeljati  tudi  v  književnost,  je  bil 
znameniti  Dositej  Obradovič  (1743—1811), 
prvi  resnično  moderno  izobraženi  srbski  pisatelji 
ki  pa  je  sam  še  pisal  slab  jezik.  Ustvaritelj  mo- 
dernega srbskega  književnega  jezika  je  šele  Vuk 
Mefanovicr  Karadžič  (1787—1864),  ki  pa  se 
je  moral  boriti  zoper  vse  srbsko  izobraženstvo,  , 
predno  je  bil  živi  narodni  jezik  —  šele  sredi  XIX. 
stoletja  —  sprejet  kot  književni  jezik. 

^  Koncem  XVIII.  stoletja,  ko  je  bila  ogromna 
večina  srbskega  plemena  še  pod  turško  vlado,  brez 
svoje  prosvete,  brezpravna  raja,  so  predstavljali 
juzno-ogrski  Srbi  najkulturnejši,  pa  tudi  najzaved- 
nejsi  del  naroda.  Južna  Ogrska  je  bila  izhodišče 
nove  srbske  kulturnosti,  izhodišče  nastajanja  ozi- 
roma regeneracije  srbskega  naroda. 

7.    Hrvatska  v  XVIII.  stoletju. 

Sporazum,  ki  so  ga  sklenili  ogrski  uporniki 
po  Rakocijevem  uporu  leta  1711  v  Satmarskem 
miru  s  Habsburžani,  je  po  dvestoletnih  homatijah 
zopet  združil  domala  vso  ogrsko  državo  pod  eno 
vlado.  Borba  med  oligarhičnimi  stremljenji  madžar- 
skega plemstva  in  absolutističnimi  ter  centralističnimi 
težnjami  dunajskega  dvora  se  je  sicer  nadaljevala 
še  dolgo,  tja  do  srede  XIX.  stoletja,  vendar  pa  je 
plemstvo  novo  dobo  porabilo,  da  bi  ogrsko  državo 
ustvarilo  kolikor  mogoče  enotno.  Poleg  borbe  za 
ukinjenje  izjemnega  položaja  vojaške  krajine  je 
odslej  posebno  opažati  tendenco,  zvezati  Hrvatsko 
kolikor  mogoče  tesno  z  Ogrsko,  zlasti  njeno  za- 
konodajo podrediti  Ogrski.  Hrvatski  stanovi  so  se 
temu  poskušali  na  vso  moč  upirati. 

Ko  je  po  smrti  cesarja  in  kralja  Jožefa  I. 
zavladal  njegov  brat  Karel  VI.  (na  Hrvatskem  III.) 
(1711  do  1740),  habsburška  rodovina  ni  imela 
drugih  moških  članov.  Karel  VI.  se  je  tedaj  z 
vsemi  močmi  trudil,  da  bi  se  spremenil  osnovni 
državni  zakon  tako,  da  bi  dedna  pravica  veljala 
tudi  v  ženski  vrsti.  Dočim  je  namreč  za  avstrijske 
dedne  dežele  tak  zakon  bil  že  v  veljavi,  je  bilo 
za  Ogrsko'  ter  Hrvatsko  leta  1687  izrecno  rečeno. 

da  si   morejo    tu,   ako    izumre    moška  vrsta  Habs- 
buržanov,  svobodno  voliti  kralja. 

Tedaj  se  je  prvi  oglasil  hrvatski  sabor.  V 
seji  v  marcu  1712  so  sklenili  hrvatski  stanovi  na 
predlog  zagrebškega  škofa  Eszterhazy-ja,  „da  bodo 
v  slučaju,  da  izumre  moška  vrsta  Habsburžanov, 
prisegli  tudi  žeftski  vrsti  in  sicer  ^oni,  ki  bo  vladala 
ne  le  v  Avstriji,  marveč  tudi  v  Štajerski,  Koroški 
in  Kranjski".  S  tem  so  hrvatski  velikaši  izjavili, 
da  hočejo  ostati  združeni  z  notranjeavstrijskimi 
deželami,  s  katerimi  so  imeli  zlasti  izza  turških 
bojev  toliko  skupnosti.  Ker  so  ogrski  velikaši,  ki 
so  pragmatični  sankciji  dolgo  nasprotovali,  ugovar- 
jali tej  izjavi,  češ,  da  je  Hrvatska  del  Ogrske  in 
da  more  torej  le  skupaj  z  njo,  ne  pa  na  svojo 
roko,  odločati  o  nasledstvu,  so  Hrvatje  svojo  iz- 
javo podkrepili  še  posebej  z  naslednjimi  stavki: 
„ —  —  Mi  smo  res,  kakor  pravijo  zakoni,  dežele, 
pridružene  Ogrski,  toda  nismo  ji  podaniki.  Nekdaj 
smo  imeli  svoje  rodne,  a  ne  ogrske  kralje.  Ogrom 
nas  ni  podvrgla  nikaka  sila,  nikako  zasužnienje, 
marveč  sami  iz  svoje  volje  smo  se  pokorili  ne 
kraljestvu,  temveč  njihovemu  kralju.  Njihovega 
kralja  tudi  priznavamo,  dokler  bo  gospodar  Av- 
strije .  .  .  Svobodni  smo,  ne  sužnji."  Ta  izjava, 
imenovana  hrvatska  pragmatična  sankcija, 
je  važen  dokument,  po  eni  strani,  ker  iz  nje  govori 
zavest  interesnih  skupnosti  z  notranjeavstrijskimi 
ali  slovenskimi  pokrajinami,  po  drugi,  ker  se  iz 
nje  vidi,  da  so  dotedanji  hrvatski  stanovi  državno 
skupnost  Hrvatske  z  Ogrsko  smatrali  le  kot  per- 
sonalno unijo,  ne  pa  kot  državno  enotnost  z  real- 
nimi skupnostmi.  Razumljivo  je,  da  je  zlasti  novejša 
doba  to  tehtno  in  pomembno    izjavo    porabljala  v 

oporo  modernim  političnim  načelom;  zahteva  po 
skupnosti  z  notranjeavstrijskimi  deželami  se  je  raz- 
lagala kot  izraz  narodne  zavednosti,  nekake  hrvat- 
sko-slovenske  vzajemnosti.  Z  večjim  pridom  so  za 
časa  bojev  med  Hrvati  in  Madžari  pristaši  programa 
hrvatskega  državnega  prava  v  tej  izjavi  videli  jasno 
izraženo  zavest  popolne  hrvatske  državnopravne 
suverenosti. 

Dočim  je  cesar  in  kralj  Karel  VI.  leta  1713 
proglasil  pragmatično  sankcijo,  to  je  zakon  o  žen- 
skem nasledstvu  po  primogenituri  kot  hišni  nasled- 
stveni  zakon  habsburške  vladarske  rodovine,  so 
ga  ogrski  stanovi  sprejeli  šele  leta  1722.  Po  tem 
zakonu  je  res  Karlova  hči  Marija  Terezija  1.  1740 
zavladala  v  habsburških  dednih  deželah,  kakor  tudi 
na  Češkem  ter  Ogrskem  s  Hrvatsko.  V  prvih  letih 
pa  je  bilo  treba  ohraniti  z  vojnami  enotnost  države 
proti  sosedom,  zlasti  Prusiji,  Bavarski  in  Franciji, 
ki  so  vsled  sorodstva  s  Habsburžani  hoteh  pode- 
dovati kako  habsburško  deželo,  ne  priznavajoč 
veljavnosti  pragmatične  sankcije.  V  tej  takoimeno- 
vani  avstrijski  nasledstveni  vojni  so  sodelovali 
posebno  Srbi  in  Hrvati  v  veHkem  številu,  ne  samo 
kot  redna  graničarska  vojska,  temveč  tudi  kot 
prostovoljske  čete.  Med  temi  so  se  odlikovali  zlasti 
takoimenovani  Trenkovi  panduri.  To  so  bili 
prostovoljci,  ki  jih  je  zbral  okrog  sebe  slavonski 
plemič  Fran  baron  Trenk.  Izkazali  so  se  po  šlezkih, 
čeških,  bavarskih  in  francoskih  bojiščih;  od  drugih 
čet  so  se  ločili  tudi  po  tem,  da  so  bih  opremljeni 
na  turški  način,  hoteč  izzvati  s  tem  čim  večji  strah. 
Obnašali  so  se  nasilno  tudi  napram  prebivalstvu, 
zato  so  imeli  posebno  mnogo  nasprotnikov,  ki  so 
Trenka  naposled  tako  očrnili  pred  cesarico,  da  ga 

je    dala    obsoditi   v   dosmrtno    ječo   v    Spielbergu 
pri  Brnu. 

Kako  se  je  ogrskim  ter  hrvatskim  stanovom 
posrečilo  doseči  na  dvoru  delno  ukinjenje  Vojne 
granice,  o  tem  je  govor  n^  drugem  mestu.  Sicer 
so  hrvatski  velikaši  zahtevali  ponovno,  da  se  uki- 
nejo tudi  drugi  -deli  Vojne  krajine,  toda  na  dvoru 
so  imeli  v  slednji  krepko  oporo  svojih  centralističnih 
tendenc,  in  so  vsled  tega  odnehali  le,  kadar  in  v 
kolikor  je  bilo  neobhodno  treba. 

Toda  dasi  so  bili  hrvatski  stanovi  z  ukinje- 
njem  Vojne  krajine  zelo  zadovoljni,  saj  je  bila  to 
že  davno  njihova  želja,  vendar  so  se  jim  zgodile 
nove  neprilike.  Na  državnem  zboru  v  Požunu  leta 
1781  so  se  na  predlog  virovitiškega  podžupana 
Spišiča  vse  tri  slavonske  županije  administrativno 
priklopile  Ogrski,  češ,  da  so  že  iz  Arpadovih  časov 
sestavni  del  Ogrske.  Hrvatski  stanovi  so  se  temu 
brezuspešno  upirali,  dosegli  so  le,  da  so  navedene 
županije  ostale  pod  bansko  sodno  oblastjo. 

Tendenca  vlade  Marije  Terezije,  preurediti 
državo  centralistično  in  absolutistično,  se  je  morala 
obračati  tudi  proti  ogrskim  in  hrvatskim  ustavnim 
posebnostim,  vtelešenim  v  mnogih  sabornih  svo- 
boščinah in  pravicah.  Da  bi  te  polagoma  zmanj- 
šala, je  ustanovila  vlada  na  Hrvatskem  leta  1767 
(in  enako  na  Ogrskem)  poseben  kraljevski  svet 
(consilium  regium)  pod  predsedstvom  bana,  nekako 
deželno  vlado,  po  kateri  je  gospodovala  deželi, 
posameznim  županijam,  izognivši  se  na  ta  način 
ustavni  kompetenci  sabora.  Toda  že  leta  1779  je 
Marija  Terezija  ta  svet  ukinila,  njegove  posle  pa 
prenesla  —  na  ogrski  namestniški  svet,    kamor  je 

imel  dostop  hrvatski  ban  v  hrvatskih  zadevah.  Tako 
je  bila  Hrvatska  podrejena  ogrski  vladi. 

Pripojenje  Reke  Hrvatski.  Reški  teri- 
torij je  bil  v  najstarejši  slovanski  dobi  sestavni 
del  Hrvatske.  Ze  zgodaj  pa  je  bil  odcepljen  od 
nje,  tvorec  posest  raznih  nemških  velikašev  in 
pripadajoč  ozemlju  Koroške  Vojvodine.  Po  oporoki 
poslednjega  grofa  Walsee  pa  je  leta  1467  prišlo 
reško  ozemlje  v  last  cesarja  Friderika  III.  Habs- 
buržana.  Pripadalo  je  nato  nekaj  časa  Kranjski 
deželi;  tvorilo  je  posebno  politično  okrožje  s  po- 
sebnim kapetanom,  pri  katerega  imenovanju  so 
imeli  kranjski  stanovi  —  v  dobi  Vojaške  krajine 
—  odločilen  vpliv.  Pozneje  je  tvorila  Reka  z  av- 
strijsko Istro  in  hrvatsko  obalo  do  Senja  in  Baga 
posebno  oblast,  Avstrijsko  Primorje,  v  katerem  je 
bila  Reka  od  1.  1712  svobodna  luka  z  avtonomno 
mestno  upravo.  —  Leta  1776  je  Marija  Terezija 
Reko  (naslednje  leto  tudi  Bakar  ter  Kraljevico) 
pripojila  Hrvatski,  tako  da  je  Vojna  krajina  ostala 
omejena  le  na  Senj  in  Bag.  Toda  leta  1779  je 
cesarica  Reki  podelila  zelo  obsežno  avtonomijo,  tako 
da  se  je  Reka  kot  svobodno  mesto  pričela  smatrati 
kot  posebni  samostojni  del  ogrske  krone. 

Reforme  Jožefa  II.  Dočim  je  že  Marija 
Terezija  v  gotovi  meri  skušala  uveljaviti  nazore 
„prosvitljenega  absolutizma",  so  ti  prišli  do  popolne 
veljave  za  vlade  njenega  sina  Jožefa  II.  (1780  do 
1790),  ki  je  bil  v  avstrijskih  deželah  sovladar  že 
od  1.  1765.  Jožef  II.  je  pred  vsem  nadaljeval  po- 
litiko svoje  matere  s  smotrom,  ustvariti  iz  vseh 
medsebojno  raznolikih  dežel  popolnoma  enotno, 
centralistično  državo,  v  kateri  pa  naj  bi  vladal 
tudi    le   eden   jezik,    to   je   nemščina,   v  upravi    in 

zakonih,  v  šoli  in  kulturi.  Pri  centralizaciji  in 
g-ermanizaciji  je  postopal  brezobzirno ;  dočim  je 
imel  za  to  v  avstrijskih  deželah  dane  že  mnoge 
predpogoje  z  uspehi  dotedanjega  centralističnega 
in  germanizatoričnega  stremljenja,  pa  je  hotel  od- 
straniti tudi  ovire  na  Hrvatskem  in  Ogrskem,  ki 
jih  je  tvorila  stara  stanovska  ustava.  Kakor  že 
Marija  Terezija,"  tako  tudi  on  ni  skliceval  ogrskega 
ter  hrvatskega  sabora  in  ni  se  dal  kronati  za 
kralja.  Ogrske  in  hrvatske  urade  je  podredil  dunaj- 
skim, razglasil  nemščino  za  uradni  jezik  ter  pre- 
meščal z  Ogrskega  in  Hrvatskega  uradnike  v 
nemške  in  češke  dežele,  Nemce  pa  pošiljal  čez 
Litvo.  Nato  je  predrugačil  upravo  dežele,  odpravil 
velike  županije  ali  komitate  ter  mesto  njih  Ogrsko 
in  Hrvatsko  razdelil  v  deset  okrožij,  med  katerimi 
je  Hrvatska  z  Zagrebom  tvorila  zase  okrožje,  Sla- 
vonija pa  je  spadala  pod  Pečuh. 

Blagodejne  pa  so  bile  Jožefove  reforme  tičoče 
se  kmetskega  položaja.  Dočim  je  z  mnogimi  patenti 
(1781  do  1785)  uredil  in  v  znatni  meri  zboljšal 
socijalno-gospodarsko  in  pravno  stanje  kmetskega 
podložnika  v  avstrijskih,  toraj  tudi  slovenskih  de- 
želah, je  1.  1785  ukinil  kmetstvo  na  Ogrskem  in 
Hrvatskem.  Odslej  se  je  mogel  kmet  svobodno 
seliti  in  se  ženiti  brez  graščakovega  privoljenja, 
učiti  se  obrti,  iti  v  šolo,  izbirati  si  poklic  ter  svo- 
bodno razpolagati  s  svojim  premičnim  premoženjem. 
Nihče  ga  ni  smel  pognati  s  posestva.  Toda  kmet 
vendarle  še  ni  postal  lastnik  svoje  grude  in  ostala 
je  poleg  nekaterih  drugih  dajatev  tudi  tlaka,  ki 
je  bila  natančno  določena.  Jožef  je  omejil  graščin- 
sko sodno  oblast  in  uredil  pritožno  pravico  za 
kmeta.    Dalje  je  preuredil  tudi  plačevanje    davka. 

hoteč  vpeljati  enako  davčno  dolžnost;  obdačil  je 
enakomerno  tudi  plemiška  in  cerkvena  posestva. 
V  ta  namen  je  dal  na  novo  premeriti  vsa  kmetska 
in  gosposka  zemljišča,  kar  pa  se  je  na  Ogrskem 
in  Hrvatskem  moglo  izvršiti  vzpričo  plemiškega  od- 
pora le  s  sodelovanjem  vojaštva. 

Pred  vsem  pa  se  je  Jožef  II.  z  veliko  vnemo 
lotil  cerkvenih  reform,  posegajoč  v  stare  avtonomne 
pravice  katoliške  hierarhije.  Njegov  cilj  je  bil,  ka- 
toliško cerkev  popolnoma  podrediti  državi,  zato 
je  prepovedal  vsakršne  zveze  višje  duhovščine  z 
Rimom.  Državi  je  podeHl  odločilno  ingerenco 
na  imenovanje  škofov,  na  določanje  praznikov 
in  mnogo  drugih  podrobnosti  celo  pri  obredih. 
Najvažnejša  cerkveno  -  politična  reforma  je  zakon 
ali  patent  o  verski  toleranci  iz  leta  1781,  s 
katerim  se  podeljuje  vsem  konfesijam,  pravoslavnim, 
protestantom  in  Židom,  versko  svobodo,  ki  sicer 
še  ni  pomenila  popolne  enakopravnosti  s  katoličani, 
a  je  nekatoličanom  vendarle  dovolila  svobodno  pri- 
znavati se  k  svojemu  veroizpovedanju.  Ta  zakon  na 
Slovenskem  samem  ni  imel  posebnih  posledic,  pač 
pa  je  imel  velik  pomen  za  Srbe  na  Hrvatskem  in 
južnem  Ogrskem,  katerih  vera  je  postala  sedaj 
zakonito  priznana,  dočim  so  se  odslej  na  pr.  židje 
začeli  naseljevati  na  Hrvatsko.  Pravoslavni,  enako 
pa  tudi  židje,  so  si  sedaj  ustanovili  po  mnogih 
hrvatskih  in  ogrskih  krajih  svoje  verske  občine. 
Dalje  je  Jožef  11.  razpustil  vse  one  samostane,  ki 
se  niso  pečali  s  šolstvom,  dušnim  pastirstvom  ali 
postrežbo  bolnikov.  S  cerkvenimi  reformami  je  bila 
združena  tudi  skrb  za  šolstvo,  ki  ga  je  vzel  du- 
hovščini iz  rok  ter  je  ljudsko,  srednje  in  celo 
bogoslovsko  šolstvo  izročil  v  državno  upravo.  Toda 

kakor  povsod,  je  tudi  v  šolski  pouk  uvedel  nem- 
ščino po  celi  državi. 

Za  jugoslovansko  ozemlje  so  pomenile  Jože- 
fove  agrarne  reforme  vsekakor  zboljšanje  položaja 
slovenskega,  hrvatskega  ter  srbskega  kmeta,  pri- 
zadet pa  je  bil  pri  tem  le  hrvatski  velikaš.  Verske 
reforme,  ki  so^  prinesle  sicer  korist  pravoslavni 
cerkvi,  so  se  v  posameznostih  obračale  v  enaki 
meri  proti  nekaterim  uredbam  pravoslavne  prav 
tako  kakor  katoliške  cerkve  in  povsod,  tudi  med 
Srbi,  so  nastali  prijatelji  in  nasprotniki  Jožefovih 
verskih  reform. 

Eden  glavnih  ciljev  Jožef ove  politike  je  bil, 
s  pomočjo  temeljnih  notranjih  reform  povečati  moč 
države  na  zunaj.  To  se  v  turški  vojni  ni  posrečilo. 
Neuspehom  na  bojiščih  so  sledili  za  belgijskim 
uporom  nemiri  na  Ogrskem,  ki  so  imeli  za  posle- 
dico, da  je  Jožef  II.,  ki  je  še  ležal  težko  bolan  na 
Dunaju,  naposled  preklical  večino  svojih  odredb 
in  Ogrski  ter  Hrvatski  vrnil  staro  ustavo  in  upravo ; 
ostal  je  v  bistvu  le  tolerančni  patent  in  osvobo- 
jenje  kmeta.  Cesar  Leopold  II.,  ki  je  zavladal  po 
Jožefovi  smrti  (1790  do  1792),  je  potrdil  preklic 
Jožefovih  reform,  plemstvu  so  v  mnogem  oziru 
ostala  le  bremena,  kakor  so  jih  določile  reforme 
Marije  Terezije. 

Sklepi  hrvatskega  sabora  1.  1790  in 
1791.  Skupna  nevarnost,  ki  je  za  Jožefa  II.  pretila 
ogrskim  in  hrvatskim  fevdalnim,  pa  tudi  nacijonal- 
nim  tradicijam,  je  združila  ogrske  in  hrvatske  sta- 
nove v  boju  za  obrambo  starih  predpravic  in 
državne  samostojnosti.  Da  se  obvarujejo  dunajskega 
centralizma,  so  se  vrgli  hrvatski  velikaši  v  naročje 
madžarskim  centralistom,  ki  so  že  takrat  z  jasnim 

umevanjem  položaja  delali  na  to,  da  si  ustvarijo 
enotno  madžarsko  državo  od  Karpatov  do  Adrije, 
v  kateri  bo  gospodoval  enoten  zakon  in  enoten 
jezik  madžarski.  Dne  12.  maja  1790  je  hrvatski 
sabor  pod  predsedstvom  bana  grofa  Ivana  Erdody-ja 
sklenil,  da  se  ima  za  Ogrsko  in  Hrvatsko 
sestaviti  skupna  vlada  in  da  imajo  hrvat- 
ske županije  sprejemati  naloge  od  ogrske 
vlade.  S  tem  so  hrvatski  veHkaši  sankcijonirali 
odredbo  Marije  Terezije,  ki  je  1.  1779  ogrski  vladi 
podredila  vladanje  Hrvatske.  Ta  sklep  so  stavili 
hrvatski  zastopniki  na  skupnem  ogrskem  državnem 
zboru  1790/91.  Dalje  so  na  istem  državnem  zboru 
hrvatski  odposlanci  zahtevali  glede  hrvatskega 
vojnega  davka,  da  se  o  njem  ne  more  nikjer  drugje 
razpravljati  ali  se  povečati,  ko  na  skupnem  držav- 
nem zboru.  Obe  ti  dve  zahtevi  je  državni  zbor 
sprejel  in  vladar  ju  je  potrdil;  to  sta  znamenita 
zakonska  člena  LVIIl.  in  LIX.,  na  katera  so  se 
Madžari  pozneje  opirali,  zanikujoč  enakopravno 
državno  stališče  Hrvatske  in  Ogrske.  —  Sklep 
ogrskih  velikašev,  da  se  kot  uradni  in  učni  jezik 
na  Ogrskem,  dalje  zlasti  kot  zborovalni  in  proto- 
kolni  jezik  pri  državnozborskih  sejah  namesto  do 
tedaj  veljavne  latinščine  vpelje  —  madžarščina,  se 
je  imel  po  prizadevanju  hrvatskih  zastopnikov  na- 
našati le  na  Ogrsko,  dočim  so  zahtevali  Hrvatje, 
naj  ostane  na  Hrvatskem  —  latinščina  zborovalni 
saborski  ter  uradni  jezik.  Hrvatski  sabor  pa  je 
naslednjega  1.  1791  sklenil,  da  se  ima  na  ljudskih 
in  srednjih  šolah  v  Hrvatski  in  Slavoniji  učiti 
madžarski  jezik  kot  neobligaten  predmet. 

Navedena    zakonska    člena,    katerih    daleko- 
sežnih    posledic    se    hrvatski    stanovi    brez    dvoma 

niso  zavedali,  pomenita  težak  udarec  samostojnosti 
Hrvatske,  t.  j.  posebnega  kraljestva.  Zakaj  Hrvat- 
ska se  je  začela  smatrati  v  uradni  praksi  in  v 
političnem  življenju  kot  sestavni  del  Ogrske.  Ogrski 
namestniški  svet  si  je  kot  najvišja  vlada  prisvojil 
vso  politično  oblast,  poleg  katere  je  hrvatski  ban 
in  hrvatski  sabpr  stopil  popolnoma  v  ozadje.  Ogrski 
državni  zbor  in  ogrska  vlada  sta  postala  edino 
merodajna  tudi  za  Hrvatsko ;  hrvatski  sabor  pa  je 
bil  sklican  samo  še  pred  in  po  zborovanju  držav- 
nega zbora,  da  je  izvolil  zanj  odposlance,  jim  dajal 
navodila  ter  nato  sprejel  njihova  poročila  na  znanje 
in  proglasil  sprejete  zakone.  Na  teh  usodepolnih 
dogodkih  so  lahko  utemeljevali  Madžari  svoja  uni- 
tarična  stremljenja  pozneje,  ko  se  je  pojavila  hrvat- 
ska narodna  in  državnopravna  zavest. 

Notranje  razmere  pri  Hrvatih.  Kako 
so  se  meje  hrvatske  politične  enote,  ki  se  je  ime- 
novala uradno  kraljestvo  Dalmacije,  Hrvatske  in 
Slavonije,  spreminjale,  je  razvidno  iz  gorenjega. 
Glede  notranje  delitve  in  oznamenovanja  pokrajin 
je  omeniti,  da  se  je  v  turški  dobi  ime  Hrvatske 
razširilo  na  škodo  Slavonije;  vsa  ona  stara  Slavo- 
nija, kar  je  je  ostalo  izven  turške  oblasti,  se  je 
imenovala  odslej  Hrvatska,  dočim  je  ostalo  ime 
Slavonija  vsej  novoosvobojeni  zemlji  do  Zemuna. 
Ostal  pa  je  velik  del  nekdanje  Hrvatske  deloma 
priključen  turški  Bosni  („turška  Hrvatska"),  deloma 
benečanski  Dalmaciji. 

Hrvatska  in  Slavonija  sta  dobili  v  znatni 
meri  novih  prebivalcev,  pred  vsem  Srbe,  ki  so  se 
naselili  ob  zgoraj  popisanih  prilikah  v  onih  delih, 
ki  so  pripadali  Vojni  krajini.  V  onih  delih,  kjer 
ni    bilo  Vojne    krajine    in    kjer   nikdar   niso    Turki 


vladali  (tako  na  pr.  v  hrvatskem  Zagorju  in  južno 
od  Zagreba  do  Kolpe),  ni  bilo  Srbov.  V  mnoga 
mesta,  pred  vsem  v  Slavoniji,  so  se  po  zmagi  nad 
Turki  naseljevali  Nemci  kot  obrtniki,  trgovci,  čast- 
niki in  uslužbenci.  Nekatera  mesta,  na  pr.  Osjek 
in  Petrovaradin,  so  bila  v  drugi  polovici  XVIII.  sto- 
letja takorekoč  popolnoma  nemška.  Madžari  so  se 
naselili  samo  po  nekaterih   slavonskih  vaseh. 

Tujega  pokolenja  so  bile  tudi  mnoge  pleme- 
nitaške  rodovine,  ki  so  se  bile  za  turških  vojn, 
zlasti  po  osvoboditvi  od  turške  oblasti,  naselile  po 
Hrvatski  in  Slavoniji  ter  si  tu  pridobile  velika 
posestva  in  visoka  dostojanstva,  dočim  je  staro 
hrvatsko  plemstvo  za  turških  bojev  po  večini  iz- 
umrlo. Take  tuje  rodovine  so  bile  na  pr.  Erdody, 
Rauch,  Odeschalchi,  Kulmer  in  dr. 

Na  čelu  uprave,  sodstva  in  vojske  je  stal  v 
Hrvatski  ban,  od  leta  1596  redno  samo  po  eden, 
ki  ga  je  imenoval  vladar,  dostikrat  na  nasvet  sa- 
bora iz  skupine  predlag-anih.  Tudi  sabor  je  bil  od 
1.  1558.  dalje  le  eden,  dočim  sta  bila  v  začetku  te 
dobe  ločena  sabora,  slavonski  in  hrvatski.  Nanj 
so  prihajali  vsi  višji  cerkveni  dostojanstveniki  in 
velikaši,  dočim  je  nižje  plemstvo  pošiljalo  le  nekaj 
svojih  zastopnikov.  Svoje  zastopnike  so  pošiljali 
na  sabor  tudi  kapitlji  in  kraljevska  svobodna  mesta. 
Pravice  sabora  so  bile  pred  vsem  voditi  upravo, 
nabiranje  in  urejevanje  vojske  ter  razpravljati  o 
davkih  in  obrambi  dežele;  toda  tekom  XVin.  sto- 
letja so  se  kakor  drugje  tudi  na  Hrvatskem  mnoge 
odredbe  izvršile  brez  sodelovanja  sabora.  Na  ogrski 
državni  zbor  je  pošiljal  hrvatski  sabor  svoje  od- 
poslance, ki  so  ga  tam  po  natančnem  naročilu 
zastopali ;    prihajali  so  nanj  poleg  teh  zastopnikov 

tudi  hrvatski  velikaši.  Samo  oni  zakon,  stvorjen 
na  ogrskem  zboru,  za  katerega  so  se  izjavili  hrvatski 
odposlanci,  je  veljal  tudi  za  Hrvaško. 

Zupanijam  je  načeloval  od  kralja  imeno- 
vani veliki  župan;  podžupana  in  ostalo  županijsko 
uradništvo  pa  so  volile  na  tri  leta  županijske 
skupščine,  in  sicer  iz  plemstva  dotične  županije. 
Županijske  skupščine  so  poleg  tega  volile  svoje 
zastopnike  v  hrvatski  sabor.  Zupanija  se  je  delila 
na  okrožja,  ta  pa  na  kotare. 

Razumljivo  je,  da  po  Hrvatski  za  časa  turške 
premoči  ni  moglo  biti  govora  o  trgovini  in  obrti, 
povzdigniti  sta  se  mogli  šele  po  zmagi  nad  Turki, 
zlasti  za  Karla  VI.  (IIL),  ko  so  se  kakor  po  drugih 
deželah  gradile  ceste;  takrat  je  bil  Karlovec  zvezan 
z  morjem  z  novo  cesto  na  Bakar  in  Reko.  Pa  tudi 
poljedelstvo  je  za  turških  bojev  silno  trpelo,  zlasti 
po  Slavoniji,  kjer  je  bilo  mnogo  rodovitnega  sveta 
neobdelanega,  zaraslega  z  gozdi  ali  neobljudenega 
vsled  pogostih  poplav.  Sicer  so  se  pečali  po  Sla- 
voniji z  obrtjo  pred  vsem  —  priseljeni  Nemci. 

Glede  šolstva  so  bile  na  Hrvatskem  podobne 
razmere  kakor  po  slovenskih  deželah.  Za  skromne 
začetne  in  srednje  šole,  v  katerih  so  vzgajali  pred 
vsem  duhovniški  naraščaj,  so  skrbeli  le  samostani 
in  škofijske  stolice,  najbolj  seveda  jezuiti.  Ljudska 
šola  se  je  začela  nekoliko  razvijati  šele  za  Marije 
Terezije. 

Književnost.  Starejša  novoveška  hrvatska 
književnost  ne  kaže  enotnosti,  marveč  je  provin- 
cijalno  razcepljena.  O  dubrovniški  literaturi,  ki  jo 
prištevamo  lahko  z  isto  pravico  srbski  kakor  hrvatski 
kulturi,  je  govor  na  drugem  mestu.  Dalje  so  imele 
vsaka  svojo  posebno  književnost  Bosna,  Slavonija 

in  Hrvatska.  Bosanska  književnost  XVI.  do  XVIII. 
stoletja  je  pretežno  cerkvenega  in  poučnega  zna- 
čaja; pisatelji  so  po  večini  bosanski  frančiškani 
(franjevci).  Pisali  so  v  čistem  narodnem  govoru, 
in  sicer  v  takozvani  bosanski  cirilici,  ki  se  v  ne- 
katerih glasovih  razlikuje  od  srbske  cirilice.  Od 
XVIII.  stoletja  dalje  prevladuje  latinska  pisava,  ki 
je  v  XIX.  stoletju  pri  Hrvatih  popolnoma  zavladala, 
dočim  je  pri  Srbih  obveljala  cirilica.  Vidi  se  torej 
tudi  pri  bosanski  literaturi,  da  se  je  razvijala  na 
ozemlju,  ki  ga  lahko  imenujejo  hrvatsko  ali  srbsko. 
Bosanski  frančiškani  so  svoj  jezik  imenovali  „slo- 
vinski",  „ilirski",  najobičajneje  pa  „bosanski".  Na- 
rodu v  Bosni  je  bila  brez  izjeme  znana  samo  cirilska 
pisava,  dokler  je  ni  od  XVIII.  stoletja  začela  iz- 
podrivati latinica. 

Slavonska  književnost  se  je  pričela  šele  z 
XVIII.  stoletjem ;  izza  turškega  gospodstva  ni  nika- 
kega  sledu  književnemu  delovanju.  Ta  književnost 
je,  kakor  bosanska,  verska  ter  poučnega  značaja; 
pisatelji  so  po  večini  redovniki,  redkejše  posvetni 
duhovniki  in  posvetnjaki.  Pisana  je  v  provincijal- 
nem  slavonskem  govoru,  ki  se  je  nazival  „slovinski", 
slavonski  ali  „ ilirski",  in  značaj  osamljene  provin- 
cijalne  literature  ji  je  ostal  do  ilirskega  pokreta, 
ko  so  se  slavonski  pisatelji  priključili  Hrvatom- 
„IIircem". 

V  ožji  ali  pravi  Hrvatski  se  je  začelo  samo- 
stojno književno  življenje  v  dobi  reformacije,  kakor 
je  bil  zgoraj  natančneje  govor.  Nje  jedro,  županije 
zagrebška,  križevska  in  varaždinska,  prvotno  Go- 
renja Slavonija  imenovano,  govori  kajkavsko  na- 
rečje, ki  so  ga  protestantski  pisatelji  vpeljali  kot 
književni    jezik,    imenujoč   ga   —   slovenski    jezik. 

Kakor  pri  Slovencih,  je  tudi  pri  Hrvatih  domača 
književnost  zaostala,  ko  je  bilo  protestantstvo  za- 
trto. Izmed  posvetnih  pisateljev  je  poleg  Pavla 
Rittera  Vitezovica  zlasti  znamenit  Peter  Zrinjski, 
voditelj  protihabsburške  zarote,  ki  je  leta  1671 
poginil  v  Dunajskem  novem  mestu;  on  je  med 
drugim  prevel  -na  hrvatski  jezik  knjigo  o  delih 
hrvatskih  junakov  v  turških  bojih,  knjigo,  ki  jo  je 
v  madžarskem  jeziku  spisal  njegov  brat  Nikola. 
Zrinjski  je  pisal  čakavski,  a  pomešano  s  kajkavskim 
narečjem.  Kajkavska  hrvatska  književnost  se  je 
šele  proti  koncu  XVIII.  stoletja  nekoliko  živahneje 
razvila;  delovali  pa  so  v  nji  pretežno  duhovniki. 
Tudi  ta  literatura  je  le  provincijalna  in  nima  stikov 
z  dubrovniško. 

8.    Benečanska  Dalmacija  in  Dubrovnik. 

Benečanska  Dalmacija.  Kakor  že  pri 
popisu  turških  vojn  omenjeno,  je  obseg-  in  pojem 
današnje  Dalmacije  v  najožji  zvezi  s  širjenjem  be- 
neškega g-ospodstva  v  notranjost,  na  obrobne  dele 
Turčije,  na  ozemlje,  ki  je  bilo  pred  turškim  za- 
vojevanjem  pripadalo  Hrvatski,  Bosni,  Hercegovini 
ter  Srbiji.  Da  bi  benečansko  gospodstvo  ne  mejilo 
na  dubrovniško  ozemlje,  ki  edino  ne  spada  v  zgo- 
renje  navedbe,  so  Dubrovničani  dosegli  pri  poža- 
revškem  miru  1.  1718,  da  je  Turčija  dobila  ozek 
pas  ozemlja  na  južnem  in  severnem  robu  dubrov- 
niške  republike.  S  tem  je  segala  Hercegovina  na 
dveh  mestih  do  morja,  kar  je  ostalo  do  danes  v 
veljavi.  Dočim  so  imeli  torej  Benečani  pred  pri- 
hodom Turkov  v  oblasti  le  vsa  dalmatinska  ob- 
morska mesta  in  otoke,  so  si  osvojili  notranjost  in 
pa  Boko  Kotorsko,  ki  se  je  imenovala  benečanska 
Albanija,  šele  v  vojnah  s  Turki,  s  karlovškim  in 
požarevškim  mirom. 

Prebivalstvo  v  tej  Dalmaciji  je  bilo  po  veliki 
večini  hrvatsko  in  srbsko.  Razen  na  jugu  so  bivali 
Srbi  tudi  v  severni  Dalmaciji,  pred  vsem  v  porečju 
reke  Krke  od  Knina  do  Skradina,  kjer  so  se  na- 
seliH  v  dobi    turškega   gospodstva,    ko   se   je  bilo 

vsled  bojev  In  vsled  izseljevanja  lirvatsko  prebi- 
valstvo močno  zredčilo.  Italijani  so  bivali  le  po 
mestih,  zlasti  v  Zadru,  Trogiru  in  Spljetu,  in  v  onih 
na  otokih  Rab,  Osor  in  Starigrad;  naselili  so  se 
semkaj  iz  Benetk  za  benečanskega  gospodstva. 
Dalmatinska  mesta  so  kazala  vsled  tega  italijanski 
tip.  Dalmatinci^  so  dajali  Benečanom  mnogo  vo- 
jaštva, otočani  prvovrstne  mornarje;  dalmatinske 
vojake  so  imenovali  v  Benetkah  Schiavoni. 

Uprava  nad  Dalmacijo  je  bila  v  rokah  malo- 
številnih uradnikov,  katerim  na  čelu  je  stal  p  ro- 
vi dur  (proveditore  generale),  ki  se  je  menjal 
vsaka  tri  leta.  Providur  je  imel  takorekoč  neome- 
jeno in  najvišjo  oblast,  skoro  kakor  nezavisen 
vladar;  imel  je  sijajen  dvor  v  Zadru.  Dežela  je 
bila  razdeljena  na  okrožja  (distretto),  ki  so  jim 
mačelovali  od  providura  imenovani  knezi  (conte). 
Kmetskemu  prebivalstvu  Benečani  niso  nalagali 
prevelikih  davkov ;  plemstvo  in  meščanstvo  je  bilo 
prosto  vsakršnega  davka.  Mesta  so  imela  samo- 
upravo. Trgovino  so  imeli  vso  Benečani  v  rokah, 
uvoz  kakor  izvoz  —  razen  vina  —  je  moral  ves 
skozi  Benetke.  Za  ceste  in  ravno  tako  za  šole  pa 
niso  Benečani  prav  nič  skrbeli.  V  cerkvenem  oziru 
se  je  odlikovala  benečanska  Dalmacija  po  izredno 
velikem  številu  škofij  (deset)  z  dvema  nadškofijama. 
Reformacija  semkaj  ni  segla.  Benečani  so  bili  v 
verskem  oziru  zelo  strogi  in  nestrpni.  Ko  so  z 
razširjenjem  svojega  ozemlja  v  začetku  XVIII.  sto- 
letja zagospodovali  tudi  nad  pravoslavnimi  Srbi, 
so  jih  začeli  hudo  preganjati;  podredili  so  jih 
kratkomalo  katoliškjm  škofijam  in  jih  siliH  hoditi 
v  katoliške  cerkve.  Šele  pozneje  so  si  smeh  zgraditi 
posamezne    pravoslavne   cerkve.    Vseeno  pa  so  si 

pravoslavni  obdržali   samostan  Arandjelovac  v  se- 
verni Dalmaciji  in  škofijo  v  Kotoru. 

V  kampoformijskem  miru  leta  1797  je  dobila 
Avstrija  vso  Dalmacijo  z  Boko  Kotorsko  in  Istro. 

Dubrovnik.  Ko  so  se  ob  začetku  novega 
veka  vsi  južni  Slovani  nahajali  pod  tujim  gospod- 
stvom,  bodisi  pod  turškim,  madžarskim,  nemškim 
ali  italijanskim,  se  je  edinole  dubrovniška  republika 
veselila  svobode.  Z  mohaško  katastrofo  je  sicer 
ogrsko  nadoblast  zamenjala  s  turško,  toda  to  je 
bilo  le  navidezno.  Dubrovničani  so  znali  s  Cari- 
gradom skleniti  ugodne  politične  in  zlasti  trgovske 
zveze;  plačevali  so  letni  davek  sultanu,  toda  imeli 
so  vedno  najlepši  mir  ob  meji  in  njihovi  trgovci 
so  tudi  zanaprej  svobodno  trgovali  po  balkanskem 
polotoku. 

Visoko  razvita  obrt  in  cvetoča  trgovina  sta 
pomagali  Dubrovničanom  do  izrednega  blagostanja, 
ki  je  doseglo  svoj  višek  v  XV.  stoletju.  Takrat  je 
štel  Dubrovnik  40.000  prebivalcev.  V  civilizacij- 
skem oziru  je  stal  ravno  tako  kakor  dalmatinska 
mesta  v  ozkem  stiku  z  Italijo,  in  tako  je  tudi  z 
njo  vred  doživel  visoko  kulturno  stopnjo  v  dobi 
humanizma  in  renesance,  ko  je  v  njem  v  XVI.  in 
XVII.  stoletju  visoko  zacvetela  književnost. 

Toda  kakor  italijanska  trgovska  mesta  je  tudi 
Dubrovnik  po  odkritju  Amerike  in  nove  poti  v 
Indijo  začel  propadati.  Trgovini  se  je  odprla  nova 
pot  čez  Atlantski  ocean,  bodisi  v  Indijo  kakor  v 
Ameriko,  in  Sredozemsko  morje  z  Jadranskim  vred 
je  prenehalo  tvoriti  glavno  prometno  žilo  Evrope. 
Tako  je  tudi  dubrovniška  trgovina  polagoma  na- 
zadovala   in    hirala    in    z   njo    sijaj    in    blagostanje 

mesta.  Prav  občutno  pa  so  pospešile  nazadovanje 
Dubrovnika  katastrofe,  ki  so  ga  zadele  v  drug"i 
polovici  XVII.  stoletja;  1.  1664  je  divjala  v  mestu 
strašna  kuga,  ki  je  pomorila  velik  del  prebivalstva, 
tri  leta  nato,  1667,  pa  je  porušil  mesto  silen  potres, 
ko  je  pod  razvalinami  našlo  smrt  4000  ljudi.  Od 
teh  katastrof  se  mesto  ni  nikdar  več  opomoglo. 

Vendar  se  je  dubrovniška  republika  držala 
do  Napoleonovih  vojn.  Ko  so  Francozi  1.  1805  v 
požunskem  miru  pridobili  Dalmacijo  z  Boko  Kotor- 
sko,  je  edinole  Dubrovnik  onemogočal  po  kopnem 
zvezo  s  slednjo.  Zato  je  Napoleon  dal  kratkomalo 
zasesti  dubrovniški  teritorij  (1.  1806).  Odslej  je 
ostal  Dubrovnik  v  francoski  oblasti  do  L  1814,  ko 
so  ga  zasedli  Avstrijci  in  ga  združili  z  Dalmacijo. 
Tako  je  prenehala  dubrovniška  samostojnost. 

Dubrovniška  književnost.  Dubrovnik 
je  postal  v  XVI.  stoletju  središče  duševnega  živ- 
ljenja v  Dalmaciji,  torej  v  dobi,  ko  se  je  v  njem 
blagostanje  nahajalo  na  najvišji  stopnji.  Vzgled 
Italije  je  povzročil  v  Dubrovniku  humanistično 
dobo,  kateri  je  sledilo  živahno  književno  delo  v 
domačem,  narodnem  jeziku  srbsko-hrvatskem.  Ka- 
kor v  Italiji,  tako  so  tudi  v  Dubrovniku  učeni 
možje  pisali  in  pesnili  v  latinskem  jeziku,  katerega 
obvladanje  je  veljalo  v  humanistični  dobi  za  naj- 
višjo stopnjo  omikanosti.  In  kakor  so  v  Italiji  naj- 
imetnitnejši  pesniki  pisali  tudi  v  navadnem,  to  je 
živem  narodnem  jeziku,  po  istem  vzgledu  so  pesniki 
v  Dubrovniku  našli  pot  do  živega  narodnega  jezika. 
Nastala  je  v  Dubrovniku  v  XVI.  stoletju  bogata 
lirska  in  epska  književnost  v  srbsko-hrvatskem 
jeziku,  ki  je  dosegla  svoj  višek  v  XVII.  stoletju  v 
delih  Ivana  Gunduliča  in  Junija  Palmotiča. 

Kakor  so  se  Dubrovničani  vzgojili  skoro  brez  iz- 
jeme v  šolah  v  Italiji,  tako  so  ustvarjali  tudi  du- 
brovniški  pesniki  po  vzorih  svojih  učiteljev,  po 
delih  italijanskih  ter  latinskih  pesnikov.  Dubrov- 
niška  literatura  nosi  izrazito  posveten  značaj ;  v 
začetku  gospoduje  lirika  popolnoma,  pozneje  se 
pojavljajo  tudi  drame,  epi,  med  njimi  je  Gunduličev 
„Osman"  najimenitnejši.  Književni  jezik  dubrov- 
niške  literature,  pisane  seveda  v  latinici,  je  štokav- 
ščina,  pomešana  nekoHko  s  čakavščino,  torej  jezik, 
kakor  se  govori  v  okolici  Dubrovnika.  Imenovali 
so  ga  „slovinskega"  ali  „ilirskega".  —  Dubrovniško 
ozemlje  se  je  nahajalo  med  srbskim  in  hrvatskim 
narodnim  jedrom.  Dubrovniška  Hteratura  z  ostalo 
hrvatsko  oziroma  srbsko  ni  imela  stikov;  danes  se 
navadno  prišteva  k  hrvatski,  toda  računali  bi  jo 
lahko  z  isto  pravico  k  srbski.  S  hrvatsko  ima 
poleg  pisave  toliko  več  zveze,  ker  je  njen  jezik 
ob  času  ilirsko  -  hrvatskega  narodnega  preporoda 
sodoločal  —  književni  jezik  „Ilircev"  —  jezik  nove 
hrvatske  literature,  ki  je  torej  pričela  dalje  graditi 
na  njenih  temeljih. 

Dubrovniška  književnost  je  nazadovala  od 
druge  polovice  XVII.  stoletja  dalje,  v  skladu  s 
splošnim  nazadovanjem  Dubrovnika. 

Dalmatinska  književnost.  Po  vzgledu 
dubrovniških  pesnikov  je  opazovati  tudi  v  Dalmaciji 
mnoge  književne  poskuse,  le  da  je  tu  močneje 
zastopana  versko-nabožna  vsebina.  Med  dalmatin- 
skimi pisatelji  je  najimenitnejši  frater  Andrija 
Kačič-Miošič  (1702  do  1760)  iz  makarskega 
primorja,  ki  je  v  mnogih  pesmih,  napisanih  v  na- 
rodnem jeziku,  opeval  zgodovino  in  junake  „ naroda 
slovinskega",  to  je  hrvatsko-srbskega.  Tudi  on  je 

imel  na  poznejšo  dobo  hrvatskega  narodnega  pre- 
poroda velik  vpliv. 

•  Proti  koncu  XVIII.  stoletja,  v  Napoleonovih 
vojnah,  je  v  Dubrovniku  in  Dalmaciji  popolnoma 
prenehalo  književno  delovanje,  obenem  pa  je  bilo 
malo  nato  težišče  hrvatskega  kulturnega  dejstvo- 
vanja  preneseno  na  sever  v  pravo  Hrvatsko,  kjer 
e  doživelo  z  Gajevim  ilirizmom  svoj  preporod. 

9.    Razmere  na  Slovenskem 
v  XVII.  in  XVIIL  stoletju. 

Z  zmago  protireformacije,  ki  se  je  tudi  za 
slovenske  pokrajine  popolnoma  zaključila  z  belo- 
gorsko  bitko  1.  1620,  se  je  pri  nas  uvedla  doba 
centralizacije  in  absolutizma.  Plemstvo  je  izgubilo 
svojo  politično  moč  in  je  bilo  odslej  vedno  uslužno 
dvoru  in  njegovim  zahtevam.  Ko  so  stanovi  kot 
politični  činitelj  izgubili  svojo  dotedanjo  merodajno 
vlogo,  je  plemstvo  kot  privilegirani  socijalni  činitelj 
obdržalo  v  polni  meri  dotedanje  stališče,  zakaj 
zmagalo  je  napram  kmetskim  reformističnim,  revo- 
lucijonarnim  tendencam  ter  si  obdržalo  popolno 
oblast  nad  kmetskimi  podložniki.  Stanovski  politični 
vpliv  je  sicer  prenehal,  ali  plemiči  so  slejkoprej 
ohranili  vsa  državna  in  deželna  upravna  kakor 
tudi  častniška  mesta  v  vojski,  in  kot  taki  so  ostali 
plemenitniki  dejansko  odločujoč  činitelj  v  državi, 
dasi  le  kot  —  vladarjevi  uradniki.  In  v  tem  pri- 
vilegiranem položaju  se  je  ohranilo  plemstvo  tja 
do  srede  XIX.  stoletja.  Pa  tudi  vsa  višja  cerkvena 
mesta  so  ostala  po  večini  domena  plemstva. 

Tudi  meščanstvo  kot  tako  ni  imelo  političnih 
pravic.  Njihovi  maloštevilni  zastopniki  v  stanovskem 
zboru  niso  imeli  ne  preje  ne  pozneje  nikakega  vpliva 

napram  veliki  plemiški  večini.  Pač  pa  si  je  meščan- 
stvo za  časa  borbe  med  plemstvom  in  vladarjem 
gospodarsko  opomoglo,  zakaj  vladarji  so  mu  po- 
deljevali mnoge  gospodarske,  zlasti  trgovske  pri- 
vilegije, hoteč  si  ga  na  ta  način  pridobiti  za 
zaveznika  proti  premogočnemu  plemstvu.  Dalje  pa 
je  blagostanje  meščanstva  v  XVIII.  stoletju  zelo 
padlo ;  dolgotrajni  vojni  čas  v  njega  prvi  polovici 
je  povzročil,  da  sta  obrt  in  trgovina  zelo  nazado- 
vali in  nista  si  mogli  opomoči  na  staro  višino. 
Vzrok  tega  nazadovanja  je  iskati  tudi  v  spremenjeni 
trgovski  situaciji  Evrope  sploh :  Italija  in  dežele  ob 
Sredozemskem  morju  so  po  odkritju  Amerike  iz- 
gubile vlogo  posredovalca  evropske  trgovine;  to 
vlogo  so  v  novi  dobi  prevzele  Portugalska  in 
Španija,  zlasti  pa  slednji  podložni  Belgija  ter  Ni- 
zozemska. Trgovina  je  šla  odslej  v  drugi  smeri  in 
naši  kraji  so  ostali  ob  strani.  Za  vlade  Karla  VI. 
je  hotela  vladna  trgovska  politika  oživeti  trgovino 
preko  Trsta  in  Reke,  zato  so  se  regulirale  vodne 
ceste  na  pr.  na  Savi  in  Ljubljanici,  in  zboljševale 
stare  suhe  ceste,  ki  so  vodile  preko  slovenskega 
čzemlja  do  morja.  Vse  to  je  sicer  povzročilo,  da 
se  je  trgovina  nekoliko  povzdignila,  toda  za  splošno 
povzdigo  je  bilo  storjenega  še  veliko  premalo. 

Razumljivo  je  tedaj,  da  je  tudi  prvotno  živahna 
notranja  rast  mest  že  davno  ponehala.  V  upravno 
in  sodno  avtonomijo  mest  je  začela  posegati  vla- 
darjeva oblast,  po  drugi  strani  pa  so  avtonomne 
strokovne  obrtniške  organizacije  izgubile  nekdanji 
pomen  ter  so  postale  vedno  večja  ovira  obrtniškemu 
napredku. 

Dočim  je  bilo  plemstvo  skoro  brez  izjem 
tujerodno,    je  bil    med    meščanstvom    sicer   močno 

zastopan  domači  živelj,  ali  prevladoval  je  v  njem 
slejkoprej  tuji  vpliv,  ojačen  po  številnih  tujih  do- 
seljencih bodisi  nemškega  kakor  italijanskeg^a  po- 
kolenja. 

Zares  slovenski  je  bil  tedaj  le  kmetski  stan, 
katereg-a  gmotni  in  pravni  položaj  je  ostal  v  bistvu 
nespremenjen  ves  čas  do  reform  Marije  Terezije 
in  Jožefa  II. 

Pozicija  cerkve  se  je  seveda  z  zmago  proti- 
reformacije  zelo  okrepila.  Višja  duhovščina,  pre- 
težno plemiškega  pokolenja,  je  tvorila  med  stanovi 
prvo  mesto.  Razmere  med  nižjo  duhovščino  so  se 
po  reformaciji  zboljšale ;  prišlo  je  tudi  v  naše  kraje 
zelo  veliko  število  menihov  raznih  redov  in  nastalo 
je  po  naših  pokrajinah  mnogo  novih  samostanov, 
moških  kakor  ženskih.  Najimenitnejši,  najvplivnejši, 
pa  tudi  najpremožnejši  med  njimi  so  bili  jezuiti, 
proti  katerim  se  je  v  XVIII.  stoletju  začelo  vedno 
večje  nasprotovanje  ostalih  redov  ter  javnosti  sploh. 
Proti  jezuitizmu  se  obrača  novo  versko  gibanje, 
takoimenovani  janzenizem,  ki  mu  je  bila  vdana 
večina  duhovščine  pri  nas.  Janzenisti  so  želeli  v 
nasprotju  s  formalnimi,  strogimi,  abstraktnimi  teza- 
mi jezuitov  v  verskem  življenju  vzbuditi  več  čuvstva, 
več  globljenega,  živega  sodelovanja  srca  pri  verskih 
zadevah,  pri  čemer  so  zopet  posegali  po  živem 
viru  —  sv.  pismu.  Doba  janzenizma,  ki  je  pri  nas 
dosegla  svoj  višek  za  Jožefa  II.,  pomeni  novo  po- 
življenje  slovenske  književnosti. 

Prosvetno  življenje  je  bilo  pri  nas  v  XVII. 
in  XVIII.  stoletju  zelo  slabo.  Ko  se  je  zatrlo  pro- 
testantsko slovensko  slovstvo,  je  izšlo  sicer  v  XVII. 
in  XVni.  stoletju  več  katoliških  slovenskih  knjig, 
toda  vsa  ta  literatura  je  po  kvantiteti  in  po  kvaliteti 

ubog-a.  V  tej  dobi  se  je  sicer  umetnost  pri  nas 
precej  povzdignila,  kar  se  je  zgodilo  pod  italijan- 
skim vplivom ;  znanost  je  dobila  vnete  podpornike 
in  zmožne  avtorje,  toda  —  oboje  je  bilo  omejeno 
na  majhno  število  tujega  ali  potujčenega  meščan- 
stva naših  glavnih  mest,  s  slovenskim  t.  j.  kmetskim 
prebivalstvom  ni  imelo  takorekoč  nikakega  stika. 
Tako  je  duhovnik  Janez  L.  Schonleben  (1618  do 
1681),  sin  ljubljanskega  župana,  napisal  38  knjiga 
bogoslovne  in  zg-odovinske  vsebine  (Carniolia  an- 
tiqua  et  nova),  Janez  Vajk.  Valvasor  (1641 — 1693) 
pa  obsežno  zgodovinsko-krajepisno  delo  „Die  Ehre 
des  Herzogtums  Krain"  (1689).  Poleg  teh  je  bilo 
tedaj  še  mnogo  učenih  mož  in  pisateljev,  toda  vsi 
so  pisali  ali  v  latinskem  ali  v  nemškem  jeziku.  V 
Ljubljani  n.  pr.  so  si  ti  možje  osnovali  več  učenja- 
ških  in  umetnostnih  društev,  med  katerimi  je  bilo 
najimenitnejše  „Academia  Operosorum"  (1693). 
Omika  teh  mož  se  je  razvijala  skoroda  bolj  pod 
italijanskim  kakor  nemškim  vplivom,  saj  so  si  iz- 
obraženci svoje  znanje  pridobili  po  večini  na  visokih 
šolah  v  Italiji. 

Književno  življenje  v  slovenskem  jeziku  se  je 
pričenjalo  oživljati  šele  v  drugi  polovici  XVIII.  sto- 
letja (Marko  Pohlin,  Jurij  Japelj).  Ideje  prosvitlje- 
nega  absolutizma,  zlasti  pa  doba  romantike,  sta 
šele  povzročili  veliko  dobo  narodnega  preporoda 
na  Slovenskem;  doživela  ga  je  šele  prva  polovica 
XIX.  stoletja. 

10.    Napoleonove  vojne 
in  jugoslovansko  ozemlje. 

Nekako  s  sredo  XVIII.  stoletja  se  pričenja  za 
Evropo  nova  doba,  katere  značilnost  je  popolnoma 
nova  duševna  orijentacija,  doba  prosvitljenosti 
ali  r  a  C  i  j  o  n  a  1  i  z  m  a.  Kakor  malokatera,  pomeni  ta 
doba  temeljit  obračun  s  preteklostjo ;  novo  življen- 
sko,  filozofsko  naziranje  podira  vse  dotedanje  tra- 
dicije in  avtoritete,  pripuščajoč  edinole  človeški 
razum,  svobodno,  neizprosno  kritiko  razuma  kot 
najvišje  in  edino  merilo  vsega  obstoječega.  To 
novo  racijonalistično  svetovno  naziranje  se  je  uve- 
ljavljalo napram  verstvu,  napram  filozofiji,  zlasti 
pa  napram  obstoječim  družabnim  uredbam,  državi 
in  nje  ustroju.  V  smislu  novih  idej  je  država  le 
svobodna,  dasi  nujna  zveza  ene  skupine  človeštva, 
v  kateri  si  ljudje,  ki  imajo  po  naravi  prirojene 
enake  pravice,  uredijo  v  svrho  splošne  skupne 
blaginje  družabno  zvezo,  to  je  državo,  si  pridrže 
v  nji  postavodajno  oblast,  izvršilno  pa  po  spora- 
zumni pogodbi  odstopijo  vladi  oziroma  monarhu, 
ki  jo  vrši  le  v  imenu  in  po  željah  ter  navodilih 
suverenega  ljudstva. 

Novi  življenski  in  družabni  nazori  so  povzročili 
neposredno,  v  zvezi  z  mnogimi  drugimi  okolnostmi. 

izbruh  francoske  revolucije,  posredno,  po  posredo- 
vanju romantike,  pa  preporod  narodov,  posebno 
slovanskih. 

Francoska  revolucija  pomeni  v  idejnem  oziru 
z  novimi  duševnimi  smermi,  ki  so  jo  povzročile, 
začetek  nove  dobe  v  zgodovini  evropskih  narodov. 
Vojne,  ki  jih  je  povzročil  njen  pojav,  pa  pomenijo 
znatne  spremembe  v  teritorijalno-političnem  oziru 
tudi  posebej  za  jugoslovansko  ozemlje,  zlasti  ker 
imamo  poleg  kratkodobnih  sprememb  tudi  take, 
ki  so  ostale  trajnejše. 

Prva  vojna  zoper  francosko  revolucijo  je  na- 
stala, ker  so  evropske  sile,  njim  na  čelu  Avstrija, 
intervenirale  v  korist  francoskih  fevdalcev  ter  kralja 
Ludovika  XVI.  Vojna  pa  ni  prinesla  zmage  reakciji, 
marveč  se  je  močno  zavlekla  ter  je  končala  šele 
1.  1797  z  zmago  revolucijonarne  Francije  in  njenega 
glavnega  generala  Napoleona.  V  Leobnu  na  Go- 
renjem Štajerskem,  do  kamor  so  prodrle  francoske 
čete,  je  bil  sklenjen  med  Avstrijo  in  Francijo  pre- 
liminarni mir  aprila  1797,  kateremu  je  sledil  v 
oktobru  mirovni  sklep  v  Campo  Formio.  Po  njem 
je  dobila  Avstrija  proti  odstopitvi  drugih  pokrajin 
Benečansko  državo,  ki  jo  je  bil  med  tem  posedel 
Napoleon,  z  Istro,  Dalmacijo,  Kvarnerskimi  otoki 
in  Boko  Kotorsko  vred.  S  tem  je  Benečanska 
republika,  katere  oligarhična  vlada  se  je  že  davno 
preživela,  propadla  za  vedno  in  hkrati  je  prenehalo 
njeno  gespodstvo  na  jugoslovanskem  ozemlju. 

Avstrijski  general  Rukavina  je  še  v  poletju 
1.  1797  mirnim  potem  posedel  vso  Istro  ter  Dal- 
macijo, prebivalstvo  pa  je  povsod  izražalo  željo, 
da   bi    bila    dežela    pripojena    Hrvatski,    kamor   je 

nekdaj  pripadala.  Proti  Dunaju  se  je  napotila  po- 
sebna deputacija,  ki  naj  bi  izrazila  želje  v  tem 
smislu.  Kljub  temu  pa  je  dvor  uredil  Dalmacijo 
kot  posebno  deželo  z  glavnim  mestom  Zadrom, 
dočim  je  vsa  uprava  v  glavnem  ostala  kakor  za 
benečanskega  gospodstva. 

Ze  dve  leti  nato  je  prišlo  do  nove  koalicijske 
vojne  zoper  Francijo,  ki  pa  je  ostala  tudi  to  pot 
zmagovita,  zlasti  odkar  se  je  vrnil  Napoleon  iz 
Egipta;  z  mirom  v  Linevilleu  (1801)  so  bile  glede 
Avstrije  potrjene  določbe  campoformijskega  miru. 
Leta  1805  je  Avstrija  v  zvezi  z  Rusijo  začela  novo 
vojno  zoper  Napoleona,  ki  pa  je  po  znameniti 
zmagi  pri  Slavkovu  (Austerlitz)  diktiral  mir  v  Po- 
žunu  (v  decembru  1805).  Avstrija  je  morala  Napo- 
leonu odstopiti  vse  1.  1797  pridobljeno  benečansko 
ozemlje  z  Istro  in  Dalmacijo  vred.  Vse  to  ozemlje 
je  združil  Napoleon  z  ostalo  severno  Italijo  v  „kra- 
Ijestvo  Italijo",  kateri  je  bil  kralj  sam. 

Dočim  so  Francozi  mirno  zasedali  severno 
Dalmacijo,  pa  se  je  na  jugu  pojavil  odpor  zoper 
nje.  V  Boki  Kotorski  prebivalstvo  ni  maralo  za- 
menjati avstrijskega  režima  s  ^francoskim,  ker  je 
imelo  ozke  zveze  s  sosednimi  Črnogorci,  hkrati  pa 
je  pričakovalo  pomoči  tudi  od  Rusov,  ki  niso  bili 
sklenili  z  Napoleonom  miru  in  so  imeli  svoje^bro- 
dovje  na  Krfu  v  Jonskem  morju.  In  res  so  Črno- 
gorci in  Rusi  začetkom  marca  posedli  ozemlje  Boke 
z  otokom  Korčulo  ter  se  pripravljali  na  borbo 
zoper  Francoze. 

Dubrovnik,  katerega  ozemlje  je  ležalo  med 
Boko  in  ostalo^ Dalmacijo,  je  bil  v  težavnem  po- 
ložaju ;  Rusi  s  Črnogorci  so  se  trudili,  da  pridobe 

Dubrovničane  zase,  slednje  pa  so  bližajoči  se 
Francozi  istotako  vabili  na  svojo  stran.  Po  dolgem 
omahovanju  so  se  Dubrovničani  naposled  odločili 
za  Francoze  ter  jim  dovolili  prost  prehod  skozi 
svoje  ozemlje  v  Boko.  Francozi  namreč  niso  imeli 
brodovja  in  na  morju  so  imeli  Rusi  premoč.  Ko 
pa  so  Dubrovničani  francoskemu  generalu  Lauri- 
stonu  dne  26."  maja  1806  odprli  mestna  vrata,  je 
ta  po  Napoleonovem  navodilu  kratkomalo  posedel 
mestne  stolpe  ter  se  utrdil  v  njih,  izjavljajoč  v 
imenu  Napoleona,  da  republiki  tako  dolgo  ne  more 
priznavati  nezavisnosti,  dokler  se  nahaja  rusko 
brodovje  v  Dalmaciji.  S  tem  se  je  končala 
samostojnost  Dubrovnika. 

Za  posest  Boke  se  je  nato  vnela  ^srdita  borba 
med  Francozi  in  združenimi  Rusi  in  Črnogorci ;  v 
njej  so  imeli  prvi  vzpričo  težavnega,  zanje  neugod- 
nega terena  velike  izgube.  Ubranili  so  Dubrovnik 
in  Cavtat  pred  črnogorsko  -  ruskimi  napadi,  niso 
si  pa  mogli  osvojiti  Boke.  V  miru,  ki  ga  je  sklenila 
Rusija  z  Napoleonom  v  Tilži  (7.  julija  1807),  so 
Rusi  Francozom  izročili  vse  ozemlje  Boke.  Malo 
nato,  začetkom  leta  1808,  so  Francozi  popolnoma 
ukinili  dubrovniško  republiko  ter  jo  združili  z  ostalo 
Dalmacijo.  Vojaško  poveljstvo  nad  celo  Dalmacijo 
je  bil  Napoleon  izročil  generalu  Marmontu,  ci- 
vilno upravo  pa  Benečanu  Višku  Dandolu.  Kako 
je  bila  preurejena  notranja  uredba,  o  tem  bo  govor 
dalje  spodaj. 

Leta  1809  je  začel  Franc  L,  ki  se  je  imenoval 
od  1.  1804  cesar  avstrijski,  novo  vojno  z  Napole- 
onom, v  katero  je  stavila  Avstrija  velike  nade. 
Toda  tudi  ta  se  je  končala  neugodno;  po  porazu 

pri  Wag-ramu  je  Avstrija  sklenila  mir  v  Schonbrunnu 
(14.  oktobra  1809),  v  katerem  je  morala  izprazniti 
nele  celo  Dalmacijo,  —  ki  so  jo  bile  tekom-  vojne 
po  večini  zavzele  hrvatske  krajiške  čete,  —  marveč 
odstopiti  tudi  Hrvatsko  zapadno  od  Save  do  ustja 
reke  Une  pri  Jasenovcu,  vso  Kranjsko,  Goriško, 
Trst  in  Istro,  zapadno  Koroško  z  beljaškim  okrož- 
jem. Vse  te  dežele  je  združil  v  eno  upravno  enoto, 
Ilirskeprovince  ali  Ilirijo,  ki  je  bila  kot 
posebna  dežela  združena  s  francoskim  cesarstvom. 

S  pridobitvijo  novih  dežel  je  hotel  doseči 
Napoleon  po  sulTem  zvezo  z  Dalmacijo,  poleg-  tega 
pa  je  hotel  tudi  tu  ustvariti  predpogoje  za  uspešen 
boj  z  Anglijo.  Velika  borba,  ki  jo  je  vodil  Napoleon 
skoro  ves  čas  svojega  gospodstva  s  to  državo,  se 
je  namreč  vršila  njemu  v  škodo ;  ker  pa  Angležev 
ni  mogel  premagati  na  morju  z  orožjem,  jih  je 
skušal  ukloniti  z  gospodarskim  bojem.  Zato  je 
zaprl  vsa  pristanišča  svoje  države,  pa  tudi  ona 
odvisnih  ali  zaveznih  držav,  za  angleške  ladje,  da 
bi  na  ta  način  z  zaprtjem  evropske  celine  za  an- 
gleško trgovino  (kontinentalna  zapora)  spodrezal 
življensko  žilo  tej  pomorski  državi  in  jo  prisihl 
h  kapitulaciji.  Da  bi  bilo  tudi  ozadje  Jadranskega 
morja,  torej  pred  vsem  Avstrija,  prisiljeno,  udeležiti 
se  kontinentalne  zapore  zoper  Anglijo,  je  organi- 
ziral dolg  obmorski  pas  Ilirije  in  ga  podredil  di- 
rektno Franciji. 

Francoska  vlada  v  Iliriji.  Ko  so  Fran- 
cozi zagospodovali  Dalmaciji,  so  jo  razdelili  na 
štiri  okrožja,  in  sicer  zadarsko,  šibeniško,  spljetsko 
in  makarsko;  k  temu  je  prišla  potem  še  Boka 
Kotorska  ter  dubrovniško  ozemlje  kot  poseben  del. 

Na  čelu  civilni  upravi  z  italijanskim  kot  uradnim 
jezikom  je  stal  providur  (proveditore  generale),  že 
navedeni  Dandolo,  podrejen  italijanskemu  podkralju 
Eug-enu  Beauharnaisu.  Dandolo  je  v  kratki  dobi 
svojeg-a  službovanja  neizmerno  koristil  modernizi- 
ranju uprave  v  Dalmaciji,  ki  je  bila  za  benečan- 
skegfa  gospodstva  silno  zanemarjena.  Reforme,  ki 
so  se  začele  koj  po  zasedenju  dežele  po  Francozih, 
so  se  nadaljevale  v  isti  meri,  ko  so  1.  1809  prišle 
pod  francosko  oblast  še  nove  hrvatske  in  slovenske 
dežele. 

k 

Ilirske  dežele  ali  prcfvince  (les  provinces 
Illyriennes)  so  bile  z  dekretom  15.  aprila  1811 
končno  urejene  v  šest  provinc:  Kranjsko,  Koroško, 
Istro,  civilno  Hrvatsko,  Dalmacijo  z  Dubrovnikom 
ter  vojaško  Hrvatsko.  Uredbo  Vojne  krajine  je 
torej  Napoleon  obdržal,  le  da  je  upeljal  vežbanje 
po  francoskem  načinu.  Civilne  province  so  razpa- 
dale na  20  okrožij  (districts),  ta  pa  na  okraje 
(cantons)  in  okraji  na  mestne  in  vaške  občine. 
Ilirska  vlada  je  imela  svoje  središče  v  Ljubljani; 
na  čelu  ji  je  stal  generalni  gubernator  in  sicer 
spočetka  August  Marmont.  Njemu  je  bila  podrejena 
vsa  uprava  ter  vojaška  in  policijska  oblast.  Poleg 
njega  je  bil  poseben  generalni  intendant  za  finance 
in  poverjenik  za  pravosodje.  Vsaki  provinci  na 
čelu  je  stal  poseben  intendant,  okrožjem  in  okrajem 
pa  podintendanti  (subdelegue),  mestnim  občinam 
maire,  kmetskim  pa  starešina. 

Kakor  v  upravnem  oziru  na  zunaj,  ravno  tako 
je  v  drugih  ozirih  prinesla  francoska  vlada  na 
znotraj  temeljito  reformo  vsega  obstoječega  reda. 
V  glavnem  se  je  prenesel  francoski  red  v  deželo, 

vendar  so  se  v  mnogočem  upoštevale  tudi  dote- 
danje uredbe  ilirskih  dežel,  pri  čemer  je  delala 
težavo  okolnost,  da  so  pomenile  te  dežele  vsaj  tri 
močno  različne  skupine,  slovensko,  hrvatsko  ter 
dalmatinsko,  ki  pa  so  kazale  na  znotraj  še  mnoge 
znatne  različnosti.  Vse  sodstvo  je  bilo  preurejeno, 
vodilno  je  postalo  načelo,  da  so  pred  sodiščem 
vse  stranke,  vsi  stanovi  enaki.  V  upravnem  oziru 
je  dobilo  prebivalstvo  v  občini,  okraju  in  okrožju 
možnost  sodelovanja.  Glede  gospodarske  politike  je 
omeniti,  da  Francozi  niso  odpravili  podložništva,  so  pa 
vendarle  omejili  kmetova  bremena  napram  graščaku, 
odpravljena  je  bila  na  pr.  robota.  Sicer  pa  so  bile 
med  posameznimi  pokrajinami  prejkoslej  velike  raz- 
like. V  financijalnem  oziru  je  veljalo  Napoleonovo 
stališče,  naj  se  ilirske  dežele  same  vzdržujejo  s 
svojimi  dohodki.  Davčni  sistem  se  je  v  mnogočem 
spremenil,  vpeljali  so  se  mnogi  direktni  in  zlasti 
indirektni  davki,  ki  so  bili  pri  ljudstvu  zelo  ne- 
priljubljeni, zaradi  njih  pa  tudi  francosko  gospod- 
stvo  sploh. 

VeHko  je  storila  francoska  vlada  za  povzdigo 
šolstva.  Nastale  so  mnoge  nove  ljudske  šole,  v 
katerih  se  je  poučevalo  v  deželnem  „ilirskem"  je- 
ziku; ustanovile  so  se  srednje  šole  (skupaj  29  nižjih 
in  9  višjih  gimnazij)  s  francoskim,  nemškim,  itali- 
janskim ter  ilirskim  učnim  jezikom,  poleg  teh  pa 
še  po  ena  takoimenovana  centralna  šola  v  Ljubljani 
in  Zadru  s  vseučiliškim  značajem.  Poleg  tega  so 
se  ustanavljale  še  strokovne  šole. 

Dalje  so  se  Francozi  zelo  veliko  brigali  za 
povzdigo  trgovine  in  obrtnosti;  odlikovali  so  se, 
kakor  povsod,    tudi  pri  nas  z  gradnjo  novih  cest. 

v  vojaškem  oziru  je  bila  Ilirija  urejena  na  tri 
divizije,  za  katere  je  morala  dajati  moštvo. 

Uradni  jezik  ilirske  uprave  je  bil  francoski, 
nemški,  italijanski  in  ilirski  (to  je  hrvatski  v  hrvat- 
skih deželah).  Koj  leta  1806  je  začela  vlada  v 
Dalmaciji  izdajati  svoje  uradno  glasilo,  tednik  „11 
regio  Dalmata  —  Kraljski  Dalmatin",  v  italijanskem 
in  hrvatskem  jeziku.  Leta  1810  je  začel  Marmont 
mesto  tega  lista  v  Ljubljani  izdajati  uradni  časopis 
„Telegraphe  officiel  des  provinces  Illyriennes"  v 
francoskem,  italijanskem,  nemškem  in  hrvatskem 
(ilirskem)  jeziku. 

Francoska  uprava  je  tedaj  prinesla  zelo  veliko 
novega  v  naše  dežele.  Vse  nove  uredbe  se  sicer 
niso  vpeljale  na  enkrat  in  ne  popolno.  Najtemelji- 
tejšo  reformo  je  pomenil  šele  Napoleonov  dekret 
z  dne  15.  aprila  1811  („decret  sur  1'  organisation 
^e  r  Illyrie").  Uprava  je  trpela  pred  vsem  na  po- 
manjkanju sposobnejšega  uradništva;  višji  uradniki 
so  bili  po  veliki  večini  Francozi.  V  splošnem  je 
bilo  prebivalstvo  za  francoske  uredbe  še  premalo 
civilizirano,  bodisi  umstveno  kakor  gospodarsko. 
Zato  francoska  uprava,  neglede  na  visoke  davke, 
v  splošnem  v  deželi  nikakor  ni  bila  priljubljena ; 
njen  svobodomiselni  duh  je  pri  konservativnih  ele- 
mentih zadeval  na  odpor,  poleg  tega,  da  so  bili 
Francozi  razkričani  kot  „jakobinci  in  brezverci". 
Izobraženi  posamezniki  so  povsod  uvideli,  da  pri- 
naša nova  vlada  napredek  v  gospodarskem  kakor 
v  prosvetnem  in  političnem  ter  narodnem  oziru, 
zato  so  francosko  vlado  z  navdušenjem  pozdrav- 
ljali, kakor  nam  priča  pesem  „Ilirija  oživljena" 
našega  Vodnika. 

Ilirija  po  Napoleonovem  padcu. 
Obrat  Napoleonove  sreče  na  ruskih  in  potem 
na  nemških  bojiščih  je  prinesel  konec  francoske 
vlade  na  jugoslovanskem  ozemlju.  Ko  se  je  Avstrija 
leta  1813  pridružila  protifrancoski  koaliciji,  so  se 
začeli  boji  tudi  ob  ilirski  meji.  Francozi  so  imeli 
IHrijo  le  slabo  zasedeno.  V  poletju  1813  so  že 
avstrijske  čete  prodirale  na  francosko  ozemlje; 
31.  avgusta  je  guverner  vsled  vojnih  dogodkov 
premestil  sedež  ilirske  vlade  iz  Ljubljane  v  Trst. 
Jeseni  istega  leta,  ko  je  na  severu  padla  odločitev, 
so  bile  ilirske  province  po  večini  že  v  avstrijskih 
rokah,  pri  čemer  je  avstrijskim  četam  v  izdatni 
meri  pomagalo  tudi  domače  prebivalstvo,  črteče 
Francoze.  Le  v  Dubrovniku  je  prebivalstvo  po 
porazu  Francozov  hotelo  obnoviti  staro  samostoj- 
nost republike  in  ni  maralo  ničesar  čuti  o  avstrijski 
vladi.  Tu,  kakor  v  Boki  Kotorski,  so  se  avstrijske 
čete  z  večjo  težavo  in  bolj  počasi  polastile  dežele, 
zjasti,  ker  so  si  slednje  ves  čas  želeli  pridobiti 
Črnogorci. 

Dunajski  kongres  je  nato  —  kakor  Benečijo 
—  tudi  nekdaj  benečansko  Istro  in  Dalmacijo, 
kakor  se  je  odslej  imenovala  vsa  dežela  z  Dubrov- 
nikom in  Kotorom  vred,  prisodil  Avstriji.  Dočim 
je  bila  nato  Dalmacija  v  navedenem  obsegu  ure- 
jena kot  posebna  dežela  —  kraljevina  —  z  vlado 
v  Zadru  ter  podrejena  Dunaju,  so  ostale  dežele 
bivše  Ilirije  tudi  zanaprej  urejene  skupaj  kot 
kraljestvo  Ilirija  z  dvema  vladama,  gubernij  ime- 
novanima, v  Ljubljani  in  Trstu.  K  njemu  je  spadala 
torej  poleg  Kranjske,  zapadne  Koroške,  Primorske 
s  Čedadom  tudi  vsa  Hrvatska  zapadno  od  Save 
z   Reko,    dočim   je   vojaška   Hrvatska    ostala   tudi 

naprej  kot  Vojna  krajina.  Hrvatski  stanovi,  bo- 
disi to-  kakor  onstran  Save,  nikakor  niso  bili  za- 
dovoljni s  to  razrešitvijo ;  zato  so  se  neprestano 
trudili,  da  se  zopet  združi  vsa  Hrvatska  v  eno 
celoto,  kar  se  jim  je  naposled  posrečilo.  Leta 
1822  je  cesar  Franc  zopet  združil  ilirski  del  Hrvat- 
ske z  ostalo  kraljevino,  toda  kvarnerski  otoki 
so  ostali  ločeni  od  Hrvatske,  priklopljeni  Istri. 
Kranjska,,  Koroška  in  Primorska  pa  so  ostale 
združene  kot  „Ilirsko  kraljestvo"  še  do  leta  1849. 


132 


11.    Nastanek  nove  srbske  države. 

Srbi  v  Turčiji  po  Kocini  krajini.  Za 
avstrijsko -ruske  vojne  s  Turki  1.  1788 — 1791  so 
kljub  začetnim  neuspehom  Avstrijci  naposled  ven- 
darle posedli  belg-rajski  pašaluk.  Srbi,  ki  so  se 
kot  prostovoljci  v  znatnem  številu  udeleževali  bojev 
na  avstrijski  strani,  so  z  gotovostjo  pričakovali,  da 
se  belgrajski  pašaluk  ne  vrne  več  pod  turško  oblast, 
marveč  da  ostane  avstrijski.  Zato  je  nastalo  po 
zasedenem  srbskem  ozemlju  veliko  vznemirjenje  in 
nezadovoljstvo,  ko  se  je  razvedelo,  da  je  pričako- 
vati zopet  vrnitve  turških  oblasti.  Srbski  prvaki 
so  se  trudili,  da  se  v  mirovnem  dogovoru  doženejo 
za  Srbijo  vsaj  avtonomne  pravice,  kakor  jih  je 
imela  sosedna  Vlaška.  Toda  v  svištovskem  miru 
so  Avstrijci  pozabili  na  Srbijo,  Turčija  je  le  ob- 
ljubila, da  podeli  popolno  amnestijo  vsem  Srbom, 
ki  so  v  vojni  sodelovali  s  sovražnikom  in  da  bo 
skrbela  za  popoln  red  v  obmejnem  ozemlju. 

Kot  izreden  pojav  v  turški  zgodovini  je  treba 
naglasiti,  da  je  Turčija  to  pot  s  svojimi  obljubami 
mislila  popolnoma  resno.  Takrat  je  namreč  v  Cari- 
gradu zavladal  novi*  sultan  SeHm  lil.  (1791 — 1807), 
ki  je  hotel  z  upravnimi,  finančnimi  in  vojaškimi 
reformami  preurediti  Turčijo  ter  jo  povzdigniti  na 

nekdanjo  stopnjo  moči.  Pri  odločilnih  turških  možeh 
je  prevladalo  spoznanje,  da  je  stalnega  avstrijskega 
ter  ruskega  napredovanja  kriva  naraščajoča  notranja 
desorganizacija  turške  države.  Paše  so  gospodovali 
v  posameznih  pokrajinah  samovoljno,  ne  brigajoč 
se  za  povelja  in  naredbe  iz  Carigrada,  ugrabljajoč 
imetje  podložnim,  krščanski  raji  kakor  musliman- 
skim spahijem'^  Po  drugi  strani  so  postali  janičarji, 
nekdaj  glavna  sila  in  zaščita  Turčije,  njena  najhujša 
nadloga.  Malokdaj  si  je  v  kaki  državi  vojaštvo 
lastilo  na  samovoljen,  nasilen  način  toliko  moči  in 
oblasti,  kakor  janičarji  v  tej  dobi.  Pod  zaščito 
svojih  poveljnikov  ali  samosilnih  paš  so  delali 
vsakovrstna  nasilja  ostalemu  prebivalstvu,  krščan- 
skemu kakor  muslimanskemu ;  rop,  umor,  požiganje, 
posilstvo,  to  so  bila  njihova  sredstva,  s  katerimi 
so  strahovali  cele  pokrajine.  Pridruževali  so  se  jim 
najrazličnejši  izprijeni  elementi:  tatje,  postopači, 
zločinci  ter  roparji,  kakor  so  bili  zlasti  glasoviti 
kirdžalije,  bodisi  muslimanskega  kakor  krščanskega 
pokolenja.  Sultani  so  bili  napram  njim  toliko  kot 
brez  moči ;  zakaj  turški  oblastniki  so  delali  vedno 
pasivno  resistenco,  kadar  je  šlo  za  obnovitev 
notranjega  reda.  Pri  tem  pa  janičarji  že  davno 
niso  pomenili  več  tiste  ne^omljive  vojaške  sile, 
kakor  nekdaj,  in  mnogokrat  jih  je  bilo  celo  težko 
spraviti  na  bojno  polje. 

Razumljivo  je  tedaj,  da  vzpričo  takega  no- 
tranjega položaja  Turčija  na  zunaj  ni  mogla  na- 
stopati uspešno.  Da  bi  napravil  temu  polagoma 
konec,  je  sultan  Selim  skušal  odpraviti  janičarje, 
obenem  pa  upeljati  redno,  po  polkih  urejeno  vojsko 
po  vzorcu  krščanskih  evropskih  držav,  preurediti 
finance  in  zlasti  upravo  ter  doseči,  da  bi  bili  paše 

res  državni  upravitelji  in  sultanovi  uradniki,  ne  pa 
samosilniki,  napol  samostojni  vladarji.  Da  bi  ne- 
hala nezadovoljnost  krščanskega  srbskega  prebi- 
valstva ter  da  ne  bi  nastajale  nove  zmešnjave,  ki 
bi  silile  Avstrijo  na  intervencijo,  je  sultanov  vezir 
v  Grocki  zbranim  srbskim  knezom  v  oktobru  1791 
slovesno  razglasil  popolno  amnestijo,  obenem  pa 
tudi  sultanovo  odredbo,  da  se  janičarji  ne  smejo 
več  vrniti  v  belgrajski  pašaluk  ter  zagotovilo,  da 
bo  vsakdo,  ki  bi  Srbu  storil  kako  nasilje,  najstrožje 
kaznovan. 

Janičarjem  ta  odredba  nikakor  ni  bila  povšeči, 
zato  so  se  začeli  zbirati  v  sosednih  pokrajinah, 
zlasti  v  Nišu,  da  si  nasilno  zopet  dosežejo  povratek 
v  Srbijo.  In  res,  smatrajoč  čuvanje  obmejnih  mest 
za  svoje  pravo,  so  udrli  janičarji  v  belgrajski  paša- 
luk, zavzeli  Smederevo  in  Belgrad,  ne  da  bi  mogel 
belgrajski  paša  to  zabraniti.  Sultanova  vojska  jih 
je  morala  izganjati  zopet  ven.  Med  temi  zmedami 
se  je  podalo  1.  1793  18  srbskih  knezov  kot  depu- 
tacija  srbskega  prebivalstva  v  Carigrad,  da  bi  si 
izprosili  od  sultana  ferman,  s  katerim  bi  se  priznala 
belgrajskemu  pašaluku  notranja  avtonomija.  In  res, 
bržkone  v  nameri,  da  se  v  borbi  zoper  janičarsko 
samovoljo  nasloni  na  kristjane,  je  izdala  porta 
ferman,  objavljen  začetkom  leta  1794,  s  katerim 
so  se  belgrajskemu  pašaluku  podelile  nekatere 
avtonomne  pravice  pod  vodstvom  srbskih  knežin- 
skih  starešin  ter  se  je  janičarjem  prepovedal  po- 
vratek. Novi  belgrajski  upravitelj  Hadži-Mustafa- 
paša  je  imel  resno  voljo,  uveljaviti  te  določbe. 

Ravno  tedaj  je  bil  v  Turčiji  objavljen  novi 
vojaški  red,  reforma  vojske,  proti  kateri  so  ogor- 
čeno   nastopili    vsi    reakcijonarni    elementi,    zlasti 

janicarji.   Eno  izmed  središč  odpora  je  tvoril  samo- 
snni  vidmski  paša  Pasvan-og-Iu,    ki  je  zbral  okrog- 
sebe  močne  čete,  javno  proglasivši,    da  se  bo  do 
kraja    boril    zoper    sultanove    svetovalce    ter    niih 
retorme.    Ker  je  imel  močne  čete  na  razpolago  in 
povsod     mnog-o     privržencev,     mu    vse     sultanove 
vojske,   ki  so  bile  poslane  nadenj,    niso  mogle  do 
živega.  Po  zmagah  nad  njimi  pa  je  hotel  Pasvan- 
oglu  osvojiti  tudi   belgrajski    pašaluk  ter  ga  vrniti 
janicarjem.     Da   je    to    preprečil,   je    moral   Hadži- 
Mustata-pasa    naposled    oborožiti    Srbe,    ki    so    se 
radevolje    zbrali    pod    vostvom    svojih    starešin    in 
svojega  glavnega  poveljnjka  Stanka  Arambašiča 
in  odbih  sovražne    napade  (1798).    Ko  se  je  med 
tem  1  urcija  vsled  Napoleonove  ekspedicije  v  Egipt 
zapletla    v   vojno    s  Francijo,    je    začela    popuščati 
napram    Pasvan-oglu     in    janicarjem,     katerim    je 
sedaj  sultan  celo  dovolil,  da  se  vrnejo  v  belgrajski 
pasaluk.   Koj  so  se  začele  zopet  nasilnosti;  janicarji 
so  ubih  srbske  prvake,  tako  Arambašiča  in  v  Šabcu 
Kanka  Lazareviča.  Ko  pa  je  Hadži-Mustafa  kazno- 
val morilce,  so  se  janicarji  v  Belgradu  uprli,  vrgli 
pašo  v  ječo  in  ga  usmrtili  (v  decembru  1801),  nato 
pa  pobih  po  Belgradu  vse  odličnejše  Turke,  ki  so 
veljali  kot  prijatelji  reda  in  reforme. 

S  tem  se  je  vrnilo  zopet  staro  stanje  nereda 
m  nasilja  v  belgrajski  pašaluk,  ki  so  si  ga  razdelili 
med  seboj  štiri  vodje  janičarjev,  dahije  imeno- 
vani. Forta,  ki  je  bila  trenotno  brez  potrebnih 
sredstev,  se  je  delala,  kakor  da  je  s  to  spremembo 
zadovoljna,  in  je  poslala  v  Belgrad  novega  pašo 
Hasan-ago,  starega  moža  brez  volje  in  odločnosti, 
bivšega  janičarskega  starešino.  Po  svoji  prosti  volji 
so    janičarski    dahije  vpeljali    strahovlado  v  Srbiji 

Povsod  so  namesto  dotedanjih  sultanovih  oblast- 
nikov postavili  janičarske  ljudi,  po  vaseh  postavili 
hane  in  posebne  stražne  koče  z  janičarskimi  biriči. 
Začelo  se  je  splošno  nasilstvo,  ubijanje,  ugrabljanje, 
ropanje  in  onečaščanje  žensk,  pod  čemer  niso  trpeli 
le  Srbi,  temveč  tudi  turški  spahije,  zlasti,  ker  so 
bili  oboji  okusili  dobrote  urejenega  stanja  za  časa 
avtonomije.  Spahije  so  poskusili  celo  leta  1802  v 
Požarevcu  oborožen  upor,  ki  je  bil  krvavo  udušen. 
Nato  so  spahije,  od  katerih  jih  je  mnogo  pobeg- 
nilo čez  mejo  v  Zemun  ter  v  Carigrad,  v  zvezi  s 
srbskimi  starešinami  poslali  pismeno  pritožbo  na 
sultana.  Obenem  so  Hadži-Mustafa-paševi  prijatelji 
začeli  med  Srbi  živahno  agitacijo  na  upor,  dočim 
je  bilo  že  itak  mnogo  Srbov  pred  janičarskimi 
nasilstvi  pobegnilo  v  gozde  in  gore,  odkoder  so 
napadaH  svoje  sovražnike. 

Dahije,  ki  so  bili  o  gibanju  med  Srbi  kolikor 
toliko  poučeni,  so  tedaj  sklenili,  da  prebite  na- 
sprotnike s  tem,  da  nenadoma  pobijejo  vse  njih 
vodje,  kneze  ter  starešine.  In  res,  23.  januarja  1804 
so  poklali  po  pašaluku  z  nenadnim  napadom  veliko 
število  najimenitnejših  srbskih  mož,  med  njimi 
Alekso  Nenadoviča  in  Ilijo  Birčanina,  dočim  so 
Jurija  Petroviča  zaman  iskali  na  njegovem  domu 
v  Topoli.  On  je  s  Stanojem  Glavašem  in  mnogimi 
drugimi  prijatelji  že  dalj  časa  pripravljal  vasi  po 
Sumadiji  na  upor;  z  njim  vred  se  je  mnogim  sta- 
rešinam posrečilo  o  pravem  času  uteči  v  gore. 

Jurij  (Djordje)  Petrovič,  imenovan  Ka- 
ra dj  o  rd  je  (Črni  Jurij),  ki  je  postal  s  Stanojem 
Glavašem  vodja  srbskega  upora,  je  bil  doma  iz 
Topole  v  Sumadiji.  Njegov  ded  se  je  bil  priselil 
v  Sumadijo  iz  Črne  gore.    Ni  pripadal  ne  knezom, 

ne  bogatašem,  temveč  je  bil  trgovec.  Radi  svojih 
spopadov  s  Turki  je  pobegnil  v  Srem  (1786),  nato 
pa  je  vstopil  v  četo  srbskih  prostovoljcev  (1787), 
ki  so  se  v  avstrijski  vojski  borili  zoper  Turke  za 
Kocine  krajine.  Pri  tem  se  je  v  vojaških  zadevah 
izredno  dobro  izvežbal;  bil  je  jako  odločen  in 
energičen.  Razumljivo  je  tedaj,  da  se  je  Karadjordje 
z  vso  vnemo  vrgel  v  borbo  zoper  dahijsko  samo- 
silstvo.  Njegov  prijatelj  Stanoje  Glavaš  pa  je  bil 
star  hajduški  harambaša,  znan  po  celi  Sumadiji. 
Ta  dva  moža  sta  začela  napadati  in  paliti  janičar- 
ske  hane  v  topolskem  okrožju  ter  pobijati  sovraž- 
nike. Upor  se  je  hitro  širil;  v  februarju  1804  so 
se  v  Orašcu  zbrali  četaški  vodje  in  odličnejši 
možje  iz  Sumadije  ter  sklenili  očiten  upor  zoper 
dahije.  Za  vrhovnega  vodjo  so  si  izvolili  Jurija 
Petroviča  -  Karadjordja. 

Upor  zoper  dahije.  Hitro  se  je  po  srb- 
skih selih  raznesel  glas  o  zborovanju  v  Orašcu  in 
o  sklenjenem  uporu.  Kakor  na  en  mah  so  vsi  vstali 
na  orožje,  izbrali  si  povsod  spretne  in  hrabre  vodje, 
in  v  malo  tednih  so  bili  po  celem  pašaluku  pobiti 
ali  pregnani  janičarski  ljudje.  V  marcu  so  že  upor- 
niške srbske  čete  oblegale  glavna  dahijska  zavetišča, 
trdnjave  Belgrad,  Smederevo,  Požarevac  in  Sabac. 

Videli  smo,  da  se  je  srbsko  ljudstvo  dvignilo 
na  orožje,  da  se  osvobodi  dahijev  in  janičarske 
samosilnosti.  Nihče  med  Srbi  ni  takrat  mislil  na 
ustanovitev  lastne  samostojne  države;  uporniki  so 
prejkoslej  priznavali  zakonitost  turške  države  in 
vrhovno  oblast  sultanovo,  bojujoč  se  le  zoper  na- 
sprotnike sultana  samega,  zoper  odpadnike  in  njih 
roparske  tolpe.  Njih  cilj  je  bil  obnovitev  starih, 
polavtonomnih  pravic,    starega   urejenega  stanja  v 

smislu  sultanovega  fermana  iz  L  1794.  In  dočim 
so  spahije  celo  pomagali  upornim  Srbom,  so  v 
Carigradu  in  v  sosednih  oblastih  spočetka  gledali 
ravnodušno  na  borbo  v  Srbiji,  smatrajoč  jo  za 
zasebno  zadevo  belgrajskega  pašaluka.  Ko  pa  so 
Srbi  zavzeli  tudi  vsa  večja  mesta  in  oblegali  le  še 
Belgrad,  je  začel  Carigrad  aktivno  posegati  v  za- 
devo. Uporniki  so  se  bili ,  na  tihem  obrnili  na 
Avstrijo  glede  pomoči ;  tudi  ruskega  poslanika  v 
Carigradu  so  prosili  zaščite.  Poslali  so  tudi  prošnjo 
v  Carigrad  ter  se  trudili,  da  pridobe  zase  naklo- 
njenost sultanove  vlade,  za  kar  so  se  potegovali 
tudi  dahije.  Avstrijska  vlada  je  odbila  prošnjo,  ker 
se  ni  marala  vpletati  v  nove  spore  s  Turčijo,  po- 
skušala pa  je  po  svojem  graničarskem  poveljniku 
doseči  spravo  med  uporniki  in  dahijami,  kar  se 
pa  ni  posrečilo.  V  odgovor  na  srbske  prošnje 
pošlje  tedaj  turška  vlada  bosanskega  pašo  Bečira 
z  vojsko  v  Srbijo,  da  uredi  spor.  Ta  je  prispel 
do  Belgrada  ter  se  začel  pogajati  z  nasprotnima 
taboroma.  Med  tem  so  dahije,  smatrajoč  položaj 
za  opasen,  po  Donavi  pobegnili  v  Ada-Kale,  tu 
pa  so  jih  Srbi  s  sodelovanjem  Bečir-paše  zajeli  in 
usmrtili.  Da  bi  pomiril  Srbe,  se  je  Bečir-paša  vrh 
tega  pogajal  z  njimi,  obetajoč  jim  avtonomne  pra- 
vice, podeljene  1.  1794,  uporniki  pa  so  zahtevali 
tudi  jamstvo  kake  tuje  države,  najraje  Avstrije  in 
lastnega  kneza,  ki  bi  kot  predstavitelj  avtonomije 
posredoval  med  belgrajskim  vezirjem  in  srbskimi 
okrožnimi  oblastmi.  O  tem  pa  Bečir-paša  ni  hotel 
ničesar  čuti.  Postavil  je  za  vezirja  v  Belgradu 
Sulejman-pašo,  neodločnega  moža,  po  dežeH  pa 
začel  zopet  vpeljavati  turške  oblasti.  V  oktobru 
1804  se  je  vrnil  v  Bosno,  ne  da  bi  bil  popolnoma 

139 


uredil  srbske  zadeve.  V  belgrajski  trdnjavi  si  je 
bil  vrh  tega  po  odhodu  dahij  vso  oblast  prisvojil 
mogočni  Gušanac-paša,  poveljnik  kirdžalijev, 
ki  je  bil  spočetka  prišel  dahijam  na  pomoč.  Kmalu 
se  ni  obnašal  nič  manj  oblastno  in  samovoljno  kot 
nekdaj  dahije ;  strahoval  je  celo  Becir-pašo,  po 
njegovem  odhodu  pa  vezirja  Sulejmana.  Vzpričo 
tega  in  ker  iz  Carigrada  nikakor  ni  bilo  sultanovega 
fermana  glede  potrditve  Becirjevih  obljub,  so  ostali 
Srbi  skrbno  na  straži,  da  se  ne  povrne  zopet 
staro  stanje. 

Doseženi  vojni  uspehi  so  v  Srbih  vzbujali 
zaupanje  v  lastno  moč  in  tekom  dogodkov  se  je 
sama  od  sebe  pojavila  misel  na  popolno  osvobo- 
jenje  in  na  obnovitev  stare  srbske  države.  Te  želje 
je  vedno  bolj  budila  in  jačila  duhovščina  in  iz- 
obraženejši  ljudje,  ki  so  obenem,  ko  se  je  izkazalo, 
da  se  Avstrija  nikakor  ne  mara  vmešavati,  jeli 
misliti,  da  se  naslone  na  mogočno  Rusijo.  Začele 
so  delovati  nacijonalno-revolucijonarne  ideje,  ki  jih 
je  vzbujal  novi  duh,  ki  je  iz  Francije  zavel  po 
Evropi.  In  tako  so  Srbi  v  poznem  poletju  1804 
poslali  deputacijo  v  Petrograd,  da  prosi  pomoči 
v  denarju  in  orožju  in  diplomatske  zaščite.  V  Pe- 
trogradu  so  Srbom  obljubili  denarno  pomoč,  sicer 
pa  so  jim  vzpričo  položaja,  v  katerem  se  je  na- 
hajala Rusija,  svetovali,  naj  se  obrnejo  še  enkrat 
na  sultana,  obetajoč  mu  udanost,  a  proseč  ga 
avtonomije  in  odredbe,  da  turške  vojske  zapuste 
belgrajski  pašaluk  in  prepuste  obrambo  dežele 
Srbom. 

V  smislu  tega  nasveta  so  res  srbski  starešine 
poslali  v  maju  1805  deputacijo  v  Carigrad,  pri- 
stavljajoč   med    drugim  tudi  zahtevo,    da  zanaprej 

tudi  vse  davke  pobirajo  sami  in  jih  izročajo  za 
ves  pašaluk  skupaj  turškim  oblastim. 

Toda  v  Carigradu  so  med  tem  z  vedno  večjim 
nezaupanjem  gledali  na  srbski  upor,  zlasti  odkar 
sta  se  avstrijski  in  ruski  poslanik  potegovala  za 
Srbe.  Vedno  bolj  je  prevladovalo  mnenje,  da  je 
upor  naperjen  sploh  proti  turškim  oblastim,  zato 
se  je  naposled  porta  odločila,  da  z  uporniki  resno 
obračuna.  Sklenila  je  srbski  upor  zatreti  s  silo, 
brez  prizanašanja.  Za  načelnika  vojne  ekspedicije 
je  imenovala  v  maju  1805  niškega  vezirja  Hafis- 
pašo  ter  pozvala  vse  sosedne  paše,  da  sodelujejo. 

Boj  Srbov  zoper  turško  vlado.  S  tem 
se  je  začel  boj  srbskih  upornikov  zoper  sultanovo 
vojsko.  Srbi  so  Hafis-pašo  pričakovali  popolnoma 
pripravljeni;  6. — 7.  avgusta  1805  je  Karadjordje 
pri  Ivankovcu  in  Paračinu  potolkel  napada- 
jočega  vezirja,  da  se  je  moral  umakniti  nazaj  na 
Niš.  V  novembru  so  nato  uporniki  zavzeli  Sme- 
derevo,  čigar  turška  posadka  je  bila  posegla 
v  boj. 

Toda  Srbi  niso  držali  križem  rok.  V  smede- 
revskem  taborišču  so  se  zbirali  srbski  starešine, 
zlasti  v  novembru  1805  in  se  posvetovali  pod 
Karadjordjevim  vodstvom  o  vseh  ukrepih,  ki  so 
postali  potrebni  vzpričo  težkega  položaja.  Stali  so 
slejkoprej  na  zakonitem  stališču,  zahtevajoč  le  avto- 
nomijo in  jamstvo  kake  zunanje  države ;  obrnili  so 
se  s  temi  željami  in  s  prošnjami  za  pomoč  na 
avstrijski  in  ruski  dvor,  ki  sta  res  intervenirala  v 
Carigradu  zanje.  Toda  zaman,  na  porti  so  sklenili, 
ne  popustiti  Srbom,  na  avstrijske  in  ruske  želje 
so  se  malo  ozirali,  zakaj  takrat  je  ravno  Napoleon 
dosegel    slavne    zmage    nad   Avstrijci    in    Rusi    na 

pr.  pri  Slavkovem  (Austerlitz)  in  v  Carigradu  je 
imela  največji  vpliv  Francija.  Vzpričo  tega  so  se 
Srbi  pripravljali  na  odločilno  obrambo.  Pri  tem  so 
si  napravili  energičen  načrt :  hoteč  osvoboditi  tudi 
ozemlje  izven  belgrajskega  pašaluka  in  dobro  vedoč, 
da  se  Turki  pozimi  navadno  ne  vojskujejo,  so  se 
sklenili  braniti  z 'ofenzivo.  V  zimi  1806  so  si  osvo- 
jili pas  ozemlja  proti  Timoku,  proti  Nišu  s  Kru- 
ševcem  in  proti  Višegradu  v  Bosni.  V  moravski 
dolini  so  si  napravili  okope  in  utrdbe,  imenovane 
Deligrad.  Pri  tem  so  se  zmagovito  udarili  z  vidin- 
skim  Pasvan-oglom  in  z  Bosanci  ter  hkrati  oblegali 
Gušanca  v  Belgradu.  Neugodno  zanje  pa  je  bilo, 
da  je  Avstrija  zaprla  meje  in  jim  prepovedala  pro- 
dajati orožje  ter  strelivo. 

V  poletju  sta  dve  turški  vojski  prodirali  v 
Srbijo,  toda  zapadno,  bosansko  je  Karadjordje 
popolnoma  potolkel  na  Mišaru  pri  Sabcu  (1.  avg. 
1806),  malo  pozneje  pa  je  bila  poražena  južna 
turška  vojska  pri  Deligradu.  Srbske  vojske  so 
zmagovito  prodrle  dalje  proti  jugu  in  vzhodu,  v 
septembru  pa  je  Karadjordje  sklenil  premirje  s 
Turki.    S  tem  so  se  končali  vojni  dogodki  1.  1806. 

Ičkov  mir.  Med  tem  je  tekla  nova  diplo- 
matska akcija.  Srbi  so  bili  že  v  poletju  poslali  v 
Carigrad  novo  deputacijo  pod  vodstvom  Petra 
Ička,  da  bi  se  pogodili  s  Turki.  Porta  se  sicer 
spočetka  ni  kazala  spravne,  toda  položaj  se  je 
kmalu  spremenil,  deloma  vsled  velikih  srbskih 
vojnih  uspehov,  deloma  vsled  spremenjene  zunanje 
politične  situacije.  Napoleon,  ki  je  kot  zaščitnik 
Turčije  delal  zoper  srbske  upornike,  se  je  nahajal 
tudi  po  požunskem  miru  še  v  vojni  z  Rusijo ;  zato 
je  hotel  na  vsak  način  tudi  Turčijo  zaplesti  v  boj 

z  Rusi.  Med  Rusijo  in  Turčijo  je  vladala  velika 
napetost  in  Rusija  je  že  zbirala  čete  ob  meji.  Srbski 
upor  je  sedaj  dobil  za  obe  strani  večji  pomen  in 
Turki  so  smatrali  za  ugodnejše,  ako  se  z  uporniki 
pomirijo.  Zato  so  se  začeli  pogajati  z  Ičkom  in 
dogovorili  z  njim  že  v  avgustu  1806  dovolj  ugodne 
mirovne  pogoje.  Sprejete  so  bile  skoro  vse  srbske 
zahteve  glede  avtonomije  —  razen  tujega  jamstva. 
Peter  Ičko  je  poročal  o  tem  v  zboru  srbskih  sta- 
rešin, ki  so  bili  s  predlogi  zadovoljni.  Da  bi  se 
izgotovil  o  tem  prav  natančen  ferman,  se  je  vrnil 
Ičko  zopet  v  Carigrad,  dočim  so  Srbi  zahtevali  v 
smislu  mirovne  pogodbe,  da  se  jim  uda  oblegani 
Belgrad,  ki  ga  je  branil  Gušanac-paša.  Toda  mi- 
rovnemu sklepu  se  je  protivil  beglerbeg  Ibrahim- 
paša  in  Gušanac  se  nikakor  ni  hotel  podati.  Na- 
posled so  Srbi  v  decembru  1806^  z  naskokom 
zavzeli  Belgrad,  v  januarju  pa  še  Sabac,  pustivši 
Gušancu  s  kirdžaliji  prost  odhod. 

Med  tem  se  je  bila  koncem  leta  1806  vnela 
nova  vojna  med  Rusijo  in  Turčijo.  Slednjo  je 
ščuval  Napoleon,  ki  je  ravno  prodiral  čez  Poljsko 
proti  Rusiji.  Rusi,  ki  so  bili  že  prej  Srbe  vzpod- 
bujali na  odpor,  so  jih  sedaj  pozvali,  naj  prekinejo 
dogovore  s  porto  in  udarijo  kot  ruski  zavezniki  na 
Turke.  Ti  dogodki  so  napravili  na  Srbe  velik  vtis ; 
splošna  sodba  je  bila,  da  je  ruska  zmaga  gotova 
stvar  in  mnogi  so  bili  mnenja,  da  se  da  že  sedaj 
doseči  popolno  osvobojenje.  Tako  je  stopilo  srbsko 
gibanje  v  novo  smer,  v  odkrit  boj  zoper  porto 
samo.  Koncem  februarja  so  Srbi  napravili  splošen 
pokolj  preostale  turške  posadke  in  turškega  pre- 
bivalstva v  Belgradu  in  v  Sabcu  in  s  tem  je  bilo  dano 
znamenje,  da  Ičkovega  mira  ne  priznavajo  več. 

Na  spomlad  se  je  pričela  borba.  Srbi  se  v 
splošnem  niso  bojevali  tako  uspešno  kakor  prejšnje 
leto,  vendar  so  osvobodili  še  mnoge  okolišne  kraje, 
med  njimi  Užice,  pri  čemer  se  je  odlikoval  Miloš 
Obrenovič.  Glavni  sunek  Srbov  pa  je  meril  na 
vzhod,  kjer  so  želeli  dobiti  zvezo  z  rusko  armado. 
Ko  so  ruske  čete  prišle  iz  Vlaške  čez  Donavo,  se 
je  posrečilo  Turke  vreči  za  Timok.  Toda  med  tem 
se  je  politična  situacija  v  Evropi  znova  popolnoma 
spremenila;  Napoleon  je  dogovoril  v  juliju  1807 
v  Tilži  mir  z  Rusijo  in  sklenil  hkrati  z  njo  zvezo. 
Tedaj  so  Rusi  sklenili  tudi  s  Turki  premirje,  toda 
dasi  so  bili  med  tem  stopili  že  v  najožje  stike  s 
Srbijo,  vendar  niso  uredili,  da  bi  se  premirje  raz- 
tezalo tudi  na  Srbe,  katerim  Turki  niso  hoteli 
priznati  drugačnega  značaja,  kot  da  so  jih  smatrali 
za  upornike.  V  Srbiji  je  nastalo  vsled  tega  veliko 
vznemirjenje  in  ogorčenje ;  sedaj  so  se  vodje  kesali^ 
da  so  zavrgli  Ičkov  mir.  Vendar  so  Rusi  malo 
nato  na  posebno  intervencijo  carjevo  dosegli,  da 
so  Turki  dejansko,  dasi  ne  formalno,  priznavali 
premirje  tudi  napram  Srbiji. 

Rusko-turško  premirje  pa  se  nikakor  ni  hotelo 
spremeniti  v  mirovni  dogovor,  ker  Turki  niso  hoteli 
pristati  na  ruske  teritorijalne  zahteve.  Hkrati  so 
se  na  porti  trudili,  kako  bi  Srbe  ločili  od  Rusije, 
kar  pa  se  jim  ni  posrečilo,  kajti  Srbi  so  se  trdno 
zanašali,  da  jim  Rusi  izposlujejo  najugodnejši  mir. 
Tako  je  poteklo  leto  1808  in  1809,  ne  da  bi  se 
zadeva  uredila.  Ta  čas  so  se  med  srbskimi  stare- 
šinami in  voditelji  začele  hude  razprtije;  zlasti  so 
se  posamezni  voditelji  upirali  glavnemu  vodji 
Karadjordju,  zmanjšujoč  s  tem  ugled,  ki  so  si  ga 
pridobiH  na  zunaj  s  svojimi  sijajnimi  vojnimi  uspehi. 

v  tej  dobi  se  je  pričelo  tudi  ono  znamenito  av- 
strijsko nasprotovanje  srbskim  težnjam  narodnega 
osvobojenja,  ki  je  trajalo  potem  domala  celo  19. 
stoletje  do  najnovejše  dobe.  Odkar  je  postala 
Rusija  g-lavni  zaščitnik  srbskega  upora,  so  se  na 
Dunaju  bali,  da  se  bo  s  tem  ruski  vpliv  na  jugu 
na  škodo  avstrijskemu  bistveno  razširil  ter  da  se 
bodo  ruske  meje  pomaknile  takorekoč  do  Drine. 
Zato  so  postajali  v  Avstriji  vedno  bolj  sovražni 
srbskim  upornikom,  postavljajoč  se  na  stran  Turkov 
in  njihovih  interesov.  Tako  se  je  začela  avstrijsko- 
turška  protisrbska  politika,  pred  vsem  iz  strahu 
pred  Rusijo. 

Dočim  je  bilo  koncem  leta  1808  videti,  da 
se  bo  vendarle  sklenil  mir,  za  katerega  so  Rusi 
izdelali  glede  Srbije  natančne  pogoje,  so  se  vsled 
turške  nepopustljivosti  naposled  pogajanja  preki- 
nila in  vojna  se  je  na  spomlad  1809  začela  znova. 
Položaj  je  bil  za  Ruse  gotovo  skrajno  ugoden, 
zakaj  Avstrija  se  je  nahajala  pred  vojno  z  Napo- 
leonom. Vendar  pa  potek  dogodkov  ni  upravičil 
nad  ne  pri  Rusih,  ne  pri  Srbih. 

Na  ruski  poziv  so  Srbi  koj  začeli  boj.  Raz- 
delili so  svojo  vojsko  ter  začeli  z  napadi  na  Turke 
v  več  smereh^.  Karadjordje  je  udaril  na  jug,  hoteč 
prodreti  do  Črne  gore,  prišel  zmagovito  do  No- 
vega Pazara  in  Sjenice,  a  se  je  moral  vrniti,  ker 
je  med  tem  Srbe  pred  Nisem  zadela  nesreča.  Med 
srbskimi  vojvodi,  ki  so  oblegali  Niš,  je  vladala 
nesloga,  dočim  so  Turki,  vsled  poplave  Donave 
varni  pred  Rusi,  za  mestom  zbrali  velike  sile,  z 
njimi  v  maju  udarili  na  Srbe,  jih  porazili  ter  po- 
rinili nazaj  na  Deligrad.  Iz  glav  padlih  Srbov  so 
zgradili  pri  Nišu    čele-kulu,    to  je  stolp    mrtvaških 

10  145 


glav.  Karadjordje  je  z  mnogimi  drugimi  vojvodi 
prihitel  na  pomoč  na  Moravo,  toda  zaman ;  velike 
turške  premoči  Srbi  niso  mogli  ustaviti.  V  turške 
roke  so  padli  po  vrsti  Deligrad,  Cuprija,  Jagodina 
in  Požarevac.  Med  Srbi  je  zavladal  velik  strah ; 
prebivalstvo  je  bežalo  v  gore  ali  čez  Donavo  v 
Avstrijo,  zakaj  turško  maščevanje  je  bilo  strašno. 
Ze  so  prodirali  Turki  v  avgustu  proti  Belgradu  in 
Kragujevcu,  tedaj  pa  se  je  Srbom  vendarle  po- 
srečilo, da  so  jih  ustavili  in  bojna  črta  je  obstala 
vzdolž  ob  Moravi.  Ko  so  vesti  o  porazih  došle  v 
Belgrad,  je  nastalo  silno  vznemirjenje;  vse  je  drlo 
čez  Savo  in  Donavo  v  Avstrijo,  celo  mnogi  voj- 
vode so  se  podali  v  Pančevo.  Vodje  so  drug 
drugega  dolžili  krivde  na  neuspehih ;  zlasti  so  se 
srdili  na  Karadjordja.  A  najhujša  očitanja  so  šla 
na  račun  Rusov,  ki  so  Srbe  zapletli  v  vojno,  pa 
jih  tako  sramotno  pustili  v  nesreči.  Toda  Kara- 
djordje se  je  ravno  v  tem  najtežjem  trenutku  izkazal 
najboljše ;  njegovemu  odločnemu  in  energičnemu 
nastopu  se  je  posrečilo,  da  je  ustavil  Turke,  hkrati 
pa  se  je  v  domnevi,  da  so  ga  Rusi  pustili  na 
cedilu,  obrnil  s  prošnjo  za  pomoč  na  Avstrijo  in 
celo  na  Napoleona. 

Med  tem  je  ruska  vojska,  ki  se  je  dotlej 
slabo  vojskovala  ob  Donavinem  ustju,  vendarle 
dosegla  nad  Turki  nekaj  uspehov  ter  prodrla  čez 
Donavo,  vsled  česar  so  se  turške  čete  začele  tudi 
iz  Srbije  umikati.  Srbija  je  bila  sicer  rešena,  ali 
posledice  nesrečnega  bojevanja  so  bile  v  vsakem 
oziru  vel^lke. 

V  jeseni  in  v  zimi  so  se  medsebojni  spori 
med  srbskimi  vojvodi  še  povečali.  Razen  očitkov 
glede    nesrečnega    vojevanja   v   poletju    je    vladal 

zlasti  razpor  med  Karadjordjem  in  njegovimi  pri- 
jatelji na  eni  in  nasprotnimi  starešinami  na  drugi 
strani.  Razpor  je  bil  pravzaprav  že  star,  zakaj  že 
dolgo  so  mnogi  veljaki  nasprotovali  Karadjordje- 
vemu  vodstvu,  hoteč  omejiti  njegovo  oblast  z 
upravnim  svetom,  ki  so  ga  bili  sestavili  po 
ruskem  nasvetu  iz  najimenitnejših  vodij  upora. 
Dalje  so  bila  različna  mnenja  v  zunanji  politiki ; 
Karadjordje  se  je  s  svojimi  pristaši  srdil  na  Ruse, 
ki  so  bili  Srbijo  ves  čas  tako  klavrno  podpirali 
ter  je  hotel  iskati  raje  pomoči  in  zaščite  pri  Avstriji, 
kateri  je  celo  ponudil,  naj  zasede  glavna  srbska 
mesta.  No,  naposled  so  vendarle  poslali  posebno 
deputacijo  k  ruskemu  vrhovnemu  poveljstvu,  da  se 
doseže  izdatna  ruska  pomoč. 

Sedaj  šele  so  udarile  ruske  čete  proti  jugo- 
zapadu  čez  Donavo  ter  se  združile  s  Srbi.  V  poletja 
1810  so  Srbi,  združeni  z  Rusi,  zavzeli  pokrajino 
do  dolenjega  Timoka  s  Kladovom  in  Negotinom. 
Isti  čas  je  napredoval  Karadjordje  s  svojimi  četami 
proti  jugu,  toda  Turki,  ki  so  bili  med  tem  zbrali 
sveže  čete,  so  udarili  nadenj  pod  poveljstvom 
Huršid-paše.  Ko  pa  so  prispele  tudi  ruske  čete 
na  pomoč,  se  je  spustil  Karadjordje  z  njim  v  bitko 
ter  ga  pri  Varvarinu  6.  septembra  1810  potol- 
kel. Med  tem  so  bili  prodrli  Bosanci  čez  Drino; 
ko  pa  je  prihitel  Karadjordje  s  svojimi  zmagovitimi 
Sumadinci,  je  tudi  'tu  potolkel  Turke  v  bitki  pri 
Loznici  (5.  in  6.  oktobra  1810). 

Rusi  so  z  glavno  silo  mejd  tem  prodrli  na 
vzhodu  v  Bolgarijo  do  Varne,  Sumle  in  Ruščuka, 
nato  pa  so  se  v  januarju  ustavile  operacije,  ker 
so  se  bila  začela  mirovna  pogajanja. 

Uprava  in  notranje  razmere  v  uporni 
Srbiji.  Kakor  zgoraj  navedeno,  so  srbski  vstaši 
koj  spočetka  izvolili  Karadjordja  za  svojega  glav- 
nega vodjo,  za  vrhovnega  poveljnika  vse  vojske 
in  voditelja  vsega  gibanja.  Vendar  je  bil  on  spo- 
četka pravzaprav  le  prvi  med  enakimi,  zakaj  od- 
ločilno besedo  *o  vseh  zadevah,  ki  so  se  tikale 
skupnosti,  je  imela  skupščina  vseh  vojvod  in  starešin. 
Ta  skupščina  se  je  pečala,  kakor  rečeno,  le  z  za- 
devami, ki  so  se  tikale  vseh  starešin  ali  cele 
osvobojerie  dežele,  bodisi  v  vojaškem,  financijalnem 
ali  zunanjepolitičnem  oziru.  Kar  se  tiče  upravnih, 
denarnih,  sodnih  poslov  posameznih  okrožij,  to  pa 
je  bila  stvar  posameznih  starešin,  posameznih  voj- 
vod, ki  so  bili  ne  le  vojaški  zapovedniki,  temveč 
tudi  v  vsakem  oziru  absolutni  gospodarji  vsak 
svojega  okrožja.  Prva  ureditev  Srbije  je  bila  torej 
nekako  federativna. 

Ali  poleg  tega  se  je  po  ruskem  nasvetu 
ustanovila  posebna  najvišja  upravna  oblast,  imeno- 
vana „Praviteljstvujuščij  sovjet",  upravni 
svet,  katerega  moč  je  stalno  naraščala.  Poleg  njega 
in  zoper  njega  pa  je  rastla  oblast  Karadjordjeva, 
dasiravno  so  se  temu,  kakor  omenjeno,  mnogi 
starešine  upirali.  Hoteč  zmanjšati  Karadjordjevo 
oblast,  so  se  opirali  tudi  na  mnoge  ruske  uradnike, 
ki  so  prišli  v  deželo,  tako  da  je  Karadjordje  na 
Ruse  gledal  z  vedno  večjim  nezaupanjem. 

Koncem  1.  1808  je  narodna  skupščina  sklenila 
naslednjo  ustavo  osvobojene  Srbije :  Za  gospodarja 
dežele  in  vrhovnega  srbskega  vojskovodjo  („vožd") 
se  priznava  Karadjordje  in  njegovo  zakonito  po- 
tomstvo. Vsi  starešine  obljubljajo  Karadjordju  zve- 

stobo  in  pokornost,  dočim  on  pripoznava  Upravni 
svet  kot  sodelujočo  vrhovno  upravno  oblast. 

Leta  1809  in  1810  je  postajal  odpor  vojvod 
zoper  Karadjordjevo  vrhovno  vodstvo  vedno  ostrejši. 
Cilj  glavnih  vojvod  je  bil  pri  tem,  porazdeliti  oblast 
tako,  da  bo  vsak  vojvoda  absoluten  gospodar 
svojega  okrožja,  kakor  naj  bo  njim  enakopravni 
Karadjordje  gospodar  Sumadije.  V  borbi  z  njimi 
je  Karadjordje  branil  edinstvo  oblasti  in  dežele  in 
v  tem  so  se  njegovi  osebni  interesi  gotovo  vjemali 
z  obče  narodnimi.  Da  so  se  take  oligarhične  ten- 
dence pojavljale  pri  srbskih  vojvodih,  ni  prav  nič 
izrednega,  kajti  pomisliti  je  treba,  da  so  bili  oni 
pred  osvobojenjem  ali  hajduki  in  hajduški  pogla- 
varji ali  trgovci  ali  sploh  uglednejši  možje  svojega 
okrožja.  Vrh  tega  niso  bili  poznali  dotlej  drugačne 
oblasti,  kakor  absolutistično  paševsko  oblast  turških 
upraviteljev.  Ko  sta  jim  vojaško  poveljstvo  in  način 
osvobojenja  dala  absolutno  gospodstvo  okrožja,  se 
je  moralo  pojaviti  stremljenje,  obdržati  to  moč  in 
gospodovati  še  nadalje.  Glavni  Karadjordjevi  na- 
sprotniki so  bili  med  drugimi  Jakob  Nenadovič, 
Milenko  Stojkovič,  Peter  Dobrnjac,  pozneje  tudi 
Miloš  Obrenovič ;  ti  možje  mnogokrat  niso  hoteli 
poslušati  ne  Karadjordja,  ne  Upravnega  sveta.  V 
svojem  odporu  proti  Karadjordju  so  se  skušali 
opirati  na  ruski  vpliv,  kar  je  povzročilo  mnoge 
Karadjordjeve  ukrepe,  ki  so  merili  proč  od  Rusije. 

Da  se  rešijo  te  sporne  zadeve,  je  sklical 
Karadjordje  8.  do  11.  januarja  1811  skupščino  v 
Belgrad,  na  katero  so  prišli  domala  vsi  srbski  sta- 
rešine, 66  veljakov.  Tu  so  dosegli  Karadjordje  in 
njegovi  pristaši,  da  je  bila  sklenjena  nova  ustava. 
Skupščina    je    na    novo    priznala    Karadjordja    za 

vladarja  in  prisegla  njemu  in  njegovemu  potomstvu. 
Za  njim  naj  bo  najvišja  oblast  Upravni  svet ;  Kara- 
djordje,  ki  je  imel  v  njem  predsedstvo,  je  pri- 
segel, da  bo  vršil  vse  posle  v  dogovoru  z  njim. 
Iz  članov  Upravnega  sveta  je  bila  sestavljena  po- 
sebna Vlada  ali  „Popečiteljstvo",  obstoječe  iz  6 
ministrov  (vojska,  zunanje  zadeve,  prosveta,  notranje 
zadeve,  pravda  in  finance).  Minister  pravde  je  bil 
obenem  predsednik  Velikega  ali  Narodnega  sodišča, 
ki  se  je  sestavilo  iz  preostalih  članov  Upravnega  sveta. 

Nova  ustava  od  11.  januarja  1811  je  ukinila 
dotedanjo  vojvodsko  avtonomijo  in  centralizirala 
vse  deželne  posle  v  rokah  Karadjordja  in  njegovim 
zapovedim  podrejenega  „Praviteljstvujuščega  so- 
vjeta",  v  katerega  je  on  imenoval  člane.  Hkrati  je 
bilo  tudi  sklenjeno,  da  se  vsakdo  izžene  iz  dežele, 
kdor  ne  bi  hotel  priznati  nove  ustave.  In  res,  ko 
je  glavna  Karadjordjeva  nasprotnika  Dobrnjac 
in  Milenko,  ki  nista  bila  na  skupščini,  nista  pri- 
znala, sta  morala  zapustiti  Srbijo. 

Očrtana  centralistična  ustava  bi  bila  gotovo 
koristna  za  Srbijo,  ako  bi  bila  dežela  že  definitivno 
osvobojena.  Tako  pa  se  je  nahajala  še  sredi  borbe ; 
glede  zunanjepolitičnega  položaja  je  bilo  v  skup- 
ščini sklenjeno  le,  da  ostane  Srbija  za  vedno  v 
zvezi  z  Rusijo. 

Padec  Srbi  j  e.  .  Med  tem  so  se  dogodki 
razvijali  dalje,  kmalu  na  škodo  srbski  stvari.  Kon- 
cem januarja  so  dospele  v  Belgrad  ruske  čete  ter 
se  nastanile  razen  v  glavnem  mestu  tudi  v  Sabcu 
in  Deligradu.  Kakor  je  to  Srbe  oveselilo,  tako  je 
napravilo  slab  vtis  na  Dunaju,  kjer  so  že  preje 
težko  trpeli  naraščanje  ruskega  vpliva  na  južni 
meji.     Evropska    politična    konstelacija    se    je    bila 

med  tem  vnovič  popolnoma  spremenila.  Napoleon 
se  je  pripravljal  na  vojno  z  Rusijo;  po  schonbrim- 
skem  miru  se  je  približal  Avstriji  in  jo  začel  ščuvati 
zoper  Ruse,  kažoč  med  drugim  na  nevarnost,  da 
si  Rusija  pridobi  Besarabijo,  Moldavijo  in  Vlaško, 
po  čemer  so  res  stremeli  v  Petrog-radu  v  oni  dobi. 
Utrditev  ruskega  vpliva  v  Srbiji  je  bila  neljuba 
Avstriji,  enako  pa  tudi  Napoleonu  zaradi  bližine 
francoske  Ilirije.  Tako  se  je  polagoma  situacija 
spreminjala  Rusom  in  z  njimi  zvezanim  Srbom  v 
neprilog.  Turki,  ki  so  pazno  zasledovali  razvoj 
dogodkov,  so  to  rusko  zadrego  spretno  izkoristili. 
Ko  se  začetkom  leta  1811  začeti  mirovni  dogovori 
niso  mogli  ugodno  zaključiti,  so  se  vojne  operacije 
zopet  pričele.  Novi  ruski  poveljnik  general  Kutuzov 
se  je  uspešno  bojeval,  dasi  je  imel  le  malo  vojsko; 
posrečilo  se  mu  je,  da  je  v  oktobru  1811  pri 
Ruščuku  Turke  popolnoma  potolkel.  Turki  so  po 
tem  porazu  koj  prosili  za  premirje  in  začeli  mirovna 
pogajanja.  Toda  mislili  niso  iskreno,  kajti  vedeli 
sOj  da  je  Rusom  vsled  bližajoče  se  vojne  z  Na- 
poleonom miru  najbolj  treba,  zato  zo  zavlačevali 
pogajanja  celih  sedem  mesecev  in  pol.  Popustiti 
niso  hoteli  Rusom  v  teritorijalnih  zahtevah  in  pa 
glede  Srbije. 

V  Srbiji  v  letu  1811  ni  bilo  veliko  bojevanja. 
Bili  so  se  sicer  boji  ob  celi  meji,  zlasti  ob  Drini 
in  v  niškem  okrožju,  toda  brez  važnejših  dogodkov. 
Ko  so  se  začela  mirovna  pogajanja,  so  Srbi  dobro 
čutili,  da  bije  odločilna  ura,  zato  so  v  decembru 
poslali  posebno  deputacijo  k  samemu  carju  Alek- 
sandru I.  v  Petrograd.  Car  je  Srbe  prijazno  sprejel 
in  jim  obljubil,  da  pri  mirovnem  sklepanju  ne  bo 
pozabil  skrbeti  za  srečo  srbskega  naroda.    Odpo- 

slanci  so  se  vrnili  v  Srbijo  preko  Rumunije  isti 
čas,  ko  se  je  v  Bukarešti  sklenil  mir,  v  maju  1812. 
Toda  o  mirovnih  določbah  glede  Srbije,  zanje  tako 
neugodnih,  jih  ni  nihče   obvestil. 

Mirovna  pogodba,  po  kateri  so  Turki  Rusom 
odstopili  Besarabijo  do  Pruta  in  Donave,  je  imela 
glede  Srbije  naslednje  določbe:  Splošna  amnestija 
Srbom  za  vse,  kar  se  je  zgodilo  med  vojskovanjem; 
povratek  Turkov  v  mesta  in  utrjene  kraje  Srbije, 
z  obvezo,  da  bo  to  brez  vsakršnih  neprilik  za  Srbe 
in  za  njihovo  narodno  sigurnost ;  določijo  se  avto- 
nomne pravice  za  srbski  narod  v  notranji  narodni 
upravi  in  v  plačevanju  davka,  o  katerem  se  do- 
loča, da  naj  bo  zmeren  in  da  se  pobira  neposredno 
iz  srbskih  rok.  Toda  o  izvršitvi  vsega  tega  naj  se 
Turki  sami  pogode  s  Srbi.  Poleg  tega  so  se  Srbom 
obetale  „iste  koristi,  ki  jih  imajo  ostali  turški  po- 
daniki po  otokih  Arhipelaga  in  po  drugih  predelih". 
Pripomniti  je,  da  so  imeH  navedeni  otoki  prav 
znatne  avtonomne  pravice. 

O  teh  določbah  bukareškega  mirovnega  do- 
govora so  Srbi  zvedeli  šele  po  niškem  Huršid-paši. 
Razumljivo  je,  da  so  jih  te  določbe  silno  presenetile ; 
saj  so  po  ruskih  obljubah  bili  upravičeni,  pričako- 
vati bistveno  drugačnega,  ugodnejšega  miru.  Da 
so  se  mirovne  določbe  glasile  za  Srbe  tako  ne- 
ugodno, temu  je  poleg  skrajno  neugodne  politične 
konstelacije  krivo  tudi  stališče  Kutuzova,  na  kate- 
rega je  napravilo  pričkarenje  in  tožbarenje  med 
srbskimi  starešinami  in  pa  dog-ovarjanje  z  avstrij- 
skimi politiki  zelo  slab  vtis. 

Določbe  bukareškega  miru  so  za  Srbe  pred 
vsem  zelo  nedoločne.  Dale  bi  se  sicer  brezdvomno 

razlagati  Srbiji  v  korist,  ako  bi  stala  za  njimi 
močna  zunanja  sila,  pred  katero  bi  imeli  Turki 
strah.  Ker  pa  se  je  že  pričenjala  orjaška  Napole- 
onova vojna  zoper  Rusijo,  so  se  Srbi  dobro  za- 
vedali, v  kakem  položaju  se  nahajajo.  V  vsej  deželi 
je  zavladalo  veliko  vznemirjenje,  malodušnost  in 
obupnost.  Ruski  odposlanci  so  jih  sicer  hrabrili, 
vzbujajoč  nade  na  velikodušnost  s  turške  strani ; 
svetovali  so  jim  nujno,  naj  se  začno  pogajati  ne- 
posredno s  Turki.  Začela  so  se  res  pogajanja  med 
Srbi  in  Turki,  v  katerih  so  prvi  skušali  rešiti  glavne 
pridobitve  dotedanjih  zmag,  toda  Turki  so  zahte- 
vali, da  Srbi  razpuste  vojsko,  izroče  orožje  in 
trdnjave  ter  da  se  kratkomalo  povrne  v  glavnem 
stanje,  kakor  je  bilo  pred  izbruhom  upora.  Dasi 
so  Srbi  uvideli,  da  jim  od  Rusov  ni  pričakovati 
ne  oborožene,  ne  diplo^natske  pomoči,  se  vendarle 
niso  hoteli  udati,  upajoč,  da  se  evropski  položaj 
morda  še  preokrene  Rusiji  v  prilog.  Pogajanja  so 
se  vlekla  tekom  let  1812  in  1813,  začetkom  junija 
1813  pa  so  se  prekinila.  Uspehi,  ki  jih  je  Napoleon 
znova  dosegel  nad  Rusi  na  saških  bojiščih,  so  dali 
Turčiji  tem  večji  pogum.  V  juliju  leta  1813  so 
udarili  s  tremi  velikimi  vojskami,  od  Niša,  Vidina 
in  iz  Bosne,  pod  poveljstvom  samega  velikega 
vezirja  v  Srbijo.  Srbi  so  se  pripravljali  za  odločilno 
borbo  z  vsemi  silami ;  branili  so  se  z  brezprimernim 
junaštvom,  toda  velikanski  premoči  celokupne  turške 
armade  pa  vendarle  niso  mogli  odoleti.  Od  vseh 
strani  so  prodirali  Turki  proti  središču  dežele;  pre- 
zirajoč smrt  so  branili  Srbi  vsako  utrdbo,  vsako 
mesto,  vsako  sotesko,  ali  vedno  ožji  je  postajal 
obroč  okrog  njih.  Karadjordje  je  ležal  v  začetku 
bojev    težko    bolan   v  Topoli ;    ko   je    ozdravel,    je 

švig-al  od  bojišča  do  bojišča,  hrabreč  na  obrambo. 
Toda  od  povsod  so  prihajale  —  prošnje  po  pomoč. 
Tedaj  je  prosil  turškega  poveljnika,  velikeg-a  vezirja 
Huršid-pašo,  da  se  vstavijo  sovražnosti  in  ugotovi 
mir,  toda  dobil  ni  niti  odgovora.  Ko  so  na  zapadu 
turške  čete  prispele  pred  Sabac,  si  je  na  jugo- 
vzhodu sovražnik  izsilil  pri  Požarevcu  prehod  čez 
Moravo  in  prodiral  proti  Smederevu  in  Belgradu. 
Ko  je  glas  o  tem  prispel  v  Belgrad,  kjer  se  je 
ravno  mudil  Karadjordje,  je  tolikrat  preizkušeni 
desetletni  vodja  obupal  in  v  noči  od  20.  na  21. 
september  1813  zapustil  Srbijo  in  svoje  sobojev- 
nike ter  zbežal  v  Zemun  v  Avstrijo.  Ko  se  je  med 
umikajočimi  se  četami  raznesel  glas  o  Karadjor- 
djevem  begu,  je  nastala  splošna  panika;  vsak  se 
je  poskušal  rešiti,  kakor  in  kamor  se  je  mogel. 
Velik  del  vojske  in  naroda,  zlasti  vojvode  in  sta- 
rešine, je  zbežal  čez  Donavo  in  Savo  v  Avstrijo, 
drugi  so  ušli  v  gore,  premnogo  pa  jih  je  padlo 
pod  turškimi  sabljami.  Strašno  je  bilo  turško  ma- 
ščevanje ;  mrtva  trupla,  požgane  vasi,  porušene 
cerkve  so  pričale,  da  gorje  upornemu  narodu, 
kadar  ga  zopet  prevlada  zmagovalec.  —  Ko  je 
6.  oktobra  1813  v  Carigrad  prispela  vest,  da  je 
turška  vojska  zopet  zavzela  Belgrad,  Sabac  in 
Smederevo,  so  tri  dni  po  trikrat  grmeli  topovi  v 
Carigradu  in  na  Bosporu  v  proslavo  zmage. 

Malodušnost  in  obup,  ki  sta  gnala  Karadjordja, 
da  je  zbežal,  sta  tlačila  tudi  vse  srbske  vojvode 
in  jim  jemala  pogum  in  samozavest,  ki  sta  jih  tako 
dolgo  vodila  do  zmage.  Toda  nesreča  jih  je  sprem- 
ljala tudi  onstran  meje;  ko  je  Karadjordje  stopil 
na  avstrijska  tla,  ga  je  prijela  avstrijska  oblast  in 
internirala,   najprej    v    nekem    samostanu   v  Fruški 

gori,  nato  pa  v  PetrovaradinskI  trdnjavi.  Ista  usoda 
je  zadela  druge  srbske  vojvode. 

S  tem  je  bil  končan  prvi  srbski  upor.  Njega 
udeležnikom  se  je  jeseni  leta  1813  zdelo,  da  je 
vse  zgubljeno  in  da  se  je  vse  povrnilo  zopet  v 
stanje  pred  letom  1804.  Toda  ostala  je  vendarle 
velika  pridobitev  bojev  in  naporov  te  slavne  dobe ; 
v  bukareškem  mirovnem  sklepu,  mednarodnem 
aktu,  je  ostala  turška  obveza,  dati  Srbiji  notranjo 
avtonomijo.  In  ta  pridobitev  je  bila  dovolj  važna, 
da  se  je  na  njeni  podlagi  začela  obnova  srbske 
države. 

Obnova  turške  oblasti  v  Srbiji.  Zma- 
goviti Turki  so  v  Srbiji  posedli  najpreje  mesta  in 
večje  kraje,  odtod  pa  so  prodirali  v  stranske  do- 
line, kjer  so  se  po  gorah  in  soteskah  še  držali 
vstaši.  Ker  so  isti  čas  Rusi  v  zvezi  z  Avstrijci  in 
Prusi  odločilno  porazili  Napoleona  pri  Lipskem 
(18.  oktobra  1813),  so  Turki  spočetka  poskušali 
milejše  postopati  proti  Srbom.  Zato  je  Huršid  v 
sultanovem  imenu  obljubil  amnestijo  Srbom  in  jih 
pozval,  naj  se  udajo.  Tedaj  se  je  res  udal  Miloš 
Obrenovič  in  mnogi  drugi  starešine.  Obenem  je 
Huršid  mirno  zopet  vpeljaval  vse  turške  institucije, 
kakor  so  obstojale  pred  uporom.  Na  čelo  uprave 
v  Belgradu  je  postavil  Sulejman-pašo,  ki  se  je  bil 
izkazal  v  vojnah  zoper  Srbe.  Turška  vlada  je  po- 
stajala za  Srbe  krutejša,  ko  je  bilo  izdano  povelje, 
naj  se  izroči  vse  orožje.  Turške  čete  so  hodile  od 
sela  do  sela  in  s  silo  iskale  in  jemale  orožje ;  samo 
ob  sebi  je  razumljivo,  koliko  nasilstev,  ropov, 
tatvine  in  ubojev  se  je  pri  tem  dogajalo !  Obenem 
so  morali  Srbi  dajati  davke  po  starem,  delati  pri 
popravljanju    turških    utrdb ;    razen    z    neštevilnimi 

nasilstvi,  ki  so  se  dogajala  pri  tem,  so  turške  oblasti 
Srbe  strahovale  tudi  s  sistematičnim  pobijanjem 
uglednejših,  energičnejših  mož.  To  je  prebivalstvo, 
ki  *je  za  desetletne  borbe  okusilo  zlati  čas  svobode, 
gnalo  v  obup ;  obenem  jim  je  spremenjena  politična 
situacija  v  Evropi,  popolni  poraz  Napoleona,  budil 
upanje  in  jih  n^eljaval  v  misli  na  nov  upor.  Tako 
je  prišlo  na  jesen  leta  1814  do  posameznih  uporov, 
med  katerimi  je  najznamenitejša  buna  Hadži- 
Prodana  Gligorijeviča,  enega  izmed  Kara- 
djordjevih  vojvod,  v  Starem  Vlahu  in  sosedstvu. 
Upor  pa  je  bil  v  kratkem  krvavo  udušen,  zlasti, 
ker  so  mu  mnogi  srbski  prvaki  odločno  nasproto- 
vali, tako  zlasti  Miloš  Obrenovic,  ki  ga  je  Sulejman 
paša  postavil  za  prvega  kneza  v  Rudniku  in  ki  je 
smatral,  da  je  v  danem  položaju  lojalno  ponašanje 
napram  Turkom  najbolj  na  mestu. 

Drugi  srbski  upor.  V  teh  težkih  dneh 
so  stavili  Srbi  zadnje  upanje  na  dunajski  kongres, 
kamor  so  poslali  posebno  deputacije.  Toda  kljub 
ruskim  prizadevanjem  kongres  ni  pokazal  nikake 
naklonjenosti  napram  srbskemu  vprašanju. 

Turške  oblasti  so  postale  vznemirjene  posebno 
odkar  je  Avstrija  interniranim  srbskim  vojvodam 
dovolila  prost  odhod,  tako  da  so  se  vsi  s  Kara- 
djordjem  vred  jeseni  1814  izselili  v  Rusijo,  kjer 
so  živeli  na  ruske  državne  stroške  v  Hočimu  in 
Kišinjevu.  Turki  so  se  bali,  da  bi  vpadli  v  Srbijo 
in  se  postavili  na  čelo  novemu  uporu,  zato  so  v 
sledeči  zimi  s  tem  večjo  vnemo  začeli  ubijati  ugled- 
ne Srbe.  Ko  je  v  februarju  Sulejman  dal  usmrtiti 
Stanoja  Glavaša,  enega  najznamenitejših  srbskih 
prvakov,  je  ogorčenje  v  Srbiji  prikipelo  do  vrhunca. 
Začeli  so  se  tajni  sestanki,  na  katerih  je  bilo  do- 


156 


ločeno,  da  se  na  cvetno  nedeljo  začne  nov  upor. 
In  res,  v  Takovem  se  je  11.  aprila  1815  začel  upor; 
Miloš  Obrenovič  pa  je  bil  kot  najveljavnejši  mož 
pod  alternativo,  ali  se  postavi  na  čelo  upornikom, 
ali  pa  ga  ubijejo,  izvoljen  za  vodjo  novega  gibanja. 

Miloš  Obrenovič  je  poskušal  dotlej  z  lojalnim 
obnašanjem  koristiti  prebivalstvu  in  povzdigniti  na 
ta  način  pri  Turkih  zaupanje  v  Srbe.  Sel  je  tako 
daleč,  da  je  celo  sam  pomagal  udušiti  Hadži- 
Prodanovo  buno,  smatrajoč,  da  vzpričo  brezup- 
nega položaja  Srbom  silno  škodi.  Ko  se  sploš- 
nemu valu  ogorčenja  ni  mogel  več  ustavljati, 
se  je  trudil,  da  bi  vsaj  zavlekel  vstajo  do  ugod- 
nejše poznejše  pomladi,  kar  se  mu  ni  posrečilo. 
Na  njegovo  prizadevanje  so  kakor  pri  prvem  uporu 
Srbi  izjavljali,  da  se  ne  dvigajo  zoper  sultana  in 
zakonito  državno  oblast,  marveč  le  zoper  turške 
silovitosti  in  krajevne  povzročitelje,  zlasti  zoper 
Sulejmana.  Miloš  je  bil  v  političnem  oziru  izredno 
nadarjen  mož,  človek  velike  uvidevnosti  in  pre- 
vdarnosti,  velike  osebne  hrabrosti,  zlasti  pa  je  imel 
izredno  mnogo  praktičnega  smisla. 

Upor  se  je  hitro  širil  na  vse  strani;  mesta 
s  turškimi  posadkami  so  po  vrsti  padala  v  srbske 
roke,  zlasti,  ko  so  prihiteli  čez  mejo  številni  vodje 
prvega  upora.  Porta  je  skušala  v  začetku  s  silo 
vdušiti  upor  ter  je  poslala  eno  vojsko  od  Niša, 
drugo  pa  iz  Bosne  zoper  upornike.  Ko  so  Srbi 
potolkli  Bosance  na  Dublju  (julija  1815),  so  se  boji 
končali  in  se  začela  mirovna  pogajanja. 

Da  so  se  Turki  tako  hitro  spustili  v  mirovna 
pogajanja,  temu  je  bila  vzrok  nova  politična  situ- 
acija v  Evropi.  Napoleon  je  bil  takrat  že  definitivno 
premagan  ter  izgnan  iz  Francije  in  Rusija  je  imela 

proste  roke.  Ko  so  turške  čete  začele  z  boji  ob 
srbski  meji,  je  Rusija  protestirala  pri  porti,  rekoč, 
da  se  uporabljanje  oborožene  sile  zoper  Srbijo 
protivi  določbam  bukareškega  miru.  Turčija  se  je 
bala  zapletljajev  z  Rusijo,  zato  je  zapovedala  po- 
veljnikoma vojske,  ki  bi  s  svojo  veliko  premočjo 
skoroda  zopet  pogazila  Srbijo,  da  se  začneta  po- 
gajati z  uporniki.  V  teh  pogajanjih  je  bil  Miloš 
znatno  skromnejši,  kakor  so  bili  Srbi  v  prvem 
uporu.  Njegovi  razgovori  in  pogajanja  srbske  de- 
putacije  v  Carigradu  so  imela  za  uspeh  dogovor 
s  porto,  da  ostanejo  v  srbskih  mestih  turške  čete 
in  v  Belgradu  turški  paša,  da  pa  ostane  Srbom 
notranja  samouprava.  Miloš  Obrenovič  ostane 
vrhovni  srbski  knez,  davek  pobirajo  srbski  knezi 
in  ga  potem  izročajo  skupno  turški  oblasti;  srbski 
knezi  sodelujejo  tudi  v  sodstvu.  Kot  višja  sodna 
oblast  za  Srbe  je  bila  ustanovljena  Narodna  kan- 
celarija,  v  kateri  je  bilo  12  srbskih  knezov.  Določbe 
so  bile  v  mnogočem  še  nepopolne;  Turki  so  po- 
gajanja zavlačevali  in  Srbi  so  še  v  juliju  1816 
poslali  novo  deputacijo  v  Carigrad  z  zahtevo,  da 
porta  navedene  obljube  potrdi  s  posebnim  sulta- 
novim fermanom. 

Srbske  pridobitve  torej  niso  bile  velike,  saj 
niti  njihova  samouprava  ni  bila  popolna.  Miloš  je 
bil  kot  vrhovni  knez  pravzaprav  samo  turški  urad- 
nik. Njegova  politika  je  merila  vedno  na  to,  da 
ostane  z  lojalnim  postopanjem  v  dobrem  razmerju 
s  turškimi  oblastmi,  pred  vsem  z  novim  belgrajskim 
pašo  Marašlijo.  Hhrati  je  bil  njegov  smoter,  utrditi 
svojo  oblast  kolikor  največ  mogoče  tudi  napram 
narodu.  Kakor  proti  Karadjordju,  tako  so  tudi 
proti    njemu    nastopili    mnogi    srbski    starešine,    ki 

so  hoteli  zmanjšati  njegovo  osrednjo  oblast  in  mu 
veljati  za  enakopravne  ali  pa  ga  celo  prekositi. 
Toda  Miloš  je  smotreno  in  brezobzirno  delal  nato, 
da  ostane  ravno  tako  v  miru  prvi  gospodar  v  deželi, 
kakor  je  bil  v  boju  prvi  zapovednik.  Pri  tem  je 
odstranil  najimenitnejše  vojvode,  ki  bi  mu  utegnili 
postati  nevarni  tekmeci ;  sredstev  pri  tem  ni  izbiral. 
Tako  je  dal  zgrabiti  znamenitega  vojvodo  Petra 
Molera,  opirajoč  se  na  skupščino,  in  ga  je  izročil 
Marašliji,  ki^ga  je  dal  usmrtiti.  Vladiko  Melentija 
Nikšiča  iz  Sabca,  ki^je  hotel  postati  v  Srbiji  to, 
kar  je  bil  vladilca  v  Črni  gori,  je  dal  po  svojem 
zaupniku  ubiti  (junija  1816).  Več  vojvod,  ki  so 
začetkom  1817.  leta  dvignili  v  več  okrožjih  celo 
upor  zoper  njegovo  oblast,  je  po  zadušenem  uporu 
izročil  Marašliji,  ki  jih  je  dal  posekati.  Ker  so 
bih  to  po  večini  vodje  še  iz  prvega  upora,  si  je 
hotel  z  njih  odstranitvijo  zboljšati  svojo  pozicijo 
tudi  pred  Turki. 

Karadjordjev  povratek  in  njegova 
smrt.  Med  tem  se  je  nahajal  Karadjordje  še  vedno 
v  Hočimu  v  Rusiji.  Ko  je  izbruhnil  Milošev  upor, 
je  Karadjordje  poskušal  izposlovati  v  Petrogradu 
pomoč  za  Srbe.  Prosil  je  tudi,  da  mu  car  dovoli, 
da  se  vrne  v  Srbijo,  česar  pa  ni  mogel  doseči. 
Med  tem  je  bilo  —  še  1.  1814  —  ustanovljeno  v 
južni  Rusiji  znamenito  grško  politično  društvo 
„Heterija",  ki  si  je  nadelo  nalogo,  da  pripravi  in 
organizira  upor  ter  osvobojenje  vseh  kristjanov  v 
Turčiji  in  zopet  ustanovi  nekdanjo  grško  ali  bizan- 
tinsko državo.  Za  uresničenje  svojih  ciljev  so  iskali 
Grki  zveze  z  vsemi  vodilnimi  krščanskimi  možmi 
na  Balkanu,  tako  tudi  z  Milošem  Obrenovičem. 
Razumljivo  je,   da  je  ta  prepraktični  mož  odklonil 

sodelovanje  z  visokoletečimi,  a  malo  realno  osno- 
vanimi  stremljenji  grških  zarotnikov.  Pač  pa  so 
imeli  Grki  več  uspeha  pri  Karadjordju.  Po  posve- 
tovanju s  heteristi,  s -katerimi  se  je  domenil,  da 
bo  pripravil  v  Srbiji  vse  potrebno  za  splošni  upor 
zoper  Turke,  se  je  Karadjordje  napotil  v  juniju 
1817  čez  Moldavijo  in  Vlaško  s  svojo  domovino. 
Miloš,  ki  je  bil  zoper  Heterijo  tudi  radi  teg-a,  ker 
so  se  v  njej  nahajali  srbski  begunci,  njegovi  tek- 
meci, je  sklenil  odstraniti  Karadjordja,  boječ  se, 
da  mu  vsled  ugleda,  ki  ga  je  imel  ta  prvi  bojevnik 
za  svobodo  v  Srbiji,  prevzame  prvenstvo.  In  tako 
ga  je  dal  po  svojem  ^zaupniku  umoriti  (13.  julija 
1817)  pri  Baničini  v  Sumadiji,  njegovo  glavo  pa 
poslati  Marašliji-pasi  v  Belgrad,  ki  jo  je  poslal 
sultanu  v  Carigrad. 

Miloš  Obrenovič  (1817—1839)..  Po  od- 
stranitvi najvplivnejših  vodij  prvega  upora  je  postala 
Miloševa  oblast  zelo  velika.  Pogajal  se  je  po  eni 
strani  s  porto  za  slovesno  priznanje,  po  drugi  pa 
je  stremel  po  tem,  da  ga  tudi  narod  prizna  za 
vrhovnega  kneza.  V  to  svrho  je  sklical  skupščino 
narodnih  starešin  v  Belgrad  in  na  njej  je  dosegel, 
da  je  bil  dne  6.  novembra  1817  proglašen  za 
dednega  vrhovnega  kneza  in  upravitelja 
Srbije.  Njegov  ugled  po  deželi  je  narastel  tudi 
v  materijalnem  oziru ;  Miloš  je  namreč  postal  naj- 
bogatejši trgovec,  dalje  je  imel  v  zakupu  prevoze 
na  Donavi,  Savi,  Moravi  in  Kolubari  ter  carino. 

Miloš  Obrenovič  je  napram  Turčiji  uporabljal 
mirno  taktiko,  hoteč  s  prošnjami,  s  skrajno  lojal- 
nim postopanjem  doseči  pri  porti  uzakonitev  srbske 
samouprave  in  zase  priznanje  dedne  oblasti.  V 
skladu  s   tem   je    zavračal    stremljenje,    potegovati 

se  za  intervencijo  kake  zunanje  sile.  Taka  politika 
..je  bila  do  gotove  mere  upravičena,  kajti  takrat  je 
gospodovala  v  Evropi  Sveta  alijanca,  zveza  evrop- 
skih držav,  ki  jo  je  vodil  znameniti  konservativec 
Metternich.  Načelo  njegove  politike  je  bilo,  ohraniti 
obstoječi  politični  in  družabni  red  in  ga  ščititi  pred 
revolucijonarnim  gibanjem  vladanih  ljudstev.  Pri 
tem  ta  politika  ni  prav  nič  razlikovala  odpora 
francoskega,  nemškega  ali  španskega  demokratič- 
nega meščanstva  zoper  aristokratični  absolutizem 
od  narodnega  upora  tlačenih  balkanskih  kristjanov 
zoper  Turke.  Obstoječa  državna  sila  je  našla  vedno 
zaščito  Svete  alijance,  pa  naj  je  še  tako  brutalno 
in  barbarsko  dušila  svobodoljubni  pokret  tlačenih. 
Porta  je  nazore,  ki  so  vodili  evropsko  politiko, 
seveda  dobro  poznala,  zato  napram  Srbom  ni  ma- 
rala popuščati ;  čakala  je  celo  prilike,  da  pičlo 
odmerjeno  srbsko  samoupravo  omeji  ali  celo  od- 
pravi na  miren  ali  nasilen  način.  Belgrajski  vezir 
Marašlija  je  v  to  svrho  zahteval,  da  Srbi  izroče 
orožje.  Miloš,  ki  ni  mogel  doseči  zaželjenih  kon- 
cesij od  turških  oblasti,  je  stopil  naposled  v  stike 
z  Rusijo,  ki  se  je  edina,  dasi  v  neznatni  meri, 
zavzemala  za  turške  kristjane.  Rusija  je  začela  sta- 
viti pri  porti  zahtevo,  da  se  napram  Srbiji  izpolnijo 
določbe  bukareškega  mirovnega  dogovora.  Po 
ruskem  nasvetu  je  poslal  Miloš  1.  1820  v  Carigrad 
deputacijo,  zahtevajoč  svobodo  bogoslužja,  dedno 
kneževsko  dostojanstvo  za  Miloša,  meje  Karadjor- 
djeve  Srbije,  notranjo  samoupravo  i.  t.  d.  Ker  se 
je  istočasno  začelo  sumljivo  gibanje  med  balkan- 
skimi kristjani,  zlasti  med  Grki,  je  sultan  naposled 
izdal  slovesen  ferman,  s  katerim  so  se  Srbom 
potrjevale    dotedanje    male    samoupravne    pravice. 

Ferman  pa  ni  zadovoljil  Miloša.  Pogajanja  so  se 
nadaljevala,  ali  ko  je  1.  1821  izbruhnil  v  Grčiji  veliki 
gorski  upor,  je  porta  zaprla  tudi  srbske  odposlance, 
boječ  se,  da  so  z  Grki  v  zvezi.  Dasi  je  Miloš  za- 
trjeval svojo  lojalnost  in  pokornost,  so  odposlanci 
vendarle  ostali  priprti,  dočim  so  pogajanja  zastala. 

Ko  je  po  smrti  carja  Aleksandra  1.  1.  1825 
v  Rusiji  zavladal  car  Nikolaj  L,  je  rusko -turško 
razmerje  stopilo  v  drug  stadij.  V  nasprotju  z  načeli 
Svete  alijance  se  je  car  Nikolaj  potegoval  za  uporne 
Grke  in  za  Srbijo  ter  pri  tem  potegnil  tudi  Anglijo 
in  Francijo  za  seboj.  Ruski  poslanik  je  izročil  na- 
posled porti  ultimatum,  zahtevajoč  med  drugim, 
da  Turčija  napram  Srbiji  izpolni  bukareške  določbe. 
Turčija  se  je  udala  in  sklenila  z  Rusijo  takoimeno- 
vano  akermansko  konvencijo  (1826),  prizna- 
vajoč med  drugim  Rusiji  pravico  protektorata  nad 
Moldavijo,  Vlaško  in  Srbijo.  Dalje  je  konvencija 
natančno  opredelila  določbe  bukareškega  miru  in 
Srbiji  priznala  svobodo  vere,  šole,  prosvete  in 
trgovine,  in  pa  pravico  do  nahij,  ki  so  bile  del 
Karadjordjeve  Srbije,  a  niso  bile  priključene  Miloševi 
Srbiji,  ker  so  ležale  izven  belgrajskega  pašaluka. 
Obsegala  je  tudi  določbo,  da  se  morajo  muslimani 
izseliti  iz  Srbije  z  izjemo  garnizijskih  mest. 

Toda  malo  nato  so  turško-egiptovsk*e  grozo- 
vitosti  nad  upornimi  Grki  privedle  napetost  med 
Rusijo  in  Turčijo  do  vrhunca;  naposled  je  rusko- 
angleško-francosko  brodovje  v  oktobru  1827  uničilo 
turško  mornarico  pri  Navarinu.  Slednjič  je  Rusija 
Turčiji  napovedala  vojno  (aprila  ^1828),  vsled  česar 
se  akermanski  dogovor  sploh  ni  izvršil. 

Začetkom  nove  rusko -turške  vojne  je  stala 
Srbija    pred    možnostjo,    zaplesti  se  v  boj,    kar  bi 

moglo  v  nesrečnem  slučaju  uničiti  dosežene  uspeKe, 
kakor  se  je  zgodilo  za  Karadjordja.  K  sreči  je 
Rusija^  pod  vplivom  legitimističnih  načel  Svete 
alijance  koj  v  začetku  izjavila,  da  se  v  predstoječi 
borbi  ne  mara  posluževati  revolucijonarnih  sredstev, 
da  si  torej  ne  bo  iskala  zaveznikov  med  balkan- 
skimi kristjani.  Tako  je  mogla  Srbija  ostati  nevtralna. 
Ruska  armada  je  zmagala,  prodrla  čez  Balkan  in 
dospela  skoro  do  Carigrada.  V  Adrijanopolju 
je  bil  v  septembru  1829  sklenjen  mir,  ki  je  glede 
Srbije  določal  potrditev  in  takojšnjo  izvršitev  buka- 
reških  in  akermanskih  določb,  v  ostalem  pa  dosegel 
tudi  samostojnost  Grčije  ter  Moldavije  in  Vlaške. 
Navedene  določbe  je  sultan  potrdil  s  sloves- 
nim fermanom.  Poleg  tega  je  še  s  posebnim  ukazom 
priznal  dedno  kneževsko  pravico  Miloševi  rodbini 
(1830).  S  tem  je  postala  Srbija  samostalna  dedna 
kneževina  pod  sultanovo  nadoblastjo.  Postala  je 
samostojna  država,  le  da  je  plačevala  sultanu  davek 
ter  imela  v  nekaterih  mestih  (Belgrad,  Smederevo, 
Sabac,  Kladovo,  Soko  in  Užice)  turške  posadke. 
Vsled  tega  so  Turki  odšli  iz  Srbije,  le  v  Belgradu 
so  se  vsled  posebnih  okolnosti  še  zadržali  turški 
meščani  do  1.  1862.  Pač  pa  je  Turčija  pod  raznimi 
pretvezami  zadrževala  prepustitev  onih  šest  nahij, 
ki  so  se  nahajale  izven  belgrajskega  pašaluka. 
Zato  je  Miloš  izrabil  zadrege,  ki  so  nastale  za 
Turčijo  z  upori  v  Bosni,  Albaniji,  zlasti  pa  v 
Egiptu.  Izzval  je  v  zahtevanem  ozemlju  nemire, 
nakar  je  1.  1833  z  vojsko  vkorakal  vanj.  Rusko- 
turška  komisija  je  na  to  določila  meje  Srbije,  kakor 
jih  je  imela  Karadjordjeva  Srbija  ob  času  buka- 
reškega  miru  1.  1812,  od  izliva  Timoka  v  Donavo 
pa  do   ustja  reke  Drine. 

Miloševa  vlada.  Med  letom  1821—1826 
se  je  pojavilo  v  deželi  več  uporov  zoper  Miloša, 
tako  1.  1821  buna  Marka  Abdule,  ki  so  ga  grški 
heteristi  ščuvali  zoper  Miloša,  pa  tudi  sam  Marašlija. 
Toda  upor  je  bil  hitro  udušen.  Večjega  pomena 
so  bili  upori  v  L  1825  in  1826.  To  pot  je  bil  velik 
del  prebivalstva  ogorčen  ne  le  na  Miloša,  marveč 
zlasti  na  starešine  ter  na  novo  upravo.  Socijalno- 
gospodarski  položaj  srbskega  kmeta  se  za  Miloševe 
vlade  nikakor  ni  zboljšai;  kajti  ne  le  vezirju  in 
Milošu  je  bilo  treba  dajati  davek  in  blagovne 
davščine,  marveč  po  celi  deželi  so  zahtevali  knezi 
od  prebivalstva  gotove  dajatve  v  blagu  in  tlako 
prav  tako,  kakor  nekdaj  turški  mogotci.  Kmetsko 
prebivalstvo  nikakor  ni  bilo  zadovoljno,  da  bi  jim 
osvobojenje  le  zamenjalo  domače  fevdalce  za  turške, 
zato  je  prišlo  do  večjih  uporov,  zlasti  v  Sumadiji, 
pod  vodstvom  Miloja  Djaka  (1526)  in  Djordja 
Carapiča  (1826).  Miloš  je  dal  obakrat  upor  s 
krvavo  silo  udušiti  in  voditelje  po  turškem  načinu 
okrutno  kaznovati. 

Ko  je  bila  1.  1830  oficijalno  priznana  samo- 
stojnost Srbije  in  dedna  oblast  Miloševa,  je  nastalo 
vprašanje,  ali  naj  se  dežela  vlada  absolutistično 
ali  s  sodelovanjem  narodnih  starešin.  Miloš  si  je 
seveda  želel  ohraniti  neomejeno  oblast,  toda  pre- 
bivalstvo se  je  temu  upiralo,  zlasti,  ker  je  zahtevala 
tudi  Rusija  sodelovanje  sveta  starešin.  Vsled  tega 
je  Miloš  naposled  obljubil  sklicanje  skupščine;  ker 
pa  je  odlašal  z  izpolnitvijo  dane  obljube,  so  ne- 
kateri starešine  pod  vodstvom  Mileta  Radojkoviča 
začeli  upor,  „Miletina  buna"  imenovan  (1835),  ki 
se  je  hitro  razširil.  Tedaj  je  moral  Miloš  popustiti 
in   sklicati    narodno   skupščino    na  svečnico  („Sre- 

tenje")  dne  2.  februarja  1835 ;  na  njej  je  bila 
sprejeta  ustava  za  Srbijo  („Sretenjski  ustav"). 
Ta  osnovni  zakon  je  omejeval  knezovo  vlado  in 
ugotovil  pravice  in  dolžnosti  državljanov,  določajoč, 
da  obstojaj  narodna  skupščina  iz  sto  voljenih,  nad 
30  let  starih  poslancev. 

Toda  s  to  ustavo  ni  bila  zadovoljna  Rusija, 
ki  je  skupaj  s  Turčijo  zahtevala,  da  se  mora  taka 
važna  pdredba  izvršiti  samo  s  privoljenjem  teh 
dveh  sil.  Hoteč  si  zavarovati  svoj  vpliv  v  deželi, 
je  zahtevala  Rusija,  da  se  Miloševa  oblast  omeji 
s  parlamentarno  institucijo  z  velikimi  političnimi 
pravicami.  Pod  rusko -turškim  pritiskom  je  bila 
ustava  ukinjena,  tako  da  sploh  ni  mog-la  stopiti  v 
veljavo.  Toda  po  Rusih  predlagane  nove  ustave 
Miloš  ni  hotel  sprejeti,  naslanjajoč  se  pri  tem  n^ 
Angleško,  takrat  glavno  nasprotnico  Rusije.  Vendar 
je  naposled  rusko-turška  zahteva  zmagala.  Srbski 
odposlanci  so  se  v  Carigradu  dogovarjali  s  porto 
in  Rusijo ;  rezultat  teh  pogajanj  je  bila  nova, 
„turška"  ustava  (1838),  po  kateri  je  imel  v 
deželi  vso  zakonodajno  oblast  s  a  ve  t  („Sovjet 
knjažestva  Srbskog"),  sestoječ  iz  prvih  velikašev, 
dosmrtnih  članov.  Prve  člane  je  imenoval  sicer  Miloš, 
toda  moral  je  vzeti  tudi  mnogo  svojih  nasprotnikov, 
nato  pa  se  je  savet  popolnjeval  sam;  Miloš  ni 
mogel  preminjati  ali  izključiti  neljubih  mu  oseb. 

Miloš  se  ni  mogel  vživeti  v  nov  položaj,  da 
bi  delil  oblast  z  velikaši;  z  novim  savetom  se  ni 
mogel  sporazumeti,  zato  se  je  1.  junija  1839  od- 
povedal prestolu  na  korist  svojemu  sinu  Milanu 
ter  se  izselil  v  Vlaško  na  svoja  tamkaj  kupljena 
veleposestva. 

Milan  Ob  re  novi  C  je  bil  ob  očetovi  od- 
povedi na  smrt  bolan  in  je  že  par  tednov  nato 
umrl,  nakar  mu  je  sledil  mlajši  brat  Mihael. 

Mihael  Obrenovic  (1840—1842)  se  je 
pred  nastopom  vlade  šel  poklonit  sultanu  v  Cari- 
grad. Ker  je  bil  šele  16  let  star,  sta  mu  bila  po- 
stavljena ob  stran  svetovalca  Vučic  in  Petronijevič. 
Mihael  se  je  prav  tako  kakor  njegov  oče  branil 
vladati  po  ustavi.  Premestil  je  prestolico  iz  Kragu- 
jevca,  kjer  je  bila  dotlej,  v  Belgrad.  Starešine,  ki 
so  zahtevali,  da  se  vlada  po  ustavi,  so  nasprotovali 
vedno  ostreje  Mihaelovi  vladi.  Ker  je  bilo  vzpričo 
teh  notranjih  homatij  videti,  da  se  namerava  Miloš 
zopet  vrniti  v  Srbijo,  je  stranka  privržencev  ustave 
postajala  hkrati  sovražna  Obrenovicem,  zahtevajoč, 
da  se  pozove  na  prestol  rodovina  Karadjordjeva. 
Pri  tem  se  je  stranka  naslanjala  na  Turčijo,  ki  je 
hotela  izrabiti  notranje  zmede,  da  zopet  ojači  svoj 
vpliv  v  Srbiji.  Vučič  in  Petronijevič  sta  kot  voditelja 
g-ibanja  proti  knezu  morala  iz  Srbije ;  Vučič  pa  se 
je  kmalu  vrnil  in  začel  očiten  upor,  v  katerem  je 
po  neznatnem  boju  pri  Kragujevcu  razpršil  Mihaelove 
čete.  Dne  22.  avgusta  1842  se  je  Mihael  umaknil 
čez  Savo  v  Avstrijo  in  Vučič  je  postal  gospodar 
položaja  v  Srbiji.  Sklicana  je  bila  narodna  skupščina, 
kije  izvolila  za  kneza  Aleksandra  Karadjor- 
djeviča,  sina  Karadjordjevega.  Turčija  je  novega 
vladarja  takoj  priznala,  Rusija  pa  se  je  upirala,  tako 
da  se  je  morala  vršiti  nova  volitev,  toda  Aleksander 
je  bil  vnovič  izvoljen. 

Notranji  razvoj  Srbije.  Srbija  se  je  na 
znotraj  delila  na  n  ah  i  je,  ki  jih  je  imela  spočetka 
dvanajst,  po  razširjenju  leta  1733  pa  sedemnajst. 
Vsaka  nahija  se  je  delila  na  k  n  e  ž  i  n  e ,  ki  so  ob- 

stojale  iz  sel.  Nahijam  so  načelovali  nahijski  knezi, 
knežinam  knežinski  knezi  in  selom  selški  knezi.  Ko 
je  dosegel  Miloš  dedno  kneževsko  oblast,  se  sta- 
rešine niso  več  smeli  imenovati  knezi,  marveč  se 
je  vpeljal  naslov  načelnika.  V  tridesetih  letih  so 
se  tudi  nahije  začele  imenovati  na  novo,  spočetka 
okružija,  potem  pa  okru  g- i;  knežine  so  se  ime- 
novale kapetanije,  pozneje  srezi. 

Kako  je  v  Srbiji  spočetka  vladal  dualizem  v 
upravi,  je  v  glavnem  razvidno  iz  splošnega  opisa. 
Belgrajski  vezir  je  bil  kot  sultanov  pooblaščenec 
neomejen  gospodar  „pašaluka" ;  on  ni  stal  le  na 
čelu  turške  uprave,  marveč  je  imel  tudi  zadnjo 
besedo  pri  odredbah  vrhovnih  srbskih  uradov. 
Polagoma  je  Miloš  mirnim  potom  skrčil  njegovo 
kompetenco,  kakor  so  tudi  turške  uradnike  pola- 
goma zamenile  srbske  oblasti. 

Narodna  skupščina,  ki  seje  sestajala  v 
prvi  dobi  Miloševe  vlade  enako  kakor  za  Kara- 
djordja,  ni  bila  sestavljena  iz  voljenih  narodnih 
poslancev,  marveč  iz  nahijskih  in  knežinskih  starešin, 
ki  jih  je  postavljal  knez.  Po  Sretenjski  ustavi  bi 
Narodna  skupščina  sestojala  iz  sto  voljenih  po- 
slancev, po  uvedbi  „turške  ustave"  pa  narodne 
skupščine  sploh  ni  bilo.  Odslej  je  obstojal  le 
„Državni  savet",  sestoječ  iz  17  svetovalcev,  ki  jih 
je  prvi  pot  imenoval  knez  iz  zaslužnih  mož.  Po- 
znejše člane  je  volil  savet  sam;  knez  ni  mogel 
nikogar  odstaviti  brez  portinega  dovoljenja.  Ta 
savet  se  je  obdržal  do  leta  1861. 

Nahijski  predstojniki  so  imeli  spočetka  hkrati 
najvišjo  upravno,  policijsko,  sodno  in  vojaško  oblast. 
Polagoma  pa  se  je  ta  oblast  delila,  nastala  so  pred 
vsem    posebna    sodišča    z  osrednjim    najvišjim    so- 

diščem.  Sodilo  se  je  sprva  po  običajih,  po  zdravi 
pameti,  šele  pozneje  je  dežela  dobila  pisane  zakone. 

Gospodarsko  si  je  Srbija  opomogla,  saj  so 
kmetje  po  osvobojenju  postali  gospodarji  zemlje, 
katero  so  obdelovali.  Trgovina  se  je  razvila,  odkar 
jo  je  Miloš  1.  1837  proglasil  za  prosto,  dočim  je  bila 
dotlej  poglavitnovrokahnjegaali  njegovih  prijateljev. 

Prosveta  se  je  mogla  v  Srbiji  le  polagoma 
razvijati.  Najpreje  so  se  ustanavljale  osnovne  ljud- 
ske šole.  Višjih,  to  se  pravi  srednjih  šol  Srbija  do 
1.  1830  ni  imela ;  tega  leta  je  bil  ustanovljen  šele  prvi 
tak  zavod  v  Belgradu.  V  naslednjih  letih  so  bile 
ustanovljene  še  druge  gimnazije,  licej,  dalje  stro- 
kovne šole,  vojaška  akademija,  bogoslovje.  L.  1831 
je  dobila  Srbija  prvo  državno  tiskarno,  ki  je  do  1. 1830 
sploh  ni  smela  imeti.  Prvi  časopis  v  Srbiji  so  bile 
uradne  „Novine  srpske",  ki  so  začele  izhajati  1.  1834. 

Tudi  v  cerkvenem  oziru  se  je  Srbija  polagoma 
osamosvojila.  Se  po  letu  1815  so  ostali  na  čelu 
srbske  cerkvene  uprave  Grki-Fanarijoti,  ki  so  jih 
mogli  Srbi  izpodriniti  šele  po  1.  1830,  ko  je  1.  1832 
Miloš  uredil  razmerje  med  Srbijo  in  carigrajsko 
patrijarhijo  na  ta  način,  da  je  Srbija  dobila  popolno 
cerkveno  samoupravo,  le  metropolita  je  potrjeval 
carigrajski  patrijarh. 

Vojska.  Patrijarhalno  stanje  v  vojski,  kakor 
je  bilo  v  začetku  osvobojenja,  se  seveda  ni  moglo 
dolgo  držati.  Toda  vzpričo  nepopolne  srbske  državne 
samostojnosti  se  vojska  ni  mogla  zgodaj  razviti.  Po 
uporu  1.  1825  je  Miloš  vpeljal  redno  vojsko,  v  katero 
je  dala  vsaka  vas  po  enega  ali  dva  mladeniča.  L.  1832 
je  bila  urejena  „narodna  vojska",  sestavljena  iz  vseh 
odraslih  moških,  ki  so  mogli  nositi  orof:jc.  Vojska 
se  je  urila  po  ruskem  vzorcu. 

12.    Narodni  preporod-  avstrijskih 
Jugoslovanov.    Ilirizem. 

V  dobi  Metternichovega  absoluti- 
zma. Doba,  ki  je  sledila  Napoleonovemu  padcu, 
je  bila  za  vse  dežele  avstrijskega  cesarstva  najturob- 
nejši  del*  novejše  zgodovine.  Vse  javno  življenje 
je  stalo  pod  znamenjem  načel  „Svete  alijance", 
kater«  duša  je  bil  Metternich,  vodilni  minister 
vlade  cesarja  Franca  L  Osnovni  princip  te  vlade 
je  bil:  ohranitev  obstoječega  reda,  varovanje  mo- 
narhistične  državne  oblike,  varovanje  legitimnosti 
vedno  in  povsod.  Zoper  racijonalizem,  v  katerem 
je  videla  reakcija  svojega  glavnega  sovražnika,  se 
je  obračala  politika  Metternichove  dobe.  Slo  jej  je 
zato,  onemogočiti  za  vedno  ponovitev  revolucije. 
Po  načelih  reakcije  je  bilo  treba  uporabiti  vsa 
sredstva,  da  se  onemogoči  izobraževanje  ljudstva, 
da  se  napravi  izobražence  neškodljive,  da  se 
vedno  in  povsod  zatira  uporniški  duh.  Ljudstvo 
naj  ima  le  dolžnost  dati  se  vladati,  nima  pa  pra- 
vice lastiti  si  kako  besedo  pri  vladanju.  Glavno 
sredstvo  vlade  Metternichove  dobe  je  policija  in 
cenzura. 

Kar  je  moglo  duševnega  življenja  kljub  temu 
vztrajati,  se  je  gibalo  daleč  od  politične,    od  filo- 

zofske,  kritične  smeri,  ostajajoč  pri  strogfem  lepo- 
slovju, jezikoslovju  ali  strokovnem  slovstvu,  kar  je 
bilo  videti  manj  nevarno. 

Na  zunaj  doba  od  1.  1815 — 1848  v  slovenskih 
deželah  ne  kaže  nikakih  dogodkov.  Vladal  je  biro- 
kratizem  z  Dunaja,  ki  je  imel  v  provincijalnih 
vladah  enake  -podružnice;  deželni  stanovi,  ki  so 
se  le  redko  shajali,  so  jemali  vladne  odredbe  na 
znanje  ter  v  izvrševanje  in  so  bili  politično  brez 
najmanjšega  ugleda. 

Na  Hrvatskem  in  Ogrskem  se  je  vladalo 
ravno  tako  absolutistično  kakor  v  ostali  Avstriji. 
L.  1815  je  bila  suspendirana  ustava  in  zagospodoval 
je  absolutistični  centralizem.  Stanovi  so  poskušali 
protestirati  in  se  upirati  na  županijskih  skupščinah, 
tedaj  pa  je  vlada  imenovala  komisarje  po  županijah 
in  z  vojaško  silo  izvedla  cesarske  naredbe.  Šele 
ko  je  vlada  vsled  intervencijske  politike  v  Italiji 
rabila  novih  vojaških  novincev  in  je  bilo  novačenje. 
ob  odporu  županijskih  oblasti  nemogoče  v  zadostni 
meri  izpeljati,  se  je  vlada  udala  ter  sklicala  državni 
zbor  v  Požun  1.  1825.  Pred  in  po  tem  zboru,  ki 
je  trajal  dve  leti,  se  je  zbral  tudi  hrvatski  sabor, 
ki  je  v  vsem  svojem  delu  kazal  isto  stremljenje 
kakor  1.  1790.  V  obrambo  zoper  absolutizem  in 
centralizem  z  Dunaja  so  se  hrvatski  stanovi  na- 
slanjali na  Ogrsko.  Nasproti  madžarski  tendenci, 
dla  se  madžarski  jezik  vpelje  kot  uradni  jezik  v 
vse  šole  in  urade,  so  Hrvatje  zahtevali,  da  ostane 
na  Hrvatskem  uradni  ter  tako  tudi  saborski  zbo- 
rovalni  jezik  —  latinščina,  poleg  tega  pa  so  sklenili, 
da  je  treba  storiti  vse,  da  se  hrvatska  mladina 
aauči  madžarski,  da  se  torej  madžarščina  vpelje 
kot  obligaten  predmet  v  šolski  pouk.    Na  sledečih 

požunskih  državnih  zborih  so  hoteli  Madžari  v 
praksi  uveljaviti  načelo,  da  je  Hrvatska  le  del 
Ogrske  in  da  naj  se  gotovi  ogrski  zakoni  razteg- 
nejo na  Hrvatsko.  Temu  so  se  hrvatski  odposlanci 
upirali ;  borba,  ki  se  je  s  tem  začela,  se  je  vedno 
bolj  ostrila,  vršila  pa  se  je  v  tridesetih  letih  že  v 
znamenju  hrvatske  narodne  zavesti,  pod  vplivom 
nastopajočega  narodnega  preporoda. 

Narodni  preporod.  Ideje  francoskega 
racijonalizma  so  rodile  v  težnji  po  praktičnem  uve- 
ljavljanju politično  in  socijalno  demokracijo.  Ko 
je  pridobitve  revolucije  izrabil  veliki  Napoleon  ter 
francosko  nadvlado  vsilil  drugim  narodom,  se  je 
začelo  narodno  gibanje,  ki  se  je  široko  raz- 
mahnilo zlasti  pri  Nemcih.  K  Slovanom  ga  je  za- 
nesla pred  vsem  doba  romantike,  ki  je  na 
podlagi  novih  demokratičnih  načel  racijonalizma 
in  revolucije  spočela  veliki  narodni  preporod  Slo- 
vanov, med  njimi  tudi  južnih  Slovanov. 

Romantična  duševna  smer,  ki  se  je  razen  v 
leposlovju  uveljavljala  zlasti  v  jezikoslovju  in  zgo- 
dovini, je  najraje  posegala  v  zabrisano  davnino 
srednjega  veka,  raziskujoč  v  nasprotju  z  renesanso 
in  klasicizmom  pred  vsem  narodovo  najstarejšo 
preteklost,  zbirajoč  s  posebno  vnemo  staro  narodno 
blago,  narodne  pesmi.  Slovanski  razumniki,  ki  so 
med  Nemci,  zlasti  na  pr.  na  takrat  vodilni  visoki 
šoli  v  Jeni,  postali  učenci  stremljenja,  povračati  se 
k  narodni  starini,  so  morali  spoznati,  da  njihova 
preteklost  ni  —  preteklost  nemškega  naroda,  ampak 
slovanska.  Zavedli  so  se  svoje  slovanske  narodnosti. 
Pri  praktičnem  udejstvovanju  romantičnih  idej  so 
kmalu  spoznali,  da  je  treba  slovansko  ljudstvo  šele 
vzbuditi  k  duševnemu  življenju  in  napol  potujčeno 

narodovo  razumništvo  šele  privesti  do  pravega 
spoznanja,  da  njega  življenska  naloga  ni  potopiti 
se  v  tujem  narodu,  ampak  zanemarjenemu  doma- 
čemu ljudstvu  ustvariti  domačo  kulturo. 

Na  podlagi  tega  spoznanja  si  moremo  razrešiti 
pojav,  da  so  se  slovanski  narodi,  katerih  razumni- 
štvo se  je  dotlej  rade  volje  potujčevalo,  naenkrat 
zavedli  svoje  narodnosti  in  da  je  isto  razumništvo 
takorekoč  prekinilo  dotedanji  proces  narodne  asi- 
milacije, se  vrnilo  k  narodu  in  mu  začelo  ustvarjati 
lastno  kulturo. 

Ko  se  je  začenjal  slovanski  narodni  preporod, 
so  obstojala  le  slovanska  ljudstva,  ne  narodi,  le 
slovanska  narečja  z  osnutki  lastne  književnosti,  ne 
še  književni  jeziki.  Vsa  slovanska  ljudstva,  razen 
Rusov,  so  bila  podložna  tujim  narodom,  tujim  drža- 
vam, bila  so  torej  politično  in  kulturno,  socijalno 
in  gospodarsko  zapostavljena,  zasužnjena.  Ni  čuda, 
ako  so  prvi  slovanski  preporoditelji  proti  temu 
žalostnemu  stanju  iskali  rešitve  v  ideji  združenja 
vseh  Slovanov,  v  slovanski  medsebojni  pomoči,  v 
slovanski  vzajemnosti.  To  vseslovansko  vza- 
jemnost ali  panslavizem  so  si  predstavljali  nekateri 
tudi  politično,  sanjajoč  o  političnem  zedinjenju  vseh 
Slovanov  pod  okriljem  mogočne  Rusije,  drugi  pa 
le  kot  kulturno,  literarno  združenje  Slovanov,  de- 
lujoč za  ustvaritev  skupnega  slovanskega  književ- 
nega jezika.  Ta  se  jim  je  zdel  pač  šele  končni 
cilj ;  zanj  naj  se  dela  na  ta  način,  da  se  goji  kot 
književni  jezik  domače  narečje,  ki  naj  se  skupaj 
z  drugimi  približuje  polagoma  skupnemu  slovan- 
skemu književnemu  jeziku.  Pri  tem  so  se  polagoma 
pokazala  nasprotja  ob  vprašanju,  katero  izmed  na- 
rečij naj  se  sprejme  za  književni  jezik,    vprašanje,. 

ki  je  postalo  na  slovanskem  jugu  aktualno  z  na- 
stopom ilirizma. 

Slovensko  kulturno  življenje  začet- 
kom XIX.  stoletja.  Neposreden  vpliv  francoske 
prosvitljenosti  se  kaže  v  Zoisovem  krogu,  ki  ga  je 
vnemal  ta  mož  za  domače  slovstvo,  domačo  omiko. 
Sem  spada  Valentin  Vodnik,  prvi  slovenski  pesnik 
(1758—1819),  ki  je  začel  leta  1797  izdajati  prvi 
slovenski  časopis  „ Ljubljanske  novice"  (1797  do 
1800),  ki  pa  so  prenehale  že  čez  štiri  leta.  Dalje  je 
Zoisova  pobuda  vzbudila  zgodovinarja  Karla  Lin- 
harta in  slavista  Jerneja  Kopitarja,  ki  je  spisal 
1.  1808  prvo  znanstveno  slovensko  slovnico.  Ti 
možje,  ki  jih  lahko  štejemo  med  prve  naše  narodne 
preporoditelje,  pa  vendarle  narodne  probuje  niso 
mogli  zanesti  še  med  široke  sloje. 

Koncem  dvajsetih  in  začetkom  tridesetih  let 
5e  je  pojavila  v  Ljubljani  nova  generacija,  krog 
književnikov  romantične  smeri,  ki  so  1.  1830  začeli 
izdajati  „Kranjsko  čbeHco",  v  kateri  je  nastopil 
Prešeren.  Cbelica  je  združila  okrog  sebe  vso  te- 
danjo književno  generacijo ;  svojega  duševnega 
voditelja  in  esteta  pa  je  imela  v  znamenitem  Matiji 
Čopu.  Toda  žal,  da  je  prenehala  že  po  štirih  letih, 
ko  je  izšel  1.  1833^  njen  četrti  zvezek,  kajti  1.  1835 
je  utonil  v  Savi  Čop  in  živahno  literarno  gibanje 
je  po  njegovi  smrti  zastalo. 

Literarno  delo  te  dobe  je  že  stalo  močno 
pod  vplivom  novih  idej  splošnega  narodnega  pre- 
poroda in  slovanske  vzajemnosti ;  nov  impulz  je 
dobilo  gibanje  malo  nato  iz  Hrvatske,  iz  krogov 
Gajevega  ilirizma. 

Ilirizem.  Gaj  in  Vraz.  Kakor  med  Slo- 
venci, enako  tudi  med  Hrvati  narodne  zavednosti 

v  prvih  desetletjih  XIX.  stoletja  še  ni  bilo ;  hrvatski 
sabor,  na  katerem  je  nastopalo  hrvatsko  plemstvo, 
ni  bil  izraz  hrvatskega  naroda,  marveč  le  plemstva 
in  višje  duhovščine  iz  Hrvatske.  Ta  dva  stanova 
pa  nikakor  nista  zastopala  narodne  misli,  tudi  takrat 
ne,  kadar  sta  nasprotovala  madžarskim  tendencam 
po  popolnem  utelešenju  Hrvatske  Ogrski.  Plemstvo 
na  Hrvatskem  je  bilo  celo  skoroda  po  večini  mad- 
žarizirano ;  v  odporu  proti  Pesti,  oziroma  Požunu, 
je  zastopalo  posebne  hrvatske  interese  le  zato,  ker 
je  s  tem  branilo  svoje  partikularistične  koristi.  Saj 
smo  videli,  da  je  celo  v  nemali  meri  popuščalo 
Madžarom,  ko  je  šlo  zato,  zavarovati  se  proti 
Dunaju.  Najjasneje  se  kaže  narodna  zavednost 
hrvatskega  plemstva  v  dobi,  ko  so  Madžari,  pri 
katerih  se  je  zgodaj  začelo  narodno  gibanje,  pričeli 
nastdpati  z  zahtevo,  da  se  da  narodnemu  jeziku 
veljava  v  vsem  narodnem  življenju,  v  šoli,  uradih 
in  v  državnem  zboru.  Takrat  so  Hrvatje  nastopili 
z  zahtevo,  da  ostane  pri  njih  v  rabi  —  latinski 
jezik.  V  boju  zoper  madžarizacijo  torej  niso  na- 
stopali za  svoj  narodni  jezik,  temveč  za  ohranitev 
zastarele  institucije  —  latinskega  jezika.  Dalje  je 
vlada  v  smislu  zgoraj  navedenih  sklepov  1.  1833 
vpeljala  v  hrvatske  šole  madžarščino  kot  obvezen 
predmet. 

V  to  situacijo  je  zanesla  novo  gibanje  šele 
nova  doba  narodnega  prerajanja,  propaganda  vse- 
slovanske  vzajemnosti,  ^katere  glavni  apostoli  so 
bili  Cehi  Jan  Kollar  ter  Safafik  poleg  Dobrovskega^ 
Jungmanna,  Celakovskega  in  drugih.  Hrvatje  so 
prišli  s  Kollarjem,  očetom  slovanske  narodne  misli^ 
v  neposredni  stik  po  svojem  prvem  buditelju 
Ljudevitu  Gaju. 

Ljudevit  Gaj  (1809 — 1872)  je  študiral  spočetka 
na  visoki  šoli  v  Gradcu,  kjer  so  se  takrat  (1.  1827) 
nahajali  tudi  mnogi  drugi  mladi  Hrvatje,  Srbi  in 
Slovenci,  tako  n.  pr.  Fran  Kurelac,  Dmitrij  Demeter, 
Miklošič  in  mnogi  drugi.  Ta  omladinski  krog  se  je 
z  vso  vnemo  ogreval  za  narodno  idejo;  tu  se  je 
mladim  možem  spočela  in  utrdila  narodna  zavednost. 
Že  tu  si  je  Gaj  zamislil  vse  tiste  narodne  načrte, 
ki  jih  je  razvijal  in  skušal  uresničiti  pozneje.  Iz 
Gradca  je  šel  naslednje  leto  v  Pešto  na  vseučilišče, 
kjer  se  je  seznanil  s  Kollarjem,  ki  je  bil  tedaj 
peštanski  protestantski  duhovnik.  Kmalu  je  postal 
Gaj  eden  najvnetejših  apostolov  panslavistične  ideje. 
Se  1.  1830  je  spisal  in  izdal  v  Pesti  knjižico  „Kratka 
osnova  horvatsko-slavenskoga  pravopisanja",  v  ka- 
teri je  predlagal  pravopisno  reformo  po  vzoru 
češke  pisave  in  književno  edinstvo  južnih  Slovanov, 
zlasti  Hrvatov  in  Slovencev.  Naslednje  leto  se  je 
Gaj  naselil  v  Zagrebu  in  začel  uspešno  delo  na- 
rodnega hrvatskega  preporoda,  priznan  od  vseh 
mladih  rodoljubov  za  voditelja  novega  pokreta. 
Poleg  Gaja  so  istočasno  s  pisano  besedo  vzpod- 
bujali na  obnovo  hrvatske  narodne  zavesti  med 
drugimi  zlasti  Ivan  Derkos  in  grof  Janko  Draškovič, 
ki  je  izdal  leta  1832  politični  spis  „Disertacija",  v 
kateri  je  postavil  zahtevo,  naj  se  ustanovi  ena 
politična  celota.  Velika  Ilirija,  obsegajoča 
Hrvatsko,  Slavonijo,  Vojno  krajino,  Reko,  Dalma- 
cijo in  Bosno  ter  naj  se  ji  pridružijo  še  slovenski 
deli  Kranjske,  Štajerske  in  Koroške.  V  njej  naj 
bo  uradni  jezik  ilirski,  to  je  štokavski,  vrhovno 
oblast  pa  naj  izvršuje  v  kraljevskem  (oz.  cesarskem) 
imenu  ban,  katerega  pravice  naj  se  razširijo  na 
nekdanjo  stopnjo. 

Po  dolgotrajnem  trudu  je  dobil  Gaj  slednjič 
dovoljenje,  izdajati  politični  in  leposlovni  časopis. 
Tako  so  1.  1835  izšle  prvikrat  „Novine  horvatske" 
z  literarno  prilogo  „Danica  horvatska,  slavonska 
i  dalmatinska".  Ta  dva  lista  sta  izhajala  sprva  v 
kajkavskem  narečju,  ker  je  v  Zagrebu  in  okolici 
dotlej  v  književnosti  gospodovala  kajkavščina.  Toda 
že  leta  1836  je  napravil  Gaj  radikalno  reformo: 
sprejel  je  štokavski  govor  Hrvatov  in  Srbov 
kot  književni  jezik  v  svoja  lista,  obenem  pa  je 
upeljal  tudi  ilirsko  ime  kot  vnanje  znamenje 
narodnega  edinstva. 

Glede  imena  „llirija"  in  „ilirski"  je  pripomniti, 
da  je  bilo  to  ime  začetkom  XIX.  stoletja  pri  vseh 
pisateljih  jugoslovanskih  ali  tudi  drugih,  ki  so  pisali 
o  južnih  Slovanih  in  njihovem  jeziku,  zelo  razšir- 
jeno. Enako  je  bila  pri  njih  tudi  misel  o  edinstvu 
„ilirskih"  narodov  in  njih  jezika  prav  zelo  udoma- 
čena. K  „lliriji"  in  „ihrskemu"  ljudstvu  so  računali 
vse  dežele  in  vse  prebivalstvo  od  Jadranskega  do 
"Egejskega  in  Črnega  morja  ter  do  Donave  in  do 
Nemcev.  To  ime  so  smatrali  poleg  krajevnih  hrvat- 
sko, bosansko,  dalmatinsko  i.  t.  d.  za  skupno,  za 
splošno  ime  vseh  južnih  Slovanov.  Dalje  je  važno, 
da  so  bili  izobraženci  Gajeve  dobe  —  in  Gaj 
sam  —  prepričani,  da  so  bili  stari  llirci  rimske  in 
predrimske  dobe  —  Slovani ;  vsled  tega  so  smatrali 
ta  naziv  še  bolj  primeren  za  novo  književno  in 
narodno  gibanje,  ki  je  imelo  namen,  zediniti  vse 
južne  Slovane  v  eno  književno  in  narodno  enoto. 
Ker  pa  se  Bolgari  še  niso  prav  nič  prebujali  v 
narodnem  oziru,  jih  je  Gaj  kmalu  izločil  iz  obsega 
svoje  Ilirije,  kamor  je  štel  pred  vsem  Srbe,  Hrvate 
in  Slovence. 

To  je  bil  začetek  ilirizma.  Gibanje  narodnega 
hrvatskeg-a  preporoda,  ki  se  je  hitro  širilo  med 
mlajšo  generacijo,  si  je  pridobivalo  pristašev  tudi 
med  napol  potujčenim  meščanstvom  in  plemstvom. 
Leta  1832  se  je  čul  v  saboru  prvi  hrvatski  govor, 
kljub  temu  pa  so  stanovi  nasproti  Madžarom  še  vedno 
branili  ie  —  latinski  uradni  jezik  dežele.  Da  je 
bilo  hrvatsko  plemstvo  zaostalo  v  narodnem  oziru, 
kaže  stališče,  ki  ga  je  zavzelo  v  požunskem  držav- 
nem zboru.  Dočim  so  Madžari  poleg  narodno- 
madžarskih  pravic  zahtevali  tudi  popolno  gospo- 
darsko-socijalno  osvobojenje  kmeta,  so  se  hrvatski 
zastopniki  temu  protivili,  češ,  da  mora  v  tem  slučaju 
hrvatsko  plemstvo  propasti.  Vsled  dvornega  odpora 
je  obveljal  le  sklep,  da  se  kmetom  dovoljuje  svo- 
bodna selitev  in  odkup  od  tlake  v  denarju.  Enako 
so  se  hrvatski  zastopniki  branili  priznati  versko 
svobodo  za  protestante  na  Hrvatskem. 

Na  državnem  zboru  leta  1836  so  Madžari  v 
stremljenju  po  narodnem  preporodu  in  hkrati  po 
madžarizaciji  vseh  dežel  „ ogrske  krone"  v  obeh 
zbornicah  sprejeli  kljub  protestu  Hrvatov  sklep, 
da  se  ima  na  Hrvatskem  vpeljati  v  gimnazije  od 
petega  razreda  dalje  madžarščina  kot  učni  jezik 
ter  da  se  vpelje  na  Hrvatskem  madžarski  jezik 
kot  uradni  jezik,  ki  se  ga  mora  v  desetih  letih 
vsak  javni  funkcijonar  naučiti.  Hrvatski  zastopniki 
so  se  zoper  ta  sklep  obrnili  na  novega  cesarja 
Ferdinanda,  ki  mu  je  res  odrekel  sankcijo.  Med 
Madžari  in  Hrvati  se  je  s  tem  začela  odkrita  borba, 
ki  je  bila  le  v  korist  narodnemu  prebujenju  med 
plemstvom.  Slednje  je  bilo  ogorčeno  na  Madžare 
tudi  radi  stremljenja  po  osvoboditvi  kmeta,  duhov- 
ščina pa  radi  protestantskega  vprašanja.     Obadva 

stanova  sta  se  vsled  tega  približevala  narodni 
omladini.  Slednjič  je  začel  dvor  radi  vedno  večjih 
zahtev  madžarske  narodne  stranke  podpirati  Hrvate,, 
vsled  česar  so  mladi  Ilirc^  dosegli  mnoge  koncesije, 
ki  bi  jih  drugače  pač  ne  bili  deležni. 

Med  tem  se  je  narodni  preporod  po  Hrvatski 
širil  vedno  bolj  v  Povsod  so  se  ustanavljale  harodne 
čitalnice;  leta  1842  se  je  v  Zagrebu  ustanovila 
„Matica  ilirska"  v  korist  književnosti.  Ko  so  Madžari 
1.  1839  ponovili  sklep  glede  uvedbe  madžarščine  v 
hrvatske  šole  in  urade,  je  Ferdinand  znova  odrekel 
sankcijo.  Tedaj  pa  je  bila  med  hrvatskimi  velikaši 
narodna  misel  že  toliko  prodrla,  da  je  hrvatski 
sabor  leta  1840  sklenil  prositi  vladarja,  da  se  na 
hrvatskih  srednjih  šolah  urede  stolice  „ čistega 
narodnega  jezika". 

Splošni  napredek  ilirskega  preporoda  je  sled- 
njič preplašil  prijatelje  Madžarov  na  Hrvatskem  — 
in  teh  je  bilo  še  vedno  zelo  veliko  med  plemstvom 
—  da  so  se  leta  1841  organizirali  v  „horvatsko- 
ugarsko  stranko",  ki  je  imela  ^ namen,  pobijati 
ilirstvo.  Kot  protitabor  ilirski  „ Čitalnici"  si  je  ta 
stranka  ustanovila  v  Zagrebu  svoj  „kazino",  shaja- 
lišče prijateljev  Madžarov,  ali  kakor  so  jih  imenovali 
Ilirci  „madžaromanov",  iz  česar  je  nastal  ljudski 
izraz  „madžaron".  Program  madžaronske  stranke 
je  bil,  da  se  ukine  ilirsko  ime  in  vpelje  zopet 
»hrvatsko",  da  se  odpravi  novi  pravopis  z  „vlaško" 
(to  je  srbsko)  štokavščino  na  korist  kajkavščini, 
da  se  Hrvati  kar  najtesneje  združijo  z  Madžari  v 
čim  enotnejšo  državo  in  vpeljejo  madžarščino  v 
urade  in  šole  kot  glavni  jezik.  Zoper  madžarone 
se  je  ustanovila  „ilirska  stranka",  ki  je  zahtevala, 
da    se    iz   habsburških    hrvatskih    dežel    uredi    od 

Ogrske  nezavisna  politično -teritorijalna  enota  zr 
banom  na  čelu  in  hrvatskim  narodnim  kot  uradnim 
jezikom.  V  literarnem  oziru  je  hotela,  kakor  že 
zgoraj  navedeno,  udejstviti  kulturno  skupnost  tudi 
z  ostalimi  Hrvati  ter  s  Slovenci  in  Srbi. 

Nasprotje  med  ilirsko  in  madžaronsko  stranko 
je  postajalo  vedno  večje;  ko  je  prva  pri  volitvah 
županijskega  uradništva  križevške,  varaždinske  in 
slednjič  tudi  zagrebške  županije  zmagala,  so  jo 
začeli  Madžari  na  dvoru  črniti  kot  „veleizdajniško", 
„rusofilsko".  Dosegli  so,  da  je  bil  imenovan  nov 
ban,  Erdeljec  grof  Haller,  po  katerega  predlogu 
je  bilo  1.  1843  s  Ferdinandovo  odredbo  prepo- 
vedano ilirsko  ime  in  ilirski  znaki.  Gaj  je 
nato  svoj  časopis  prekrstil  v  „Narodne  novine",, 
stranka  pa  se  je  pričela  imenovati  „narodno". 
Hkrati  je  bil  poslan  v  Zagreb  nov  cenzor,  Madžar. 
Za  literarno  življenje  je  pomenil  ta  preobrat  pre- 
cejšen udarec;  tudi  Gaj  sam  odslej  ni  igral  več 
tako  važne  vloge,  v  političnem  oziru  pa  je  ravno 
ta  odredba  povzročila  še  srditejši  boj. 

Politična  borba  se  je  nadaljevala  na  hrvatskem 
saboru  1.  1843  in  na  požunskem  državnem  zboru 
1843—1844.  Začetkom  1.  1845  so  na  dvoru  postali 
zopet  prijaznejši  Hrvatom  ter  so  znova  dovolili 
rabo  ilirskega  imena  v  literaturi  in  postavili  za 
cenzorja  v  Zagrebu  Hrvata. 

Napetost  med  obema  strankama  je  privedla 
do  viška  1.  1845  pri  volitvah  županijskih  uradnikov 
zagrebške  županije.  Med  plemstvom,  ki  je  volilo, 
so  bili  tudi  Turopoljci,  siromašni  kmetski  plemiči 
Turopolja,  katere  so  bili  madžaroni  vse  pridobili 
na  svojo  stran.  Njih  veliko  število  —  570  glasov 
—  je  odločilo  volitve  v  prid  madžaronom.    Veliko 

razburjenje,  ki  je  vladalo  na  volišču,  je  privedlo 
zvečer  29.  julija  do  izbruha  sovražnosti  med  obema 
taboroma.  Pri  spopadu,  ki  se  je  razvil  na  Markovem 
trgu  med  enim  delom  narodne  stranke  in  nasprot- 
niki —  plemiči  so  prihajali  k  zborovanju  oboroženi 
—  so  začeli  Turopoljci  in  vojaki,  ki  so  bili  zasedli, 
prostore,  streljati  na  narodnjake,  pri  čemer  je  bilo 
16  ljudi  ubitih  in  nešteto  ranjenih. 

Ta  spopad  je  dal  madžaronom  novega  po- 
guma; na  županijski  zagrebški  skupščini  so  napravili 
več  sklepov  zoper  narodno  stranko,  med  katerimi 
je  značilen  posebno  oni  glede  jezika:  vpelje  naj 
se  zopet  kajkavščina,  a  štokavščina  naj  se  omeji 
na  Slavonijo,  kajti  „skupni  hrvatsko-slavonski  jezik 
sploh  ne  obstoja".  Toda  v  saboru  leta  1845  je 
narodna  stranka  imela  večino  in  sklenjeno  je  bilo 
med  drugim,  da  se  naprosi  vladar,  da  da  Hrvatski 
zopet  samostojno  vlado,  kakor  jo  je  imela  nekdaj. 
Ta  sklep  je  Madžare  zelo  razburil;  postajalo  je 
vedno  jasneje,  da  mora  med  narodnim  madžarskim 
in  hrvatskim  stremljenjem  prej  ali  slej  priti  do 
očitnega  preloma.  Pripravljali  so  se  usodni  dogodki 
prevratnega  leta  1848.  Tik  pred  njim,  13.  oktobra 
1847,  je  sklenil  hrvatski  sabor  po  ognjevitem  go- 
voru Kukuljevičevem,  da  se  ukine  raba  latinskega 
jezika  ter  da  se  vpelje  kot  uradni  jezik  narodni 
ilirski  jezik. 

V"  teh  poslednjih  letih  je  vodstvo  narodnega 
gibanja  v  političnem  oziru  prešlo  v  roke  plemstva, 
dočim  Gaj  v  politiki  ni  igral  takorekoč  nikake 
vloge,  za  kar  pa  tudi  ni  imel  potrebnih  pogojev, 
ker  —  ni  bil  plemič.  Pač  pa  je  nadaljeval  ves  ta 
čas  literarno  ter  žurnalistično  delo.  Oglejmo  si, 
kako  je    ilirsko    gibanje    med    tem  vršilo   bistveno 

točko  svojega  programa,  književno-kulturno  združiti 
Hrvate  s  Slovenci  in  Srbi. 

Kako  so  se  štokavščini  kot  književnemu  jeziku 
upirali  madžaroni,  zagovarjajoč  kajkavščino,  smo 
culi  že  pri  popisu  politične  borbe.  Odpor  proti 
Gajevi  smeri  se  je  pojavil  tudi  v  Dalmaciji.  Tam 
je  bilo  sicer  več  pristašev  ilirskega  pravopisa  in 
ezika,  toda  večina  mu  je  nasprotovala.  Začela  je 
zhajati  1.  1844  v  Zadru  „Zora  dalmatinska",  literarni 
list,  katerega  urednik  in  pisatelji  niso  upotrebljavali 
lirskega  pravopisa,  marveč  so  pisali  s  svojim  starim, 
„živim  dalmatinskim  jezikom",  napadajoč  in  zasme- 
hujoč jezik  zagrebških  llircev. 

Pač  pa  so  se  ilirskega  jezikovnega  programa 
oprijeli  nekateri  mladi  hrvatski  pisatelji  iz  Bosne, 
kamor  je  bilo  že  seglo  gibanje  narodnega  preporoda. 

llirizem  med  Slovenci.  „Novice". 
Ilirsko  gibanje  je  našlo  spočetka  velik  odziv  med 
Slovenci.  Kakor  so  bili  onstran  Sotle  Slavonci, 
Bosanci,  Dalmatinci  poleg  Hrvatov,  tako  tudi  Slo- 
venci takrat  še  nismo  imeli  skupnega  narodnega 
imena,  marveč  so  prevladovali  še  vedno  pokrajinsko- 
zemljepisni  Kranjci,  Štajerci,  Korošci  i.  t.  d.  Kakor 
pa  ni  bilo  enotne  narodae  zavesti,  tako  tudi  ni 
bilo  enotne  pisave,  enotnega  jezika.  Tedaj  se  je 
začela  tudi  med  Slovenci  širiti  ilirska  ideja,  misel 
o  književnem  edinstvu  s  Hrvati  in  Srbi.  Mladi 
naraščaj,  ki  je  prihajal  v  stike  z  narodnimi  Hrvati 
na  hrvatskih  šolah,  je  širil  to  misel  dalje.  V  drugi 
polovici  tridesetih  in  začetkom  štiridesetih  let  je 
že  bilo  na  Slovenskem,  zlasti  med  duhovščino, 
mnogo  navdušenih  llircev;  prvi  med  njimi  je  bil 
Stanko  Vraz,  doma  iz  vzhodne  Štajerske.  Ta 
se  je  z  vso  vnemo  oprijel  ilirskega  gibanja;  preselil 

se  je  naposled  v  Zagreb,  kjer  je  kot  pesnik  in 
urednik  igral  važno  vlogo  v  književnem  življenju. 
On  je  izvajal  ilirsko  idejo  tudi  v  praksi,  s  tem, 
da  je  pričel  kratkomalo  pisati  v  „ilirščini".  Najbolj 
se  je  ukoreninilo  novo  gibanje  po  Štajerski  in 
Koroški,  manj  po  Kranjski,  kjer  je  živeje  dejstvo- 
vala  tradicija  Trubarjeve  dobe  ter  sploh  dotedanja 
književno-kulturna  preteklost,  ki  je  bila  že  ustvarila 
dovolj  trden  osnutek  lastni  kranjsko-slovenski  knji- 
ževnosti. Tu  ilirski  književni  jezik  ni  mogel  prodreti, 
dasi  je  ilirska  ideja  silno  veliko  pripomogla  k  pro- 
buji  narodnega  življenja.  Odločilno  je  bilo,  d^a  se 
vodilni  slovenski  pisatelji  in  pesniki,  poleg  Čopa 
pred  vsem  Prešeren,  niso  zavzeli  za  novo  idejo. 
Bali  so  se,  da  bi  vpeljava  ilirskega  jezika  naravnost 
onemogočila  narodno  probujo,  ker  bi  ljudstvo  ne 
umelo  jezika.  Gotovo  je  bila  važna  tudi  okolnost, 
da  ilirskega  jezika  niso  obvladali,  dočim  je  n.  pr. 
Prešeren  za  svoje  genijalno  delo  brezpogojno  moral 
rabiti  jezik,  v  katerem  sredstvo  ni  moglo  delati  ovir 
vsebini.  Tako  se  je  zgodilo,  da  so  Slovenci  kljub 
Vrazu  in  mnogim  Ilircem  vendarle  obdržali  svoj 
poseben  jezik  ter  da^so  Kranjci  s  Prešernom  po- 
tegnili za  seboj  tudi  Štajerce  in  Korošce.  Pač  pa 
je  na  škodo  bohoričici  prodrla  ilirska  pisava,  tako- 
imenovana  „gajica",  pri  čemer  so  igrale  Bleiweisove 
„Novice"  veliko  vlogo. 

L.  1843  je  začel  v  Ljubljani  izhajati  slovenski 
časopis  „Kmetijske  in  rokodelske  novice", 
drugi  slovenski  časopis.  Izdajala  ga  je  kranjska 
kmetijska  družba,  urednik  pa  mu  je  bil  dr.  Janez 
Bleiweis.  Novice,  ki  so  sprva  bile  namenjene 
pred  vsem  gospodarskim,  kmetskim  in  rokodelskim 
zadevam,  so  postajale  vedno  bolj  narodno  glasilo 

182 


mladega  slovenskega  preporoda.  Postale  so  središče 
in  og-njišče,  okrog  katerega  so  se  zbirali  slovenski 
pisatelji,  mnogim  izmed  njih  so  bile  prva  šola  v 
pisanju.  Budile  so  med  narodom  veselje  do  branja 
in  s  tem  obenem  slovensko  zavednost.  V  dopisih, 
ki  so  jim  prihajali  iz  vseh  slovenskih  krajev,  so 
obravnavale  narodne,  politične,  jezikovne,  pravo- 
pisne, literarne  zadeve.  Po  njih  se  je  močno  razširila 
med  Slovenci  zavest  skupnosti  ter  slovensko  ime 
samo,  pripomogle  pa  so  tudi,  da  je  iz  začetne 
pravopisne  in  jezikovne  zmede  izšel  književni  slo- 
venski jezik  z  gajico,  to  je  češko  -  ilirsko  pisavo, 
dasi  so  bile  Novice  z  Bleivveisom  in  dopisniki  spo- 
četka neodločne  glede  tega.  Bleiweis,  ki  je  postal 
kot  urednik  lista  vedno  bolj  vplivna  in  naposled  celo 
vodilna  oseba  med  Slovenci,  je  širil  slovensko  na- 
rodno zavest  tudi  ^  prirejanjem  javnih  govorov  in 
s  slovenskimi  pesmimi  v  ljubljanskem  gledišču. 

Kakor  T-ia  Hrvatskem  in  po  ostalem  slovanskem 
svetu,  tako  so  tudi  na  slovenski  narodni  preporod 
močno  vplivali  tisti  možje,  ki  so  bivali  v  dijaških 
letih  na  tujem,  na  nemških  univerzah  v  Gradcu  in 
na  Dunaju,  kjer  so  se  v  dotiki  z  Nemci  bolj  zavedaH 
svoje  narodnosti,  dočim  jih  je  stik  z  drugimi  Slovani 
vedno  bolj  pridobival  za  vseslovansko  vzajemnost. 
Ti  možje  so  postali,  ko  so  prišli  v  domovino,  glavni 
narodni  buditelji. 

Pravo  politično  življenje  se  na  Slovenskem 
še  ni  moglo  razviti,  ker  je  bil  tostran  Kolpe  in 
Sotle  absolutizem  popolnejši  in  ker  Slovenci  kot 
političen  faktor  v  tedanjem  fevdalnem  sistemu  sploh 
niso  prihajali  v  poštev,  ker  niso  imeli  plemstva. 
Politično  življenje  je  pri  nas  rodilo  šele  1848.  leto. 

Razvoj  srbstva  na  južnem  Ogrskem. 
Ilirizem  in  Srbi.  Položaj  srbstva  na  južnem 
Ogrskem  je  bil  začetkom  XIX.  stoletja  še  dokaj 
ugoden.  Koncem  XVIII.  stoletja  so  Srbi  dosegli 
versko  in  državljansko  enakopravnost  in  na  pro- 
svetnem polju  so  imeli  zaznamovati  znatne  uspehe. 
Ustanavljale  so  se  še  nove  šole;  1.  1810  je  bila 
ustanovljena  gimnazija  v  Novem  Sadu,  1.  1812  pa 
učiteljišče  v  Sent-Andriji,  premeščeno  leta  1816  v 
Sombor,  kjer  se  nahaja  še  dandanes.  Prejkoslej  so 
za  napredek  prosvete  izredno  mnogo  storili  imoviti 
srbski  meščanski  sloji,  pred  vsem  trgovci. 

Da  pa  prosveta  kljub  razmeroma  zelo  števil- 
nim šolam  ni  mogla  dovolj  prodreti  med  ljudstvo, 
vzrok  temu  je  bil  med  drugim  umetni  jezik,  ki  so 
se  ga  posluževali  Srbi  v  književnosti,  zmes  med 
ruščino,  srbščino  in  cerkveno  slovanščino.  Že  Do- 
sitej  Obradovič  je  nastopil  proti  njemu ;  kar  pa  je 
on  le^  želel  in  oznanjal,  to  je  izpeljal  znameniti 
Vuk  -  Stefanovič  Karadžič,  ki  je  šele  ustvaril  po- 
dolgotrajni  borbi  narodni  jezik,  današnjo  književno 
srbščino. 

Vuk  Stefanovič  Karadžič  (1787—1864) 
je  bil  rojen  v  Tršiču  v  zapadni  Srbiji,  kamor  se 
je  bila  njegova  rodovina  priselila  iz  Hercegovine. 
V  mladih  letih  se  je  udeleževal  srbskega  upora 
zoper  Turke,  po  katastrofi  1.  1813  pa  je  odšel  na 
Dunaj,  kjer  se  je  seznanil  s  Slovencem  Kopitarjem, 
ki  je  bil  takrat  med  drugim  tudi  cenzor  srbskih 
publikacij.  Kopitar  ga  je  v  smislu  svojega  naziranja, 
naj  se  vsako  večje  slovansko  narečje  razvije  v  knji- 
ževni jezik,  nagovarjal,  naj  začne  pisati  v  pravem 
srbskem  narodnem  govoru  in  naj  zbira  in  objavlja 
srbske  narodne  pesmi,  ki  do  takrat  sploh  še  niso 

bile  znane  med  evropskim  svetom.  In  res  je  pričel 
Vuk  izdajati  srbske  narodne  pesmi,  ki  jih  je  sam 
zbiral  med  ljudstvom  ;  te  pesmi  so  polegf  drugega 
tudi  vplivale  na  Gaja,  da  se  je  odločil  za  štokav- 
ščino,  hoteč  ostati  s  tem  kolikor  mogoče  blizu 
Srbom.  Vuk,  ki  je  spočetka,  kakor  drugi  srbski 
pisatelji,  pisal  slaveno  -  srbsko,  je  začel  pisati  živ 
srbski  jezik,  s  čemer  je  naletel  pri  vsej  srbski 
javnosti,  pri  pisateljih,  pri  duhovščini,  zlasti  tudi 
v  uradnih  krogih  v  novoosvobojeni  Srbiji  na  velik 
odpor.  Borba  za  uvedbo  narodnega  jezika  in  no- 
vega pravopisa,  ki  ga  je  vpeljaval  Karadžič,  pa 
je  trajala  zelo  dolgo;  Vuka  so  sumničili  tujega 
političnega  vpliva  in  katoliške  propagande  ter  so 
imenovali  njegov  jezik  „govedarski  jezik".  Prodreti 
je  mogla  njegova  reforma  šele,  ko  ji  je  dal  1.  1847 
znameniti  Djuro  Daničič  znanstveno  osnovo  in 
argumentacijo  in  je  istega  leta  Branko  Radičevič 
izdal  svoje  pesmi  v  novem  jeziku  in  pravopisu.  V 
petdesetih  letih  je  novi  pravopis  vedno  bolj  pre- 
vladoval, v  šestdesetih  pa  je  postal  tudi  uradno 
veljaven. 

Karadžičev  jezik  je  bilo  južno,  hercegovsko 
narečje,  torej  jekavščina,  v  kateri  pišejo  do  sedaj 
Srbi  v  bivših  habsburških  pokrajinah  ter  Hrvati, 
dočim  je  v  Srbiji  v  zadnji  dobi  prevladala  ekav- 
ščina.  Njegova  pisava  je  današnja  srbska  cirilica 
(„vukovica"). 

Dočim  se  je  med  Srbi  vršila  borba  za  pravo- 
pis, se  je  Gaj  z  ostalimi  Uirci  trudil,  da  tudi  srbsko 
književnost  privede  v  ilirsko  skupnost.  Toda  težave 
so  bile  velike,  kajti  Srbi  so  se  nahajali  takrat  tudi 
književno  ter  prosvetno  razmeroma  v  dobrem  stanju. 
V  političnem    oziru  jih  je  sicer  tiščal    absolutizem 

in  njihovi  cerkveno-narodni  sabori  se  niso  sklicevali. 
V  kulturnem  oziru  pa  se  Srbi  lahko  ponašajo,  da 
so  si  prvi  med  avstrijskimi  Slovani  ustanovili  svoje 
književno  in  znanstveno  društvo  „Matico  srpsko'', 
osnovano  1.  1826  v  Novem  Sadu.  Ustanovili  so  jo 
po  vzgledu  Madžarov,  ki  so  si  organizirali  1.  1825 
v  Budimpešti  syojo  „Akademijo" ;  šele  po  srbskem 
vzgledu  so  si  osnovali  tudi  drugi  Slovani  svoje 
književne  „matice".  Srbska  Matica,  ki  obstoja  še 
danes,  je  izdajala  vsakoletni  „Srbski  letopis".  Ko 
je  nastopil  Gaj,  so  imeli  Srbi  že  na  vseh  poljih 
književnosti  več  ali  manj  znamenitih  predstaviteljev, 
na  katere  so  gledali  „Ilirci"  z  velikim  občudovanjem. 
Zato  so  se  jim  skušali  kolikor  mogoče  približati, 
trudeč  se,  da  urede  svoj  književni  jezik  kolikor 
najbolj  mogoče  po  srbskem  govoru;  da  so  imele 
pri  tem  tudi  Vukove  izdaje  srbskih  narodnih  pesmi 
važen  vpliv,  o  tem  je  bil  že  zgoraj  govor.  Kljub 
pravopisni  razprtiji  so  mogli  Srbi  vendarle  s  po- 
nosom gledati  na  svoje  slovstvo,  bodisi  glede 
množine  kot  glede  raznoličnosti. 

Na  razmerje  Srbov  do  ilirizma  je  vplival 
tudi  politični  položaj  srbstva,  ustanovitev  samo- 
stojne srbske  kneževine,  kamor  je  stopilo  v  službo 
mnogo  ogrskih  Srbov  in  ki  je  polagoma  postajala 
središče  prerajajočega  se  srbstva.  Ker  so  imeli 
Srbi  pred  seboj  praktično  izvršljivo  nalogo  obnav- 
ljanja lastne  državnosti,  zato  ni  čuda,  da  je  nanje 
razmeroma  manj  vplivala  ideja  vseslovanske  vza- 
jemnosti in  da  so  imeli  namesto  sanj  o  zbližanju  in 
združenju  slovanskih  jezikov  pred  sabo  delo  obrambe 
in  razvitja  srbske  narodnosti,  srbskega  jezika. 

Posebno  je  vplival  na  staHšče  Srbov  do  ilirizma 
njihov  sum,  nezaupanje  napram  Ilircem  v  političnem 

•smislu.  Smatrali  so  jih  namreč  za  nekako  orodje 
avstrijske  politike,  stremeče  za  tem,  da  si  osvoji 
balkanski  polotok,  srbsko  kneževino.  Pri  tem  so 
^e  sklicevali  mnogokrat  na  besede  Ilircev,  s  katerimi 
so  ti  branili  ilirsko  gibanje  pred  oblastmi,  kažoč 
na  njega  politično  važnost  za  avstrijsko  zunanjo 
politiko.  Sploh  so  Srbi  zbliževalne  poskuse  s  kato- 
liške strani  radi  [sumničili  tendenc  „pošokčevanja". 
Kljub  vsemu  temu  so  Ilirci  vendarle  tudi  med 
Srbi  dobili  dokaj  prijateljev  in  celo  vnetih  prista- 
šev, ki  so  znali  uvideti  in  priznati  velik  pomen 
ujedinjevalnega  gibanja.  Med  te  sta  spadala  Pave! 
Stamatovič  in  Peter  Joanovič,  pa  tudi  sam  zname- 
niti srbski  rodoljub  Sava  Tekelija.  Ti  in  še  nekateri 
drugi  so  zagovarjali  ilirizem  ter  pošiljali  svoje  pro- 
izvode in  dopise  v  zagrebške  ilirske  liste.  Toda 
•velika  večina  srbskih  avtorjev  je  bila  iz  zgoraj 
navedenih  vzrokov  protivna  ilirizmu  in  mnogi  izmed 
njih,  tako  zlasti  Fedor  Pavlovič  iz  Banata,  so  strastno 
napadali  Ilirce.  Fedor  Pavlovič  je  1.  1838  ustanovil 
političen  časopis  „Serbske  narodne  novine"  z  lite- 
rarno prilogo  „Serbskij  narodnij  list",  s  katerima 
je  hotel  paralizirati  vpliv  ilirizma  med  Srbi.  Zlasti 
je  očital  llircem,  da  hočejo  vpeljati  umetni  naziv 
„ ilirski",  ki  ga  nihče  v  resnici  ne  pozna,  zahtevajoč, 
da  se  vsi  Srbo- Hrvati  imenujejo  kratkomalo  Srbi 
ter  rabijo  cirilico.  Enako  je  Jovan  Subotič  dokazo- 
val historično  neutemeljenost  ilirskega  imena,  za- 
htevajoč, da  se  mesto  tega  za  Hrvate  kakoc  za 
vse  južne  Slovane  vpelje  ime  srbsko,  ki  je  edino 
utemeljeno,  ker  ga  nosi  največje  jugoslovansko  na- 
rečje, ker  ima  slavno  preteklost  (Dušanovo  carstvo) 
in  ker  je  dejansko  od  Ilircev  vpeljani  književni 
jezik  —  srbski  jezik. 

Ti  nazori  so  postali  polagoma  splošni  med 
Srbi  in  so  tvorili  eden  glavnih  vzrokov  za  razdor 
med  Hrvati -Ilirci  in  Srbi.  Navzeli  so  se  jih  tudi 
oni,  ki  so  spočetka  kazali  kolikor  toliko  naklonje- 
nosti ilirski  ideji ;  tudi  Vuk  Karadžic  je  zapisal  v 
bistvu  isto.  Takega  naziranja  Hrvati  seveda  niso 
mogli  sprejeti;  razvila  se  je  polemika  med  Ilirci 
in  Srbi  radi  imena,  ki  je  prenehala  šele  po  1.  1843, 
ko  je  bila  prepovedana  raba  ilirskega  imena.  Ilirce 
in  Srbe  je  zopet  zbližala  šele  borba  z  Madžari,  od 
katerih  je  obojim  pretila  vedno  večja  nevarnost. 
Ta  skupnost  protimadžarskih  interesov  se  je  po- 
sebno udejstvovala  v  revolucijonarnih  bojih  1.  1848. 
Toda  do  književno -kulturnega  združenja  s  Srbi 
ni  prišlo. 

Tako  je  končavala  doba  ilirizma  s  tem,  da  je 
ilirska  ideja  združila  pač  v  eno  književno-kulturno 
ter  narodno  skupnost  vse  Hrvate,  ni  pa  mogla 
pritegniti  k  tej  enoti  ne  Slovencev,  ne  Srbov.  Ilir- 
ski dobi  jugoslovanske  zgodovine  je  ostal  torej 
značaj  in  pomen  dobe  —  preporoda  hrvatske 
književnosti,  hrvatske  narodnosti.  Ime  ilirsko  je 
prenehalo  šele  po  1.  1848  ter  se  umaknilo  obnovitvi 
hrvatskega  imena  v  dobi,  ko  ga  je  avstrijska  vlada 
v  obnovljenem  absolutizmu  hotela  zlorabiti  v  svoje 
politične  svrhe.  Toda  ideja  skupnosti  jugoslovanskih 
plemen  kljub  temu  neuspehu  ni  zamrla,  marveč  se 
je  v  kratkem  pojavila  znova,  privzemši  si  novo 
imq.  —  jugoslovanstva,  katerega  glavni  voditelj  je 
postal  —  Strossmayer. 

13.    Avstrijska  revolucija  leta  1848 
in  Jugoslovani. 

V  dušeče  ozračje  Metternichovega  absolu- 
tizma je  nenadoma  udarila  razburljiva  vest  o  iz- 
bruhu takoimenovane  februarske  revolucije  v  Parizu. 
23.  februar  in  naslednji  dnevi  1.  1848  so  odpihnili 
absolutistični  režim  Louisa  Philippa  in  kralja  sa- 
mega; v  Parizu  so  zopet  oklicali  republiko. 

Kakor  iskra  v  sodu  smodnika  je  delovala 
vest  o  pariški  revoluciji  po  ostali  Evropi,  a  najhuje 
v  njeni  sredini,  kjer  se  je  bilo  nakopičilo  dovolj 
nezadovoljnosti.  Poleg  Nemčije  in  Italije  se  je  val 
revolucije  najmočneje  pojavil  v  Avstriji.  Tu  je 
vzbudil  v  sodelovanje  dvoje  velikih  gibanj.  Po  eni 
strani  se  je  odzvalo  liberalno  ali  svobodomiselno 
meščansko  stremljenje,  ki  je  zahtevalo  svobodo 
tiska,  besede  in  pouka,  združevanja  in  zborovanja, 
enakost  v^h  stanov  pred  zakonom,  ukinjenje  so- 
cijalno-gospodarskih  predpravic  plemstva  na  korist 
kmetom,  dalje  ustavo  in  z  njo  združeno  ljudsko 
zastopstvo  ter  sodelovanje  na  vladi.  Poleg  teh 
splošnih  političnih  zahtev,  ki  so  se  pojavljale  v 
vseh  evropskih  državah  v  bistvu  povsod  enako,  je 
izbruh  revolucije  v  Avstriji  sprožil  tudi  narodne 
težnje    njenih    mnogoštevilnih    narodov.    Podelitev 

političnih  pravic  je  za  te  narode  morala  sama  po» 
sebi  pomeniti  tudi  dosego  narodne  samostojnosti, 
izpolnitev  zahteve  politične  samouprave  v  okviru 
narodne  skupine,  torej  narodno  samoodločevanje. 
Pri  tem  se  je  kmalu  izkazalo,  da  si  nacijonalne 
težnje  posameznih  narodov  medseboj  nasprotujejo;, 
zato  so  se  vneli  med  njimi  razpori,  ki  so  se  razvili,, 
kjer  je  razvoj  okolnosti  to  dopuščal,  do  pravih 
medsebojnih  bojev.  Ta  borba  je  kazala  ponovno- 
zelo  ostre  oblike;  naperjena  je  bila  tam,  kjer  je 
zadela  koj  spočetka  ob  odpor  državnega  vodstva, 
proti  državi  sami ;  tako  je  bilo  pri  Madžarih,  Po- 
ljakih in  Italijanih.  Tam,  kjer  so  interesi  narodov 
nasprotovali  navedenim  protidržavnim  smerem,  pa 
so  nasprotno  prizadeti  narodi  iskali  opore  pri  držav- 
nem vodstvu  samem  in  s  tem  nevede  podpirali 
borbo  centralistično  orijentirane  državne  politike 
proti  lastni  usodi ;  primer  za  to  so  poleg  Rumunov 
in  Srbov  posebno  Hrvati.  Drugod  je  bila  narodna 
samozavest  še  premalo  razvita,  da  bi  igral  narod 
dovolj  izrazito  nacijonalno  politiko;  k  tej  skupini 
smo  spadali  poleg  Rusinov  zlasti  Slovenci. 

Veliko  različnost  narodnih  teženj  je  izrabila 
dinastija  naposled  v  svojo  korist ;  le  tako  je  mogla 
slednjič  —  dasi  z  zunanjo  pomočjo  —  zmagati  nad 
centrifugalnimi  narodnimi  težnjami,  hkrati  pa  tudi 
nad  liberalnim  stremljenjem  samim  ter  ifvesti  zopet 
—  absolutizem. 

Na  zunanje  je  izbruhnila  revolucija  najpreje 
na  Dunaju.  Na  dan  13.  marca,  ko  so  se  zbrali 
nižjeavstrijski  stanovi  k  zasedanju,  so  nastali  okrog 
zborovalnega  poslopja  hrupni  nemiri,  pri  katerih  je 
vojaštvo  rabilo  orožje.  To  pa  je  splošno  razburjenje, 
povzročeno  po  vesteh  iz  Pariza,  še  podžgalo;    po 

drugi  strani  je  na  dvoru  vsled  dogodkov  zavladal 
tak  strah,  da  je  bil  Metternich  nemudoma  odslov- 
lien.  Dne  15.  marca  („marčni  dnevi")  so  se  že 
izpolnile  glavne  ljudske  zahteve,  med  drugim  svo- 
boda tiska,  oboroženje  ljudstva,  ustanovitev  naci- 
jonalne  garde ;  izdana  je  bila  slovesna  obljuba,  da 
se  državi  podeli  ustava.  Ker  je  novo  Pillersdorfovo 
ministerstvo  razglasilo  ustavo,  ki  je  premalo  ustre- 
zala modernim  težnjam,  so  se  veliki  nemiri  na 
Dunaju  ponovili  dne  15.  maja.  Prestrašena  vlada 
je  koj  obljubila  izpolnitev  glavne  ljudske  zahteve: 
sklicanje  ustavodajnega  državnega  zbora  (konsti- 
tuante).  Volitve  so  se  vršile  nemudoma  in  slovesna 
otvoritev  avstrijske  'konstituante  se  je  vršila  dne 
22.  julija. 

Med  nenemškimi  narodi  so  bili  Madžari  po 
svojem  političnem  stanju  gotovo  na  prvem  mestu. 
Narodni  preporod  je  pri  njih  hitro  napredoval  in 
v  ogrskem  državnem  zboru,  ki  ga  je  dvor  kljub 
absolutističnim  tendencam  vendarle  moral  sklice- 
vati, se  je  izobHčila  močna  stranka,  ki  je  dosegla 
v  narodnem  oziru  popolno  zmago  s  tem,  da  je 
vpeljala  v  deželi  madžarski  jezik'  v  šolo,  urad  in 
vse  javno  življenje.  Toda  nacijonalna  madžarska 
stranka  je  postala  hkrati  tudi  radikalno -liberalna, 
hoteč  udejstviti  na  Ogrskem  moderne  težnje  v 
socijalno-gospodarskem  in  upravno-političnem  oziru. 
Njen  vodja  je  postal  Ludovik  (Lajoš)  Košut, 
ki  sicer  ni  bil  član  državnega  zbora.  Njegove  na- 
rodne in  politične  težnje  so  pridobile  večino  v 
dolenji  zbornici ;  končni  cilj  jim  je  bil  vzpostavitev 
samostojne  ogrske  države,  ki  naj  bi  bila  le  po 
personalni  uniji  zvezana  z  ostalimi  habsburškimi 
deželami,  eventualno  pa  naj  bi  se  ustanovila  povsem 

samostalna  madžarska  republika.  Napram  nemadžar- 
skim  narodnostnim  manjšinam  je  vodila  Košutova 
stranka  enostavno  politiko :  hotela  jih  je  kratkomalo 
pomadžariti,  stoječ  na  stališču,  da  je  Ogrska  enotna 
država,  enoten  narod,  ki  naj  govori  tudi  enoten 
jezik.  Vladalo  je  mnenje,  da  je  mogoče  madžari- 
zacijo  izvesti  že^  v  eni  generaciji.  Tako  je  ogrski 
državni  zbor,  na  novo  sklican  leta  1847,  v  januarju 
1848  znova  sklenil,  da  se  v  vsej  Hrvatski  vpelje 
po  kratkem  odlogu  madžarski  uradni  jezik. 

Razumljivo  je,  da  je  na  te  ogrske  nacijonalne 
in  politične  tendence  izbruh  pariške  revolucije  na- 
pravil velik  vtis.  Košut  je  na  seji  državnega  zbora 
dne  3.  marca  1848  predlagal,  da  se  zahteva  od 
vladarja:  da  dobi  tudi  preprosto  ljudstvo  zastopstvo 
v  državnem  zboru,  ki  naj  se  sestaja  vsako  leto  v 
Pesti  (ne  v  Požunu) ;  narodna  vojska,  odgovorno, 
od  avstrijske  vlade  nezavisno  ogrsko  ministrstvo ; 
ustavna  svoboda  za  vse  avstrijske  narode.  Te  za- 
hteve je  dolenja  zbornica  sprejela,  dočim  jih  je 
zgornja  odklonila.  Ko  pa  je  na  Dunaju  izbruhnila 
revolucija,  je  tudi  gorenja  zbornica  sprejela  nave- 
dene predloge,  katerim  je  Košut  dodal  še  progla- 
šenje  enakih  dolžnosti  in  pravic  vsega  prebivalstva 
ter  ukinjenje  vseh  kmetskih  služnosti,  tlake  in  de- 
setine. Državni  zbor  je  poslal  posebno. deputacijo 
na  Dunaj,  ki  je  dosegla  sankcijo^navedenim  sklepom. 
Sestavilo  se  je  prvo  samostojno  ogrsko  ministrstvo 
pod  Batthyanyjem  ;  Košut  je  imel  v  njem  portfelj 
za  finance,  Deak  za  pravosodje.  Dne  11.  aprila  je 
bil  zaključen  zadnji  ogrski  stanovski  državni  zbor ; 
volilni  red  za  novi  državni  zbor  ni  priznaval  Hrvatske 
kot  celote,  temveč  so  slavonske  županije  volile  po- 
slance enako  kot  ogrski  komitati. 

Med  tem  so  se  tudi  na  Hrvatskem  začeli 
važni  dogodki.  Ko  je  prišel  glas  o  prevratu  na 
Dunaju,  so  se  jeli  gibati  narodni  možje,  zlasti,  ker 
je  postajalo  jasno,  da  je  treba  v  očigled  madžarskim 
tendencam  stati  budno  na  straži.  Dne  25.  marca  je 
zborovala  v  Zagrebu  velika  skupščina,  sklicana  po 
narodnih  voditeljih  Gaju  in  Kukuljeviču;  na  njej 
so  bile  sklenjene  sledeče  „narodne  želje" :  da  se 
imenuje  banom  baron  Jelačič  (bansko  mesto  je 
bilo  tedaj  ravno  nezasedeno),  da  se  hrvatske  dežele 
(Hrvatska,  Slavonija,  Vojna  krajina,  Dalmacija  in 
Reka)  ujedinijo,  da  se  postavi  odgovorna  narodna 
vlada,  nezavisna  od  ogrske,  da  se  volijo  poslanci 
v  hrvatski  sabor,  ki  naj  zboruje  vsako  leto,  da  se 
ukinejo  zadnji  sledovi  kmetske  služnosti  in  plemiških 
predpravic.  Posebna  deputacija  je  bila  poslana  na 
Dunaj,  da  izrazi  hrvatske  želje  pred  prestolom. 
Med  tem  je  bil  že  23.  marca  imenovan  Jelačic  za 
bana;  ker  je  ta  narodni  mož  postal  tudi  poveljujoči 
general  vse  Hrvatske  in  Vojne  krajine,  je  zavladalo 
nad  tem  po  Hrvatski  veliko  zadovoljstvo.  Kajti 
spor  z  Madžari  se  je  ostril ;  nova  ogrska  vlada  je 
začela  nasilno  vpeljavati  madžarski  uradni  jezik  po 
Hrvatskem,  dasiravno  dotični  sklepi  še  vedno  niso 
dobili  sankcije.  Ban  Jelačič  je  dne  19.  aprila  izdal 
cirkular  na  vse  hrvatske  oblasti,  da  ne  sprejemajo 
od  nikogar  nikakih  uradnih  povelj,  razen  od  njega 
kot  vrhovnega  poveljnika  dežele,  postavljenega  od 
kralja.  Ta  naredba  je  bila  naperjena  proti  ogrski 
vladi;  postajalo  je  jasnejše,  da  se  bodo  Hrvatje 
v  sporu  z  ogrsko  vlado,  ki  je  vedno  bolj  izločevala 
vladarjev  vpliv,  opirali  na  dvor,  ne  meneč  se  za 
naredbe  ogrskega  ministrstva.  Tudi  Jelačič  je  stal 
na   stališču,    da    se    mora    razmerje    Hrvatske    do 

Og^rske,  t.  j.  do  ogrske  krone,  popolnoma  na  novo 
urediti,  „na  novem  temelju  svobode,  samostalnosti 
in  jednakosti",  toda  določiti  to  razmerje,  v  to  je 
poklican  samo  hrvatski  sabor.  Zato  je  Jelačic  dne 
18.  maja  razpisal  volitve  v  Hrvatski,  Slavoniji  in 
Vojni  krajini.  Volitve,  za  katere  je  imel  aktivno 
pravico  poleg  plemiča  in  duhovnika  vsak  posestnik^ 
trgovec,  obrtnik  in  uradnik,  so  se  vršile  .koncem 
maja;  poleg  191  voljenih  poslancev,  med  katerimi 
so  bili  vsi  ilirski  prvaki,  je  spadalo  v  sabor  tudi 
gotovo  število  virilistov.  Novi  sabor  se  je  sestal 
v  Zagrebu  dne  5.  junija.  Vsakega  novega  bana  je 
moral  sledeči  sabor  slovesno  instalirati,  pri  čemer 
je  po  starem  običaju  instalacijo  vodil  zagrebški 
nadškof.  Ker  je  bil  ta  odsoten,  je  Jelačiča  insta- 
liral —  srbski  patrijarh  Josip  Rajačič,  kar  se 
je  zgodilo  v  znak  bratske  sloge  med  Hrvati  in  Srbi. 
Skupna  nevarnost  pred  Madžari  je  namreč 
obe  plemeni  močno  zbližala.  Srbi  so  vzpričo  visoke 
narodne  zavednosti  morali  zgodaj  priti  v  nasprotje 
z  madžarskim  šovinizmom,  ki  je  hotel  nemadžarskim 
narodnostim  Ogrske  vsiliti  madžarsko  narodnost. 
Tako  se  je  tudi  med  južno-ogrskimi  Srbi  pojavilo 
ogorčenje  nad  Madžari,  saj  so  tudi  oni  ob  izbruhu 
revolucije  mislili,  da  je  prišel  veliki  čas,  ko  je 
mogoče  uresničiti  narodno  svobodo.  Dne  1.  maja 
se  je  zbrala  v  Karlovcih  slovesna  skupščina  Srbov 
iz  Bačke,  Banata  in  Srema,  na  katero  so  prišli 
tudi  posebni  zastopniki  Hrvatov,  med  njimi  voditelj 
Kukuljevič.  Na  njej  so  bili  ob  velikanskem  navdu- 
šenju proglašeni  važni  sklepi,  ki  vsebujejo  narodni 
program  Srbov  v  monarhiji.  Srbske  zahteve  so 
bile :  da  se  obnovi  srbska  patrijarhija  —  metropolit 
Josip    Rajačič    je  bil  proklamiran   za  srbskega 

patrijarha  — ;  v  političnem  oziru  naj  Banat,  Bačka, 
Baranja  in  Srem  tvorijo  teritorijalno-politično  enoto 
srbsko  Vojvodino,  nezavisno  od  Ogrske;  na- 
eeluje  ji  srbski  vojvoda  pod  cesarjevo  oblastjo.  Za 
vojvodo  je  bil  izvoljen  Štefan  Supljikac,  ogulinski 
polkovnik,  ki  se  je  nahajal  v  avstrijski  armadi  na 
italijanskem  bojišču  in  ki  se  je  šele  v  septembru 
vrnil  v  Vojvodino  ter  prevzel  poveljstvo  nad  njo. 
Med  tem  se  je  vodstvo  srbskega  gibanja  poverilo 
Rajačicu;  ustanovil  se  je  narodni  odbor,  ki  naj 
vodi  organizacijo  in  obrambo  dežele.  Na  dvor  na 
Dunaj  se  je  odposlala  posebna  deputacija,  ravno 
tako  tudi  na  hrvatski  sabor.  S  Hrvati  se  je  kot 
„z  bratskim  narodom  istega  jezika,  iste  krvi",  skle- 
nila ozka  zveza  proti  Madžarom,  kajti  oboji  so  se 
dobro  zavedali,  da  jim  preti  od  teh  skupna  ne- 
varnost. 

Na  dunajskem  dvoru  so  spočetka,  ker  je  bil 
položaj  napram  Madžarom  še  nejasen,  odklanjali 
srbske  zahteve.  Ogrska  vlada  je  hotela  srbsko 
gibanje  z  vojaško  silo  zatreti,  kai:  se  ji  ni  posrečilo. 
Nasprotno,  z  narodnim  odborom  v  Karlovcih  je 
potegnilo  domala  vse  prebivalstvo  južne  Ogrske 
in  Hrvatske  in  začela  se  je  krvava  borba  med  Srbi 
in  četami,  ki  jih  je  poslala  peštanska  vlada  zoper 
nje.  V  teh  bojih  so  Srbi  dobivali  izdatno  pomoč 
iz  kneževine  Srbije,  odkoder^  so  prihajali  številni 
prostovoljci  pod  poveljstvom  Štefana  Kničanina. 
V  Vojvodini  sta  se  pojavila  tudi  bivša  srbska  kneza 
Miloš  in  Mihael  Obrenovic.  V  sledečih  bojih,  v 
katerih  so  se  izredjio  srdito  bojevali  zlasti  na 
močnih  okopih  pri  Sentomaša  (Srbobranu),  so 
so  imeli  Srbi  težko  stališče,  kajti  čete,  ki  jih  je 
peštanska  vlada    pošiljala  zoper  nje,    so  bili  redni 

vojaški  oddelki,  dočim  so  njihove  sile  sestojale  iz 
prave  ljudske  vojske,  sicer  izredno  hrabre  in  ju- 
naške, toda  bojujoče  se  dolgo  brez  izvežbanih 
višjih  poveljnikov. 

Novi  hrvatski  sabor,  ki  je  imel  6.  junija  prvo 
sejo,  je  zboroval  v  smislu  sklepov  skupščine  z  dne 
25.  marca.  Zakonov  ogrskega  državnega  zbora  z 
1.  1848  ni  proglasil,  sklenil  je  le  ukinjenje  kmetskega 
podložništva  in  splošno  plačevanje  davka,  s  čimer 
je  za  Hrvatsko  prenehal  fevdalni  sistem.  Glede 
bodočega  razmerja  Hrvatske  do  Ogrske  in  Avstrije 
se  je  sabor  postavil  na  federalistično  stališče,  iz- 
razivši  željo,  da  se  monarhija  preuredi  po  vzgledu 
Švice  v  državno  zvezo ;  vsaka  narodna  država  naj 
ima  svoj  zbor  in  svojo  vlado,  na  Dunaju  pa  naj 
obstoja  slcupni  parlament  in  skupna  vlada  za  vojsko, 
finance  in  trgovino  ter  zunanje  zadeve.  Nadalje  je 
sabor  sklenil,  da  se  obnovi  banska  oblast  „od 
Drave  do  morja"  in  se  tudi  Krajina  ter  Dalmacija 
združita  s  Hrvatsko.  Dalje  se  je  zahtevala  tudi 
bližja  zveza  s  srbsko  Vojvodino  in  slovenskimi  po- 
krajinami. 

Nato  se  je  ban  Jelačič  na  čelu  posebne  de- 
putacije  napotil  k  cesarju  v  Innsbruck,  kjer  je  bil 
18.  junija  slovesno  sprejet,  dasi  ga  je  posebna 
cesarska  naredba  že  10.  junija  odstavila  od  banske 
časti  in  vojaškega  poveljstva.  Tako  možato  vlogo 
je  igral  takrat  dvor  v  strahu  in  omahovanju  med 
Madžari  in  nasprotnimi  silami  I  Jelačič  pa  je  kljub 
temu  ostal  ban  in  ko  so  Madžari  poskušali  pridobiti 
zase  Slavonijo,  se  je  napotil  v  juliju  tja  in  je  vso 
deželo  razen  Osjeka  pridobil  zase. 

V  juliju  se  je  Jelačič  napotil  na  Dunaj,  da 
bi  se  pogajal  z  Madžari,  kakor  se  je  želelo  z  obeh 

strani.  Toda  do  sporazuma  ni  prišlo.  Jelačic  se  je 
vrnil  v  Zagreb  prepričan,  da  se  bo  moral  spor  z 
Madžari  odločiti  z  orožjem.  Začele  so  se  priprave 
za  vojno ;  ban  je  zbiral  zlasti  graničarske  čete.  Dne 
1.  septembra  je  posedel  madžaronsko  Reko.  Malo 
nato  je  Jelačic  dobil  cesarsko  pismo,  s  katerim  se 
preklicuje  odstavljenje  z  dne  10.  junija.  Ko  je  še 
dobil  od  Radeckega  iz  Italije  pomoči  v  denarju  in 
orožju,  je  Jelačic  dne  7.  septembra  napovedal 
ogrskemu  ministrstvu  vojno  z  motivacijo :  „  ...  Mi 
hočemo  jednakost  in  ravnopravnost  vseh  narodov 
in  narodnosti,  ki  živijo  pod  ogrsko  krono  .  .  .  Ker 
ogrsko  ministrstvo  misli,  da  ne  more  pristati  na 
te  pogoje,  nalaga  nam  čast  in  dolžnost,  da  po- 
skusimo zadnje:  da  primemo  za  orožje."  Postavil 
je  v  Zagrebu  bansko  vlado  ter  dne  11.  septembra 
na  čelu  hrvatske  vojske  prekoračil  Dravo  v  smeri 
na  Cakovac. 

Med  tem  so  se  bili  zvršili  po  ostali  monarhiji 
važni  dogodki,  katerih  posledice  so  prinesle  tudi 
ureditev  hrvatsko  -  madžarskega  spora,  in  sicer 
obojim  v  škodo. 

Izbruh  revolucije  je  pri  vseh  Slovanih  monar- 
hije sprožil  živahno  narodno  gibanje,  tako  tudi  pri 
Slovencih.  V  vseh  večjih  mestih  so  nastala  politična 
društva,  pojavilo  se  je  mnogo  političnih  listov. 
Toda  priznati  je  treba,  da  Slovenci  nikakor  nismo 
bili  dorasli  revolucijonarnemu  duhu  tega  leta.  Na- 
rodna zavednost  je  bila  pri  nas  še  veliko  premajhna, 
omejena  na  malo  število  izobraženstva,  pred  vsem 
mladine ;  manjkalo  je  politične  izobrazbe.  Ogromna 
množica  ljudstva  ni  imela  smisla  ne  za  politične, 
še  manj  pa  za  narodne  težnje ;  pri  kmetskem  pre- 
bivalstvu je  obstojalo  razumevanje  le  za  ukinjenjfe 

tlake  in  desetine,  v  čemer  je  ležal  zanj  ves  pomen 
nove  dobe.  Se  najbolj  v  ospredju  slovenskega 
narodnega  gibanja  so  stali  Slovenci  v  Gradcu  in 
Dunaju;  tu  se  je  spočela  tudi  zahteva  po  „zedinjeni 
Sloveniji",  to  je  združenju  vseh  slovenskih  dežel 
v  eno  upravno  skupino.  Toda  v  domovini  je  vla- 
dala glede  tega  našega  maksimalnega  narodnega 
programa  te  dobe  velika  mlačnost,  nedoslednost 
in  nevednost.  V  provizoričnem  deželnem  zboru 
koroškem  in  štajerskem  se  je  v  §  1.  nove  deželne 
ustave  sprejela  določba,  da  sta  Vojvodini  neraz- 
deljivi,  a  Slovenci  temu  niso  ugovarjali.  Slovenski 
politiki  v  domovini  niso  imeli  nikakega  jasnega 
nazora  ne  o  narodnem  programu,  ne  o  pomenu 
revolucijonarnega  gibanja.  Razumljivo  je  tedaj,  da 
se  je  tudi  težnja  po  ožjem  združenju  s  Hrvati  in 
Srbi  pojavljala  le  sporadično ;  isti  čas,  ko  je  hrvat- 
ski sabor  stavil  zahtevo,  da  se  Hrvatski  poleg 
srbske  Vojvodine  pridružijo  tudi  slovenske  dežele, 
so  se  mnogi  slovenski  politiki  izjavljali  proti  zvezi 
s  Hrvati,  drugi  pa  so  govorili  o  njej  le  površno, 
brez  vsake  uvidevnosti  za  potrebo  jugoslovanskega 
narodno-političnega  programa,  kakor  ga  je  postavil 
sabor.  Med  tistimi  politiki,  ki  so  zvezo  s  Hrvati 
in  Srbi  vneto  zagovarjali,  sta  bila  Korošca  Matija 
Majar  in  Andrej  Einspieler;  hrvatskega  saboja  pa 
se  je  kot  zastopnik  Slovencev  udeležil  dr.  Štefan 
Kočevar. 

Slabotno  slovensko  politično  javnost  je  poleg 
tega  razburjalo  vprašanje  volitev  v  nemško  narod- 
no skupščino  v  Frankfurtu.  Leto  1848.  je  namreč 
poživilo  tudi  gibanje  za  zedinjenje  in  obnovitev 
stare  Nemčije.  Vlade  nemških  držav,  tudi  Avstrije, 
se  temu  gibanju,  ki  glede  izvedbe  svojega  programa 

nikakor  ni  imelo  jasne,  enotne  politike,  niso  mogfle 
upirati,  in  tako  so  bile  razpisane  volitve  za  ustavo- 
dajno nemško  narodno  skupščino,  ki  se  je  zbrala 
18.  maja  v  Frankfurtu.  Od  avstrijskih  dežel  naj  bi 
se  teh  volitev  udeležile  le  one  pokrajine,  ki  so 
nekdaj  pripadale  k  Nemčiji,  torej  poleg  nemških 
češke  in  slovenske  dežele.  Dočim  je  poleg  Cehov 
večina  slovenskih  politikov  bila  zoper  Frankfurt, 
so  se  izjavili  mnogi  naši  politiki  za  volitve.  Zato 
so  se  volitve  vršile  neenotno ;  nekateri  slovenski 
okraji  sploh  niso  volili,  pa  tudi  .v  drugih  okrajih 
izvoljeni  Slovenci  se  frankfurtske  skupščine  niso 
udeleževali. 

Kot  nekaka  protiakcija  nemški  narodni  skup- 
ščini so  sklicali  slovanski  politiki  slovanski  shod 
v  Prago  v  dneh  2.  do  13.  junija  1848.  Tu  naj  bi 
se  določila  politika  slovans  ih  narodov  v  Avstriji, 
zlasti  napram  imperijalističnim  težnjam  Nemcev  in 
Madžarov.  Na  shod  so  prišli  poleg  zastopnikov 
Poljakov,  Rusinov,  Slovakov  tudi  zastopniki  Srbov, 
Hrvatov  in  Slovencev,  dasi  smo  bili  slednji  le  slabo 
zastopani.  Vodstvo  so  imeli  na  shodu  Cehi,  med 
katerimi  je  takrat  prevladoval  Palacky,  ki  je  bil 
po  vzoru  Havlička  zoper  politični  panslavizem  f 
boječ  se  premoči  reakcijonarne  Rusije  je  zastopal 
nazor,  da  je  treba  Avstrijo  ohraniti  in  v  nji  pri- 
boriti premoč  Slovanom.  Na  shodu  so  bile  zasto- 
pane tudi  radikalnejše  struje,  zlasti  se  je  odlikoval 
Rus  Bakunin,  ki  je  zahteval  kot  program  razrušenje 
Avstrije  kot  pogoj  osvobojenja  Slovanov  in  usta- 
novitve demokratične  slovanske  federacije.  Toda 
na  kongresu,  ki  se  je  pri  izdelovanju  podrobnih 
načrtov  razdelil  na  sekcije  po  narodih,  je  prevladala 
jzmerna,  avstrofilska  smer,  tako  da  je  bila  sprejeta 

izjava  proti  političnemu  panslavizmu.  Vendar  so 
bili  radikalni  elementi  na  kongresu  močni ;  oporo 
so  imeli  zlasti  med  praško  omladino.  Prišlo  je  na 
binkoštno  nedeljo  11.  junija  v  Pragi  do  nemirov; 
po  ulicah  so  se  pričeli  boji  in  gradile  so  se  bari- 
kade. Tedaj  je  praški  poveljnik  knez  Windischgratz 
začel  kratkomalo  s  topovi  bombardirati  Prago,  na 
kar  je  nastal  zopet  red ;  slovanski  kongres  se  je 
v  splošni  zmešnjavi  hitro  razšel.  Glede  jugo- 
slovanskega vprašanja  se  je  postavil  na  program 
hrvatskega  sabora  oziroma  Karlovških  sklepov,  za 
Slovence  pa  je  zahteval  zedinjeno  Slovenijo. 

Izmed  sklepov  avstrijskega  državnega  zbora,. 
v  katerem  smo  imeli  Slovenci  kakih  16  poslancev, 
med  njimi  vsled  agrarnega  značaja  volilnega  gibanja 
nekaj  čisto  nesposobnih  mož,  je  važen  oni  glede 
ukinjenja  tlake  in  desetine  ter  vsakršne  podložnosti 
kmeta  napram  gospodi.  Sicer  pa  Slovenci  na  tem 
državnem  zboru  niso  nastopali  kot  narodna  celota 
in  so  tudi  v  političnih  zadevah  hodili  različna  pota. 

Dočim  je  avstrijski  dvor  prvi  čas  revolucije 
igral  skrajno  omahljivo,  skoro  pasivno  vlogo,  so 
mu  polagoma  dogodki  sami  pomagali  iz  zadrege. 
V  Parizu  je  zmagalo  meščanstvo,  ko  je  general 
Cavaignac  kot  diktator  v  strašnih  pouličnih  bojih 
23. — 27.  junija  zmagal  radikalno  socijalistično  de- 
lavstvo. Se  bolj  so  ugodne  vesti  iz  Italije  dvignile 
pogum  vojaških  in  reakcijonarnih  krogov  na  dvoru. 
Cesar  Ferdinand  je  bil  spočetka  pripravljen  upornim 
Italijanom,  ki  so  jim  prišli  na  pomoč  Piemontezi, 
odstopiti  Lombardijo;  ko  se  mir  vendarle  ni  sklenil, 
je  zmagal  Radecki  nasprotnike  v  več  bitkah,  zlasti 
pri  Custozzi  (25.  julija),  tako  da  se  je  moral  sar- 
dinski  kralj  umakniti  in  skleniti  premirje.   Ti  uspehi 

kakor  tudi  WindIschgratzov  nastop  proti  Cehom,  vse 
to  je  poleg  drugih  okolnosti  vpHvalo  na  dvor,  da  se 
je  v  borbi  med  Jelačicem  in  Madžari  postavil  na 
hrvatsko  stran.  Sicer  so  bile  že  preje  reakcijonarne 
simpatije  na  strani  Srbov  in  Hrvatov,  ki  so  se 
borili  zoper  Madžare,  katerih  zahtevam  so  se  na 
dvoru  le  v  sili  udajali ;  Jelačičev  nastop  je  bil 
potemtakem  zaželjen  dogodek,  ki  je  sprožil  ves 
nadaljni  potek  stvari,  vodeč  ga  v  reakcijonarne 
struge. 

Ko  je  Jelačic  dne  11.  septembra  prekoračil 
Dravo,  je  proglasil,  prišedši  v  Cakovac,  Medji- 
murje  za  sestavni  del  Hrvatske,  nato  pa  korakal 
preko  Kaniže  in  Stolnega  Belgrada  proti  Pesti. 
Madžarske  čete  so  se  umikale  brez  boja.  Pod 
vtisom  teh  dogodkov  je  demisijonirala  Batthyany- 
jeva  vlada  in  državni  zbor  je  poveril  vodstvo  državnih 
poslov  Košutu.  Toda  cesar  je  imenoval  25.  septem- 
bra podmaršala  grofa  Lamberga  za  komisarja  na 
Ogrskem,  podredivši  vse  čete  onstran  Litve  nje- 
govemu poveljništvu.  Tedaj  je  državni  zbor  na 
Košutov  predlog  prepovedal  Lambergu  sprejeti 
poveljstvo,  razjarjena  množica  pa  ga  je  dne  27.  sep- 
tembra na  cesti  v  Pesti  napadla  in  usmrtila.  Dne 
28.  septembra  so  se  pri  Pakosdu  spoprijele  Jelačičeve 
čete  z  Madžari;  bitka  je  ostala  neodločena,  dasi 
sta  si  obe  strani  pripisovali  zmago.  Tretji  dan  po 
bitki  se  je  Jelačic  obrnil  ter  se  napotil  proti  Dunaju. 

Na  dvoru  so  porabili  umor  grofa  Lamberga, 
da  so  začeli  odločilni  udarec  zoper  Madžare.  Dne 
3.  oktobra  je  cesarski  manife^  razglasil,  da  se 
razpušča  ogrski  državni  zbor  ter  se  obenem  raz- 
veljavijo vsi  njegovi  sklepi,  hkrati  pa  se  proglaša 
ban  Jelačic  za  vrhovnega    poveljnika  vseh    čet  na 

Ogrskem.  Ko  je  avstrijski  vojni  minister  Latour 
poslal  Jelačiču  čete  z  Dunaja  na  pomoč,  je  nastalo 
na  Dunaju  strašno  ogorčenje.  Radikalno  krilo  je 
dobro  čutilo,  da  bi  pomenila  zmaga  nad  Madžari 
hkrati  tudi  zmago  reakcije  nad  vsemi  pridobitvami 
revolucije.  Vsled  tega  množica  četam  ni  pustila 
odkorakati.  V  srditih  pouličnih  bojih  dne  6.  oktobra 
so  zmagali  radikalni  elementi ;  Latourja  so  usmrtili 
in  ga  obesili  na  poulično  svetilko.  Vse  je  hitelo  se 
oboroževat,  dobro  vedoč,  da  je  prišel  odločilni 
trenutek.  Tedaj  je  cesar  z  dvorom  zapustil  Dunaj 
in  se  preselil  v  Olomuc,  avstrijski  državni  zbor  pa 
odpoklical  dne  22.  oktobra  v  Kromeriž ;  toda  ta  se 
povečini  ni  odzval  cesarski  odredbi. 

Dvor  je  sklenil  dunajske  upornike  s  silo  ukrotiti. 
Ban  Jelačič  je  prispel  na  Dunaj,  ki  ga  je  že  oklepala 
cesarska  vojska  pod  poveljstvom  Windischgratza. 
Obleganemu  mestu  je  prišla  na  pomoč  madžarska 
vojska,  ki  jo  je  Jelačič  dne  30.  oktobra  potolkel 
pri  Schwechatu,  nakar  se  je  naslednji  dan  Dunaj 
podal  zmagovitim  generalom. 

Zmagovita  reakcija  je  hotela  sedaj  uničiti 
nele  odpbr  Madžarov,  temveč  preklicati  slovesno 
jim  dano  ustavo  z  lastnim  ministrstvom.  Ker  se  je 
pa  dvoru  zdelo  vseeno  neumestno,  da  bi  cesar 
Ferdinand  prelomil  svojo  besedo,  so  izbrali  drug 
načrt.  Dne  2.  decembra  se  je  v  Olomucu  Ferdinand 
odrekel  prestolu  na  korist  svojemu  osemnajstlet- 
nemu  nečaku  Francu  Jožefu  (1848 — 1917).  Ta 
je  sicer  v  svojem  manifestu  izjavil,  da  želi  vladati 
„na  osnovi  ravnopravnosti  vseh  narodnosti  monar- 
hije, enakosti  vseh  državljanov  pred  zakonom  in  s 
sodelovanjem  narodnih  zastopnikov  pri  zakonodaji", 
toda    po    pravici   so  vsi    svobodoljubni    elementi  s 

skrbjo  pričakovali  nadaljnega  razvoja.  Istega  dne 
^(2.  .decembra)  je  bil  ban  Jelačic  imenovan  za  gu- 
bernatorja  Reke,  potem  pa  tudi  za  civilnega  in 
vojaškega  gubernatorja  Dalmacije.  Poleg  tega  je 
bil  baron  Franjo  Kulmer,  eden  hrvatskih  voditeljev, 
imenovan  za  hrvatskega  ministra,  ki  naj  bi  bil  za- 
koniti posredovalec  med  dvorom  in  hrvatsko  vlado. 
Tako  je  bila  podoba,  da  se  bo  uresničil  hrvatski 
narodni  program,  nad  čemer  je  zavladalo  na  Hrvat- 
skem veliko  zadovoljstvo.. 

Tudi  Srbom,  ki  so  poslali  po  padcu  Dunaja 
slovesno  deputacijo  na  cesarski  dvor  v  Olomuc, 
so  se  ugodile  glavne  njihove  zahteve.  15.  decembra 
Jim  je  cesar  v  posebnem  patentu  potrdil  ustano- 
vitev patrijarhije  v  Karlovcih  z  Rajačičem  kot 
prvim  patrijarhom ;  enako  se  jim  je  priznala  Vojvo- 
dina ter  Supljikac  kot  prvi  srbski  vojvoda.  Nadalje 
je  bila  obljubljena  notranja  ureditev  Vojvodine  v 
korist  srbskim  narodnim  in  cerkvenim  težnjam  in 
sicer  po  obnovitvi  miru.  Te  koncesije  so  dajale 
Srbom  upanje,  da  se  jim  bo  ustreglo  tudi  glede 
tretje  točke  njihovega  programa,  glede  pridruženja 
srbske  Vojvodine  trojedini  kraljevini  hrvatsko- 
slavonsko  -  dalmatinski. 

Se  v  zimskem  času,  zlasti  pa  začetkom  leta 
1849,  so  udrle  cesarske  vojske  na  Ogrsko  ter  do- 
segle velike  uspehe,  zasedle  Budim  in  Pešto,  od- 
koder se  je  Košutova  vlada  umaknila  v  Debrecin. 
Bila  je  podoba,  da  je  madžarskega  upora  konec. 
Tedaj  so  avstrijski  dvorni  in  vladni  možje  —  skrajno 
reakcijonarnemu  ministrstvu  je  stal  od  20.  novembra 
na  čelu  knez  Schwarzenberg  —  smatrali,  da  je 
prišel  primeren  čas,  odpraviti  preliberalni  avstrijski 
državni  zbor.  Dne  7.  marca  je  v  Kromerižu  vojaštvo 

zasedlo  posvetovalno  dvorano  ter  razgnalo  poslance^ 
dočim  je  bila  dne  4.  marca  proglašena  nova,  OKtro- 
irana  ustava  za  celo  cesarstvo. 

Oktroirana  ustava  z  dne  4.  marca  1849  ob- 
ljublja skupni  državni  zbor  (Reichsrat)  za  celo- 
cesarstvo  z  Ogrsko  in  Hrvatsko  vred,  z  deželnimi 
zbori;  ukinja  torej  posebno  ustavo  za  Ogrsko,  pa 
tudi  ne  izpolni  hrvatskega  narodnega  prograpia, 
ustanavlja  sicer  srbsko  Vojvodino  s  Sremom  ter 
jo  loči  od  Ogrske.  Razumljivo  je  tedaj,  da  je 
vzbudila  povsod,  zlasti  med  Hrvati,  veliko  neza- 
dovoljstvo. Toda  bilo  je  prepozno,  reakcija  je 
zavladala  v  zvestih  in  odpadlih  deželah  povsod 
enako.  Madžari  so  na  oktroirano  ustavo  odgovorili 
z  odstavljenjem  Habsburžanov  in  so  spomlkdi  leta 
1849  avstrijske  vojske  zopet  pognali  iz  Ogrske.  BiH 
so  naposled  šele  z  rusko  intervencijo  premagant 
(Vilagoš  17.  avgusta  1.  1849).  Oktroirana  ustava 
sploh  ni  stopila  v  veljavo,  ker  je  bila  s  cesarskim 
patentom  z  dne  31.  decembra  1851  kratkomalo 
odpravljena  in  nastopil  je  zopet  absolutizem.  Ta 
dota  absolutizma  (1849 — 1859),  ki  se  naziva  na- 
vadno po  notranjem  ministru  Bachu,  je  skušala 
izbrisati  vse  sledove  revolucijonarne  dobe  v  po- 
litičnem kakor  narodnem  oziru.  Vladi  se  niso  zdele 
nič  manj  nevarne  narodne  težnje  narodov,  ki  so 
bili  na  njeni  strani,  kakor  onih,  ki  so  ji  bili  na- 
sprotovali v  odkritem  boiu.  Zato  so  prejeli  lojalnejši 
olovani,  zlasti  Hrvatje  in  Srbi,  isto  za  plačilo,  kai- 
so  dobili  Madžari,  Italijani  in  Nemci  za  kazen. 

Dočim  je  ostalo  za  Bachovega  absolutizma 
na  Slovenskem  pri  starih  kronovinah,  so  bile  na 
Hrvatskem  politične  pravice  se  manjše  ko  pred 
letom  1848.'^an  Jelačic  |e  sicer  ostal  še  nadalje 

na  čelu  dežele,  toda  banska  vlada  se  je  preobrazila 
v  C.  kr.  namestništvo.  Uradni  jezik  je  bil  od  1854 
dalje  edinole  nemški,  mnoga  višja,  vplivnejša  urad- 
niška mesta  so  se  podeljevala  tujcem,  poleg-  Nemcev 
tudi  Cehom  in  Slovencem,  ki  so  poleg  domačih 
„nesumljivih"  mož  vzdrževali  absolutistični  in  ger- 
manizatorični  režim  („Bahovi  huzari"). 

Ne  Dalmacija,  ne  Vojna  krajina  se  ni  združila 
5  Hrvatsko,  pač  pa  se  je  uredila  srbska  Vojvodina 
s  Temišvarom  kot  ^  glavnim  mestom ;  pridružen  ji 
je  bil  tudi  Srem.  Supljikac  je  umrl  že  leta  1848, 
novega  vojvode  Srbi  sploh  niso  dobili.  Dasi  so 
imeli  v  bojih  z  Madžari  1.  1848 — 1849  velike  žrtvej 
vendar  se  je  reakcija  obračala  tudi  zoper  nje,  za- 
tirajoč jim  duševno  življenje.  Cesar  sam  si  je  privzel 
naslov  velikega'  vojvode  srbskega,  Vojvodino  pa 
je  upravljal  tujec  Mayerhofer  s  tujimi  uradniki. 

14.    Ustavne  borbe  v  Avstriji  1860—1873 
in  Jugoslovani. 

Poraz  pri  Solferinu  in  z  njim  združena  izguba-. 
Lombardije  1.  1859,  zlasti  pa  trajne  finančne  težkoče^ 
povzročene  po  zavoženi  gospodarski  politiki,  vse 
to  je  povzročilo  konec  absolutizma.  Leta  1860  je 
sklical  cesar  na  Dunaj  takoimenovani  „pomnoženi' 
državni  svet",  v  katerega  sta  bila  poklicana  izmed 
Jugoslovanov  Hrvata  Vranicani  in  Strossmayer.  V 
tem  svetu  sta  se  pri  posvetovanju  o  reformi  no- 
tranjega ustroja  države  pokazali  dve  stranki,  cen- 
tralistična in  federalistična,  od  katerih  je  slednja 
zahtevala  priznanje  in  avtonomijo  historično  poli- 
tičnih individualitet  —  pri  nas  kronovin  — ,  ki  naj 
imajo  za  skupne  zadeve  skupni  parlament.  Ta 
stranka  je  bila  v  večini,  zato  je  cesar  v  oktobru 
1860  izdal  „oktobrsko  diplomo",  ki  je  vra- 
čala avstrijskim  narodom  ustavo  v  smislu  nekakega 
nepopolnega  federaHzma.  Ker  ni  bila  popolnoma 
všeč  ne  federalistom,  še  manj  seveda  centralistom, 
je  prevladala  na  dvoru  centralistična  struja;  ime- 
novano je  bilo  novo,  Schmerlingovo  ministrstvo  in 
v  februarju  1861  je  bil  razglašen  „februarski 
patent"  s  centralistično  ustavo  v  nemško-nacijonal-- 
nem  duhu.    Dočim  so  oktobrsko  ustavo  zagovarjali^ 

zlasti  Slovani  Cehi  in  Poljaki  ter  Slovenci,  — 
Madžarom  je  nudila  seveda  premalo  —  pa  so 
morali  biti  vsi  nenemški  narodi  nezadovoljni  s 
februarskim  patentom ;  zato  so  vsi  nastopali  zoper 
vladoželjne  Nemce.  Vnela  se  je  dolgotrajna  borba 
med  centralisti  in  federalisti,  ki  je  končala  napo- 
sled z  dualizmom. 

Volilni  red  za  poslansko  zbornico  —  poleg* 
katere  je  obstojala  še  gosposka  zbornica  —  je  bil 
prikrojen  tako,  da  je  imelo  nemško  meščanstvo  in 
plemstvo  zagotovljeno  večino.  Poslance  za  državni 
zbor  so  volili  deželni  zbori,  v  katerih  so  imeli 
premoč  plemiči  in  meščani.  Prvi  državni  zbor  se 
je  sestal  v  maju  1861.  Proti  centralistični  ustavi 
so  nastopali  vsi  nenemški  narodi,  zahtevajoč  pri- 
znanje historičnega  prava.  Cehi  so  zahtevali  oživo- 
tvorenje  države  češke  krone  in  od  1.  1863  sploh 
niso  hoteli  več  priti  v  skupni  državni  zbor,  Poljaki 
so  hoteli  obnoviti  svojo  samostojnost  vsaj  v  Galiciji, 
Benečija  sploh  ni  poslala  odposlancev  na  Dunaj. 
Madžari  in  ravno  tako  tudi  Hrvatje  o  skupnem 
državnem  zboru  niso  hoteli  ničesar  slišati  ter  tudi 
niso  poslali  nikakih  poslancev. 

Slovenci  do  dualizma.  Kakor  ostali  ne- 
nemški narodi  so  se  morali  tudi  Slovenci  boriti 
zoper  nemški  centralizem.  Pri  tem  so  se  oklepali 
oktobrske  diplome,  želeč  pretvoriti  državo  v  fe- 
deralističnem smislu.  Ker  so  se  vsi  njihovi  naravni 
zavezniki  (Cehi,  Poljaki,  Hrvatje,  Madžari)  sklice- 
vali na  historično  pravo,  so  tudi  Slovenci  krenili 
isto  pot,  dasi  je  bil  naš  položaj  popolnoma  drugačen 
in  smo  se  mogli  uspešno  opirati  le  na  prirodno 
pravo,  ako  smo  hoteli'  koristiti  vsemu  narodu.  Dasi 
so  se  oglašali  posamezni  glasovi  za  združeno  Slo- 

venijo,  vendar  so  se  v  splošnem  Slovenci  oklenili 
zgodovinskega  načela.  V  dnevni  politiki  je  zahteval 
od  1.  1861  naprej  slovenski  program:  1.  narodno 
enakopravnost  in  2.  razširjenje  deželne  avtonomije 
v  okviru  enotne,  ustavne  Avstrije.  Toda  Slovenci 
so  napravili  še  en  korak  vstran ;  koncem  septembra 
1.  1865  so  se  zbrali  vodilni  politiki  v  Mariboru  ter 
sklenili  pod  vtisom  Belcredijevega  nastopa  in  sep- 
tembrskega manifesta  naslednji  program:  Kranjska 
Vojvodina  naj  se  razširi  zopet  na  vse  ono  ozemlje, 
ki  ji  je  bilo  prideljeno  leta  1522,  to  je  na  vzhodno 
Istro,  Trst  in  Kras,  ki  je  združen  z  Goriško.  Kranj- 
ska, Koroška,  Primorska  in  Štajerska  naj  se  zdru- 
žijo v  „Notranjo  Avstrijo",  kakor  je  obstojala  nekdaj 
ter  naj  imajo  skupni  zbor,  kamor  pošiljajo  svoje 
poslance  deželni  zbori.  Za  narodne  zadeve  naj 
obstojajo  posebne  narodne  kurije,  narodni  zbor.  — 
Mariborski  program  je  bilo  mrtvorojeno  dete  in  je 
bil  po  vojni  1.  1866  popolnoma  pokopan.  Dualizem 
pa  je  slovensko  politiko  močno  pretresel  in  jo 
pognal  na  samostojnejša  pota. 

V  tej  dobi  so  tvorili  vsi  slovenski  politiki  le 
eno  skupno  stranko,  ki  se  je  opirala  pred  vsem 
na  kmetsko  ljudstvo  in  je  bila  v  kulturno-političnem 
oziru  konservativna.  Plemstvo  ter  velik  del  meščan- 
stva je  tvorilo  nemško  stranko,  kateri  so  pripadali 
tudi  mnogi  „nemško  misleči"  Slovenci,  takoimeno- 
vani  „nemškutarji".  Na  Primorskem  imamo  mesto 
nje  italijansko  stranko  enakega  značaja. 

Narodno  življenje  se  je  v  tej  dobi  zelo  po- 
živilo. Nadaljevalo  se  je  takorekoč  delo  leta  1848 ; 
probuja  naroda  je  napredovala,  začele  so  se  po 
mestih,  trgih  in  večjih  krajih  ustanavljati  čitalnice, 
ki  so  postale  središče  narodnega  življenja.   S  čital- 

nicami  so  se  polagali  temelji  slovenski  drami,  glasbi 
in  petju,  tu  še  je  pletlo  in  razvijalo  vse  družabno, 
narodno  in  politično  življenje  Slovencev.  Po  njih 
šele  se  je  slovenščina  polagoma  uvajala  v  javnost, 
<ia  je  postajala  občevalni  jezik  srednjih  slojev. 

Središče  slovenske  politike  je  postajala  Kranj- 
ska; vendar  Slovenci  tudi  v  kranjskem  deželnem 
zboru  še  niso  imeli  večine. 

Uvedba  ustavnosti  je  prinesla  veljavo  tudi 
slovenskemu  jeziku.  L.  1862  je  izdalo  Schmerlin- 
govo  ministrstvo  naredbo,  da  morajo  sodišča  s 
Slovenci  obravnavati  slovensko,  pisati  slovenske 
zapisnike  in  izdajati  slovenske  razsodbe.  Poslovenile 
5o  se  ljudske  šole,  nemščina  se  je  vpeljala  od  dru- 
gega šolskega  leta  kot  predmet.  V  srednje  šole 
se  je  najprej  uvedla  slovenščina  kot  predmet.  Da 
bi  priborili  slovenščini  še  več  pravic,  zlasti  v  srednji 
šoli,  za  to  so  se  borili  Slovenci,  —  toda  dostikrat 
zelo  mlačno,  ker  so  le  preninogi  narodni  možje  sami 
književno  slovenščino  preslabo  obvladali. 

Hrvatje  do  duaiizma.  Na  Hrvatskem  je 
bil  1.  1860  zopet  vpeljan  narodni  jezik  v  šole  in 
urade,  „Bahovi  huzarji"  so  morali  zapustiti  deželo 
in  na  njih  mesta  so  bili  poklicani  prvi  narodni 
možje.  Ko  se  je  z  oktobrsko  diplomo  deželi  vra- 
čala ustava,  je  novi  ban  Sokčevic  sklical  bansko 
konferenco  55  najuglednejših  hrvatskih  veljakov, 
da  se  posvetujejo  o  narodnih  zadevah  in  predlagajo 
zaželjene  preuredbe.  Na  Dunaju  še  je  osnoval  za 
hrvatske  zadeve  dvorski  dikašterij.  Banska  konfe- 
renca je  stavila  predlog  o  zedinjenju  vseh  hrvatskih 
dežel  z  Dalmacijo  in  Istro  vred.  Toda  Dalmacija 
kljub  cesarskemu  nasvetu  ni  hotela  poslati  svojih 
odposlancev  na  posvetovanje  v  Zagreb,  ker  je  pri 

volitvah  dobila  v  deželi  večino  italijanaška  ali 
avtonomaška  stranka,  proti  kateri  je  ostala  narodna 
stranka,  ki  je  zahtevala  združenje  s  Hrvatsko,  v 
manjšini. 

Da  bi  potolažiH  Madžare,  so  na  Dunaju  leta 
1860  Ogrski  zopet  priključili  Medjimurje,  obenem 
pa  ukinili  srbsko  Vojvodino  in  njeno  ozemlje  zopet 
pridružili  Ogrski. 

Dasi  Hrvatje  niso  bili  navdušeni  za  oktobrsko 
ustavo,  vendar  je  vzbudila  precejšnje  nade  na  boljšo> 
dobo.  Splošna  nezadovoljnost  pa  je  prevladala,  ka 
je  bil  objavljen  februarski  patent.  Na  Ogrskem 
državni  zbor,  ki  je  bil  pravzaprav  le  deželni  zbor 
brez  Hrvatske  in  Erdelja,  ne  le  da  ni  hotel  poslati 
odposlancev  na  skupni  zbor  na  Dunaj,  marveč  se 
je  kratkomalo  postavil  na  stališče,  da  velja  še  vedno 
po  državnem  zboru  z  leta  1848  sklenjena  ustava 
(personalna  unija).  Zato  je  bil  22.  avgusta  1861  z 
vojaško  asistenco  razpuščen. 

Na  Hrvatskem  se  je  sestal  sabor,  voljen  na 
podlagi  Jelačičevega  volilnega  reda  iz  leta  1848, 
v  aprilu  1861,  a  brez  zastopnikov  Reke,  dočim  so 
poslanci  iz  Vojne  krajine  in  Srema  —  Srbi  — 
prišli  šele  tekom  zasedanja.  Sabor,  v  katerem  so- 
sedeli  najodličnejši  hrvatski  prvaki,  je  poleg  zahteve 
o  združenju  vseh  hrvatskih  zemelj  sklepal  pred  vsem 
o  razmerju  do  Dunaja  in  Peste. 

Najti  pravo  politično  orijentacijo  v  tem  časa 
za  Hrvate  ni  bilo  lahko  vprašanje.  Iz  Peste  jih  je 
Deak,  vodja  zmernejše  stranke,  vabil,  da  sodelujejo^ 
z  njim  ter  si  na  ta  način  zagotove  svojo  staro- 
ustavo,  Dunaj  jih  je  klical  v  osrednji  parlament. 
Dasi  so  vedeli,  da  obstoja  veHko  nasprotje  med 
njihovimi  in  madžarskimi  težnjami,  vendar  so  sodili 

na  podlagi  bridkih  izkušenj  iz  dobe  po  1.  1848,  da 
jim  Dunaj  nikdar  ne  more  postati  odkrit  in  zanesljiv 
prijatelj.  Sodili  so,  da  jim  postanejo  Madžari  preje 
odkriti  zavezniki,  izmodreni  po  nesrečni  usodi  zad- 
njih let;  zato  so  se  nagnili  k  Pesti. 

Pri  tem  vprašanju  so  se  izobličile  tri  stranke. 
Večino  je  imela  narodna  stranka,  ki  so  jo 
tvorili  poglavitno  pristaši  nekdanje  ilirske  stranke. 
Ali  z  drugimi  besedami,  domala  vsa  narodna 
hrvatska  inteligenca,  dete  ilirizma,  se  je  politično 
opredelila  v  narodno  stranko.  Nadaljevala  je  delo 
narodnega  preporoda,  na  podlagi  uspehov  ilirskih 
preporoditeljev;  njeno  delo  je  slonelo  na  osnovi 
slovanstva  in  jugoslovanstva.  Zastopajoč  naziranje, 
da  se  nobeno  jugoslovansko  pleme  zase,  enako 
hrvatsko,  ne  more  upirati  močnejšim  protivnikom, 
vidi  njihovo  bodočnost  le  v  medsebojni  zvezi,  v 
edinstvu  vseh  Jugoslovanov.  Hrvatje  in  Srbi  tvo- 
rijo eno  narodno  individualnost;  k  tej  enoti  pa 
pripadajo  tudi  Bolgari  in  Slovenci.  Hrvatje  in 
Srbi  bi  imeli  biti  kot  jedro  jugoslovanstva  središče 
prosvetnega  dela  Jugoslovanov.  Notranje  jedinstvo 
Jugoslovanov  je  prvi  pogoj  za  narodni  obstanek 
in  temelj  za  politično  ujedinjenje.  Kulturno  ujedi- 
njenje  je  prva  etapa  v  tej  evoluciji:  ujednačenje 
jezika,  znanosti,  prosvetnih  institucij.  Srbski  oziroma 
hrvatski  jezik,  ki  je  centralen,  naj  bi  polagoma 
sprejeli  za  književnega  tudi  Slovenci  in  Bolgari. 
Ujedinjeni  Jugoslovani  naj  svojo  kulturno  misijo 
smatrajo  v  tem  smislu,  da  ustvarijo  eden  tip  kul- 
ture, ki  bo  v  bistvu  sinteza  vzhodnega  in  zapad- 
nega  tipa. 

Te  ideje  so  bile  v  narodnem  oziru  vodilne 
jugo[slovanski    generaciji    hrvatske    zgodovine, 

g-rupirdne  v  narodrii  stranki.  Vodilm  duH  ji  ie  bil 
p6leg-  historikd  Franja  Račkeg-a  zhiameniti  Josip 
J  ura  j  Strossriiayer ,  škof  v  Djakovii,  veliki 
narodni  in  kulturni  prvobbPitelj  in  mečert  hrvatski. 
On  je  stal  dolg-'o  dobo  v  ospredju  hrvalskeg-a  jav- 
neg-a  dela,  spočetka  tudi  kot  političen  voditelj, 
pozneje,  ko  je  po  breušpešni  boi-bi  z  Madžari  stopil 
iz  politične  aktivnbsti,  pa  š^  vedno  kot  najag-ilnejši 
duh  vodilne  narodne  inteligence.  Mbž  širokeg^a 
obzorja  in  velike  konbepcije  je  zapii^til  vsej  svoji 
dobi  v  nal-odriem,  prosvetnem  oziru  mogočno  sled. 

Naziv  „jugoslbvarifeki",  ki  je  stopil  popolnoma 
na  mesto  „ ilirskega",  se  je  upiorabljal  kot  zunanja 
označitev  edinstva;  tako  se  je  imenovala  še  sedaj 
obstoječa  „Jugoslovanska  akademija"  v  Zagrebu, 
ki  se  je  ustanovila  po  Strossmayerjevi  zaslugi  leta 
1867.  Leta  1861  je  hrvatski  sabor  v  znak  sloge 
med  Hrvati  in  Si^bi  vzakohil  za  narodni  jedk  naziv 
„jugoslovanski  jezik". 

Toda  kakor  so  bile  narodrie  ideje  jug^Č^ldVali- 
ske  generacije  pozneje  pokoj^ane  pod  zmagujočim 
pravaštvom  in  protisrbfekim  hrvatskim  ekškluziviz- 
nibm,  tako  je  tudi  politična  taktika  narodne  stranke 
doživela  popoln  neuspeh. 

Narodna  stranka  je  stala  ria  stališču,  da  je 
vsled  dogodkov  1.  1848  pravno  popolnoma  prene- 
hala vsaka  zveza  med  Hrvatsko  in  Ogrsko  ter  da 
je  ostala  krona,  to  je  oseba  vladarjeva,  še  edina 
vež,  ki  veže  obe  deželi.  Kljub  terhu  je  po  nazi- 
rahju  narodne  stranke  Hrvatska  voljna  stopiti  v 
realno  unijo  z  Ogrsko,  ki  naj  se  določi  s  posebnim 
dogovorom,  —  toda  šele  takrat,  ako  Ogrska  pravo- 
veljavno  prizna  samostojnost  in  neodvisnost  Hrvat- 
ske in  njeno  teritorijalno  celokupnost,  t.  j.  zahtevo 

po  združitvi  Hrvatske  -  Slavonije  z  Vojno  krajino, 
Reko,  Medjimurjem  in  Dalmacijo.  Pri  tem  zakono- 
daja in  vrhovna  uprava  v  političnem,  naučnem, 
verskem  in  pravosodnem  oziru  ne  more  biti  skupna. 
Proti  ter^iu  predlogu  večine  je  nastopila 
unijoni stična  stranka,  kateri  so  poleg  pravili 
madžaronov  pripadali  tudi  mnogi  bivši  Ilirci,  katere 
je  absolutizem  pognal  v  to  smer;  ta  stranka  je 
zahtevala  istotako  realno  unijo  z  Ogrsko,  toda 
brez  kakršnihkoli  pogojev.  Posebej  pa  sta  nastopila 
še  dr.  Evgen  Kvaternik  in  dr.  Apte  Starčevič,  ki 
sta  gledala  na  Pešto  ravno  tako  nezaupno,  kakor 
na  dunajsko  vlado,  zato  sta  zahtevala,  naj  Hrvatska 
v  direktnem  pogajanju  z  vladarjem  samim  doseže 
popolno  samostojnost.  V  tej  skupini  je  začetek 
poznejše  stranke  prav^.  K^žoč  na  neizvedljivost 
poslednjega  programa,  ki  je  bil  sicer  v  načelu  vsem 
simpatičen,  je  narodna  stranka  ostala  pri  svojem 
predlogu  glede  razmerja  do  Ogrske,  ki  je  bil  v 
saboru  sprejet.  Glede  skupnega  parlamenta  na 
Dunaju  je  sklenil  sabor  soglasno,  <{la  se  Hrvatska 
s  Slavonijo  ne  udeležuje  državnega  sveta  in  izjavil 
z  večino  glasov,  da  nima  Hrvatska  nikakih  skupnih 
zadev  z  Avstrijo.  Ta  dva  sklepa  sta  bila  vzrok, 
da  je  dunajska  vlada  tudi  hrvatski  sabor  razpustila 
(8.  novembra  1S61),  vendar  je  b.^l  sklep  večinske 
narodne  stranke  g|ede  razmerja  z  Ogrsko  še  sank- 
cijoniran.  Tudi  se  je  ustanovila  za  Hrvatsko  naj- 
višja sodna  instanca,  stol  sedmorice,  in  hrvatski 
dvorski  dikasterij  je  bil  spremenjen  v  hrvatsko 
dvorsko  pisarno.  Na  Hrvatskem  ii;i  Ogrskem  je 
nastopil  absolutistični  režim,  toda  pasivna  rezistenca 
prebivalstva  je  šla  tako  daleč,  da  prebivalstvo  ni 
hotelo  dajati  r\e  davkov,  ne  vojakov,   proti  čemer 

se  je  oblast  borila  z  nasilnim  pritiskom.  Proti 
pristašem  narodne  stranke  so  se  vršile  hude  per- 
sekucije. 

Pod  težo  teh  razmer  je  nastala  na  Hrvatskem 
nova,  „sam  o  stalna"  stranka  (Mažuranic,  Kuku- 
Ijevic  in  dr.),  ki  se  je  odcepila  od  narodne  stranke. 
Voditelji  nove  -stranke  so  se  bali,  da  se  bodo  na- 
posled Madžari  vendarle  pogodili  z  Avstrijo  in  pri 
tem  doseg-li  gospodstvo  nad  Hrvati;  treba  je  zatorej 
izrabiti  konstelacijo  in  se  pogoditi  z  Avstrijo  na 
podlagi  realne  unije,  to  je  vojne,  diplomatske  in 
financijalne  skupnosti.  Schmerlingova  vlada,  ki  se 
je  trudila,  da  pridobi  za  skupni  državni  zbor  Slo- 
vake, Rumune,  ogrske  Nemce  in  Srbe,  je  poskusila, 
da  pomaga  na  Hrvatskem  samostalcem  do  vlade, 
da  bi  na  ta  način  zlomila  odpor  Madžarov.  V  to 
svrho  je  bil  spremenjen  saborski  volilni  red  v 
korist  novi  stranki,  toda  pri  volitvah,  ki  so  se 
vršile  v  poletju  1865,  je  ista  dobila  le  tretjino 
glasov.  Proti  njej  se  je  združila  narodna  stranka 
(Strossmayer,  Rački,  Mrazovič)  z  unijonisti;  tudi 
število  Starčevič-Kvaternikovih  pristašev  se  je  po- 
množilo. 

K  d  u  ali  z  mu.  Neuspeh  na  Hrvatskem  je 
močno  omajal  Schmerlingovo  pjozicijo,  zlasti,  ker 
od  1.  1863  oziroma  1864  tudi  Cehov  in  Moravcev 
ni  bilo  več  v  dunajskem  parlamentu.  Zato  je  v 
juliju  1865  odstopil  in  na  njegovo  mesto  je  prišel 
grof  Belcredi.  Nova  vlada  je  bila  nasprotna  nem- 
škemu centralizmu,  zastopajoč  konservativno-fede- 
ralistično  stališče,  ki  ga  je  hotela  realizirati  s 
podelitvijo  večje  kronovinske  avtonomije,  a  se 
želela  hkrati  pogoditi  z  Ogrsko  in  Hrvatsko.  Na 
Ogrskem  samem  je  bila  Deakova  stranka  priprav- 

Ijena  nekoliko  popustiti  ter  priznati  gotove  skupnosti 
monarhije.  Zato  je  cesarski  manifest  v  septembru 
1865  sistiral  februarsko  ustavo  s  skupnim  držav- 
nim zborom,  za  čas,  da  se  izvrši  sporazum  z  Ogrsko 
in  Hrvatsko.  Na  Ogrskem  je  novo  sklicani  državni 
zbor  po  Deakovem  predlogu  izvolil  posebno  ko- 
misijo, ki  naj  izdela  zakonski  načrt  za  bodoče 
razmerje  Ogrske  do  Avstrije. 

Na  Hrvatskem  se  je  sestal  sabor  v  septembru 
1865  in  na  cesarski  predlog  izvolil  dvanajstčlansko 
regnikolarno  deputacijo,  da  se  z  enako  deputacijo 
ogrskega  državnega  zbora  posvetuje  glede  med- 
sebojnega državnopravnega  razmerja,  kakor  tudi 
glede  razmerja  do  celokupne  monarhije.  Deputa- 
cija,  izvoljena  iz  članov  narodne  in  samostalne 
stranke  s  Strossmayerjem  kot  predsednikom,  se  je 
v  aprilu  do  junija  1866  pogajala  z  Madžari,  toda  do 
sporazuma  ni  prišlo.  Madžari  niso  hoteli  priznati 
Hrvatski  državnopravne  enakopravnosti  in  ji  tudi 
niso  priznali  Medjimurja  ter  Reke.  Tako  je  bilo 
politično  stanje,  ko  je  izbruhnila  vojna  z  Nemčijo 
in  Italijo  1.  1866,  ki  je  Avstrijo  popolnoma  izrinila 
iz  Nemčije  in  Italije  in  povzročila  na  znotraj  popoln 
preobrat,  to  je  uveljavljenje  dualizma. 

Nastanek  dualizma.  Madžarska  politika 
se  je  v  svojem  boju  zoper  habsburško  -  nemški 
centralizem  opirala  spočetka  na  lastno  narodno 
odporno  moč.  V  drugi  dobi  borbe  v  šestdesetih 
letih  so  Madžari  računali  pred  vsem  na  zunanje- 
politično konstelacijo.  Deak,  voditelj  madžarske 
politike,  je  vedel,  da  se  ne  da  s  približevanjem 
ničesar  doseči  od  dunajske  vlade,  „ki  se  bo  upirala, 
dokler  je  mednarodni    odnošaji    ne   prisilijo  k  po- 

puščanju."  In  res,  uspeh  madžarske  politike  je 
združen  z  zunanjepolitičnimi  dogodki  leta  1866. 

Belcredi  je  ob  svojih  pogajanjih  z  Madžari 
imel  načrt,  preurediti  Avstrijo  v  pet  avtonomnih 
skupin :  Ogrsko,  Hrvatsjco  -  Slavonsko,  Češko  (z. 
Moravsko  in  Slezijo),  Poljsko  (Galicijo  z  Bukovino) 
in  Avstrijo,  to^  je  nemške  alpske  dežele  s  sloven- 
skimi pokrajinami.  Ta  načrt,  ki  bi  potisnil  Slovence 
v  nemškoavstrijsko  skupino,  pa  je  ostal  neizvršen ;. 
Nemci,  ki  so  se  mu  trdovratno  upirali,  so  dosegli, 
da  je  Belcredi  odstopil  in  da  je  postal  ministrski 
predsednik  grof  Beust.  Ta  je  sklenil  z  Madžari 
pogodbo,  po  kateri  so  slednji  zavladali  na  Ogrskem 
in  Hrvatskem,  Nemci  pa  so  si  obdržali  vlado  v 
avstrijski  državni  polovici,  prepuščajoč  polagon>a 
Galicijo  gospodstvu  Poljakov.  Tako  je  bila  1.  1867 
sklenjena  avstrijsko-ogrska  pogodba,  po  kateri  se 
je  država  razdelila  na  dve  državni  polovici,  ki  ju. 
je  družila  poleg  vladarjeve  osebnosti  še  skupnost 
zunanjih  zadev,  trgovske  politike  in  vojske.  Vsaka 
državna  polovica  je  dobila  posebno  ministrstvo  in 
poseben  parlament,  za  skupne  zadeve  pa  je  volil 
vsak  parlament  poseben  odbor,  takoimenovane 
delegacije. 

Dualizem  je  sklenila  avstrijska  vlada  z  Mad- 
žari na  svojo  roko,  proti  volji  večipe  slovanskih 
narodov,  ki  so  se  skušali  na  r^zne  načine  boriti 
zoper  njega. 

Hrvati  in  dualizem.  Ko  so  se  pod  Bel- 
credijem  začela  pogajanja  z  Madžari,  je  bil  sklican 
tudi  hrvatski  sabor  (1.  novembra  18616).  Zborovanje 
se  je  vršilo  pod  vtisom  Belcredijevega  federalistič- 
nega načrta,  kajteren^u  so  postali  Hrvatje  zelo  na- 
klonjeni, odkar  je,  vsled  zunanjepolitičnih  dogodkov 

ginila  nevarncst  pred  nemškim  centralizmom,  ka- 
terega so  se  najbolj  bali,  in  pa  odkar  je  neugodni 
rezultat  re^jnikolarnih  deputacij  pokazal,  da  Madžari 
ne  mislijo  sprejeti  hrvatskega  državnopravnega 
stališča.  Zato  je  sabor  17.  decembra  1866  sklenil 
(proti  glasovom  unijonistov),  da  se  opusti  ideja 
unije  z  Ogrsko  ter  da  se  poskuša  samostojno  do- 
seči sporazum  z  Avstrijo,  naj  se  torej  ne  pošiljajo 
poslanci  v  ogrski  državni  zbor.  Hrvatje  so  prišli 
tedaj  do  uverjenja,  da  se  bodo  v  zvezi  z  ostalimi 
Slovani,  Slovenci,  Cehi,  Poljaki  in  Rusini  najlaže 
borili  zoper  narodno  zatiranje. 

Toda  bilo  je  prepozno.  Ko  je  Beust  izpodrinil 
Belcredija  in  izvedel  avstrijsko-ogrski  sporazum,  je 
cesar  pozval  sabor,  naj  pošlje  svoje  zastopnike  v 
Pešto.  Hrvatski  sabor  je  odgovoril,  da  ne  more 
poslati  svojih  odposlancev  v  ogrski  državni  zbor, 
ker  še  ni  urejeno  vprašanje  razmerja  med  Hrvatsko 
in  Ogrsko;  nato  je  bil  sabor  dne  25.  maja  1867 
kratkomalo  razpuščen.  Brž  nato  j^e  ban  Sokčevič 
odstopil  in  za  banskega  namestnika  je  bil  imenovan 
baron  Levin  Rauch  z  nalogo,  da  izvede  hrvatsko- 
ogrsko  nagodbo  po  onih  načelih,  ki  jih  je  postavila 
ogrska  regnikolarna  deputacija  1.  1866.  Na  Hrvat- 
skem so  se  začela  preganjanja  narodne  stranke, 
oktroiran  je  bil  nov,  madžaronom  ugoden  volilni 
red,  ki  je  zlasti  znatno  povečal  število  virilistov, 
število  voljenih  poslancev  pa  znižal  na  66.  S  tem 
volilnim  redom  se  je  pod  pritiskom  vladnih  orga- 
nov posrečilo  pridobiti  unijonistom  veliko  večino 
glasov.  Ko  so  narodni  poslanci,  ki  so  si  rešili 
samo  14  mandatov,  izstopili  iz  sabora,  so  ostali 
unijonisti  sami  in  odposlali  v  Pešto  regnikolarno 
deputacijo  12  članov,  ki  je  z  enakoštevilno  ogrsko 

deputacijo  določila  hrvatsko-ogTsko  državnopravno 
nag-odbo. 

Hrvatsko-ogrska  nagodba  (1868)  do- 
loča med  glavnimi  točkami,  da  je  Hrvatska  popol- 
noma avtonomna  v  zakonodaji  in  upravi,  v  notranjih 
zadevah,  bogočastju,  nauku  in  pravosodju,  ostale 
zadeve  pa  se  proglašajo  za  skupne  in  vodijo  naj 
jih  skupna  ministrstva  financ,  poljedelstva,  trgovine 
in  narodne  obrambe  (domobranstvo),  pri  kateri 
se  imajo  osnovati  posebni  hrvatski  oddelki.  O  teh 
skupnih  zadevah  razpravlja  „ skupni  zbor  vseh  kra- 
ljevin ogrske  krone,  v  katerega  pošiljajo  Hrvatje 
svoje  odposlance,  29  v  dolenjo  ali  poslansko,  2  v 
gorenjo,  gosposko  zbornico.  To  število  se  je  leta 
1873  ob  ukinjenju  enega  dela  Krajine  povečalo  na 
34  poslancev,  1.  1881  ob  ukinjenju  ostale  Krajine 
pa  na  40  poslancev  v  dolenjo  in  3  v  gorenjo 
zbornico.  Glede  financ  je  bilo  določeno,  da  ima 
prejemati  Hrvatska  za  kritje  svojih  avtonomnih 
stroškov  2,200.000  for.  (pavšalno)  za  deset  let,  ker 
se  ima  financijalna  nagodba  obnavljati  vsakega 
desetega  leta.  Dalje  se  je  določilo,  da  je  hrvaščina 
uradni  jezik  tudi  pri  skupnih  uradih  v  Hrvatski 
(tako  na  pr.  pri  financi,  pošti,  železnici).  Deželi 
načeluje  ban,  ki  ga  imenuje  kralj  „na  predlog  in 
ob  sopodpisu  skupnega  ogrskega  ministrskega 
predsednika".  Glede  obsežnosti  Hrvatske  so  Mad- 
žari obljubili,  da  se  bodo  potegovali  zato,  da  se 
Dalmacija  pripoji  Hrvatski,  obdržali  pa  so  si  Medji- 
murje,  a  glede  Reke,  ki  je  tudi  unijonisti  niso  hoteli 
prepustiti  Ogrski,  ni  prišlo  do  sporazuma;  toda 
vladar  se  je  postavil  na  ogrsko  stališče  in  je 
Reko  prisodil  Ogrski  kot  „posebno  telo,  spojeno 
z  ogrsko  krono". 

Tako  se  je  v  glavnem  glasila  hrvatsko-ogrska 
nagodba,  ki  sta  jo  ogrski  državni  zbor  in  hrvatski 
sabor  sprejela  in  potrdila  še  istega  leta  1868,  na 
kar  je  dobila  tudi  vladarsko  sankcijo. 

Oktroiranje  dualizma  in  ustvaritev  hrvatsko- 
ogrske  nagodbe  po  madžarskem  receptu  je  zbudila 
pri  Hrvatih  enako  kakor  pri  drugih  Slovanih  silno 
ogorčenje.  Proti  opoziciji  narodnih  elementov  je 
vladal  ban  Rauch  z  unijonističnim  saborom  z  ab- 
solutističnimi sredstvi,  s  preganjanjem  narodnih  ljudi 
in  zatiranjem  narodnega  časopisja.  Leta  1870  je 
bilo  celo  vsako  napadanje  nagodbe  proglašeno 
kot  „zločin  motenja  javnega  miru",  ali  celo  kot 
veleizdaja. 

Slovenci  in  borba  zoper  dualizem. 
Slovenci  so  ^se  udeleževali  v  zvezi  z  drugimi  Slo- 
vani, zlasti  Cehi,  borbe  zoper  dualizem.  Toda  med 
Slovani  ni  bilo  složnega,  enotnega  nastopa,  kajti 
njih  interesi  niso  bili  enaki.  Beustova  vlada  je 
znala  pridobiti  zase  Poljake,  obetajoč  jim  obsežno 
avtonomijo  v  Galiciji  ter  popolno  gospodstvo  nad 
Rusini;  na  podlagi  teh  koncesij  jim  je  bila  duali- 
stična  preuredba  države  simpatična  in  so  ji  nehali 
nasprotovati.  Napram  Cehom  in  Slovencem  pa  je 
vlada  posegla  po  odločnih  sredstvih.  Češki  in 
moravski  deželni  zbor,  ki  sta  podala  izjavo  za 
samostojno  češko  državo  in  nista  poslala  poslancev 
na  Dunaj,  sta  bila  razpuščena;  pri  novih  volitvah 
so  z  vladno  pomočjo  Nemci  dobili  večino.  Tudi 
kranjski  deželni  zbor,  ki  je  dobil  pri  volitvah  slo- 
vensko večino,  je  sklenil  28.  februarja  1867  adreso 
zoper  vladne  namere,  dasi  v  mili  obliki.  Toda  že 
1.  marca  je  bil  razpuščen  in  razpisane  nove  voHtve, 
pri    katerih   je   narodna    stranka,    dasi    oslabljena, 

vendarle  obdržala  večino.  Neodločno  in  nedosledno 
vlog-o  so  igrali  slovenskf  poslanci  v  državnem  zboru. 
Dasi  so  bili  proti  dualizmu  in  so  celo  govorili  zoper 
njega,  so  po  večini  glasovali  —  zanj.  Nova,  tako- 
imenovana  „decembrska"  ustava,  ki  izpreminja 
februarski  patent  v  smislu  dualizma,  je  bila  sprejeta 
z  nekaterimi  slovenskimi  glasovi !  Svoje  postopanje 
so  utemeljevali  poslanci  z  oziri  na  —  solidarnost 
s  Poljaki  in  zavezniškimi  tirolskimi  Nemci,  z  ozirom 
na  obljubljeno  razširjenje  deželne  avtonomije  in  — 
ker  niso  hoteli  motiti  soglasja  v  zboru !  Ves  ta  čas 
so  se  Slovenci  vneto  borili  za  konservativni  konkor- 
dat  proti  nameram  liberalne  vlade. 

Opisano  postopanje  poslancev  je  vzbudilo  v 
domovini  veliko  ogorčenje  zoper  „prvake".  Že  delj 
časa  nezadovoljna  struja  mlajše  inteligence  je  na- 
posled začela  očitnejšo  borbo  zoper  politiko  „starih", 
katerih  vodja  je  bil  še  vedno  Bleiweis.  2.  aprila 
1868  je  začel  v  Mariboru  izhajati  političen  list 
„Slovenski  Narod",  glasilo  „mladih".  Mladi  so 
zahtevali  na  zunaj  energičnejšo  in  odločnejšo  na- 
rodno politiko  s  ciljem  federalizacije  Avstrije  in 
združenja  vseh  Slovencev  v  eno  administrativno 
celoto  ter  ožje  stike  z  ostalimi  Slovani.  Mladi  so 
zahtevali  tudi  doma  smotrenejšo  in  velikopoteznejšo 
politiko.  Med  starimi  so  bili  poleg  voditelja  Blei- 
vveisa  zlasti  važni  Costa,  Svetec,  Toman,  med  mla- 
dimi pa  Dominkuš,  Jos.  Vošnjak,  Razlag  in  drugi^ 
med  publicisti  poleg  Jurčiča  zlasti  France  Levstik. 
Opozicija,  zlasti  njena  omladina,  pa  je  zastopala 
hkrati  tudi  v  kulturnopolitičnem  oziru  nova,  svo- 
bodomiselna načela;  slovenska  inteligenca  se  je 
hotela  izviti  iz  ozkih  poti  konservativne  Bleiweisove 
politike.     Borba    se    je    vnela    tudi    v    književnosti,. 

kjer  so  zoper  prazno  šarlatanstvo  Bleivveisovcev 
nastopile  ostre  kritike  Stritarjeve,  Levstikove  in 
drugih  mladih  pisateljev  in  pesnikov. 

Razkol  v  radikalno -svobodomiselno  in  kon- 
servativno ^stranko  se  je  začenjal  v  mnogem  oziru 
po  vzoru  Cehov,  kjer  je  tedaj  zoper  konservativne 
„staročehe"  nastopala  „mladočeška"  stranka.  Zato 
so  slovensko  opozicijo  radi  nazivali  „mladoslo- 
vensko". 

Spor  med  obema  strujama  je  postajal  vedno 
ostrejši ;  mladi  so  sprožili  Energično  akcijo  za  usta- 
novitev zedinjene  Slovenije  po  deželnih  zborih, 
toda  stari  so  se  po  večini  tako  neodločno  vedli, 
da  je  ogorčenje  na  radikalni  strani  le  še  naraščalo* 
Malo  ublažil  se  je  spor,  ko  so  Slovenci  z  drugimi 
federalisti,  Hrvati,  Poljaki,  Bukovinci,  izstopili  dne 
31.  marca  1870  iz  državnega  zbora,  ker  nemško- 
centralistična  vlada  ni  hotela  popustiti  v  pogajanjih 
s  Poljaki. 

V  zadnji  veliki  notran  j  e  -  politični 
avstrijski  krizi.  Istočasno  so  veliki  svetovno- 
politični  dogodki  zelo  vplivali  na  slovensko  in  sploh 
slovansko  politično  mišljenje.  Vedno  večja  agre- 
sivnost nemštva  je  nagibala  avstrijske  Slovane,  da 
so  iskali  zaslombe  pri  ostalih  Slovanih,  zlasti  pri 
Rusih.  Tako  je  pridobivala  rusofilska  politična 
orijentacija  tudi  med  Slovenci  vedno  več  pristašev, 
kar  se  je  najpreje  pokazalo  po  1.  1867,  ko  je  proti 
volji  Slovanov  zagospodoval  dualizem.  Avstrijski 
Slovani  —  razen  Poljakov  —  so  v  odgovor  na 
dualizem  demonstrativno  priredili  potovanje  v  Ru- 
šijo na  etnografsko  razstavo  v  Moskvo.  Tega  po- 
tovanja so  se  udeležili  tudi  Slovenci,  Matija  Majar 
je  bil  najimenitnejši  udeležnik  med  njimi. 

Rusofilsko  vseslovansko  mišljenje  se  je  še 
pojačilo  1.  1870,  ko  so  nemške  zmage  nad  Francozi 
vzbudile  bojazen,  da  se  Prusija  obrne  zoper  Av- 
strijo in  si  jo  podvrže  oziroma  jo  razbije.  Slovani 
so  se  zatekali  k  upanju  na  vseslovansko  bodočnost, 
k  velikemu  ruskemu  stricu,  iščoč  pri  njem  zaščite 
pred  vedno  vegjim,  agresivnejšim  nemštvom,  zve- 
zanim z  Madžari.  Seveda  ta  rusofilski  pansiavizem 
ni  mogel  imeti  konkretnih  načrtov,  sploh  nikakih 
jasnejših  pojmov,  kajti  zato  so  bile  razmere  še 
veliko  premalo  razvite.  Pojavljala  pa  se  je  znova 
močneje  vseslovanska  ideja  v  realistični  obliki,  v 
oni  obliki,  ki  je  pomenila  od  vsega  začetka  za 
Slovence  pozitivni  narodni  program,  v  j  u  g  o  s  I  o- 
vanstvu.  Že  ves  čas  borbe  za  ustavno  preuredbo 
Avstrije  so  se  oglašali  posamezni  slovenski  politiki 
opominjajoč,  da  se  odpira  Slovencev  narodna  bo- 
dočnost le  v  najožji  naslonitvi  na  Hrvate  in  Srbe. 
Tudi  jugoslovansko  idejo  je  znova  vzbudil  ravno 
strah  pred  nemško  ekspanzivnostjo,  ki  se  je  ne- 
pričakovano hitro  povspela  do  sijajne  zmage  nad 
Francozi.  Začela  so  se  najpreje  narodno-politična 
razmotrivanja  med  hrvatskimi,  slovenskimi  in  srb- 
skimi listi ;  ti  pismeni  pogovori  so  dovedli  slednjič 
do  skupnega  sestanka  v  Ljubljani  o  priliki  občnega 
zbora  „Matice  Slovenske"  dne  1.  decembra  1870. 
Tu  so  se  sešli  slovenski  politiki  iz  raznih  kronovin 
in  m.nogo  hrvatskih  in  srbskih  politikov  iz  Hrvatske, 
Slavonije,  Vojne  krajine,  Dalmacije,  srbske  Vojvo- 
dine in  Reke  ter  sklenili  takoimenovani  ljubljanski 
jugoslovanski  program. 

Ljubljanski  jugoslovanski  program  leta  1870 
povdarja  edinost  južnih  Slovanov,  ki  se  kaže  v 
narodnem    čustvu    in  jeziku.    Slovenci,    Hrvatje  in 

Srbi  habsburške  monarhije  združujejo  vse  svoje 
moralne  in  materijahie  moči  v  dosego  edmstva  na 
književnem,  gospodarskem  in  političnem  polju; 
svoje  delovanje  bodo  osnovali  tudi  na  to,  kako 
bi  pomagali  zadovoljiti  v  enakih  potrebah  svojim 
bratom  onstran  mej,  s  katerimi  so  ene  narodnosti; 
delati  hočejo  z  društvi  in  skupščinami,  zbori  in 
časopisi  sporazumno  v  vsakem  vprašanju,  ki  se 
tiče  njih  zadev.  —  To  svojo  odločbo  naznanijo 
državnikom  habsburške  monarhije  in  vsem  drugim 
narodom,  kateri  žive  v  isti  državi,  da  izvedo,  kako 
hočejo  južni  Slovani  na  vsak  postavni  način  delati 
za  uresničenje  svojega  edinstva  v  navedenem  smislu. 

Jugoslovanski  program  si  je  pridobil  pri  nas 
zlasti  med  omladino  mnogo  pristašev,  na  Hrvat- 
skem je  bila  zanj  pred  vsem  narodna  stranka,  ki 
je  bila  takrat  še  v  najlepšem  soglasju  s  Srbi, 
dočim  so  mu  nasprotovali  unijonisti  in  starčevičanci. 
Ta  program  je  plod  onega  nemirnega  razpoloženja, 
ki  je  vladalo  med  avstrijskimi  Slovani  ves  čas 
ustavne  borbe  od  1.  1860  do  konca  1871,  plod 
onega  nemirnega  pričakovanja  novih  dogodkov, 
usodnih  preobratov,  ki  je  doseglo  svoj  višek  ravno 
v  kritičnih  letih  1870  in  1871.  Po  eni  strani  je 
strah  pred  zmagovito  Prusijo  silil  Slovane,  misliti 
neposredno  na  lastno  obrambo  —  saj  so  Starče- 
vičanci stavili  glavne  nade  na  Napoleona!  —  po 
drugi  strani  pa  je  vladalo  splošno  prepričanje,  da 
dualizem  nikakor  še  ne  stoji  tako  čvrsto  in  da  se 
more  monarhija  vendarle  čez  noč  obrniti  k  fede- 
rativni preuredbi. 

V  pričakovanju  te  možnosti  je  slovanske  po- 
litike utrjeval  razvoj  notranje -politične  situacije  v 
letih   1870 — 1871,  ki  pomenita  zadnjo  veliko  krizo 

Avstrije,  od  katere  razrešitve  je  zavisela  vsa  na- 
daljna  usoda  habsburške  monarhije.  Na  Dunaju  je 
prišla  zopet  do  vpliva  federaHstična  struja.  Ko  so 
izstopili  federalisti  iz  parlamenta,  je  cesar  imenoval 
novo  ministrstvo  s  Poljakom  grofom  Potockim  na 
čelu  (aprila  1870).  Nova  vlada  je  skušala  doseči 
spravo  s  Cehi,  Poljaki  in  Jugoslovani,  toda  tako, 
da  bi  ne  bila  "prizadeta  ustava,  pa^  tudi,  da  bi 
Nemci  ne  bili  užaljeni.  Ker  pa^so  Cehi  zahtevali 
združitev  Češke,  Moravske  in  Slezije  v  posebno 
državno  telo,  torej  isto,  kar  so  dosegli  Madžari 
L  1867,  so  se  pogajanja  razbila. 

Med  tem  se  je  v  juliju  1870  vnela  francosko- 
pruska  vojna,  katere  se  je  spočetka  cesar  mislil 
udeležiti  na  strani  Francije.  Nepričakovane  sijajne 
zmage  Prusov  so  na  dvoru  le  še  povečale  strah 
pred  slednjimi,  zato  se  je  dinastija  začela  resneje 
truditi,  da  si  pridobi  zase  nezadovoljne  Slovane, 
na  katere  bi  se  mogla  nasloniti  v  slučaju  borbe 
zoper  Prusijo,  pa  tudi  proti  prenapetim  narodnim 
stremljenjem  avstrijskih  Nemcev  samih.  Tedaj  je 
polovičarsko  ministrstvo  Potockega  odstopilo  in 
vlado  je  prevzel  začetkom  februarja  1871  grof 
Hohenwart,  voditelj  federalistov. 

Hohenvvartovo  ministrstvo  je  bila  zadnja  fe- 
deralistična vlada  v  Avstriji;  podpirali  so^  jo  vsi 
Slovani,  to  je  južni  Slovani,  Poljaki  in  Cehi,  s 
konservativno-fevdalnimi  Nemci.  Ko  je  po  razpustu 
državnega  in  nekaterih  deželnih  zborov  pri  novih 
volitvah  dobil  veliko  večino,  je^  Hohenwart  snoval 
federativno  preuredbo  države.  Že  preje  je  deželnim 
zborom  obljubil  ^natno  razširjenje  njih  delokroga; 
pri  podrobnih  pogajanjih  je  dospel  najdlje  pri 
Cehih,    katerim    je    v    „septembrskem    reskriptu" 

(12.  septembra  1871)  v  vladarjevem  imenu  poleg- 
drugega  ^priznal  češko  državno  pravo.  Na  podlagi 
tega  so  Cehi  sporazumno  s  Hohenwartom  sestavili 
18  takoimenovanih  „fundamentalk",  v  ^katerih  je 
bila  dana  ^podlaga,  na  kateri  se  imajo  Češka,  Mo- 
ravska in  Šlezija  ujediniti  v  posebno  državno  telo 
s  pravicami,    kakor  so    jih^lVladžari    dobili  1.  1867. 

Proti  takšni  spravi  s  Cehi,  ki  naj  bi  pomenila 
začetek  federalizaCije  Avstrije,  so  dvignili  liberalni 
Nemci  in  Madžari  silen  odpor. 

Hohenwart  se  je  pogajal  tudi  s  Slovenci,  ki 
so  stopili  predenj  z  naslednjim  narodnim  progra- 
mom :  administrativno  združena  Slovenija,  a  dokler 
se  ta  želja  ne  izpolni,  razširjenje  deželne  avtono- 
mije za  Kranjsko,  v  narodno  mešanih  deželah  pa 
narodne  kurije  za  slovenske  narodne  zadeve,  slo- 
venščina v  šoli  in  uradu,  nadsodišče  v  Ljubljani, 
pomnožitev  slovenskih  srednjih  šol,  juridična  fa- 
kulteta v  Ljubljani.  —  Od  vseh  teh  zahtev  je 
Hohenwartovo  ministrstvo  izvršilo  le  utrakvizacijo 
nižjih  razredov  srednjih  šol  na  Kranjskem. 

Hohenwartova  vlada,  v  katero  so  stavili 
Slovenci  največje  nade,  je  padla  še  koncem  1.  1871, 
Podlegla  je  združenemu  odporu  Madžarov  in  nem- 
ških nacijonalcev.  Na  prigovarjanje  Andrassyja  in 
zunanjega  ministra  Beusta  pod  vtisom  Kvaternikove 
bune  so  se  pogajanja  krone  s  Cehi  razbila;  dne 
27.  oktobra  1871  je  odstopil  Hohenwart.  Na  krmilo 
je  prišla  zopet  „ustavoverna"  centralistična  nemško- 
nacijonalna  vlada,  Auersperg-Lasserjevo  ministrstvo 
s  Slovanom  sovražno  notranjo  politiko. 

Doba  borbe  za  in  proti  federalizem  se  je 
vodila  zelo  živahno  tudi  po  Slovenskem.  Slovenski 
voditelji    so    skušali    zanesti    narodne    težnje    med 


široke  množice.  V  to  svrho  je  služilo  poleg  obilice 
novih  časopisov,  ki  so  se  pojavili  v  tej  dobi,  tudi 
prirejanje  taborov.  Tabori  so  bili  velika  zboro- 
vanja pod  milim  mebom,  združena  z  velikimi  na- 
rodnimi svečanostmi,  prirejena  z  veliko,  učinkovito 
slovesnostjo.  Na  njih  se  je  govorilo  in  glasovalo 
za  združenje  Slovencev  v  eno  administrativno  in 
politično  celoto,  za  narodno  enakopravnost  v  šoli, 
cerkvi  in  uradu ;  obenem  so  se  razpravljala  razna 
gospodarska  vprašanja.  Tabori  so  zanašali  narodno 
in  politično  zavednost  med  najširše  kmetske  plasti. 
Vršili  so  se  v  letih  1868  do  1871 ;  največji  od  njih 
je  bil  1.  1869  v  Vižmarjih  pri  Ljubljani. 

Tabori  so  bili  delo  Mladoslovencev,  ki  so 
hodili  Samostojnejšo  pot  od  starih  Bleiweisovcev 
in  so  se  tudi  doslednejše  ogrevali  za  zedinjeno 
Slovenijo,  ki  je  bila  medli  politiki  starih  le  nekak 
program  za  parado. 

Hrvatska  v  letih  1870—1871.  Notranje- 
politična kriza  v  Avstriji  je  prinesla  spremembo 
razmer  tudi  na  Hrvatskem,  kajti  tudi  s  Hrvati  se 
je  želelo  priti  do  sporazuma.  Ker  se  ban  Rauch 
o  priliki  neke  sodne  obravnave  proti  opozicijonal- 
nemu  časopisu  „Zatočeniku"  ni  čutil  podpiranega, 
je  podal  ostavko,  ki  jo  je  vladar  sprejel  ter  ime- 
noval za  naslednika  Kolomana  Bedekovica  (januarja 
1871).  Pri  volitvah  v  sabor,  ki  mu  je  bila  med 
tem  potekla  triletna  doba,  je  zmagala  narodna 
stranka,  ki  si  je  pridobila  od  65  mandatov  51, 
unijonisti  so  si  ohranili  13,  a  Ante  Starčevic  eno 
poslansko  mesto.  Ko  je  bila  istega  leta  ukinjena 
Djurdjevško-križevška  krajina,  je  prišlo  v  sabor  še 
9  pristašev  narodne  stranke.  Malo  preje  se  je 
ublažil  tiskovni  zakon  in  narodna  stranka  je  mogla 


v  Zagrebu  začeti  izdajati  svoje  glasilo  „Obzor". 
Ker  je  malo  preje  v  I.  1870  tudi  v  Dalmaciji  na- 
rodna stranka  pri  volitvah  v  deželni  zbor  izvojevala 
zmago  nad  italijanaši  ter  si  pridobila  večino  v 
deželnem  zboru,  so  Hrvatje  z  upravičenjem  upali 
na  zboljšanje  svojega  političnega  položaja,  raču- 
najoč na  gori  očrtano  ugodno  splošno  politično 
konstelacijo.  Toda  Madžari,  ki  so  se  z  liberalnimi 
Nemci  borili  zoper  Slovanom  prijazne  tendence  na 
dvoru,  so  zadrževali  razvoj  stvari  na  Hrvatskem. 
Hrvatski  sabor,  ki  bi  se  imel  sestati  1.  junija  1871, 
je  bil  trikrat  odgoden;  ko  je  bil  20.  septembra 
1871  tretjič  odgoden,  je  izdala  narodna  stranka 
slovesen  manifest  na  narod,  v  katerem  naglasa,  da 
se  nagodba  ne  more  smatrati  kot  pravomočna,  ker 
se  je  sklenila  „brez  sodelovanja  večjega  dela  na- 
šega naroda",  posebno  Vojne  krajine.  Ker  je  po 
nagodbi  „ avtonomna  hrvatska  vlada  podvržena 
vplivu  ogrske  vlade,  in  ni  nič  drugega  ko  samo 
refleks  ogrskega  ministrstva,  zato  ne  more  biti 
govora  o  hrvatski  avtonomni  vladi,  dokler  bo  ban 
odvisen  od  ogrskega  ministrskega  predsednika". 
Narodna  stranka  je  pričakovala  tudi  za  Hrvatsko 
rešitve  od  federalističnega   kurza  v  Avstriji. 

Malo  dni  po  tej  proklamaciji  so  se  odigrali 
v  Hrvatski  znameniti  dogodki.  Zanašajoč  se  na 
splošno  politično  situacijo,  na  ogorčenje,  ki  je 
vladalo  v  deželi  zoper  Madžare  ter  na  nezadovolj- 
nost Krajišnikov,  je  poskusil  izrabiti  Evgen  Kva- 
ternik,  glavni  besednik  radikalne  politike  napram 
Pesti  kot  napram  Dunaju.  S  prijateljem  Vekoslavom 
Bachom  in  nekoliko  prijatelji  je  dne  8.  oktobra 
1871  začel  v  ogulinski  Vojaški  krajini  očiten  upor, 
proglasivši    Hrvatsko    za    svobodno,    od    Avstrije 

nezavisno  državo.  Toda  že  v  treh  dneh  je  bil 
slabo  pripravljeni  upor  brez  posebnih  težav  udušen. 
Kvaternik  sam  je  z  Bachom  in  drugimi  pristaši  vred 
padel  v  borbi  z  vojaki  pri  Rakovici. 

Ponesrečeno  Kvaternikovo  buno  so  znali  Mad- 
žari spretno  izrabiti,  tako  da  se  jim  je  posrečilo 
pridobiti  cesarja  vnovič  za  protislovansko  stališče, 
kažoč  na  Slovane  kot  na  veleizdajalce  in  nezveste 
upornike.  Tri  tedne  po  Kvaternikovi  buni  je  padlo 
Hohenwartovo  ministrstvo.  —  Ko  se  je  hrvatski 
sabor  naposled  dne  15.  januarja  1872  vendarle 
sestal,  g-a  je  četrti  dan  kraljevski  reskript  razpustil, 
„ker  se  od  tega  sabora  vzpričo  njegove  izjave  z 
dne  20.  septembra  ni  nadejati  uspešnega  delovanja*'. 
Imenovan  je  bil  nato  nov  ban  Vakanovič,  ki  je  po 
Rauchovi  volilni  praksi  izvedel  nove  volitve,  pri 
katerih  pa  je  narodna  stranka  kljub  najhujšemu 
pritisku  zmagala.  Toda  madžaronski  ban  si  je  po- 
magal s  tem,  da  je  poklical  v  sabor  47  virilistov, 
seveda  samih  madžaronov  (prelatov,  županov,  ve- 
likašev).  Ker  so  ti  virilisti  skupaj  z  28  izvoljenimi 
unijonisti  imeli  večino,  narodni  stranki  potemtakem 
zmaga  pri  volitvah  ni  mogla  koristiti. 

Revizija  hrvatsko  -  ogrske  nagodbe 
1873.  Usodni  preobrat  v  notranji  avstrijski  politiki 
je  imel  hude  posledice  za  javno  poHtično  mišljenje 
na  Hrvatskem.  Ko  je  bil  v  novembru  1871  imeno- 
van Andrassy  za  zunanjega  ministra,  so  se  Hrvatje 
zavedali,  da  je  dualizem  učvrščen  in  da  se  bo 
treba  prej  ali  slej  sprijazniti  s  trdimi  obstoječimi 
razmerami.  Zavest  politične  nemoči  je  tako  vplivala 
na  voditelje  narodne  stranke,  da  so  bili  pripravljeni 
na  pogajanja,  ko  je  novi  ogrski  ministrski  predsed- 
nik grof  Lonjaj  (Lonyay)  iskal  stikov  in  sporazuma 

s  Hrvati.  Narodna  stranka  se  je  začela  pog-ajati 
z  og-rsko  vlado  in  z  unijonisti  pod  pogojem,  da 
se  izvede  revizija  nagodbe  in  da  se  imenuje  za 
bana  človek,  do  katerega  ima  ona  zaupanje.  Uni- 
jonisti so  se  sporazumeli  z  narodnjaki  pod  pogojem, 
da  se  je  izbrala  od  vsake  strani  polovica  članov 
za  peštanski  državni  zbor  in  v  12  člansko  regni- 
kolarno  deputacijo,  ki  naj  revidira  nagodbo. 

Ko  se  je  hrvatska  regnikolarna  deputacija  v 
to  svrho  posvetovala  z  enakim  ogrskim  odsekom 
v  Pesti,  se  je  kmalu  pokazalo,  da  je  z  Madžari 
resnično  pošten  sporazum  nemogoč.  Madžari  so 
odbili  po  vrsti  vse  hrvatske  zahteve,  popuščajoč 
kvečjemu  v  nebistvenih  zahtevah.  Ogorčen  vsled 
takšnega  postopanja  je  Strossmayer  z  nekaterimi 
člani  deputacije  kratkomato  zapustil  Pešto,  ostali 
pa  so  se  „pogajaIi"  dalje,  popustivši  v  vseh  točkah 
in  sklenili  naposled  „revizijo"  nagodbe,  ki  je  ob- 
stojala le  v  tem,  da  so  bile  preurejene  finančne 
določbe,  tako  da  odslej  Hrvatska  ni  dobivala 
pavšala  2,200.000  goldinarjev  kakor  dotlej,  nego 
uvedena  je  bila  zanjo  tangenta  5Vo  njenih  dohod- 
kov, kakor  jih  izkazuje  skupni  finančni  minister. 
Razen  tega  je  bilo  Hrvatski  zajamčeno,  da  se  ima 
hrvatski  sabor,  ako  bi  bil  razpuščen,  sklicati  na 
novo  v  treh  mesecih.  Sicer  je  ostala  stara  nagodba 
nespremenjena.  To  revizijo  je  sprejel  hrvatski  sabor 
v  septembru  1873,  v  novembru  pa  je  dobila  sank- 
cijo na  Dunaju. 

Srbi  za  ustavne  borbe  v  Avstriji. 
Ko  je  Avstrija  po  porazih  na  italijanskem  bojišču 
iskala  sporazuma  z  Madžari,  je  moralo  v  skladu  s 
staro  tradicijo  srbstvo  nositi  račun  te  poravnave. 
S  cesarskim    odlokom    dne  15.   decembra  1860  je 

bila  srbska  VojvodJna  ukinjena  in  združena  zopet 
z  Ogrsko.  Dasi  je  bila  za  Rauchovega  absolutizma 
samostojnost  Vojvodine  samo  na  papirju,  saj  Srbi 
za  Supljikcem  sploh  niso  dobili  novega  vojvode, 
temveč  je  le  cesar  veljal  kot  srbski  vojvoda,  v 
deželi  pa  je  ves  čas  vladal  absolutistični  in  ger- 
manizaterični  cežim,  vendar  je  ukinjanje  Vojvodine 
med  Srbi  vzbudilo  veliko  nezadovoljstvo.  Ker  je 
želela  dunajska  vlada,  da  se  Srbi  izrazijo,  v  kakem 
razmerju  hočejo  živeti  zanaprej  z  Madžari,  je  bil 
1.  1861  sklican  v  Sremske  Kariovce  srbski  narodni 
zbor.  Ta  znameniti,  takoimenovani  blago  veste  n- 
ski  sabor,  ki  se  ga  je  udeležilo  78  poslancev, 
najuglednejših,  najimenitnejših  Srbov  z  leve  strani 
Save  in  Donave,  je  izdelal  glavne  osnove  za  ure- 
ditev srbske  Vojvodine,  ki  naj  po  njih  zahtevah 
obsega  Srem,  dolenjo  Bačko,  Banat  in  del  Vojne 
granice.  Na  čelu  uprave  naj  bi  stal  vojvoda,  Srb 
pravoslavne  vere,  ki  bi  ga  narod  sam  volil,  a 
vladar  ga  potrjeval,  v  upravi  in  sodišču  naj  bi  se 
rabil  srbski  jezik.  Vojvodina  bi  imela  svoje  apela- 
cijsko  sodišče  za  sodne  zadeve  cele  pokrajine, 
dostojanstvo  patrijarha  da  se  ne  more  ukiniti  i.  t. 
d.  —  Ti  sklepi  blagoveštenskega  sabora  so  bili 
po  posebni  deputaciji  predloženi  vladarju  v  po- 
trditev, toda  niso  bili  potrjeni. 

Kakor  Hrvati  so  se  nahajali  tudi  Srbi  za 
ustavne  borbe  v  dilemi,  ali  naj  potegnejo  z  Du- 
najem ali  s  Pešto.  V  tej  borbi  „med  avstrijsko 
Scilo  in  madžarsko  Haribdo"  je  bila  vsa  srbska 
duhovščina,  kakor  tudi  starejše  uradništvo,  starejše 
pokoljenje,  ki  je  sodelovalo  L  1848,  z  Dunajem. 
Toda  mladi  naraščaj,  posvetni,  svobodoumni,  na- 
rodno   odločni    ljudje   s  Svetozarom  Miletičem    na 

čelu,  ti  so  se  odločno  postavili  na  madžarsko  stran. 
Bili  so  odločni  pristaši  modernih  političnih  načel, 
ustavnosti  in  nikakor  niso  marali,  da  bi  bili  Srbi 
kakor  1.  1848  orodje  v  rokah  reakcijonarne  dunajske 
politike.  Tako  so  se  med  njimi  in  Madžari  začetkom 
šestdesetih  let  razvijali  dokaj  prisrčni  odnošaji,  odziv 
skupne  borbe  proti  neodkritosrčnemu  dunajskemu 
centralističnemu  absolutizmu. 

Med  srbsko  omladino  se  je  v  šestdesetih 
letih  začelo  živahno  gibanje.  Po  vseh  mestih,  kjer 
so  obstojale  srbske  gimnazije  in  kjer  so  študirali 
srbski  dijaki,  so  nastala  dijaška  društva,  v  katerih 
se  je  gojila  družabnost,  se  širile  svobodoumne  ideje 
in  budila  ter  krepila  narodna  zavest,  zlasti  pa  tudi 
domača  književnost.  Okrog  dijaških  „ družin"  so 
se  zbirali  tudi  drugi  mladi  ljudje.  To  mlado  gi- 
banje se  je  iz  južne  Ogrske,  Peste  in  Dunaja 
razširilo  na  vse  pokrajine,  kjer  bivajo  Srbi,  povsod 
je  nastalo  med  mladino  živahno  gibanje.  Na  pobudo 
dunajske  „Zore",  dijaškega  društva,  ustanovljenega 
1.  1863,  je  bilo  sklicano  1.  1866  na  dan  15.  avgusta 
v  Novi  Sad  skupno  zborovanje  vseh  mladih  dijaških 
in  pevskih  društev.  Na  to  sijajno  skupščino  so 
prišli  mladi  Srbi  iz  vseh  srbskih  pokrajin,  dijaki, 
politiki,  književniki,  trgovci.  Tu  je  slavila  celokupna 
srbska  omladina  svoje  ujedinjenje,  navdušujoč  se 
za  svobodo,  razmotrivajoč  o  duševnih  potrebah 
srbskega  naroda,  o  stanju  srbske  književnosti,  o 
duševnem  ujedinjenju  srbskega  naroda,  pri  čemer 
se  je  mislilo  hkrati  tudi  na  politično  ujedinjenje. 
(„Ujedinjena  srbska  omladina".) 

Odslej  so  se  hitele  povsod  ustanavljati  „omla- 
dinske  družine".  Druga  skupščina  ujedinjene  srbske 
omladine  se  je  vršila  1.  1867  v  Belgradu  ;  nanjo  je 

prišlo  iz  vseh  srbskih  krajev  na  tisoče  ljudi,  toda 
konservativna  srbska  vlada,  ki  se  je  bala  njenih 
modernih  demokratičnih  političnih  načel,  ji  je  stala 
nezaupno,  celo  sovražno  nasproti. 

Položaj  srbske  omladine  se  je  poslabšal  bodisi 
v  Srbiji  kot  v  Vojvodini  in  Hrvatski,  ko  je  bil  v 
maju  1868  umprjen  srbski  knez  Mihael,  kajti  vlada 
je  na  omladino  zvračala  moralno  odgovornost  za 
ta  dogodek.  Tako  so  srbska  in  madžarska  ter 
hrvatska  vlada  začele  ovirati  njeno  delovanje. 
Vendar  je  mogla  omladina  obhajati  še  tretjo  veliko 
skupščino  v  Velikem  Bečkereku  v  avgustu  1868, 
četrto  v  VeHki  Kikindi  v  avgustu  1869,  peto  leta 
1870  v  Novem  Sadu,  šesto  in  poslednjo  v  Vršcu 
avgusta  1871.  To  slednjo  je  madžarska  vlada,  ki 
se  je  bila  odločila,  da  ukine  omladinsko  delovanje, 
s  silo  razgnala.  Stavila  je  skupščini  ultimatum :  da 
morejo  biti  člani  omladine  samo  Srbi  iz  avstro- 
ogrske  monarhije,  da  se  društvo  omeji  izključno 
na  prosvetne  in  književne  naloge  in  da  bo  vsako 
vmešavanje  v  politiko  popolnoma  izključeno.  Ker 
je  skupščina  to  odklonila,  se  je  morala  raziti  in 
nadaljno  delovanje  omladine  je  bilo  zabranjeno; 
ko  je  bilo  tudi  omladinsko  časopisje  zatrto,  je  javno 
delo  omladine  popolnoma  končalo. 

V^oditelji  omladinskega  pokreta  so  postali 
obenem  prvaki  političnega  narodnega  gibanja. 
Svetozar  Miletič  je  kot  vodja  srbske  narodne 
stranke  vodil  borbo  z  Madžari,  ki  so  se  po  ustva- 
ritvi dualizma  obrnili  proti  svojim  bivšim  zaveznikom 
ter  so  hoteli  za  vsako  ceno  pomadžariti  tudi  srbsko 
prebivalstvo  južne  Ogrske.  V  tem  času  so  se  borili 
Srbi  v  Slavoniji  in  Hrvatski  v  popolni  slogi  na 
strani    Hrvatov    zoper   nagodbo.    V    škodo    srbski 

narodni  stvari  je  bila  tudi  vpeljava  civilne  uprave 
v  banatski  Vojni  krajini,  ki  se  je  vršila  v  1.  1869 
do  1872  ter  popolno  ukinjenje  Vojne  krajine  leta 
1873.  Ozemlje  Vojne  g-ranice  je  bilo  priklopljeno 
sosednim  komitatom,  središči  Pančevo  in  Bela 
Crkva  sta  bili  proglašeni  za  svobodni  kraljevski 
mesti.  Državljanska  svoboda  po  madžarskem  vzorcu 
ni  mogla  dati  Srbom  onih  pravic,  ki  so  jih  izgubili 
z  ukinjenjem  njihovih  starih  narodnih  privilegijev, 
katere  je  bila  uredba  Vojne  krajine  vendarle  ščitila. 

Doba  ustavnih  borb  se  je  končala  tedaj  za 
Srbe  z  ukinjenjem  njih  starih  svoboščin.  Za  nje, 
kakor  za  ostale  ogrske  „narodnosti",  je  bil  po- 
stavljen jezikovni  zakon  z  1.  1868,  po  katerem  so 
bile  poleg  madžarščine  kot  gospodujočega  jezika 
nemadžarškim  jezikom  priznane  le  gotove  majhne 
pravice  v  ljudskih  in  deloma  srednjih  šolah  ter 
pri  sodiščih.  Toda  kaj  so  pomenile  te  pravice 
pod  madžarsko  vlado  v  resnici,  to  je  pač  dovolj 
znano. 

Madžarizaciji  so  se  upirali  Srbi  v  tej  naj- 
novejši dobi  svoje  zgodovine  največ  s  pomočjo 
svoje  cerkvene  avtonomije,  ki  jim  je,  na  novo 
potrjena  in  natančno  uzakonjena  v  letu  1868  ter 
dopolnjena  leta  1871  in  1875,  nudila  nekako  od- 
škodnino za  ukinjene  dotedanje  privilegije.  Dajala 
jim  je  poleg  prave  versko  -  cerkvene  avtonomije 
pravico,  ustanoviti  in  vzdrževati  si  pod  njeno 
zaščito  ljudske  in  tudi  srednje  šole.  Najvažnejši 
organ  narodno  -  cerkvene  avtonomije,  ki  je  veljala 
za  vso  karlovško  metropolijo,  je  bil  srbski  na- 
rodno-cerkveni  kongres  ali  sabor.  Ta  je 
sestojal  pod  predsedstvom  metropolita  iz  vseh 
škofov  ter  25  duhovnih  in  50  posvetnih  zastopni- 

kov,  voljenih  od  srbskih  cerkvenih  občin.  Shajal 
se  je  vsako  tretje  leto  ter  je  bil  najvišja  instanca 
vse  narodno  -  cerkvene  uprave ;  ena  najvažnejših 
njegovih  pravic  je  bila,  da  je  volil  metropolita- 
patrijarha.  —  Izvrševalni  organ  kongresa  je  bil 
saborski  odbor,  sestoječ  iz  devetih  članov,  od 
katerih  je  bilo  pet  posvetnjakov.  Razumljivo  je,  da 
so  se  Madžari  pozneje  trudili  ukiniti  ali  vsaj  omejiti 
te  važne  narodno  -  cerkvene  srbske  pravice,  saj  je 
bila  v  njih  glavna  ovira  madžarizaciji. 

15.    Srbija  od  1.  1842  do  začetka  osvobo- 
dilnih vojn  leta  1912.     Borba  za  Bosno. 

Aleksander  Karadjordjevic  (1842  do 
1858).  Dežela  se  spočetka  ni  mogfla  umiriti,  kajti 
obrenovičevska  stranka  je  poskušala,  podpirana  z 
Miloševim  denarjem,  da  s  silo  povrne  zopet  staro 
stanje.  Stvorjenih  je  bilo  v  to  svrho  več  zarot; 
najvažnejša  je  ona,  v  kateri  je  sodeloval  Cvetko 
Rajovič,  bivši  minister,  bila  pa  je  pravočasno  od- 
krita (1844,  „Rajoviceva  buna").  Zarotniki,  ki  so 
ubežali  čez  mejo  v  Avstrijo,  so  udarili  še  isto  leto 
iz  Srema  v  Srbijo  in  pričeli  boj  zoper  obstoječo 
vlado,  bili  pa  so  v  kratkem  času  premagani  in 
kaznovani  („Katanska  buna"). 

Za  vlade  kneza  Aleksandra  je  zaznamovati 
dvoje  važnih  dogodkov,  ki  sta  vplivala  na  zunanjo 
politiko  Srbije.  Leto  1848,  ki  je  povzročilo  velike 
politične  viharje  skoro  v  vseh  evropskih  državah, 
je  povzročilo  v  Avstriji  hude  narodne  boje,  kakor 
je  o  tem  na  drugem  mestu  natančneje  govor. 
Ogrski  Srbi  so  hoteli  uresničiti  svoje  stare  zahteve, 
pred  vsem  samostojnost  srbske  Vojvodine.  Ko  so 
Madžari  poslali  čete  zoper  Srbe,  so  prihajali  sled- 
njim iz  Srbije  številni  prostovoljci  na  pomoč  pod 
vodstvom  Štefana  Kničanina.   Knez  Aleksander 

je  v  mnogem  oziru  pomagal  srbski  stvari  na  Ogr- 
skem. Ta  borba  je  imela  za  razširjenje  zavesti 
narodne  skupnosti  srbskega  rodu  velik  pomen. 

Drug  važen  dogodek,  v  katerem  se  je  na- 
hajala Srbija  v  težavnem  položaju,  je  bila  krimska 
vojna  1.  1853 — 1856,  v  kateri  se  je  borila  Rusija 
proti  koaliciji  ^  skoro  vseh  evropskih  velikih  sil. 
Veliki  spopad  se  je  začel  z  rusko -turško  vojsko. 
Srbija  je  bila  v  škripcih:  Turčija  jo  je  pozvala, 
da  se  kot  njen  vazal  bori  zoper  Rusijo,  ali  tudi 
ruski  car  je  želel,  da  jo  potegne  na  svojo  stran 
in  da  z  njenim  posredovanjem  pridobi  balkanske 
kristjane  za  boj  zoper  Turke.  Najtežavneje  pa  je 
bilo,  ko  je  Avstrija  pokazala  Rusiji  sovražno  sta- 
lišče, mobilizirala  svojo  vojsko  in  jo  postavila  na 
rumunsko  in  srbsko  mejo,  hoteč  zasesti  tudi  Srbijo, 
ako  bi  se  bližale  ruske  čete.  Srbsko  javno  mnenje 
je  bilo  odločno  zoper  Avstrijo,  zato  je  bilo  pri- 
pravljanje na  vojno,  ki  se  je  v  Srbiji  začelo^ 
zelo  popularno.  Vzpričo  kritičnega  položaja  so  se 
vse  države  zadovoljile,  da  ostane  Srbija  nevtralna, 
sultan  pa  ji  je  na  nasvet  Anglije  s  posebnim  fer- 
manom  vnovič  potrdil  vse  dosežene  svobodščine, 
ki  bi  jih  porta  vzpričo  vojnega  stanja  z  Rusijo, 
glavno  dotedanjo  zaščitnico  srbske  samostojnosti, 
mogla  ukiniti.  Na  ta  način  je  Srbija  srečno  ostala 
nevtralna  ves  čas  krimske  vojne.  V  pariškem  miru 
L  1856  so  velike  sile,  ki  so  zmagale  Rusijo,  pre- 
vzele skupno  jamstvo  nad  srbsko  samostojnostjo, 
s  čemer  je  dežela  nehala  biti  pod  ruskim  protekto- 
ratom  in  se  nahajati  v  odvisnosti  od  rusko-turškega 
razmerja.  Dalje  je  bilo  tudi  določeno,  da  ne  smejo 
čete  tuje  države,  tudi  turške  ne,  prestopiti  srbsko 
mejo    ali   korakati    čez    srbsko    ozemlje.    S  tem  je 

bil  tudi  zmanjšan  pomen  turških  posadk  v  srbskih 
mestih. 

Dasiravno  si  je  Srbija  v  mednarodnem  oziru 
za  krimske  vojne  zboljšala  svoj  položaj,  ji  ta  doba 
na  znotraj  ni  prinesla  dobreg-a.  Knezova  politika 
ni  bila  všeč  oni  stranki,  ki  je  bila  za  sodelovanje 
z  Rusijo,  in  ni  zadovolila  tistih,  ki  so  hoteli  iti 
z  zapadnimi  silami.  Zameril  se  je  tudi  zunanjim 
državani  s  svojo  nevtralno  politiko,  ker  je  vse 
odbil,  a  nikog-ar  pridobil;  zlasti  se  je  hudovala 
Rusija. 

Aleksandrova  vlada  pa  tudi  v  notranjem  oziru 
ni  bila  priljubljena.  Knez  se  je  zlasti  po  krimski 
vojni  neprestano  nahajal  v  sporu  z  državnim  svetom, 
ker  so  mu  posamezni  člani  silno  nasprotovali.  De- 
žela se  ni  mog-la  umiriti,  zlasti  ko  je  Aleksander 
Savetov  odpor  skušal  zlomiti  na  ta  način,  da  je 
odstavil  iz  njega  posamezne  člane,  proti  čemer  je 
nastopila  porta  v  smislu  ustavnih  določb  iz  1.  1838. 
Knezu  nasprotni  velikaši  so  delali  na  to,  da  se 
skliče  skupščina,  ki  naj  napravi  konec  notranjim 
razprtijam.  Aleksander  se  je  spočetka  upiral,  na- 
posled pa  je  le  moral  popustiti  Savetu;  ta  je  leta 
1858  izdelal  zakon  o  Narodni  skupščini,  ki  g-a  je 
knez  potrdil.  Vršile  so  se  volitve  in  v  novembru 
1858  se  je  sešla  novoizvoljena  skupščina,  katere 
prvo  delo  je  bilo,  da  je  Aleksandra  odstavila  in 
poklicala  zopet  starega  Miloša  Obrenoviča  na 
prestol.    Karadjordjeviči  so  morali  zapustiti  deželo. 

Obrenoviči  vnovič  na  prestolu.  Po- 
litične voditelje,  pod  katerih  vplivom  je  Narodna 
skupščina  1.  1858  odstavila  Aleksandra  Karadjor- 
djeviča  in  poklicala  starega  Miloša  Obrenoviča 
vnovič    na    prestol,    so  vodili    pri   tem    postopanju 

zunanje-  in  notranje  -  politični  cilji.  Glede  vnanje 
politike  je  bila  želja,  da  se  knez  neha  opirati  na 
zunanje  sile,  Turčijo  in  Avstrijo,  ter  da  preneha 
njih  vmešavanje  v  notranje  srbske  zadeve.  V  no- 
tranji politiki  so  želeli*  voditelji  gibanja,  da  se 
uvedejo  v  Srbiji  ustavne  uredbe  v  skladu  s  strujami 
liberalno  misleče  Evrope,  da  se  uveljavi  ustavna 
moč  Narodne  skupščine  in  da  prenehajo  samovolj- 
nosti in  samopašnosti  kneza,  ki  jih  je  treba  prišteti 
preteklosti,  dedščini  nekulturne  turške  dobe. 

Miloš  Obrenovic  za  časa  svoje  druge 
vlade  (1858 — 1860)  ni  kazal,  da  bi  se  njegovo 
naziranje  glede  uredbe  notranjih  zadev  bistveno 
kaj  spremenilo.  V  zunanji  politiki  je  hotel  pred 
vsem  zmanjšati  turški  vpliv  v  deželi.  Turčija  ga  je 
sicer  kljub  začetnemu  odporu  priznala  za  srbskega 
kneza,  ni  mu  pa  priznala  dedne  oblasti.  Zato  je 
on  zahteval,  da  porta  potrdi  priznanje  dedne  oblasti 
rodovine  Obrenovičev,  kakor  je  sultan  že  priznal 
v  beratu  leta  1830.  Dalje  je  zahteval  na  podlagi 
hatišerifov  iz  leta  1830  in  1833,  da  se  muslimani 
izselijo  iz  mest  in  pa  priznanje  popolne  srbske 
notranje  samouprave,  to  je,  da  si  Srbija  lahko 
popolnoma  sama  ustvarja  zakone  in  ustavo.  Porta 
ni  hotela  pristati  na  nobeno  teh  zahtev,  med  tem 
pa  je  Miloš  jeseni  1.  1860  obolel  in  umrl. 

Mihael  Obrenovic  (1860—1868),  ki  je 
po  očetovi  smrti  nastopil  v  drugič  vlado,  proglasivši 
se  dednim  knezom,  je  bil  mož,  na  katerega  je 
stavila  mlajša  generacija  velike  nade.  Gibanje 
..Ujedinjene  srbske  omladine"  je  doseglo  za  nje- 
gove vlade  vrhunec.  Ta  mladi  pokret,  ki  je  nastal 
po  vzgledu  sorodnih  svobodoljubnih  nacijonalističnih 
stremljenj  tedanje  Evrope,  se  je  razširil  iz  srbskih 

mest  južne  Ogfrske,  kjer  se  je  nahajalo  še  vedno 
duševno  središče  srbstva,  v  Srbijo,  od  katere  je 
pričakoval  izvršitve  narodno-političnih  ciljev  mlade 
generacije.  Pod  vplivom  velikih  sodobnih  dogodkov, 
narodnega  ujedinjenja  Italije  1.  1860  in  Nemčije  1866 
ter  poljskega  upora  1863,  je  bilo  med  omladino 
splošno  prepričanje,  da  je  nastopil  čas  osvobojenja 
vseh  srbskih  pokrajin,  čas  ujedinjenja  zasužnjenih 
delov  nekdanjega  Dušanovega  carstva.  Po  avstrij- 
skem porazu  leta  1866  in  vzpričo  velike  notranje 
zmedenosti,  v  kateri  je  tičala  Turčija,  je  mislila 
omladina,  da  je  prišel  čas,  ko  je  mogoče  osvetiti 
Kosovo  in  osvoboditi  slehernega  Srba  turške  vlade. 
V  tem  pričakovanju  so  jih  utrjevali^  tudi  pogosti 
upori  v  Hercegovini,  junaški  boji  Črnogorcev  in 
splošno  nezadovoljstvo  med  kristjani  v  Turčiji.  V 
tem  pogledu  so  omladinci  pričakovali  inicijative 
od  novega  kneza,  hkrati  pa  so  tudi  želeli,  da 
prenehajo  v  Srbiji  notranje  borbe  ter  da  zavlada 
knez  svobodoumno,  v  skladu  z  modernimi  ustav- 
nimi načeli,  prinašajoč  deželi  novo  dobo  resnične 
politične  svobode  in  napredka. 

No,  glede  slednjega  nikakor  še  ni  nastopila 
zaželjena  nova  doba  svobode,  kajti  Mihael  je  vladal 
„patrijarhalno"  in  za  liberalne  ustavne  uredbe  ni 
kazal  nikakega  smisla.  Naslanjal  se  je  na  konser- 
vativne elemente,  preganjajoč  liberalnejše  ljudi. 
Pač  pa  pomeni  njegova  vlada  novo  dobo  v  zunanji 
politiki.  Dočim  se  je  srbska  zunanja  politika  dotlej 
dala  voditi  le  od  okolnosti,  prilagodujoč  se  vedno 
položaju,  se  začenja  za  Mihaela  doba  aktivnosti  s 
ciljem :  osvoboditi  srbstvo  turške  oblasti.  Temu 
zunanjemu  cilju  so  pripravljale  pot  reforme  na 
znotraj. 


Nadaljujoč  politiko  svojega  očeta  je  začei 
Mihael  znova  pogajanja  s  porto  glede  zahtev,  stav- 
ljenih po  Milošu,  toda  brez  uspeha.  Imel  pa  je 
namen,  doseči  na  vsak  način  popolno  nezavisnost 
od  Turčije,  tudi  ako  bi  imelo  to  stremljenje  privesti 
do  oboroženega  spopada.  Zato  je  sklical  narodno 
skupščino  v  Kragujevac  6.  avgusta  1861.  Na  njej 
je  bil  sklenjeri  nov  zakon  o  uredbi  državnega 
sveta,  s  katerim  se  je  ukinila  določba,  da  knez 
brez  portinega  dovoljenja  ne  sme  premeniti  članov 
sveta.  Dalje  je  bil  sprejet  zakon  o  narodni  skup- 
ščini, ki  naj  se  sestaja  vsako  tretje  leto  in  važen 
je  bil  nadalje  zakon  o  ustanovitvi  narodne  vojske, 
po  katerem  se  je  koj  pričelo  vežbati  50.000  vojakov. 

Porta  je  proti  tem  srbskim  reformam,  ki  so 
bile  očividno  naperjene  proti  turškemu  vplivu  v 
deželi,  protestirala  pri  velesilah.  Ker  pa  sta  bili 
na  njeni  strani  le  Anglija  in  zlasti  Avstrija,  ta 
protest  ni  imel  nikakega  uspeha,  začela  se  je  le 
diplomatična  borba  med  Srbijo  in  Turčijo.  Napetost 
med  obema  državama  pa  je  rastla  zlasti,  ker  se  je 
istočasno  širilo  uporniško  gibanje  v  Hercegovini, 
za  katero  je  porta  dolžila  Srbijo.  Tedaj  je  Turčija 
ob  celi  srbski  meji  začela  zbirati  čete,  dočim  je 
po  mestih  med  turškimi  posadkami  in  srbskim 
prebivalstvom  vladala  vedno  večja  napetost. 

V  juniju  1862  je  prišlo  v  Belgradu  do  krva- 
vega spopada  med  obema  strankama.  Pri  nekem 
vodnjaku  sta  pijana  turška  vojaka  v  prepiru  ubila 
nekega  Srba;  ko  ju  je  srbska  policija  aretirala,  so 
pričeli  Turki  streljati  na  njo.  Na  glas  o  teh  do- 
godkih so  se  razvili  po  belgrajskih  ulicah  krvavi 
boji  med  Srbi  in  Turki,  naposled  pa  so  začeli 
Turki    iz  trdnjave    s   topovi    bombardirati  Belgrad 

(5.  junija  1862).  Že  so  se  Srbi  začeli  pripravljati, 
da  naskočijo  trdnjavo,  tedaj  pa  so  se  vmešale 
velesile,  vloživši  protest  v  Carigradu.  V  avgustu 
1862  je  sledila  konferenca  signatarnih  sil  v  Cari- 
gradu, na  kateri  je  bilo  sklenjeno,  da  morajo  Turki 
v  roku  štirih  mesecev  zapustiti  vse  srbske  kraje 
ter  da  ostanejo  le  vojaške  posadke  v  Belgradu, 
Sabcu,  Smederevu  in  Kladovu,  trdnjavi  v  Užicah 
in  Sokolu  pa  se  porušita. 

Srbija  je  s  tem  uspehom  dosegla  šele  izvršitev 
tega,  kar  ji  je  bilo  obljubljeno  še  1.  1830.  Zato  je 
Mihael  delal  na  to,  da  tudi  turške  posadke  zapuste 
Srbijo.  V  zavesti,  da  bo  morda  treba  razrešitev 
tega  in  drugih  narodnih  srbskih  vprašanj  doseči  z 
orožjem,  je  skrbela  Mihaelova  vlada  po  eni  strani 
zato,  da  se  pomnoži  in  ojači  vojska,  po  drugi,  da 
se  pridobe  povsod  činitelji  za  čas,  ko  nastopi  velika 
borba  narodnega  osvobojenja.  Zato  je  poiskala 
stike  in  zveze  z  uglednejšimi  ljudmi  v  Hrvatski 
in  Vojvodini,  še  posebno  pa  v  Bosni,  Hercegovini, 
Stari  Srbiji  in  Macedoniji,  pripravljajoč  ljudstvo  s 
primerno  agitacijo  na  odločilno  borbo.  Obenem 
je  sklenil  Mihael  1.  1866  dogovor  s  Črno  goro  za 
skupno  osvobodilno  borbo,  pri  čemer  je  bila  skle- 
njena za  ta  slučaj  tudi  združitev  obeh  srbskih  držav. 
Naslednjega  leta  je  sledil  dogovor  z  Grčijo  v  svrho 
skupnega  nastopa  zoper  Turčijo.  Enako  je  stala 
srbska  vlada  v  ozkih  stikih  z  bolgarsko  emigracijo, 
ki  se  je  v  Srbiji  ter  v  Rumuniji  pripravljala  za 
osvobojenje  svoje  domovine ;  sklenjeno  je  bilo,  da 
tvorita  Srbija  in  Bolgarija  po  osvobojenju  eno 
državo. 

Pri  teh  široko  zasnovanih  vojnih  pripravah 
je  uživala  Srbija,   katere  zunanjo  in  notranjo  poli- 

tiko  je  vodil  minister  Ilija  Garašanin,  zaščito  Rusije* 
Položaj  se  je  za  Srbe  še  posebno  zboljšal,  ko  je 
bila  Avstrija,  g^lavna  nasprotnica  srbskim  osvobo- 
dilnim težnjam,  leta  1866  premagana,  in  ko  je  v 
angleški  zunanji  politiki  nastopil  obrat  v  neprilog 
Turčiji.  Vzpričo  takega  položaja  je  Srbija  v  di- 
rektnem pogajanju  s  porto  dosegla,  da  je  sultan 
odpoklical  posadke  iz  srbskih  trdnjav  ter  6.  aprila 
I.  1867  ta  mesta  prepustil  Srbiji  „v  čuvanje". 

Ta  uspeh  je  močno  dvignil  samozaupanje  v 
Srbiji  in  še  poživil  vsestransko  agitacijo  za  obno- 
vitev Velike  Srbije.  Belgrad  je  postal  središče 
jugoslovanske  osvobojevalne  politike.  Ujedinjena 
srbska  omladina  je  sklicala  na  6.  avgusta  1867. 
drugo  veliko  skupščino  v  Belgrad,  na  kateri  se 
je  sešlo  nad  3000  Srbov  iz  vseh  srbskih  pokrajin. 
Prišli  so  tudi  zastopniki  Hrvatov  ter  Bolgarov,  dalje 
Cehov  in  zlasti  Rusov.  Toda  dočim  se  je  vlada 
strinjala  z  velesrbskimi  težnjami  mlade  generacije, 
ki  ni  mogla  pričakati  dneva,  da  prekorači  Drino 
in  pohiti  na  Kosovo,  pa  je  nezaupno  opazovala 
njene  liberalne  notranjepolitične  nazore,  nejevoljna, 
da  so  omladinci,  zlasti  iz  Vojvodine,  odločno  stali 
na  strani  opozicijonalne  liberalne  stranke,  ki  se  je 
borila  zoper  konservativno  vladno  notranjo  politiko. 

Sredi  teh  zunanjepolitičnih  načrtov  in  notranje 
politične  napetosti  je  padel  knez  Mihael  Obrenovic 
nenadoma  kot  žrtev  zarote.  Bil  je  umorjen  dne 
29.  maja  1868  v  Topčideru.  Ozadje,  zarote  zgodo- 
vinsko ni  dovolj  pojasnjeno ;  ni  gotovo,  ali  so 
delovali  dinastični  motivi,  ali  zunanji  agenti,  ali 
notranjepolitični  nagibi. 

Milan  Obrenovic  (1868—1889).  Koj  po 
smrti  kneza  Mihaela  je  bilo  v  smislu  nasledstvenega 

zakona  iz  L  1859  sestavljeno  začasno  namestništvo, 
ki  je  vodilo  državne  posle,  dokler  se  ni  20.  junija 
1868  sestala  narodna  skupščina,  ki  je  proglasila 
za  srbskega  kneza  Milana  Obrenovica,  naj- 
bližjega sorodnika  umorjenega  kneza.  Ker  pa  je 
bil  Milan  še  mladoleten  —  bilo  mu  je  šele  14  let 
—  mu  je  skupščina  imenovala  tri  regente  (Milivoj 
Blaznavac,  Jovan  Ristič  in  Jovan  Gavrilovič),  ki 
naj  bi  upravljali  Srbijo  do  knezove    polnoletnosti. 

Mihaelova  smrt  z  nastopom  nove  vlade  po- 
meni neugoden  preokret  v  srbski  zunanji  politiki. 
Pripravljanje  na  neposredno  osvoboditev  Srbov  in 
ostale  raje  je  nehalo  biti  cilj  srbske  državne  politike; 
nova  vlada  se  je  brigala  pred  vsem  za  novo  ureditev 
srbske  ustave. 

Namestniki  ali  regenti  so  sklicali  narodno 
skupščino  v  Kragujevac  1.  1869  in  ji  predložili  novo 
ustavo,  ki  je  bila  takoj  sprejeta.  Po  novi  ustavi 
je  bila  zakonodajna  oblast  prenesena  z  državnega 
sveta  na  skupščino.  Tako  je  Srbija  postala  ustavna 
monarhija.  Nova  ustava,  pri  katere  ustvaritvi  je 
sodelovala  liberalna  stranka,  pa  ni  zadovoljila  in- 
teligence ;  nastajala  je  nova  opozicijonalna  stranka, 
z  mnogimi  socijalističnimi  tendencami,  iz  katere  se 
je  slednjič  razvila  radikalna  stranka,  katere  cilj  je  bil, 
priboriti  narodni  skupščini  suvereno  oblast  v  deželi. 

Ko  je  1.  1872  knez  Milan  z  osemnajstim  letom 
postal  polnoleten,  je  odstopilo  namestništvo  in  knez 
je  sam  prevzel  vlado.  Ob  začetku  njegove  vlade 
se  je  notranje  stanje  v  Turčiji  poslabšalo,  nezado- 
voljnost krščanskega  prebivalstva  je  pod  vplivom 
sodobnega  narodnega  gibanja  naraščala  in  prišlo 
je  naposled  do  večjih  uporov  v  Hercegovini,  Bosni 
in  Bolgariji. 

Toda  srbska  državna  politika  ni  bila  več  ona 
kot  za  Mihaelove  vlade.  Namestniška  vlada  namreč 
ob  brigi  za  notranjo  uredbo  ni  skrbela  za  nadalje- 
vanje zunanje  politike  v  Mihaelovem  smislu;  stiki 
s  soplemenjaki  v  Turčiji  so  prenehali.  Hkrati  pa 
tudi  razmerje  Srbije  do  Rusije  ni  bilo  ugodno. 
Začela  se  je  takrat  že  napetost  med  Srbi  in  Bol- 
g-ari,  ki  jo  je  nadaljni  potek  dogodkov  vedno 
bolj  večal. 

Rusija  je  za  krimske  vojne  zamerila  Srbiji, 
da  je  s  svojo  nevtralnostjo  olajšala  nasprotnikom 
koncentracijo  proti  nji.  Zato  je  v  sledeči  dobi 
posvečala  večjo  pozornost  Bolgarom,  iščoč  prilike, 
da  se  oškoduje  za  neuspehe  v  krimski  vojni.  Da 
se  je  ruska  naklonjenost  obračala  od  Srbov  k 
Bolgarom,  zato  je  bilo  važno  tudi  dejstvo,  da  leži 
Bolgarija  bližje  Rusiji,  na  poti  v  Carigrad,  ki  je 
bil  vsekdar  cilj  ruske  politike,  dočim  je  že  dogovor 
iz  1.  1782  Srbijo  z  Bosno  Jn  Hercegovino  prepuščal 
avstrijski  interesni  sferi.  Šele  politiki  kneza  Mihaela 
se  je  posrečilo  zopet  pridobiti  naklonjenost  in  tajno 
zaščito  Rusije,  toda  po  njegovi  smrti  so  zavzeli 
zopet  Bolgari  prvo  mesto  med  ruskimi  balkanskimi 
varovanci.  Ruski  poslanik  v  Carigradu  Ignatjev  je 
podpiral  pred  vsem  bolgarska  narodna  stremljenja. 
Leta  1870  je  bil  ustanovljen  v  Carigradu  bolgarski 
ekzarhat,  to  je  pravoslavna  cerkev  na  slovan- 
skem ozemlju  Turčije  se  je  ločila  od  carigrajske 
grške  patrijarhije  ter  se  organizirala  posebej  pod 
vodstvom  posebnega  ekzarha.  Ta  korak  je  imel 
namen  rešiti  balkanske  Slovane  izpod  vpliva  grško- 
nacijonalistične  hierarhije,  nasprotujoče  narodnemu 
osveščenju  Slovanov;  povzročil  je  res,  da  je  na- 
rodna  zavednost  turških  Slovanov  bodisi    napram 

Grkom  kakor  napram  Turkom  hitro  napredovala. 
Toda  ustanovitev  ekzarhata  je  imela  za  Srbe  veliko 
kvarno  posledico,  ki  je  postala  tem  usodnejša,  ker 
je  srbska  vlada  ni  dovolj  zgodaj  spregledala  in  ni 
ukrenila  pravočasno,  da  bi  to  novo  institucijo 
spravila  v  sklad  s  srbskimi  narodnimi  koristmi.  S 
tem  namreč,  da  so  srbski  državniki  pristali  na  to, 
da  se  iz  teritorija  ekzarhata  izločijo  Bosna,  Herce- 
govina in  zapadna  Stara  Srbija,  je  Srbija  sama 
pomagala,  da  je  dobil  ekzarhat  izrazito  bolgarski 
značaj  in  da  je  ekzarhistična  propaganda  ta  značaj 
hotela  vtisniti  tudi  izrazito  srbskim  ter  narodno- 
prehodnim  krajinam  vzhodne  stare  Srbije  in  Mace- 
donije.  Posledica  tega  je  bila,  da  je  tam,  kjer  so 
v  šestdesetih  letih  za  Mihaelove  politike  obstojale 
le  srbske  organizacije  in  srbske  šole,  od  ustanovitve 
ekzarhata  srbsko  propagando  vedno  bolj  nadkri- 
Ijevala  bolgarska.  Vsled  tega  se  je  tudi  razmerje 
med  Bolgari  in  Srbi  jelo  polagoma  ostriti,  kar  je 
privedlo  do  usodnih  spopadov  najnovejše  zgodo- 
vinske dobe. 

Med  tem  je  bila  vsa  pozornost  srbske  zunanje 
politike  obrnjena  na  Bosno  in  Hercegovino.  Ti  dve 
deželi,  ki  sta  bili  že  dolgo  središče  nemira  v  Turčiji, 
sta  postali  v  zadnji  dobi  ognjišče  protiturške  borbe, 
ki  je  obračala  nase  pozornost  cele  Evrope. 

Bosna  in  Hercegovina  v  XIX.  veku. 
Partikularistične  težnje  bosanskega  plemstva,  o 
katerih  je  bil  že  ponovno  govor,  so  se  posebno 
udejstvovale  v  prvi  polovici  XIX.  stoletja,  ko  je 
porta  poskušala  uvesti  v  Turčiji  reforme  po  za- 
padnoevropskem  vzorcu.  Kakor  že  zgoraj  rečeno, 
si  je  bosansko  plemstvo  znalo  obdržati  izjemen 
položaj    v    deželi ;    na    čelu    uprave    ]e    sicer    stal 

sultanov  namestnik  ali  vezir,  toda  v  okrožjih  so 
imeli  dedno  najvišjo  oblast  člani  najmogočnejših 
domačih  rodovin,  kapetani  ali  begi  imenovani.  Ako 
je  hotel  vezir  kaj  ukreniti  proti  volji  teh  veljakov, 
se  mu  je  vse  muslimansko  plemstvo  postavilo  po 
robu  in  imelo  pri  tem  v  janičarjih  zveste  pomagače. 
Ko  je  porta  v  stremljenju,  da  z  notranjo  preuredbo 
zopet  povzdigne  zunanjo  moč  države,  skušala  zlo- 
miti moč  bosanskih  velikašev  in  deželo  v  admini- 
strativno-političnem  oziru  zenačiti  z  ostalo .  državo, 
so  se  vneli  hudi  notranji  boji,  ki  so  dosegli  svoj 
višek  začetkom  tridesetih  in  petdesetih  let.  Ko  je 
sultan  leta  1826  izdal  ukaz  o  ukinjenju  janičarske 
vojske  ter  vpeljavi  redne  vojske  po  evropskem 
vzorcu,  so  Bosanci  odbili  sultanov  ferman.  V  Bosni 
so  nastali  srditi  notranji  boji,  ki  so  trajali  dolgo 
časa.  Naposled  so  zmagoviti  Bosanci  pod  vodstvom 
Husejin-kapetana  Gradaščeviča,  sestavivši 
program  popolne  avtonomije,  z  močno  vojsko  pro- 
dirali proti  Skoplju,  v  sporazumljenju  z  vojsko 
Arnavtov,  ter  premagali  turško  vojsko  na  Kosovu 
1.  1831.  Toda  uporniki  zmage  niso  znali  izkoristiti, 
tako  da  jih  je  nanovo  imenovani  vezir,  izrabivši 
njihove  medsebojne  spore,  naposled  obvladal  in 
zagospodoval  v  deželi  (1832).  Turški  vojski  so 
mnogo  pomagali  hercegovski  velikaši  s  Smail-ago 
Cengičem  in  zlasti  Ali -pašo  Rizvanbegovičem  na 
čelu,  radi  česar  je  sultan  imenoval  slednjega  za 
vezirja  v  Hercegovini,  ki  jo  je  s  tem  ločil  od  Bosne. 
Ne  glede  na  manjše  nemire  so  se  hudi  boji 
začeli  znova  radi  sultanovega  fermana  glede  agrarne 
reforme  leta  1848.  Tedaj  je  porta  poslala  brez- 
obzirnega Omer-pašo  Latasa  (pomuslimanjeni 
Mihael  Latas,    ubežnik  iz  hrvatske  Vojne  krajine), 

da  napravi  red  v  deželi.  Ta  je  prišel  z  močno 
turško  vojsko  ter  je  na  spreten  način,  z  brezobzirno 
energijo  po  vrsti  obvladal  velikaše,  med  njimi  tudi 
Rizvanbegovica  ter  slednjič  (1850 — 1851)  popol- 
noma uničil  moč  bosanskega  plemstva.  Nato  je 
izvedel  upravno-politične  reforme  v  deželi,  dočim 
je  ostalo  agrarno  vprašanje  nedotaknjeno.  Ravno 
vsled  prevelikih  davčnih  bremen,  ki  so  ležala  na 
krščanski  raji,  so  se  začeli  v  deželi  novi  nemiri, 
upori  krščanskega,  pred  vsem  pravoslavnega  pre- 
bivalstva zoper  Turke ;  ti  boji  so  imeli  seveda  tudi 
že  narodni  značaj. 

Zlasti  je  spravljalo  bosansko  -  hercegovsko 
prebivalstvo  v  obup  nasilstvo  pri  pobiranju  davkov. 
V  poletju  1875  je  izbruhnil  v  Hercegovini  v  Neve- 
sinjskem  okrožju  upor,  ki  se  je  hitro  razširil  na 
vso  južno  Hercegovino.  V  juliju  se  je  osnoval 
„Glavni  osvobodilni  komitet",  v  prihodnjih  mesecih 
se  je  upor  razširil  na  celo  Hercegovino  in  Bosno. 
Začela  se  je  srdita  borba  „za  krst  časni  in  slobodu 
zlatnu",  v  kateri  so  uporniki  v  manjših  in  večjih 
skupinah  napadali  turške  čete,  Turki  pa  se  znašali 
nad  uporniki  na  ta  način,  da  so  požigali  in  uniče- 
vali srbske  vasi.  Na  tisoče  in  tisoče  srbohrvatskih 
družin,  to  je  starčkov,  žena  in  otrok,  je  bežalo  z 
vsem  premakljivim  imetjem  čez  mejo  na  črnogorska 
ter  avstrijska  tla  Dalmacije,  Hrvatske  in  Slavonije. 
Silna  beda,  ki  so  jo  trpeli  begunci  v  tujini,  kot 
junaški  borilci  za  svobodo,  je  vedno  huje  vnemala 
nasprotštvo  med  Turkj  in  uporniki.  Med  tem  so 
slednjim  iz  Srbije  in  Črne  gore  prihajali  mnogo- 
številni Srbi  na  pomoč;  med  hrabrimi  prostovoljci 
se  je  nahajal  tudi  sin  bivšega  srbskega  kneza 
Aleksandra  Peter  Karadjordjevič,  ki  je  pod  imenom 

Peter  Mrkonjic  na  svoje  stroške  zbral  četo  bojev- 
nikov ter  v  Bosanski  krajini  vodil  borbo  s  Turki. 
Moral  pa  je  vsled  intrig  Milana  in  njegove  vlade 
naposled  zapustiti  Bosno,  na  kar  se  je  podal  v 
Črno  goro. 

Med  tem  je  bosansko-hercegovski  upor  vzbudil 
silno  gibanje  nialodane  po  vsem  slovanskem  svetu, 
pred  vsem  v  Rusiji.  V  Avstriji  se  je  med  Jugo- 
slovani in  Cehi  nabiralo  za  bedne  begunce,  pa 
tudi  številni  prostovoljci  so  hiteli  čez  mejo  v  borbo 
zoper  Turke,  dasi  je  avstrijska  vlada  pod  vplivom 
turkofilskih  Madžarov  skušala  oboje  ovirati. 

Vo  jna  s  Turči  j  o  1.  1876.  Evropske  velesile 
so  skušale  vplivati  na  Turčijo,  da  bi  se  pomirila 
z  uporniki,  toda  brezuspešno.  Tedaj  se  je  knez 
Milan  udal  splošnemu  pritisku  javnega  mnenja,  ki 
je  zahtevalo,  da  se^  priskoči  na  pomoč  rojakom, 
ter  je  v  zvezi  s  Črnogorci  koncem  junija  1876 
napovedala  Turčiji  vojno,  potem  ko  je  slednja  od- 
bila zahtevo  Srbije,  da  se  ji  podeli  administracija 
Bosne.  V  Srbijo  je  prihitelo  tedaj  veliko  število 
prostovoljcev  iz  Rusije,  kjer  je  stalo  ravno  tedaj 
vseslovansko  gibanje  na  vrhuncu,  zahtevajoč,  da 
se  na  vsak  način  izsili  osvobojenje  balkanskih 
Slovanov.^  Med  ruskimi  prostovoljci  je  bil  tudi 
general  Cernjajev,  ki  je  postal  glavni  poveljnik 
srbske  vojske. 

Toda  potek  vojne  ni  prinesel  izpolnjenja 
srbskih  nad.  Pred  vsem  se  Srbija  v  zadnji  dobi 
ni  s  tako  doslednostjo  pripravljala  na  obračun  s 
Turčijo  kakor  za  Mihaela,  dočim  je  Turčija  z  mno- 
gimi vojaškimi  reformami  dosegla  znatno  zboljšanje 
svoje  vojske.  Dalje  so  Srbi  računali  na  to,  da  se 
bodo  ob  srbski  vojni  napovedi   kristjani  v  Turčiji 

dvig-nili  kakor  en  mož  zoper  Turke.  Toda  upor 
je  nastal  le  v  malem^  delu  Bolgfarije,  pa  še  tu  je 
bil  z  divjimi  četami  Cerkezov  in  bašibozukov  hitro 
udušen  in  z  nezaslišanimi  gfrozovitostmi  kaznovan. 
Intervencije  Rumunije  in  Grčije,  s  katero  se  je 
računalo,  dasi  ni  bil  sklenjen  nikak  dog-ovor,  ni 
bilo.  Tako  sta  bili  slabo  pripravljeni  Srbija  in 
Črna  g-ora  osamljeni.  Turki  so  vrgli  na  srbsko 
mejo  močne  armade,  ki  so  bile  v  večkratni  premoči 
napram  Srbom  in  izborno  oborožene.  Tako  so 
Turki  po  mnogih  bojih  v  poletju  in  jeseni  1876 
Srbe  potisnili  nazaj  in  prodirali  v  Srbijo.  Tedaj  so 
se  morali  Srbi  obrniti  na  ruskega  carja  za  pomoč; 
carjeva  intervencija  v  Carigradu  je  dosegla,  da  je 
bilo  v  decembru  sklenjeno  premirje  s  Srbi.  Pod 
pritiskom  velikih  sil  je  Turčija  v  februarju  1877 
sklenila  mir,  po  katerem  je  Srbija  ostala  v  starem 
obsegu. 

Rusko-turška  vojna.  Berlinski  kon- 
gres 1.  1878.  Med  tem  se  je  Rusija  pripravljala, 
da  z  vojno  prisili  Turčijo,  dati  svobodo  ali  vsaj 
avtonomijo  Slovanom.  Toda  Anglija  je  nasprotovala 
ruskim  tendencam  ter  branila  Turčijo,  boječ  se,  da 
zasedejo  Rusi  Carigrad  in  Dardanele.  V  takera 
položaju  je  zborovala  v  decembru  1876  v  Cari- 
gradu konferenca  evropskih  poslanikov,  ki  naj  bi 
posredovala;  stavila  je  res  Turčiji  konkretne  zahteve 
glede  upravne  reforme,  ki  naj  -se  izvede  v  Bosni 
ter  Hercegovini  in  Bolgariji.  Temu  se  je  skušala 
porta  izogniti  na  ta  način,  da  je  dne  23.  decembra 
1876  slovesno  proglasila  za  Turčijo  ustavo,  ki  naj 
podeli  vsem  državljanom  brez  ozira  na  vero  in  po- 
kolenje  enake  državljanske  ustavne  pravice  (državni 
zbor  i.  t.  d.).    Ker  sedaj  ni  hotela  izpolniti  zahtev 

evropskih  velesil,  so  veleposlaniki  v  januarju  1877 
zapustili  Carigrad.  Rusija  je  nastopala  vedno  ostreje 
in  naposled  zapretila  z  vojno,  ako  Turčija  ne  pri- 
stane na  izpolnitev  zahtevanih  reform. 

Rusija  pa  se  je  morala  tudi  diplomatično 
pripravljati  na  rešitev  „vzhodnega  vprašanja",  ki 
ga  je  nameravala  doseči  z  oboroženo  silo.  Bolj 
ali  manj  odkrito  na  turški  strani  je  bila  Anglija; 
z  Nemčijo  in  Avstrijo  je  tvorila  Rusija  sicer  od 
1.  1872  „zvezo  treh  cesarjev",  toda  vedelo  se  je, 
da  ima  Avstrija  aspiracije  na  severozapadne  dele 
Balkana,  zlasti  odkar  se  je  hotela  oškodovati  za 
izgube  v  Italiji  in  Nemčiji.  Da  si  zagotovi  nevtral- 
nost Avstrije,  se  je  sešel  car  Aleksander  še  v  juniju 
1876  s  Francem  Jožefom  v  Reichsstadtu  na  Češkem. 
Tu  je  izjavila  Avstrija,  da  njeni  življenjski  interesi 
ne  morejo  pripustiti  ustanovitve  velike  enotne 
slovanske  države  za  Donavo,  marveč  kvečjemu 
ustvaritev  več  manjših  kneževin.  Dalje  je  izjavila, 
da  bi  bila  v  slučaju,  da  se  spremeni  status  quo 
na  Balkanu,  Avstrija  primorana  zahtevati  zase  teri- 
torijalno  odškodnino  v  Bosni  in  Hercegovini.  Car 
Aleksander  temu  ni  nasprotoval,  izjavljajoč,  da  bo 
zato  Rusija  zahtevala  Besarabijo,  ki  jo  je  bila  od- 
stopila 1.  1856.  To  zagotovilo,  dogovorjeno  še  med 
srbsko  -  turško  vojno,  je  ostalo  neznano  širokim 
krogom  Rusije,  prav  tako  Srbiji  in  enako  seveda 
tudi  prebivalstvu  Bosne.  Ko  je  postajalo  očitnejše, 
da  pride  do  vojne  s  Turčijo,  si  je  Rusija,  ki  se  je 
bala  sovražne  intervencije  Anglije  in  Avstrije,  hotela 
zagotoviti  nevtralnost  Avstrije,  zato  je  podpisala  z 
njo  konvencijo  (15.  januarja  na  Dunaju,  18.  marca 
v  Pesti),  po  kateri  je  Avstrija  dobila  pravico,  po 
končani  rusko-turški  vojni  zasesti  Bosno  in  Herce- 

govino.  Obenem  ji  je  Rusija  priznala,  da  spada 
Srbija  in  zapadni  del  Turčije  do  Vardarja  v  interesno 
sfero  Avstrije.  Vse  to  je  Rusija  koncedirala  Avstriji, 
da  si  zagotovi  njeno  nevtralnost. 

Na  podlagi  teh  dogodkov  nam  je  razumljiva 
nadaljna  ruska  politika,  ki  je  skrbela  odslej  v  prvi 
vrsti  za  Bolgare.  Koncem  aprila  1877  je  Rusija 
napovedala  Turčiji  vojno;  ruske  čete  so  prekoračile 
mejo  in  glasom  dogovora  z  Rumunijo  preko  ru- 
munskega,  ozemlja  udarile  čez  Donavo,  posedle 
Dobrudžo  in  velik  del  vzhodne  Bolgarije  ter  zasedle 
prelaze  čez  vzhodni  Balkan.  Toda  Turki,  ki  so  bili 
spočetka  potolčeni  v  več  bitkah,  so  dobili  slednjič 
v  Osman-paši  izvrstnega  poveljnika  in  so  se  uspešno 
postavili  Rusom  v  bran.  Osman-paša  se  je  močno 
utrdil  v  Plevni,  ki  so  jo  Rusi  zaman  naskakovali 
od  konca  julija  do  decembra  1877.  Tedaj  so  se 
na  ruski  strani  vojne  udeležili  tudi  Rumuni;  šele 
po  trdovratnih  naskokih  je  dne  10.  decembra  padla 
Plevna,  na  kar  so  Rusi  udarili  čez  balkanske  pre- 
laze na  jug,  posedli  Sofijo,  dočim  je  glavna  vojska 
po  zmagi  pod  Sipko  dne  19.  januarja  1878  zavzela 
Adrijanopol. 

Med  ^tem  se  je  vojna  vršila  tudi  po  drugih 
bojiščih.  Črnogorci  so  nadaljevali  borbo  s  Turki 
še  od  1.  1876;  po  silno  krvavih  bojih  so  junaško 
odbili  vse  napade  mnogo  večjih  turških  vojsk.  Ko 
pa  so  Rusi  začeli  vojno,  se  je  Črnogorcem  celo 
posrečilo  zavzeti  mnoge  utrjene  turške  kraje. 

Ko  so  Rusi  z  Rumuni  brezuspešno  naskakovali 
Plevno,  je  ruski  car  pozval  Srbe,  da  začno  vnovič 
vojno  in  na  ta  način  pomagajo  Rusom  iz  težavnega 
položaja.    Srbska  vlada   pa  je   bila   zastrašena   po 

neuspehih  prve  vojne,  zato  je  vnovič  začela  z  bojt 
šele,  ko  je  padla  Plevna.  Ker  je  Srbija  dobila  ob-, 
vestilo,  da  spada  Bosna  v  interesno  sfero  Avstrije 
in  se  je  ni  dotikati,  so  srbske  čete  prodirale  proti 
jugu  in  jugovzhodu  ter  v  zimi  po  krvavih  bojih 
zasedle  Niš,  Leskovac,  Pirot,  Prokuplje,  Kuršumlijo^ 
Vranje  in  Gnjilane.  Med  tem  pa  je  Rusija  na  inter- 
vencijo Anglije  sklenila  s  Turki  premirje  (19.  janu- 
arja), ki  mu  je  sledil  mir  v  San  Štefanu,  vasi 
blizu  Carigrada  (19.  februarja  1878). 

Sanstefanski  mir  je  določal,  da  postanejo 
Srbija,  Črna  gora  in  Rumunija  popolnoma  nezavisne, 
Srbija  se  poveča  v  neznatni  meri  v  smeri  proti 
Kosovu  in  Novem  Pazaru  ter  s  pridobitvijo  Niša. 
Ustanovi  se  samostojna  kneževina  Bolgarija,  ki 
priznava  sicer  turško  nadoblast,  dobi  pa  popolnoma 
samostojno  vlado  s  krščanskim  knezom.  Bolgariji 
so  ruski  diplomati  prisodili  poleg  prave  bolgarske 
zemlje  tudi  srbska  ter  prehodna  ozemlja,  med  temi 
celo  Macedonijo  razen  Soluna  in  Kalkidike,  s  Ko- 
sturom,  Ohridom  in  Debrom,  južno  Staro  Srbijo 
s  Skopljem  ter  južnomoravsko  in  nišavsko  dolino 
z  Vranjem  in  Pirotom.  Rusija  sama  si  je  poleg 
malih  pridobitev  v  Kavkaziji  vzela  le  Besarabijo, 
za  kar  je  Rumuniji  dala  Dobrudžo. 

Razumljivo  je,  da  je  bila  vsa  Srbija  silno 
nezadovoljna  z  določbami  sanstefanskega  mirovnega 
dogovora.  Se  bolj  pa  so  jim  nasprotovale  evropske 
velesile,  pred  vsem  Anglija,  Avstrija  in  Nemčija, 
ki  so  zahtevale,  da  se  sanstefanski  mir  preuredi. 
Napetost  je  naraščala  in  Rusija  je  imela  izbirati 
med  novo  vojno  z  večino  Evrope  in  popustljivostjo. 
Odločila  se  je  naposled  za  slednje  in  v  juniju  do 
julija  1. 1878  se  je  zbral  v  Berlinu  kongres  evropskih 

sil,  na  katerem  se  je  zvršila  temeljita  revizija  mi- 
rovnih določb. 

Pred  vsem  je  bila  velika  Bolgarija  občutno 
zmanjšana;  od  nje  je  ostala  prava,  severna  Bolgarija 
kot  samostojna  kneževina  ter  od  nje  ločena  južna 
Bolgarska,  vzhodna  Rumelija  imenovana,  ki  je  ostala 
^  turški  oblasti,  a  je  imela  dobiti  samoupravo  pod 
vodstvom  krščanskega  guvernerja.  Srbija  je  dobila 
okrožja  Niš,  Pirot,  Toplico  in  Vranje  („Novi  kra- 
jevi"),  dočim  je  Macedonija  in  Stara  Srbija  ostala 
v  turški  oblasti,  da  se  ohrani  Avstriji  prosta  pot 
na  Solun.  Črna  gora  je  dobila  Bar,  Zabljak,  Spuž, 
Podgorico,  Nikšič,  Kolašin,  Plav  in  Gusinje.  Zato 
je  dobila  Avstrija  Spič  in  pa  mandat  za  okupacijo 
in  upravo  Bosne  in  Hercegovine  ter  dovoljenje,  da 
si  eventualno  v  svrho  osiguranja  prometa  in  trgovine 
vzdržuje  lastne  posadke  v  novopazarskem  sandžaku. 
Vendar  je  Avstrija  slovesno  podpisala  izjavo,  da 
okupacija  ne  ukinja  suverene  sultanove  pravice  do 
Bosne  in  Hercegovine  in  da  je  okupacijo  smatrati 
le  kot  začasno. 

Položaj  Srbije  na  berlinskem  kongresu  je  bil 
zelo  težaven.  Rusija  je  podpirala  z  vso  močjo 
ohranitev  Velike  Bolgarije,  skušajoč  pridobiti  Srbiji 
ozemlja  kvečjemu  proti  jugozapadu.  Avstrija  pa 
je  skušala  preprečiti  razširjenje  Srbije  v  tej  smeri, 
hoteč  si  ohraniti  prosto  pot  proti  Solunu.  Zato  je 
zagovarjala  razširjenje  Srbije  v  pirotski  in  vranjski 
okraj.  Toda  zato  je  zahtevala,  da  se  je  morala 
Srbija  zavezati,  da  zgradi  železnico  od  Belgrada 
<lo  Pirota  oziroma  Caribroda  ter  do  Vranjega  in 
vrh  t3ga  gotove  trgovske  ugodnosti  za  Avstrija 
Najhujše  je  bilo  za  Srbe,  da  se  je  imela  Avstrija 
utrditi  v  Bosni    in  Hercegovini,   po   kateri   je  vse 

srbstvo  že  dolgo  gojilo  aspiracije.  Zato  je  nastalo 
po  vsem  srbskem  svetu  veliko  razočaranje  in  ne- 
zadovoljstvo —  in  enako  tudi  v  Bosni. 

Okupacija  Bosne  in  Hercegovine  se 
ni  izvršila  gladko.  Na  glas,  da  je  Avstriji  izročen 
mandat  za  okupacijo,  so  nastali  v  Sarajevu  veliki 
nemiri ;  stvorila  se  je  Narodna  vlada,  ki  je  odstranila 
turške  oblasti  in  vzela  vso  moč  v  roke.  Nositelj 
gibanja  je  bila  muslimanska  množica,  pridružilo 
pa  se  ji  je  tudi  pravoslavno  srbsko  prebivalstvo. 
Povsod  se  je  slavilo  pobratimstvo  pravoslavnih. 
Srbov  in  muslimanov. 

Uporno  gibanje  se  je  iz  Sarajeva  razširilo 
po  vsej  Bosni  in  Hercegovini;  proglašen  je  bil 
oborožen  odpor  proti  Avstrijcem  pod  vodstvom 
znamenitega  Hadži-Loje.  Ko  so  dne  29.  julija 
1878  avstrijske  čete  na  več  točkah  prekoračile 
mejo,  si  vrhovna  poveljnika,  na  severu  Filipovic, 
na  jugu  Jovanovič,  nikakor  nista  mislila,  da  bo 
okupacija  stala  toliko  napora.  Cim  globlje  v  no- 
tranjost so  prodirale  čete,  tem  večji  je  postajal 
odpor  vstašev,  ki  jih  je  vodil  narodni  odbor  sara- 
jevski. Po  mnogih  krvavih  bojih  šele  so  avstrijske 
čete  v  avgustu  dospele  v  Mostar  in  Sarajevo  in 
nato  v  jeseni  okupirale  tudi  ostale  dele  Bosne  in 
Hercegovine.  Leta  1879  je  Avstrija  po  sporazumu 
s  Turčijo  poslala  vojaške  posadke  v  nekatere  kraje 
novopazarskega  sandžaka,  toda  uprava  je  v  tej 
pokrajini  ostala  v  turških  rokah. 

Srbija  po  1.  1878.  Srbija  je  po  neugodnih 
dogodkih  let  1876 — 1878  preživljala  težke  notranje 
krize.  Kralj  Milan,  ki  se  je  v  soglasju  s  sklepom 
narodne  skupščine  1.  1882  proglasil  za  kralja, 
kar  so  evropske  sile  priznale,  je  bil  prijatelj  Avstrije 

254 


in  Nemčije,  kamor  se  je  večkrat  podal  na  poto- 
vanje ;  sklenil  je  celo  sam  na  svojo  roko,  brez 
vednosti  srbske  vlade,  z  Avstrijo  tajno  vojno  zvezo, 
s  katero  si  je  hotel  za  vsak  slučaj  zasigurati  prestol. 
Na  vse  vladne  posle  si  je  lastil  odločilen  vpliv. 
Proti  temu  je  nastopila  z  odločno  opozicijo  radi- 
kalna stranka,  ki  se  je  organizirala  v  stranko 
leta  1881,  ko  so  se  vsled  uveljavljenja  svobode 
tiska  in  združevanja  začele  pravzaprav  šele  ustvarjati 
organizirane  politične  stranke  v  Srbiji.  Radikalna 
stranka  se  je  obrazila  v  glavnem  na  osnovi  idej, 
ki  jih  je  razvijal  znameniti  srbski  teoretični  politik 
in  književnik  Svetozar  Markovič  (f  1875). 
Bila  je  izrazito  slovansko  orijentirana,  zagovarjajoč 
sporazum  in  zvezo  z  Bolgari  in  Hrvati,  glede  no- 
tranje politike  pa  je  zastopala  zahteve  radikalne 
demokratizacije,  saj  je  bil  njen  duševni  oče  Mar- 
kovič —  socijalist.  Imela  je  energične  voditelje 
(Pašič,  Protič  in  Paču),  zato  ni  čuda,  da  je  vladala 
med  njo  in  Milanom  trajna  napetost.  Radikalna 
stranka  se  je  kmalu  ukoreninila  med  kmetskim 
prebivalstvom  in  si  je  pri  volitvah  v  skupščino 
leta  1883  priborila  veliko  večino;  ker  jo  je  Milan 
kljub  temu  hotel  za  vsako  ceno  prevladati  in  uničiti, 
so  voditelji  sklenili,  da  pomagajo  volji  naroda  z 
vsakršnimi  sredstvi  do  veljave.  Začeli  so  očiteh 
upor  zoper  Milana  in  sicer  v  vzhodnem  delu  države, 
v  zaječarskem  okrožju  (timoška  buna).  Toda  upor 
je  bil  kmalu  s  silo  udušen ;  glavni  radikalni  vodje 
so  bili  vrženi  v  ječo  in  mnogi  obsojeni  na  smrt, 
dočim  so  se  drugi,  med  njimi  Pašic,  rešili  čez  mejo. 
Odslej  je  Milan  vzdrževal  vlado,  ki  ni  imela 
večine  v  narodu,  v  trajnem  nasprotju  z  radikalci. 
Zelja,  da  z  zunanjimi  uspehi  zlomi  njih  odpor,  ga 

je  poleg-  drugih  okolnosti  zapeljala,  da  se  je  leta 
1885  zapletel  v  spor  z  Bolgarijo. 

Spopad  z  Bolgarijo  1.  1885.  V  Bolgariji 
je  prvič  izvoljeno  sobranje  izvolilo  Aleksandra 
Battenberškega,  hesenskega  princa  in  nečaka  rus- 
kega carja,  za  kneza,  dočim  je  porta  imenovala 
Aleko  -  pašo,  nekega  Fanarijota,  za  generalnega 
guvernerja  Vzhodne  Rumelije.  Kljub  notranjim  po- 
litičnim borbam  in  sporom  z  Rusi  pa  se  je  med 
Bolgari  vedno  silneje  oglašala  težnja,  ustanoviti 
Veliko  Bolgarijo.  Kot  prvi  korak  do  tega  naj  bi 
bila  združitev  z  Vzhodno  Rumelijo.  In  res,  dne 
18.  septembra  1885  je  izbruhnil  v  Plovdivu,  glav- 
nem mestu  Vzhodne  Rumelije,  dobro  organiziran 
bolgarski  upor;  uporniki  so  odstranili  guvernerja, 
sestavili  provizorično  vlado,  oklicali  združitev  z 
Bolgarijo  in  pozvali  kneza  Aleksandra,  da  prevzame 
vlado  tudi  v  Plovdivu.  Aleksander  se  je  odzval  in 
se  oklical  za  kneza  „obeh  Bolgarij". 

Evropske  velesile  sicer  tega  koraka  niso  odo- 
bravale, vendar  pa  niso  kazale  nikakega  nagnenja, 
da  bi  intervenirale  v  korist  status  quo.  Pač  pa  je 
nastopil  srbski  kralj  Milan,  katerega  politika  je 
stala  popolnoma  pod  avstrijskim  vplivom.  Dasi  so 
zastopali  radikalci,  ki  so  imeli  veliko  večino  med 
ljudstvom,  idejo  bratske  solidarnosti  med  balkan- 
skimi Slovani  in  niti  avstrofilsko  ministrstvo  samo 
ni  bilo  za  vojno,  je  vendarle  Milan  iz  svojih  osebnih 
nagibov  Bolgarski  napovedal  vojno.  Izjavljal  je,  da 
začenja  vojno  „v  zaščito  določb  berlinskega  kon- 
gresa" in  trdil,  da  je  združitev  Vzhodne  Rumelije 
Z'  Bolgcrsko  za  Srbijo  škodljiva,  ker  ruši  ravnovesje 
na  Balkanu  in  ker  se  je  bati,  da  bi  Bolgari  po 
zedinjenju  z  Rumelijo  začeli  težiti  tudi  po  Macedoniji 

in  Stari  Srbiji,  starih  srbskih  zemljah.  V  resnici 
pa  je  kralj  Milan  vedno  smatral  kneza  Aleksandra 
za  svojega  tekmeca  in  mu  je  zelo  zameril,  ker  so 
radikalci,  zarotniki  timoške  bune,  našli  zatočišča 
na  bolgarskih  tleh.  Kralj  Milan  je  tudi  upal,  da  bo 
po  zmagoviti  vojni  lahko  stri  opozicijo  močnih 
radikalcev,  s  katerimi  ni  maral  na  noben  način 
vladati.  V  vseh  svojih  namerah  pa  je  našel  zaslombe 
in  vzpodbude  v  Avstriji,  ki  je  smatrala  tedanjo 
Srbijo  za  svoje  orodje  proti  Bolgarski,  ki  je  veljala 
kot  ruska  interesna  domena. 

Srbsko  armadno  vodstvo  je  podcenjevalo  bol- 
garsko vojno  silo.  Najpreje  so  srbske  čete  udarile 
čez  mejo  in  potisnile  bolgarsko  vojsko  nazaj,  skoro 
do  Sofije;  ko  pa  so  prihitele  tudi  vzhodno  rumelijske 
čete,  so  bili  Bolgari  v  premoči  ter  so  premagali 
Srbe  v  bitki  pri  Slivnici.  Srbi  so  se  morali 
umakniti  ter  po  hudem  boju  prepustiti  Bolgarom 
iudi  Pirot,  dočim  je  druga  srbska  vojska  še  vedno 
oblegala  Vidin.  Dočim  so  se  Srbi  umikali  po  dolini 
Nišave,  je  intervenirala  Avstrija,  ki  je  ustavila  Bol- 
gare z  ultimatom,  češ,  da  bi  Bolgari  pri  nadaljnem 
prodiranju  zadeli  na  avstrijsko  vojsko.  Mir,  ki  je 
bil  nato  sklenjen  v  Bukarešti  (marca  1886),  ni 
prinesel  nikakršnih  teritorijalnih  sprememb.  Tudi 
porta  se  je  sporazumela  z  Aleksandrom  ter  ga 
priznala  kot  začasnega  guvernerja  Vzhodne  Rume- 
lije,  ki  se  je  na  ta  način  dejansko,  če  tudi  ne 
pravno,  spojila  z  Bolgarsko. 

Nova  ustava  leta  1888  in  abdikacija 
kralja  Milana.  Neuspeh  v  bolgarski  vojni  je 
še  bolj  otežil  položaj  kralja  Milana,  ki  je  že  takrat 
resno  mislil  na  abdikacijo.  Vladajoči  državniki  so 
svetovali,    naj    se    spremeni    ustava    v    modernem 

smislu.  Vendar  se  Milan  ni  mogel  odločiti,  da  bi 
odnehal  od  svojevoljnega,  absolutističnega  režima^ 
Tedaj  pa  se  je  začel  nesporazum  Milana  z  ženo^ 
kraljico  Natalijo,  ki  je  bila  med  prebivalstvom  žela 
popularna.  Hoteč  se  kratkomalo  ločiti  od  nje,  je 
spremenil  vlado  in  poklical  celo  radikalce  na  krmilo, 
toda  ni  se  mogel  sporazumeti  z  njimi,  tako  da  je 
naposled  zopet  zagospodovalo  konservativno  mini- 
strstvo. Sedaj  je  sledila  razporoka  s  kraljico  Natalijo 
(5.  oktobra  leta  1888).  Nato  je  kralj  Milan  sestavii 
odbor  za  spremembo  ustave  (ustavotvorni  odbor), 
ki  je  po  njegovih  navodilih  sestavil  novo  ustavo,, 
katero  je  narodna  skupščina  sprejela  21.  decembra. 
1888.  Nova  ustava  je  bila  izredno  napredna;  stavila. 
je  ministrstvo  pod  nadzorstvo,  pod  odgovornost 
narodne  skupščine,  s  čimer  je  bil  v  Srbiji  položen 
temelj  parlamentarnemu  režimu.  S  to  svobodoumno 
ustavo  je  hotel  Milan  težnje  po  demokratični  ustavi 
privesti  do  absurdnosti,  kakor  se  je  sam  izjavil,, 
kajti  sodil  je,  da  zanjo  Srbija  še  ni  zrela.  Uvidevši, 
da  se  ne  more  ustavljati  stranki  radikalcev  in  brž- 
kone še  iz  drugih  osebnih  razlogov,  se  je  kralj 
Milan  malo  nato,  dne  22.  februarja  1889,  odrekel 
prestolu  na  korist  svojemu  sinu  Aleksandru.  Ker 
je  bil  ta  še  mladoleten,  mu  je  imenoval  za  namest- 
nike Jovana  Rističa,  generala  Kosto  Protiča  in 
Jovana  Velimarkoviča. 

Aleksander  Obrenovič  (1889—1903). 
Na  podlagi  nove  ustave  se  je  v  Srbiji  začel  parla- 
mentarni režim,  vsled  česar  je  notranjepolitično 
življenje  krepko  oživelo.  Proti  radikalcem,  ki  so 
imeli  veliko  večino  v  narodu,  je  poskušalo  namest- 
ništvo  vladati  na  ta  način,  da  bi  s  pritiskom  vlade 
in  policije  pri  volitvah  protiradikalnim  kandidatom 

pripomogli  do  zmage.  Vrh  tega  se  je  razkralj  Milan^ 
dasi  bivajoč  v  tujini,  vedno  vmešaval  v  vladne  za- 
deve ter  je  slejkoprej  obdržal  na  razvoj  srbskih 
notranjih  razmer  velik  vpliv.  Leta  1893  pa  se  je 
Aleksander  proti  ustavnim  določbam  proglasil  pol- 
noletnim. Malo  nato  se  je  nenadoma  vrnil  razkralj 
Milan  v  Belgrad.  Začela  se  je  zopet  protiradikalna 
vlada  s  preganjanjem  in  odstavljanjem  neljubega 
uradništva.  Ker  je  po  novi  ustavi  tiskovni  zakon 
pripuščal  izredno  široko  svobodo  tiska,  so  radikalci 
odgovarjali  med  drugim  z  napadi  na  Milana.  Tedaj 
sta  si  Aleksander  in  Milan,  boječ  se,  da  pri  vo- 
litvah zopet  zmagajo  radikalci,  upala  tako  daleč, 
da  sta  pod  pretvezo,  da  je  treba  spremeniti  zakon 
o  tisku,  svojevoljno  ukinila  ustavo  z  leta  1888  in 
uveljavila   zopet  v  glavnem    ustavo    od  leta  1869. 

Nadaljevala  se  je  politika  neprestanega  notra- 
njega nesoglasja  in  nemira.  Nesamostojni  Aleksander 
je  vladal  sedaj  pod  Milanovim  vplivom,  sedaj  zopet 
pod  vplivom  matere  Natalije.  Ker  je  bil  Milan  v 
sovražnih,  Natalija  pa  v  dobrih  odnošajih  z  radikalno 
stranko,  so  se  paralelno  s  spremembo  vpliva  spre- 
minjale tudi  vlade  v  Srbiji.  Ko  je  1.  1897  kraljica 
Natalija  —  za  vedno  —  zapustila  Belgrad  in  Srbijo, 
so  morali  radikalci  pretrpeti  zopet  neznosen  pritisk 
s  strani  vlade  (Vladan  Djordjevič),  stoječe  pod 
Milanovim  vplivom.  Tedaj  je  bil  dne  24.  junija 
1.  1899  poskusen  atentat  na  razkralja  Milana.  To 
je  imelo  za  posledico  še  hujši  pritisk;  glavni  vo- 
ditelji radikalcev  so  bili  pozaprti  in  obsojeni  na 
mnogoletno  ječo. 

Usodne  posledice  za  razvoj  notranje  politike 
je  imela  tudi  ženitev  kralja  Aleksandra  z  malovredna 
Drago  Mašinovo,  vdovo  po  inženirju,  bivšo  dvorno 

damo  kraljice  Natalije.  S  tem  je  Aleksander,  ki  ni 
imel  nikake  samostojne  volje,  prišel  pod  kvarni 
vpliv  Drag-e.  V  letu  1901  je  Aleksander  oktroiral 
novo  ustavo  z  dvema  zbornicama  in  se  skušal  zopet 
sprijazniti  z  radikalci.  Toda  malo  nato  se  je  obrnil 
vnovič  zoper  radikalno  stranko.  Začela  je  zopet 
reakcija  s  političnimi  preganjanji.  Tedaj  je  splošna 
nezadovoljnost  prikipela  do  vrhunca;  med  častniškim 
zborom  se  je  osnovala  zarota,  ki  je  imela  za  cilj 
odstranitev  dinastije  Obrenovičev.  Silna  ogorčenost 
proti  dvoru,  zlasti  proti  kraljici  Dragi  in  njenemu 
ponašanju  (lažni  porod),  se  je  pokazala  v  Belgradu 
pri  velikih  uličnih  demonstracijah  dne  23.  marca 
(5.  aprila)  1903.  Sledil  je  državni  udar  25.  marca 
(7.  aprila),  s  katerim  je  bila  za  nekaj  ur  ukinjena 
ustava,  da  se  za  ta  čas  ukinejo  nekateri  zakoni  in 
premene  člani  sodišč. in  senata.  Skupščina  je  bila 
razpuščena  in  novo  imenovani  senat  je  izdelal  za- 
časni volilni  red  za  novo  narodno  skupščino.  Nove 
volitve  v  maju  so  bile  izvedene  pod  silnim  pritiskom. 
Toda  v  noči  od  28.-29.  maja  (10.— 11.  junija)  1903 
so  zarotniki  vdrli  v  dvor  in  umorili  kralja  Aleksandra 
in  kraljico  Drago.  Poleg  tega  so  bili  v  tej  noči 
ubiti  tudi  ministrski  predsednik  ter  vojni  minister, 
prvi  kraljev  adjutant  in  oba  kraljičina  brata.  Vojska, 
ki  so  si  jo  bili  zarotniki  že  preje  zagotovili,  je 
oklicala  nato  za  kralja  Petra  Karadjordjeviča.  Nekaj 
dni  nato,  2./14.  junija,  je  bila  sklicana  stara  skup- 
ščina, ki  je  zopet  obnovila  ustavo  od  leta  1888 
z  malimi  spremembami  in  nato  izvolila  za  kralja 
Petra  1.  Karadjordjeviča. 

Peter  1.  Karadjordj  evič  (1903— danes) 
je  ^živel  do  vrnitve  v  domovino  po  večini  v  Ženevi 
v  Švici.    Njegova  žena  Zorka,  črnogorska  knežna, 

s  katero  se  je  poročil  leta  1883,  je  bila  starejša 
hči  kneza  Nikite  črnogorskega.  Umrla  pa  je  že 
I.  1890,  zapustivši  mu  hčer  Jeleno  (rojeno  1884), 
pozneje  soprogo  ruskega  velikega  kneza  Ivana 
Konstantinoviča,  in  dva  sina:  Jurija  (roj.  1887)  in 
Aleksandra  (roj.  1889). 

Nadaljni  notranji  razvoj  v  Srbiji  je  imel  tudi 
zanaprej  prestati  mnogo  kriz.  Za  notranje  politično 
življenje  je  bilo  neugodno,  da  sta  bili  staroradikalna 
in  mladoradikalna  ali  samostalna  stranka,  ki  se  je 
bila  še  za  Aleksandra  odcepila  od  prve,  v  skupščini 
po  številu  poslancev  precej  enaki.  Koalicijska  vlada 
obeh  strank,  ki  se  je  bila  sestavila  koj  v  začetku, 
se  ni  obdržala;  nato  so  se  menjavale  vlade  naspro- 
tujočih si  strank.  Naposled  je  sicer  staroradikalna 
stranka  pri  volitvah  dobila  neznatno  večino,  toda 
©pozicija  samostalcev,  ki  so  delali  tudi  z  obstruk- 
cijo,  ji  je  delala  vlado  skoro  nemogočo. 

Pač  pa  je  od  nastopa  Karadjordjevičev  začela 
stalno  napredovati  velikosrbska  ideja,  stremljenje, 
da  se  združijo  vsi  Srbi  v  eno  svobodno  državo. 
To  stremljenje  je  imelo  odslej  v  dinastiji  in  vodilnih 
činiteljih  države  svojo  oporo  —  saj  avstrofilske 
politike  zadnjih  dveh  Obrenovičev  je  bilo  za  vedno 
konec.  Velikosrbsko  stremljenje  se  je  opiralo  po 
eni  strani  tudi  na  slogo  z  Bolgari,  po  drugi  pa  je 
v  zvezi  z  notranje-avstroogrskimi  dogodki  našlo  v 
avstrijskih  Jugoslovanih  vnete  pristaše.  Misel  na 
politično  združenje  Jugoslovanov  je  imela  odslej 
na  obeh  straneh  Save,  Donave  in  Drine  vedno  več 
sobojevnikov. 

Toda  Srbiji  je  bilo  prestati  še  težke  krize. 
V  trgovsko  -  gospodarskem  razmerju  Srbije  do 
Avstrije   je    nastal    usoden    obrat,    ko   je    Avstrija 

pod  vplivom  madžarskih  agrarnih  magnatov  zahte- 
vala od  Srbije  glede  izvoza  živine,  zlasti  prašičev, 
take  pogoje,  da  jih  ta  ni  mogla  sprejeti.  Trgovinski 
dogovor  se  ni  mogel  obnoviti  in  začela  se  je  tako- 
imenovana  carinska  vojna,  s  katero  si  je  hotela 
Avstrija  gospodarsko  podvreči  Srbijo.  Ta  carinska 
vojna  je  sicer  res  zelo  težila  Srbijo,  dasi  si  je 
država  kljub  temu  finančno  zelo  opomogla,  toda 
imela  je  za  posledico,  da  se  je  silno  poostrilo 
razmerje  med  sosednima  državama,  kajti  tudi  med 
preprostim,  srbskim  ljudstvom  se  je  dodobra  uko- 
reninilo    spoznanje    o  sovražnih    namerah  Avstrije. 

Največja  kriza  v  razmerju  Srbije  do  Avstrije 
pa  je  nastala  leta  1908,  ko  je  Avstrija  anektirala 
Bosno  in  Hercegovino. 

Bosna  od  1878  do  1908.  Vodstvo  upravp 
Bosne  in  Hercegovine  je  bilo  izročeno  skupnemu 
avstro-ogrskemu  finančnemu  ministru,  ki  jo  je  vršil 
v  imenu  celega  skupnega  ministrstva  v  soglasju  z 
vladama  obeh  državnih  polovic.  Definitivno  je  bila 
urejena  uprava  okupiranih  dežel  leta  1882,  ko  je 
postal  Kallay  skupni  finančni  minister.  Temu  je 
bila  podrejena  deželna  vlada  v  Sarajevu,  na  katere 
čelu  je  stal  poveljnik  tamkajšnjega  armadnega  zbora. 

V  deželi  je  zavladal  za  avstrijske  okupacije 
mir  in  red  ter  občna  sigurnost,  dasi  je  spočetka 
še  prišlo  do  manjših  neredov.  L.  1881  so  nastali 
namreč  ob  priliki  prvega  rekrutovanja  upori  po 
celi  deželi,  zlasti  pa  v  Hercegovini ;  pravoslavni  in 
muslimani  so  se  zbirali  v  čete  ter  začeli  borbo. 
Istočasno  je  nastal  iz  istega  vzroka  upor  tudi  v 
Krivošijah  v  Boki  Kotorski,  kjer  so  se  bili  enaki 
neredi    zvršili  že  leta  1869.    Seveda   so  avstrijske 

čete  upornike  užugale,  dasi  z  ne  majhno  težavo. 
Krivošijani  so  ubegli  na  črnogorsko  ozemlje;  bo- 
sensko- hercegovski  upor  pa  je  bil  v  zimi  in  na 
spomlad  1.  1882  udušen. 

Okolnosti,  v  katerih  je  Avstro-Ogrska  oku- 
pirala Bosno  in  Hercegovino,  so  bile  zelo  težke. 
Okupirani  deželi  sta  bili  kulturno  tako  zanemarjeni 
in  zaostali,  da  je  bilo  treba  začeti  z  reformami  na 
vseh  poljih.  Avstrijska  uprava  je  rešila  le  en  del 
naloge,  ki  jo  je  prevzela,  kajti  mnogo  vprašanj, 
katerih  razrešitev  je  bila  nujna,  sploh  ni  rešila, 
tako  na  pr.  je  ostalo  v  začetku  XX.  stoletja  še 
vedno  odprto  kmetsko  vprašanje  s  srednjeveškimi 
fevdalnimi  uredbami.  Glavni  vzrok,  da  dvojna 
monarhija  tu  ni  mogla  dejstvovati  v  prospeh  pre- 
bivalstva, kakor  je  dolžnost  vsake  vlade,  je  bil  v 
tem,  da  je  smatrala  Bosno  in  Hercegovino  —  za 
svoji  koloniji.  Zato  je  stremela  po  tem,  da  njuno 
gfospodarstvo  tako  razvije,  da  se  dasta  deželi  naj- 
izdatneje  eksploatirati  —  v  korist  nemškega  in 
madžarskega  kapitala.  V  to  svrho  so  služili  pred 
vsem  neizmerni  bosanski  gozdi,  ki  so  jih  jemale 
v  zakup  židovske  firme  iz  monarhije;  pri  gradnji 
železnic,  ki  so  ostale  iz  vojaško  -  političnih  ozirov 
le  ozkotirne,  je  imela  monarhija  pred  očmi  pred 
vsem  strateški  pomen,  ne  pa  korist  posameznih 
pokrajin.  Kako  malo  pa  je  storila  v  prosvetnem 
oziru,  kaže  že  samo  dejstvo,  da  je  ostal  v  deželi 
tako  visok  odstotek  nepismenih,  kajti  85  odstotkov 
mladine  je  ostalo  brez  šole. 

Najslabše  pa  je  bilo  razmerje  okupacijskih 
oblasti  do  prebivalstva,  ki  jih  je  gledalo  s  skrajnim 
nezaupanjem.  Bilo  je  videti,  da  je  med  pravoslav- 
nim in  muslimanskim  delom  prebivalstva  in  vlado 

nemogoč  sporazum  ter  zbližanje.  Muslimani  so  se 
začeli  v  veliki  meri  izseljevati  iz  dežele  v  Turčijo, 
pred  vsem  v  sosedne  dele  Novopazarskega  sandžaka, 
v  Macedonijo,  pa  tudi  v  Malo  Azjjo  („muhadžiri")* 
Pravoslavni  so  radi  odhajali  v  Srbijo,  vendar  ne 
v  tako  velikem  obsegu.  Najbolj  zadovoljni  z  oku- 
pacijo so  bili  §e  katoliki,  toda  vlada  se  ni  mogla 
izdatno  nasloniti  nanje,  ker  so  bili  premaloštevilni 
(z  okr.  20  odstotkov),  dasi  jih  je,  zlasti  spočetka, 
najbolj  podpirala.  Najbolj  nezaupna  je  bila  spočetka 
napram  muslimanom;  ker  pa  je  kazal  slednjič  musli- 
manski živelj  najmanj  žilavega  odpora,  je  dobila 
monarhija  naposled  proti  koncu  svoje  oblasti  v 
njem  celo  najboljšo  oporo.  Da  bi  si  pridobila  na 
prebivalstvo  čimprej  odločujoč  vpliv,  je  stremela 
vlada  za  tem,  da  pridobi  vpliv  na  pravoslavno  in 
muslimansko  hierarhijo,  čemur  pa  sta  se  obe  kon- 
fesiji  trdovratno  upirali.  Ta  borba  proti  poseganju 
okupacijske  oblasti  v  notranje  cerkvene  uredbe  je 
rodila  celo  cerkveno  vprašanje  pri  pravoslavnih  in 
muslimanih. 

Dalje  je  monarhija  podpirala  notranjo  razcep- 
ljenost prebivalstva,  izrabljajoč  njega  konfesijonalno 
različnost.  Zlasti  se  je  to  pokazalo  po  aneksiji,  ko 
je  bila  v  februarju  1910  deželi  podeljena  ustava, 
kar  so  bili  zlasti  Srbi  pred  aneksijo  energično 
zahtevali.  Po  njej  so  bile  vpeljane  pri  volitvah  v 
bosanski  sabor  konfesijonalne  kurije.  Vladna  po- 
litika, ki  si  je  bila  med  tem  že  pridobila  naklonjenost 
musHmanov  s  tem,  da  jim  je  pustila  njih  privilegirano 
gospodarsko-socijalno  stališče,  na  škodo  ostalih,  si 
je  v  saboru  preskrbela  večino  s  koalicijo  katolikov 
in  muslimanov  proti  Srbom,  ki  so  tik  do  konca 
ostali  v  neizprosni  opoziciji. 

Tako  se  je  Avstriji  posrečilo  ustvariti  v  Bosni 
po  načelu :  divide  et  impera  —  v  narodnem  oziru 
eno  najbolj  neurejenih,  najtežjih  torišč  za  notranjo 
konsolidacijo  jug-oslovanstva. 

Aneksijska  kriza  1908—1909.  V  strahu 
pred  vedno  bolj  naraščajočim  srbskim  narodnim 
gfibanjem  je  Avstrija  iskala  prilike,  da  jo  izrabi 
za  že  dolgo  nameravano  aneksijo  Bosne.  Ko  je 
bila  dne  24.  julija  1908  v  Turčiji  po  zmagoviti 
mladoturški  revoluciji  proglašena  ustava,  so  av- 
strijski državniki  uvideli,  da  bodo  morali  dati  ustavo 
tudi  Bosni  in  Hercegovini,  ki  sta  bili  pravno  še 
vedno  last  sultanova.  Ker  pa  so  se  bali,  da  bi 
Bosanci  —  vsaj  pravoslavni  in  muslimani  —  po- 
rabili ustavno  svobodo,  da  bi  se  izjavili  zoper 
Avstrijo,  je  Avstrija  dne  5.  oktobra  1908  proglasila 
aneksijo  okupirane  Bosne  in  Hercegovine.  V  spo- 
razumu z  njo  se  je  istočasno  Bolgarija  proglasila 
za  popolnoma  nezavisno  od  Turčije,  katere  vrhovno 
oblast  je  morala  dotedaj   še  priznavati. 

Aneksija  Bosne  je  povzročila  silovito  vzne- 
mirjenje in  ogorčenje  med  vsemi  Srbi;  Srbija  in 
Črna  gora  sta  se  začeli  naglo  pripravljati  na  vojno. 
Na  drugi  strani  so  Mladoturki  uspešno  organizirali 
bojkot  proti  avstrijskemu  uvozu  ter  Avstrijo  na 
občutljivi  točki  tako  zadeli,  da  jim  je  ponudila 
60  milijonov  odškodn;ne  za  aneksijo.  Težišče  J^itu- 
acije  je  bilo  pri  evropskih  državah,  pred  vsem  pri 
Rusiji,  na  katero  je  stavila  Srbija  vse  svoje  nade. 
Toda  Rusija,  ki  je  bila  oslabljena  vsled  japonske 
vojne  in  revolucije,  si  ni  upala  začeti  odločilnega 
boja.  Enako  tudi  Anglija  in  Francija,  dasi  sta 
nasprotovali  Avstriji,  nista  še  marali  iti  do  skraj- 
nosti.   Avstrija  je  poslala  na  srbsko  in  črnogorsko 

mejo,  deloma  tudi  na  rusko,  velike  množice  vojaštva, 
dočim  se  je  v  Srbiji  vzpričo  resnosti  položaja  v 
februarju  1909  osnovala  vlada  iz  članov  vseh  strank. 
Zunanji  minister  Milovanovic  je  v  skupščini  proglasil 
(2.  januarja  1.  1909)  vladni  program :  zahteva  teri- 
torijalne  kompenzacije  za  Srbijo  in  avtonomija  za 
Bosno.  V  marGu  1909  je  naznanila  Nemčija  Rusiji, 
da  bo  Avstrija  napovedala  Srbiji  vojno,  ako  se 
slednja  ne  odpove  svojim  pretenzijam,  da  pa  bo 
Nemčija,  ako  bo  Avstrijo  napadel  kak  srbski  za- 
veznik, branila  svojo  zaveznico.  Vzpričo  takega 
položaja  je  Rusija  popustila  in  priznala  aneksijo; 
Srbiji  vsled  tega  ni  kazalo  drugega  kot  udati  se. 
Dne  27.  (13.)  marca  1909  se  je  srbski  prestolo- 
naslednik Jurij  (Djordje)  odpovedal  prestolu  in 
nasledstvena  pravica  je  prešla  na  kraljeviča  Alek- 
sandra; 31.  marca  pa  je  srbska  vlada  na  Dunaju 
podala  deklaracijo,  zahtevano  od  Avstrije,  v  kateri 
iiijavlja,  da  z  aneksijo  niso  zadeta  prava  Srbije. 

V  zvezi  z  aneksijsko  krizo,  ki  se  je  končala 
s  popolnim  srbskim  neuspehom,  je  Avstrija  vpri- 
zorila  na  Hrvatskem  „veleizdajniški"  in  na  Dunaju 
Friedjungov  proces. 

16.    Črna  gora  v  XIX.  stoletju. 

Vladika  Peter  I.  Petrovič  (1782—1830)  se  je 
po  zmagovitih  borbah  s  Turki  udeleževal  bojev 
zoper  Francoze  na  ruski  ter  na  angleški  strani, 
kakor  je  bil  deloma  že  govor  o  tem.  Ko  je  Na- 
poleona zadela  katastrofa  v  vojni  z  Rusi  1.  1812, 
so  Črnogorci,  katere  so  prebivalci  Boke  Kotorske 
ponovno  poklicaH  na  pomoč,  v  zvezi  z  Angleži 
pregnali  Francoze  iz  Boke  in  jo  zavzeli.  Črnogorci 
so  upali,  da  se  jini  izpolni  davna  želja,  da  se  združi 
ozemlje  Boke  s  Črno  goro,  toda  tudi  to  pot  se 
jim  ni  posrečilo.  Dunajski  kongres  je  prisodil  celo 
Boko  Avstriji  in  Črnogorci  so  morali  na  rusko 
zapoved  zapustiti  zasedeno  ozemlje,  za  katero  so 
se  zaman  tako  dolgo  bojevali. 

Ko  je  novi  ruski  car  Nikolaj  I.  1.  1825  zasedel 
prestol,  je  odredil,  da  se  i  nadalje  izplačuje  Črni 
gori  letna  pomoč  1000  dukatov,  ki  je  bila  17  let 
ustavljena.  Vladika  je  mogel  nekoliko  zboljšati 
bedno  stanje  ljudstva,  uredil  pa  je  tudi  sicer  no- 
tranje razmere  v  deželi,  zlasti  da  je  napravil  mir 
in  red  med  le  prepogosto  sprtimi  plemeni  in 
poglavarji.  Po  svojem  modrem  vladanju  in  človeko- 
ljubnih lastnostih  je  postal  izredno  priljubljen  med 
narodom. 

Vladika  Peter  II.  (1830— 1851).  ^  Po  smrti 
Petra  I.  je  postal  vladika  in  gospodar  Črne  gore 
njegov  nečak  Rade  Tomov,  ki  si  je  vzel  ime 
Peter  II.  Njega  je  stric  skrbno  izšolal ;  učitelj  mii 
je  bil  srbski  pesnik  Sima  Milutinovic.  Ko  je  na- 
stopil vlado,  je  bil  šele  18  let  star.  —  Bojeval  se 
je  s  Turki  na  albanski  in  hercegovski  strani,  toda 
ne  s  posebnim  uspehom.  Večjo  pažnjo  je  obračal 
na  notranjo  uredbo  Črne  gore.  Ustanovil  je  za 
celo  deželo  Senat  iz  plemenskih  glavarjev,  kate- 
remu je  sam  predsedoval  in  v  katerega  je  sam 
imenoval  člane;  na  ta  način  je  vzel  vrhovno  oblast 
v  svoje  roke.  Vpeljal  je  tudi,  da  so  posebni  sodniki 
hodili  po  deželi  in  sodili,  seveda  le  ustmeno  in 
po  plemenskih  običajih,  dalje  je  vpeljal  perjanike 
za  ^upravne  in  policijske  posle.  Prvi  je  vpeljal  davek 
v  Črni  gori,  ki  dotlej  še  nikdar  ni  plačevala  davkov;, 
razumljivo  je,  da  so  se  nekatere  nahije  temu  uprle. 
Skrbel  je  tudi  za  ljudsko  prosveto ;  ustanovil  je 
prvo  tiskarno  na  Cetinju  in  prvo  šolo ;  mladeniče 
je  pošiljal  v  Srbijo  v  šole.  —  Najbolj  pa  si  je 
Peter  II.  pridobil  glas  kot  pesnik.  Od  njegovih 
spisov  je  najimenitnejši  spev  „Gorski  vijenac". 

Peter  II.  je  ustanovil  —  posnemajoč  sistem 
v  Avstriji  —  temelje  za  absolutistični  režim  v 
Črni  gori  s  tem,  da  je  uničil  guvernadurstvo  in 
plemensko  samostojnost,  kar  seveda  ni  šlo  brez. 
odpora.  Se  bolj  je  utrdil  absolutno  vlado  njegov 
naslednik  nečak  Danilo,  ki  se  ni  hotel  pomenišiti,, 
marveč  se  je  proglasil  za  kneza  črnogorskega,  s 
čemer  je  nehala  vlada  metropolita  v  Črni  gori. 

Danilo  (1851—1860).  Ko  so  ga  glavne 
evropske  sile  priznale  za  kneza  Črne  gore,  je 
Danilo  nadaljeval  delo   svojega    prednika  v  notra- 

njosti  s  tem,  da  je  zatiral  plemensko  samostojnost 
in  utrjal  osrednjo  oblast  in  absolutizem.  Kakor  vsi 
njegovi  predniki,  se  je  tudi  on  mnogo  bojeval  s 
Turki,  zlasjti  z  mogočnim  bosanskim  Omer-pašo. 
Turki  so  Črno  goro  še  vedno  smatrali  za  svojo 
deželo,  zato  so  obmejni  boji  v  večjem  ali  manjšem 
obsegu  trajali  skoro  neprestano.  Zlasti  huda  je 
bila  borba  leta  1852,  ko  so  Turki  od  vseh  strani 
pritisnili  na  Črno  goro;  na  pritisk  Avstrije  in  Rusije 
pa  je  porta  sklenila  mir  L  1853  v  Podgorici,  pri 
čemer  je  ostalo^ pri  starih  mejah.  V  dobi  krimske 
vojne  je  ostala  Črna  gora  mirna.  Ko  je  malo  nato 
nastal  upor  v  Hercegovini,  so  Črnogorci  pomagali 
upornikom  in  se  tako  zapletli  v  novo  borbo  s  Turki, 
v  kateri  so  dosegli  med  drugim  junaško  zmago  pri 
Klobuku.  Po  prizadevanju  velesil  je  bil  nato  sklenjen 
mir,  v  katerem  so  Črnogorci  dobili  Grahovo  in  so 
bile  sploh  črnogorske  meje  točno  določene  (1859). 
Ko  se  je  malo  nato  knez  Danilo  podal  v  Kotor,  ga 
je  tam  dne  31.  julija  1860  s  strelom  smrtno  ranil 
najeti  morilec;  ko  je^knez  v  nekaj  urah  podlegel 
rani,  mu  je  sledil  v  Črni  gori  nečak  Ni  kola. 

Nikola  (Nikita,  1860—1918).  Ko  je  v 
Hercegovini  L  1861  buknil  nov  upor  pod  vodstvom 
Luke  Vukaloviča,  se  je  Črna  gora^znova  vmešala 
v  boj  s  Turki;  v  srditi  borbi  so  Črnogorci  sicer 
dosegli  mnoge  junaške  zmage,  toda  prišli  so  ven- 
darle pred  turško  premočjo  v  težak  položaj,  na 
kar  je  bil  na  posredovanje  Rusije  in  drugih  evrop- 
skih držav  sklenjen  mir  (leta  1862).  Sedaj  se  je 
Nikola  posvetil  prosvetnemu  delu  z  ustanavljanjem 
novih  šol  in  zboljšavanju  prometnih  sredstev  v  de- 
želi. —  Ko  je  vsled  hercegovsko-bosanskega  vstanka 
leta   1876  Srbija   začela  vojno,  je   tudi  Črna  gora 

napovedala  ^vojno.  Dočim  se  je  Srbija  vojevala  ne- 
srečno, so  Črnogorci  nadaljevali  borbo  tudi  potem, 
ko  je  Srbija  sklenila  mir.  Boji,  ki  so  se  to  pot 
vršili  ob  mejah,  so  bili  izredno  srditi  in  krvavi ; 
potekali  pa  so  slavno  in  zmagovito  za  Crnog-orce 
(na  Vučjem  dolu  pri  Milatovici,  na  Fundini,  okrog 
Spuža  in  Nikšica).  Ko  je  Rusija  začela  vojno  s 
Turki,  so  si  Črnogorci  osvojili  mnoge  večje  turške 
kraje,  ob  meji. 

Na  ^  berlinskem  kongresu  so  evropske  sile 
priznale  Črni  gori  nezavisnost  in  ji  prisodile  Bar, 
Zabljak,Spuž,  Podgorico,  Nikšič,Kola- 
šin^  PlavinGusinje,  dočim  so  izročile  Budvo 
in  Spič  Avstriji.  Toda  Turki  so  se  branili  izročiti 
nekatere  kraje,  ki  so  jih  imeli  še  v  rokah,  zlasti 
Plav  in  Gusinje,  pri  čemer  so  imeli  v  arnavtski  ligi, 
ki  se  je  stvorila  v.  ta  namen,  krepko  oporo.  Tedaj 
so  velesile  v  zameno  za  ta  dva  kraja  Črnogorcem 
prisodili  Ulcinj,  ki  pa  so  ga  Turki  izročili  šele, 
ko  se  je  pred  pristaniščem  v  demonstracijo  pojavilo 
angleško  vojno  brodovje. 

Odslej  je  uživala  Črna  gora  mir.  Knez  Nikola 
je  v  deželi  vpeljal  nekatere  reforme;  mesto  senata 
kot  najvišje  upravne  in  sodne  oblasti  je  ustanovil 
ministrstvo,  glavni  sud  in  veliki  sud  in  proglašen 
je  znameniti  imovinski  zakonik  (1889).  Pravoslavna 
cerkev  v  Črni  gori  je  carigrajska  patrijarhija  pri- 
znala za  samostojno  (avtokefalno). 

Naposled  je  knez  Nikola  dne  5.  novembra 
1905  proglasil  ustavo  in  sklical  narodno  skupščino. 
Toda  novo  parlamentarno  življenje  je  v  Črni  gori 
koj  spočetka  izvalo  velike  krize  in  borbe.  Borba 
je  nastala  po  eni  strani  med  strankaini  samimi,  po 
drugi  pa  je  knez  Nikola  brž  zavzel  sovražno  stališče 

napram  narodni  stranki,  ki  je  zahtevala  več  držav- 
ljanske svobode,  kakor  pa  je  bil  knez  pripravljen 
dati.  Tako  je  hitro  nastopila  reakcija  in  zoper  opo- 
zicijo se  je  začelo  ostro  represivno  postopanje. 
Afera  z  bombami  v  maju  1908,  v  kateri  so  bili 
obtoženi  in  obsojeni  najuglednejši  predstavitelji 
opozicije  radi  atentata  na  kneza,  je  vzbudila  ogor- 
čenje vseh  naprednih,  za  ujedinjenje  vsega  srbstva 
vnetih  Srbov  in  je  privedla  celo  do  prekinjenja 
diplomatskih  odnošajev  s  Srbijo.  Za  aneksijske 
krize  se  je  ta  napetost  vzpričo  skupne  nevarnosti 
hitro  zopet  poravnala.  Toda  notranje  razmere  so 
v  Črni  gori  ostale  nepovoljne;  Nikola  je  zavladal 
zopet  absolutistično,  čemur  pa  so  se  upirali  na- 
prednejši in  za  velesrbstvo  vneti  elementi.  Ko  je 
bila  v  septembru  1909  med  Vasojeviči  odkrita 
zarota,  je  bilo  celo  nekaj  oseb  po  prekem  sodu 
ustreljenih. 

Knez  Nikola  je  oženil  svojo  hčer  Jeleno  z 
italijanskim  kraljem,  vsled  česar  se  je  začel  v  politiki 
v  znatni  meri  naslanjati  na  Italijo.  L.  1910  se  je  o 
priliki  petdesetletnice  svoje  vlade  proglasil  za  kralja. 

Kralj  Nikolaj  je  bil  tudi  pesnik;  njegova  najbolj 
znana  pesem  „Onamo,  onamo"  je  postala  takorekoč 
narodna  himna. 


17.    Pregled  najvažnejših  dogodkov  v  po- 
litičnem  razvoju    avstrijskih  Jugoslovanov 
v  poslednji  dobi. 

Ta  kratek  pregled  se  ozira  le  na  politično 
vodilne  dežele. 

Slovenci.  Doba  Auersperg  -  Lasserjevega 
ministrstva  (1871 — 1879)  pomeni  za  Slovence  čas 
najhujše  germanizacije,  najbrezobzirnejšega  nemško- 
nacijonalnega  pritiska  s  strani  vlade.  Ker  Cehov 
ni  bilo  v  parlamentu  —  razen  Moravcev  od  leta 
1874  —  je  bila  slovanska  opozicija,  zvezana  z 
nemškimi  konservativci  pod  Hohenvvartom,  napram 
nemško  -  liberalni  ustavoverni  stranki,  ki  je  imela 
vlado  v  rokah,  brez  vsake  moči.  Sledilo  je  pre- 
ganjanje narodnega  časopisja  z  neprestanimi  konfis- 
kacijami, brezobzirno  preganjanje  narodno  mislečega 
uradništva,  pri  čemer  so  bili  najzavednejši  in  naj- 
zmožnejši  naši  državni  nameščenci  prestavljani  v 
nemška  mesta,  celo  v  daljno  Bukovino. 

Borba  med  mladimi  in  starimi  je  po  1.  1870 
po  vsem  Slovenskem  močno  oživela;  razen  radikal- 
nejšega in  jasnejšega  stališča  v  narodnih  zadevah 
je  šlo  pred  vsem  za  kulturno  -  poHtično  stališče. 
Bleiweisovci  so  bili  konservativni,  braneč  privile- 
girano   oblast    cerkve    in    duhovščine,    dočim    so 

zastopali  mladi  svobodomiselno  stališče,  zagovar- 
jajoč premoč  države  nad  cerkvijo.  Konservativci 
so  si  1.  1873  ustanovili  nov  list  „Slovenec",  ki  je 
postal  1.  1883  dnevnik.  Pri  državnozborskih  volitvah 
leta  1773  so  si  stali  po  mnogih  okrajih  kandidati 
obeh  struj  nasproti.  Značilno  je,  da  so  stari  v  tej 
dobi  kandidirali  nemškega  konservativca  Hohen- 
warta,  ki  je  ostal  od  1.  1871  voditelj  vseh  federa- 
listov  zoper  nemški  centralizem.  Leta  1875  pa  je 
prišlo  po  vsem  Slovenskem  do  sprave  med  kon- 
servativno in  svobodomiselno  strujo,  kar  je  imelo 
slabo  posledico,  da  se  je  prebivalstvo  trgov  in 
mest  v  obmejnih  okrožjih  odvračalo  od  konservativne 
slovenske  slogaške   stranke  k  liberalnim  Nemcem. 

Izvolitev  Hohenwarta  za  državnega  poslanca 
je  imelo  za  nadaljno  slovensko  politiko  važne  po- 
sledice. Začela  se  je  doba,  v  kateri  so  Slovenci 
tvorili  kot  Hohenwartov  klub  skupaj  s  Hrvati  in 
konservativnimi  Nemci  ogrodje  fevdalne  „stranke 
prava"  (Rechtspartei),  ki  se  je  borila  skupaj  s  Cehi 
in  Poljaki  zoper  „ustavoverno'*  nemško  meščanstvo. 
Po  državnozborskih  volitvah  leta  1873,  ki  so  se 
prvikrat  vršile  direktno,  so  izgubili  deželni  zbori 
tisti  važen  pomen,  ki  so  ga  imeli  dotlej.  Pri  vo- 
litvah v  kranjski  deželni  zbor,  ki  ga  je  vlada  pred- 
časno razpustila,  so  dobili  leta  1877  nemškutarji 
večino,  ker  so  vsled  silnega  vladnega  pritiska  in  pa 
vsled  preslabe  organizacije  s  strani  svobodomisel- 
nega krila  Slovencev  v  trgovski  zbornici  in  v  mestih 
jzmagali  kandidatje  vladne  ustavoverne  stranke. 

Nemško-liberalna  Auersperg-Lasserjeva  vlada 
je  padla  v  krizi  o  priliki  okupacije  Bosne  in  Her- 
cegovine, kateri  je  nasprotovala  iz  strahu,  da  se 
•na   ta    način    pomnoži    število    slovanskega    prebi- 

valstva  v  državi  na  škodo  nemški  premoči,  dočim. 
se  je  krona  seveda  trudila  z  vsemi  sredstvi  za 
okupacijo,  ki  so  jo  tudi  Slovani  zagovarjali.  Tako 
je  moralo  ministrstvo  odstopiti  in  po  prehodnem 
Stremayerjevem  ministrstvu,  ki  je  izvedlo  državno- 
zborske  volitve,  je  prevzelo  vlado  ministrstvo  Taafe,. 
opirajoč  se  na  nemške  konservativce  in  Slovane. 

Ob  času"  okupacije  se  je  vršilo  v  slovenskem 
časopisju  živahno  razpravljanje  o  južnoslovanskem 
vprašanju,  pri  čemer  je  stal  v  ospredju  debate 
pomenek  o  tem,  kako  vpeljati  hrvaščino  tudi  za 
Slovence  kot  uradni  in  književni  jezik.  Najuvidev- 
nejši  možje  pa  so  že  takrat  zapisali,  da  je  politično 
združenje  pogoj  vsakršne  slovensko  -  hrvatske  na- 
rodne kooperacije. 

Slovenci  za  Taafejevega  ministrstva 
(1879—1893).  Pri  državnozborskih  volitvah  1. 1879 
so  prišli  nemški  liberalci  v  manjšino.  Taafejevo 
ministrstvo,  ki  je  sedaj  nastopilo  vlado,  je  mogla 
zavladati,  opirajoč  se  na  Slovane  in  nemške  kon- 
servativce. Cehe  je  pregovoril  Taafe,  da  so  po 
dolgoletni  abstinenci  zopet  prišH  v  državni  zbor,, 
uvidevši,  da  jih  politika  pasivnosti  ne  privede  do 
cilja.  Slovenci  so  z  ostalimi  Jugoslovani  in  konser- 
vativnimi Nemci,  po  večini  fevdalnimi  aristokrati^ 
tvorili  Hohenwartov  klub,  takoimenovano  „pravno" 
stranko,  ki  je  najvernejše  podpirala  vlado.  Volitve 
po  Slovenskem  so  se  vršile  dosti  ugodno  za  Slo- 
vence, in  sicer  v  znamenju  sloge  —  le  na  Koroškem,, 
kjer  so  se  Slovenci  zvezali  z  nemškimi  konservativci, 
sta  propadla  oba  slovenska  kandidata.  Za  tedanjo 
našo  politiko  je  značilno,  da  so  Slovenci  volili 
poleg  Hohenwarta  še  —  kireza  Windischgratza, 
barona  Godela  in  viteza  Schneida ;  tako  daleč  so- 

šli  Slovenci  v  svojem  zaupanju  do  konservativnih' 
nemških  fevdalcev. 

Doba  Taafejevega  ministrstva,  ki  je  imelo 
sprva  v  Cehih,  Poljakih  in  Hohenvvartovi  pravni 
stranki,  takoimenovanem  „železnem  obroču  desnice",, 
le  neznatno  večino  nad  nemškimi  liberalci,  pomeni 
za  Slovence  kakor  za  ostale  Slovane  vendarle  zbolj- 
šanje narodnega  položaja.  Vodilna  misel  vlade  je 
bila  sicer  ne  se  zameriti  nobenemu  narodu,  zlasti 
pa  ne  Nemcem  —  njen  program  je  bil  samouprava 
dežel  in  narodna  ravnopravnost  —  vendar  se  je  za 
Slovane  vsaj  nehala  doba  preganjanj,  slovanskim^ 
jezikom  se  je  dovojjevala  vedno  večja  vloga  v 
uradih  in  šolah  —  Cehi  so  dobili  univerzo.  Slo- 
venci kot  mala  skupina  so  dobivali  od  Taafeja 
povečini  le  —  obljube.  Od  nemško-Hberalne  vlade 
prestavljeni  uradniki  so  se  vračali  zopet  v  domo- 
vino. Leta  1880  je  Taafe  imenoval  za  kranjskega 
deželnega  predsednika  Andreja  Winklerja,  držav- 
nega poslanca  z  Goriškega,  slovenskega  rojaka. 
Leta  1882  so  po  dolgotrajnih  naporih  Slovenci  v 
Ljubljani  zmagali  pri  občinskih  volitvah  v  vseh  treli 
razredih  in  Ljubljana  je  dobila  slovenskega  župana^ 
Leta  1883  je  bil  kranjski  deželni  zbor,  ki  je  imel 
še  nemško  večino,  razpuščen;  pri  volitvah  so  nato 
Slovenci  zmagali  tudi  v  vseh  mestnih  občinah.  — 
Sicer  so  Slovenci  v  tej  dobi  pač  dosegli  ravno- 
pravnost slovenščine  v  uradih  in  šoli  na  Kranjskem 
—  osnovane  so  bile  na  pr.  slovenske  paralelke  na 
gimnazijah,  toda  da  bi  se  te  pridobitve  razširile 
tudi  na  Štajersko,  Koroško  in  Primorsko,  tega  razen 
malopomembnih  izjem  niso  mogli  doseči  kljub  ne- 
prestanemu zahtevanju.  Zlasti  malo  so  dosegli  proti 
koncu  80  ih  in  začetkom  90  ih  let,  ko  si  je  Taafe- 

jeva  vlada  vsled  radikalne  opozicije  Mladočehov 
skušala  zopet  pridobiti  med  nemškimi  liberalci  za- 
slombe.  Zelo  kvarno  je  bilo  za  slovensko  politiko, 
da  si  v  tem  za  nas  razmeroma  ugodnem  položaju 
radi  znatnega  števila  nemških  fevdalcev,  ki  smo  si 
jih  izvolili  za  poslance,  nismo  znali  z  odločnejšim 
nastopom  priboriti  resnejših  uspehov. 

Na  Dunaju  so  nastopali  slovenski  poslanci 
skupno,  dasi  so  seveda  prejkoslej  tvorili  svobodo- 
miselnejšo  (voditelj  Suklje)  in  konservativnejšo  frak- 
cijo (voditelj  Klun).  Na  Kranjskem  se  je  stvorila 
leta  1883  iz  prve  vladna  stranka  s  Sukljetom  in 
Kersnikom  na  čelu,  ki  je  bila  zelo  spravljiva  napram 
Nemcem  in  je  brezpogojno  stala  za  Winklerjem; 
njeno  glasilo  je  postal  oficijozni  dnevnik  „Ljubljan- 
ski  list",  ki  je  začel  izhajati  28.  februarja  1884 
kot  večerna  priloga  uradni  „Laibacher  Zeitung". 
Vladni  stranki  je  odločno  nasprotovala  radi- 
kalna stranka  pod  vodstvom  dr.  Ivana  Tavčarja 
in  Ivana  Hribarja,  ki  sta  začela  izdajati  radikalni 
politično  -  poučni  tednik  „Slovan**  (1884 — 1887). 
Toda  že  v  letu  1886  je  prišlo  med  radikalno  in 
vladno  stranko  do  sprave.  Dasi  je  prišlo  ob  posa- 
meznih prilikah  še  do  spopadov  med  konservativno 
in  napredno  strujo  ter  slednje  radikalnimi  in  opor- 
-tunističnimi  člani,  vendar  se  je  v  glavnem  na  zunaj 
varovala  sloga. 

Toda  ta  čas  se  je  že  pojavil  dr.  Anton  Mahnič, 
ki  je  začel  1.  1882  v  „Slovencu"  širiti  svoj  dosledno 
izpeljan  katoliški  program.  Nastopajoč  publicistično 
vsa  naslednja  leta  je  zastopal  naziranje,  da  je  treba 
katoliško  stališče  povzdigniti  do  edino  merodajne 
veljave  povsod,  v  umetnosti,  znanosti  in  filozofiji 
kakor  v  politiki  in  vsem  javnem  življenju.    Pri  tem 

se  je  obračal  tako  zoper  premalo  katoliško-radikalne 
duhovnike  (na  pr.  zoper  Gregorčiča),  kakor  zoper 
omahljive  in  nedosledne  slovenske  svobodomiselce, 
pri  čemer  je  nastopil  tudi  zoper  kult  narodnosti. 
Njegov  odločen  nastop  spočetka  tudi  konservativni 
struji  ni  bil  popolnoma  všeč,  polagoma  pa  si  je 
Mahnič  vzgojil  vnetih  pristašev  pred  vsem  v  mlajši, 
duhovščini.  Tako  se  je  polagoma  pripravljala  usta- 
novitev katoliške  stranke,  ki  so  ji  delali  pot  tudi 
novi  listi  ,,Dom  in  svet",  „Domoljub",  zlasti  pa 
Mahničev  „Rimski  katolik".  Leta  1890  se  je  usta- 
novilo v  Ljubljani  ,, Katoliško  politično  društvo", 
v  katerem  je  začel  poleg  Kalana,  ^Žitnika,  Povšeta 
in  Kreka  igrati  glavno  vlogo  dr.  Susteršič.  S  tem 
je  bil  zgrajen  temelj  novi  stranki,  ki  se  je  sama 
začela  imenovati  konservativno-narodna  in  si  začela 
graditi  svojo  posebno  organizacijo,  pospeševano 
po  ljubljanskem  škofu  dr.  Missii.  —  Sedaj  se  je 
nasprotno  samostojno  opredelila  tudi  narodno- 
napredna  stranka,  ko  se  je  leta  1891  ustanovila 
politično  ^Slovensko  društvo".  —  V  osemdesetih 
letih  je  zaznamovati  pri  nas  tudi  prve  početke 
socijalno  -  demokratskega  gibanja,  ki  pa  je,  kakor 
drugod  v  Avstriji,  trpelo  pod  brezobzirnim  prega- 
njanjem s  strani  vlade;  prvi  majnik  n.  pr.  so  smeli 
pri  nas  praznovati  šele  od  1.  1890  dalje. 

V  oktobru  1893  je  Taafe  nepričakovano  — 
pod  vplivom  naraščajoče  socijalne  demokracije  — 
predložil  zbornici  svoj  načrt  volilne  reforme,  s  ka- 
tero je  hotel  razširiti  volilno  pravico  na  nepremožne 
sloje.  Toda  Poljaki,  nemška  levica  in  Hohenwartov 
klub  so  mu  nasprotovali,  vsled  česar  je  demisijoniral 
in  nastopilo  je  ministrstvo  Windischgratz,  sestav- 
ljeno iz  članov  navedenih  treh  strank  (1893 — 1895)-. 

Tedaj  so  nekateri  slovenski  in  dalmatinski  poslanci 
izstopili  iz  Hohenwartoveg-a  kluba  ter  osnovali  nov 
jug"Oslovanski  klub  poleg  že  obstoječe  Biankinijeve 
frakcije,  ostal  pa  je  pri  Hohenvvartu  še  Suklje  in 
slovenski  konservativci.  Ko  je  padel  Windischg-ratz 
in  je  nemška  levica  izstopila  iz  vladne  večine,  je 
nastopilo  ministrstvo  Badeni,  opirajoč  se  na  Slovane 
in  Hohenvvartov  klub ;  izpeljalo  je  volilno  reformo, 
s  katero  se  je  ustanovila  peta  kurija  s  splošno 
pravico  za  vse  24  let  stare  državljane,  za  ostale 
kurije  pa  se  je  cenzus  nekoliko  znižal. 

Konservativno-  ali  katoliško-narodna  stranka 
je  pri  prihodnjih  deželno-  in  državno-zborskih  vo- 
litvah zavzela  vse  kmetske  mandate,  njena  organi- 
zacija je  obsegala  vso  Kranjsko,  začela  pa  je 
delovati  tudi  na  Goriškem.  Napredna  ali  „narodna** 
stranka,  ki  je  tudi  sedaj  še  zanemarjala  notranjo 
organizacijo,  se  je  skušala  braniti  na  ta  način,  da 
je  1.  1896  sklenila  zvezo  z  nemško  veleposestniško 
stranko  v  kranjskem  deželnem  zboru.  Toda  ko  je 
naposled  katoliško-narodna  stranka  dosegla  reformo 
kranjskega  deželnozborskega  volilnega  reda,  je 
dobila  v  deželnem  zboru  absolutno  večino,  na  kar 
je  zavladala  takorekoč  neomejeno  v  celi  deželi. 
Njena  organizacija  pa  je  začela  prodirati  tudi  na 
slovensko  Štajersko,  kjer  je  bila  dotlej  vladala 
skupna  slogaška  stranka.  Pri  prvih  volitvah  v  novi 
državni  zbor,  ki  so  se  v  maju  1907  vršile  že  po 
splošni  in  enaki  volilni^pravici,  sklenjeni  v  decembru 
1906,  je  dobila  na  Štajerskem  ljudska  stranka, 
kakor  se  je  bila  začela  imenovati  od  leta  1905, 
5  mandatov,  napredna  narodna  stranka  pa  2,  na 
Kranjskem  od  11  mandatov  ljudska  10,  napredna 
1,    na    Goriškem    ljudska    2,    napredna   1.     Le    na 

Koroškem,  v  Trstu  in  Istri  so  bile  še  vedno  skupne 
slovenske  liste.  —  Pri  zadnjih  državnozborskih 
volitvah  v  Avstriji  1.  1911  se  je  ljudska  stranka  še 
toliko  ojačila,  da  je  zavzela  vse  štajerske  mandate. 

Ljudska  stranka,  ki  je  postala  na  ta  način 
daleko  najmočnejša  med  Slovenci,  je  skrbela  v 
veliki  meri  za  gospodarsko  povzdigo  kmetskega 
stanu,  zlasti  potom  zadružništva,  dalje  za  ljudsko 
izobraževalno  delo,  v  čemer  je  razvila  po  duhovščini, 
v  kateri  je  imela  svoje  naravno  ogrodje,  živahno 
delavnost. 

Med  Slovenci,  ki  so  si  razen  na  Koroškem 
in  deloma  na  Štajerskem  svoje  narodno  življenje 
v  gotovi  meri  učvrstili,  je  enako  kakor  pri  Hrvatih 
in  Srbih  z  začetkom  20.  stoletja  jugoslovanska  misel 
znova  oživela.  Kulturno  vzajemnost  s  Hrvati  je 
gojila  zlasti  „Slovenska  Matica".  V  političnem 
oziru  je  socijalna  demokracija,  ki  je  med  tem  po 
Slovenskem  organizirala  večino  delavstva,  na  jugo- 
slovanski konferenci  v  Ljubljani  v  novembru  1909, 
katere  so  se  udeležili  Slovenci  ter  srbsko-hrvatski 
delegati  iz  Hrvatske,  Bosne  in  Srbije,  sprejela  kot 
narodni  program  resolucijo:  Avstro-ogrski  Jugo- 
slovani smatrajo  za  končni  smoter  svojega  narodno- 
političnega  stremljenja  popolno  narodno  združitev 
vseh  Jugoslovanov  ne  glede  na  različnost  imena, 
vere,  pisave  in  dialektov  ali  jezikov.  Kot  deli  veli- 
kega enotnega  naroda  stremimo,  da  se  konstituiramo 
kot  enoten  narod,  ne  glede  na  vse  umetno  naprav- 
ljene državnopravne  in  politične  pregraje,  želeči 
skupno  nacijonalno,  avtonomno  kulturno  življenje 
kot  svobodna  enota  v  popolnoma  demokratični 
konfederaciji  narodov. 

Ljudska  stranka,  ki  je  že  dalj  časa  na  Hrvat- 
skem iskala  s  seljačko  in  pravaško  stranko  stikov,. 
je  naposled  sklenila  zvezo  s  hrvatsko  stranko  prava^ 
Po  konferencah  v  Opatiji  in  na  Dunaju  je  bila  na 
velikem  hrvatsko  -  slovenskem  taboru  v  Ljubljani 
dne  20.  oktobra  1912,  katerega  se  je  udeležilo  90 
hrvatskih  in  slovenskih  poslancev  in  voditeljev,, 
sklenjena  resolucija:  Hrvati  in  Slovenci  tvorimo 
eno  narodno  celoto,  Vsled  tega  hočemo  pristaši 
Stranke  prava  in  Vseslovenske  ljudske  stranke 
skupno  delovati  v  duhu  in  pravcu  programa  Stranke 
prava  za  jedinstvo,  pravice  in  svobodni  razvoj 
hrvatsko-slovenskega  naroda  v  okviru  habsburške 
monarhije.  Osnovala  se  je  iz  obeh  strank  ,, Hrvatsko- 
slovenska  narodna  zveza"  s  hrvatsko  -  slovenskim 
izvršilnim^  odborom  ;  za  načelnika  sta  bila  izvoljena 
dr.  Ivan  Susteršič  in  dr.  Mile  Starčevič,  delegate 
so  imele  poleg  ljudske  stranke  vse  pravaške  stranke 
v  Hrvatski,  Dalmaciji  in  Bosni. 

Naposled  je  tudi  napredna  stranka  v  resoluciji 
z  dne  18.  aprila  1913  izjavila,  da  vidi  bodočnost 
slovenskega  naroda  v  okviru  avstrijsko-ogrske  mo- 
narhije, toda  v  zedinjenju  avstrijskih  Jugoslovanov^ 
Toda  slednja  izjava  spada  že  v  dobo  balkanskih 
vojn  in  srbskih  zmag,  pod  katerih  vplivom  je  jugo- 
slovanska nacijonalistična  ideja  v  slovenski  javnosti^ 
zlasti  med  omladino,  nastopala  svojo  zmagovito 
pot.  Nadaljni  razvoj  jugoslovanske  nacijonalistične 
misli  je  prinesel  potek  svetovne  vojne. 

Hrvatska.  Po  reviziji  nagodbe  je  bil  dne 
20.  septembra  leta  1873  imenovan  za  bana  Ivan 
Mažuranič,  kandidat  Narodne  stranke.  Za  nje- 
govega banovanja  se  je  Hrvatska  v  mnogoterem 
oziru    modernizirala;    leta  1874  je  bilo  v  Zagrebu. 

ustanovljeno  vseučilišče.  Istega  leta  je  bil  v  saboru 
sklenjen  in  nato  sankcijoniran  zakon,  po  katerem 
more  sabor  bana  oziroma  njegovega  namestnika 
poklicati  na  odgovor,  kadar  bi  se  po  njegovi  krivdi 
težko  kršil  kak  temeljni  državni  zakon.  —  L.  1873 
je  bila  ukinjena  vojaška  uprava  hrvatske  in  slavon- 
ske Vojne  krajine,  toda  dežela  ni  bila  združena  z 
ostalo  Hrvatsko.  Zato  je  sabor  ponovno  zahteval 
združenje,  tako  zlasti  v  adresi  na  vladarja  1.  1878, 
ko  je  izrazil  željo,  da  se  združita  s  Hrvatsko  rav- 
nokar okupirani  Bosna  in  Hercegovina,  dalje  Vojna 
krajina  in  Dalmacija  in  da  se  končno  reši  vpra- 
šanje Reke. 

Ban  Mažuranič,  ki  ga  je  podpirala  narodna 
stranka,  dočim  je  nastopala  vedno  močnejša  radi- 
kalna opozicija  zoper  njega  („pravaši"),  je  začetkom 
1.  1880  predložil  spomenico,  naj  se  Krajina  takoj 
spoji  s  Hrvatsko  in  da  se  finančna  nagodba  ob 
priliki  obnove  spremeni  v  prilog  hrvatskemu  sta- 
lišču, sicer  da  ne  more  ostati  več  na  banski  stolici. 
In  res  je  Mažuranič  v  februarju  1.  1880  odstopil. 
Za  naslednika  mu  je  bil  imenovan  grof  Ladislav 
Pejačevič. 

V  sledeči  dobi  so  Madžari  stremeli  po  tem, 
da  madžarizirajo  hrvatske  finančne  urade.  Deželni 
finančni  ravnatelj  v  Zagrebu  Anton  David,  Madžar 
po  rodu,  je  v  to  svrho  ustanovil  v  Zagrebu  učni 
tečaj,  da  bi  se  finančni  uradniki  učili  madžarski. 
To  je  vzbudilo  na  Hrvatskem  veliko  ogorčenje  in 
povzročilo,  da  je  izstopil  Mato  Mrazovič  z  22  po- 
slanci iz  narodne  stranke  in  osnoval  „nezavisno 
narodno  stranko",  ki  si  je  obdržala  „Obzor"  kot 
glasilo  in  se  je  vsled  tega  imenovala  tudi  „ob- 
zoraši". 

Slednjič  je  bila  15.  julija  1881  Vojna  krajina 
spojena  s  Hrvatsko,  s  čemer  se  je  Hrvatom  izpolnila 
davna  želja. 

Nov  nemir  se  je  polastil  Hrvatov,  ko  je  dal 
ravnatelj  David  po  nalogu  finančnega  ministra  na 
finančna  poslopja  v  Zagrebu  izvesiti  dvojezične  na- 
pise, kar  je  biLo  proti  nagodbenim  določbam.  Dne 
15.  avgusta  1883  so  Zagrebčani  sneli  te  napise, 
vsa  narodna  stranka  je  napravila  iz  te  zadeve 
vprašanje  zaupanja  banu.  Radi  teh  dogodkov  so 
izbruhnili  resni  nemiri  po  Zagorju,  bivši  banski 
Krajini  in  v  Zagrebu.  Ko  pa  je  ogrski  ministrski 
svet  sklenil,  da  se  imajo  na  vsak  način  izvesiti 
dvojezični  napisi,  je  podal  ban  Pejačevič  ostavko. 
Tedaj  je  ogrski  ministrski  predsednik  Koloman 
Tisa  sistiral  ustavo  na  Hrvatskem  in  imenoval 
generala  Ramberga  za  komisarja.  Ta  je  dal  z  vo- 
jaško silo  obnoviti  madžarsko  -  hrvatske  napise  v 
Zagrebu ;  slednji  pa  so  bili  vendarle  malo  pozneje 
na  sklep  ogrskega  državnega  zbora  zamenjani  z 
„nemimi",  to  je  z  grbi  brez  vsakršnega  napisa. 

Protesti  hrvatskih  strank  zoper  neustavni 
komisarijat  niso  nič  zalegli;  ko  pa  je  bil  namen 
dosežen,  je  dne  1.  decembra  1883  vladar  imenoval 
za  bana  madžarskega  grofa  Khuen-Hedervaryja  in 
deželi  je  bila  vrnjena  ustava.  S  tem  se  je  začelo 
na  Hrvatskem  gospodovanje  brutalnega  nasilnika, 
ki  ni  prav  nič  prikrival  teženj  madžarizacije,  s 
katerimi  je  hotel  Hrvatsko  popolnoma  podrediti 
Ogrski.  Dasiravno  je  imel  takorekoč  vse  prebival- 
stvo zoper  sebe,  vendar  se  je  držal  celih  dvajset 
let  na  banski  stolici.  In  imel  je  ves  čas  v  saboru 
večino  za  seboj !  To  pa  je  bilo  mogoče  le,  ker  je 
takoimenovana  narodna  stranka  pristala  zanj  in  se 

podvrg-la  njegovemu  vodstvu.  Ta  stranka  že  davno 
ni  več  zaslužila  tega  imena,  kajti  vsi  resnično  na- 
rodni elementi  so  že  davno  izstopili  iz  nje,  zlasti 
odkar  je  Mrazovič  z  najodličnejšimi  narodnjaki 
ustanovil  nezavisno  narodno  stranko,  kateri  je  bil 
protektor  Strossmayer,  ki  se  pa  od  leta  1873  ni 
več  aktivno  udeleževal  političnega  življenja.  Tako 
je  postala  narodna  stranka,  v  kateri  so  ostali  le 
najkonservativnejši  elementi,  dejansko  madžaronska 
stranka  in  v  nji  so  igrali  glavno  vlogo  unijonisti. 
Slednji  od  leta  1873  do  1883  niso  imeli  posebne 
politične  organizacije,  od  prihoda  Khuenovega  pa 
so  imeli  vodilna  mesta  v  narodni  stranki. 

Kakor  rečeno,  Khuenova  vlada  se  je  opirala 
ves  čas  na  saborsko  večino,  ki  jo  je  tvorila  narodna 
stranka.  Pri  vseh  peterih  volitvah,  ki  jih  je  izvedel 
Khuen  v  Hrvatski  (1884,  1887,  1892,  1897  in 
1902),  je  znal  pridobiti  svojim  pristašem  večino. 
Pri  tem  so  bila  Khuenovemu  volilnemu  sistemu 
najrazličnejša  nasilstva  dobrodošla ;  potvarjanje  vo- 
lilnih imenikov,  neznosen  pritisk  na  uradništvo  in 
na  vse  gospodarsko  odvisne  ljudi,  najhujša  nasilja 
pri  volitvah  samih,  preganjanje  in  šikaniranje  opo- 
zicijonalnih  posameznikov  in  okrožij,  celo  poslancev. 
Neglede  na  visoko  število  virilistov  je  volilni  red 
pripuščal  volilno  pravico  le  najpremožnejšim,  tako 
da  v  Hrvatski  ni  imelo  volilne  pravice  niti  2  od- 
stotka prebivalstva!  Opozicijonalne  poslance,  ki 
so  si  kljub  vsemu  nezaslišanemu  pritisku  priborili 
mandate,  je  napravil  Khuen  neškodljive  na  ta  način, 
da  je  dal  po  svojih  pristaših  poljubno  preurediti 
poslovnik  in  na  podlagi  teh  pripomočkov  nasprotne 
poslance  izključiti  od  saborskih  sej  ter  jim  z  orožniki 
nahraniti  vstop  v  dvorano.  Pogostoma  se  je  zgodilo, 

da  so  opozicijonalnim  poslancem  pod  primerno  pre- 
tvezo razveljavili  mandate,  dalje  jim  naprtili  sodne 
procese  in  jih  politično  ter  gospodarsko  uničili. 

Ves  ta  strašni  politični  pritisk,  ki  je  ostal  kot 
„kuenovština"  v  najhujšem  spominu  na  Hrvatskem^ 
je  bil  deloma  soomogočen  vsled  nesloge  med  opo- 
zicijo in  radi  premalo  prevdarnega  delovanja  opozi- 
cijonalnih  stranic  v  deželi.  Najmočnejša  opozicijonalna 
stranka  je  bila  spočetka  nezavisna  narodna  stranka, 
po  organu  „Obzoru"  obzoraši  imenovana.  Toda 
ker  ni  imela  dobrega,  delavnega  vodstva,  pa  tudi 
ne  jasnega  programa,  dalje  ker  se  je  premalo 
brigala  za  organizacijo  in  za  naraščaj,  je  stranka 
nazadovala  in  je  imela  naposled  le  neznatno  število 
mandatov  v  saboru. 

Druga,  radikalnejša  opozicijonalna  stranka,  je 
bila  državnopravna,  katere  duševna  očeta  sta  bila 
Ante  Starčevič  in  Evgen  Kvaternik.  Ta  stranka  je 
imela  spočetka  mnogo  pristašev  zlasti  v  Primorju, 
kjer  je  izhajalo  na  Sušaku  njeno  glasilo  „Sloboda" 
od  1.  1878;  sredi  80.  let  pa  je  njeno  središče  prene- 
seno v  Zagreb  in  njen  organ  je  postala  „Hrvatska", 
Ta  stranka,  ki  se  je  imenovala  „stranka  prava", 
zato*  „pravaši"  nazvana,  je  pred  vsem  absolutno 
zanikavala  nagodbo,  stoječ  na  radikalnem  stališču, 
da  mora  biti  Hrvatska  popolnoma  samostalna  država, 
nahajajoč  se  le  v  personalni  uniji  z  ostalo  monarhijo. 
Vsa  politika  stranke  je  obstojala  v  negaciji,  v  naj- 
radikalnejšem  odporu  proti  vladnemu  sistemu,  dasi 
se  je  uveljavljal  le  v  načelih,  le  v  besedah. 

Razmerje  sil  med  tema  dvema  opozicijonal- 
nima  strankama  se  je  ravno  za  Khuenovega  režima 
popolnoma  spremenilo.  Pravaški  stranki  sta  sicer 
ponesrečena  Kvaternikova   rakoviška   buna    in    pa 

padec  Napoleona,  na  katerega  je  stavil  Starčevič 
glavno  upanje,  zavrla  skoro  za  deset  let  domala 
ves  razvoj,  toda  v  osemdesetih  letih  se  je  starče- 
vičanstvo  silno  razmahnilo.  Poleg  radikalnih  državo- 
pravnih  gesel,  s  katerimi  so  pravaši  vzpričo  nasilnega 
Khuenovega  režima  pridobili  zase  domala  vso  hrvat- 
sko javnost,  potegnivši  tudi  oslabljeno  nezavisno 
stranko  v  to  smer,  je  tvorilo  drugo  njih  idejo 
osnovnico  —  sovražno  razmerje  do  Srbov. 

Dočim  je  vladala  med  Hrvati  in  Srbi  za  časa 
ustavnih  borb  kljub  neznatnim  posameznim  neso- 
glasjem bratska  sloga,  ki  se  je  izkazala  v  skupnih 
borbah  proti  Dunaju  ter  proti  Madžarom,  se  je 
proti  koncu  70ih  let  to  soglasje  vedno  bolj  krhalo. 
Razdor  je  prevladal  zlasti  za  časa  borbe  radi  Bosne. 
Ko  je  Avstrija  okupirala  Bosno,  je  morala  oficijalna 
Srbija  molčati,  toda  srbski  narod,  vsa  srbska  javnost 
je  protestirala  proti  temu  in  ohranila  svoj  interes 
koncentriran  na  vprašanju  Bosne.  Nasprotno  pa  so 
ne  le  hrvatski  pravaši,  marveč  skoroda  vsi  Hrvati 
pozdravljali  okupacijo  in  jo  smatrali  kot  definitivno, 
v  upanju  in  stremljenju,  da  se  Bosna  in  Hercegovina 
združita  z  Dalmacijo  in  Hrvatsko  v  eno  državno 
telo,  s  čimer  so  upali,  da  se  obramba  Hrvatov 
bistveno  okrepi  in  zagotovi.  Nasprotno  pa  so  Srbi 
smatrali  okupacijo  le  kot  provizorno,  ki  nikakor 
ne  sme  prejudicirati  končni  odločitvi  o  usodi  oku- 
piranih dežel. 

Hrvatsko-srbski  razdor  je  dobival  vedno  no- 
vega netiva.  Srbi  so  se  hudovali,  da  so  Hrvatje 
■bosanske  katolike,  ki  so  bili  dotlej  narodno  ne- 
svestni,  pridobivali  za  hrvatsko  narodnost,  odrekajoč 
Srbom  tudi  tamkajšnje  muslimane;  dolžili  so  jih,  da 
delajo  to  v  interesu  in  na  željo  Avstrije.    Preporno 

je  postalo  tudi,  ali  so  n.  pr.  južni  Dalmatinci  srbske 
ali  hrvatske  narodnosti.  Ta  in  podobna  vprašanja 
so  na  obeh  straneh  podžigala  narodno  ekskluziv- 
nost  in  šovinizem  in  vodila  do  nadaljnih  posledic. 
Pospeševali  so  ga  v  največji  meri  narodno-politični 
nazori  popularnega  pravaškega  voditelja  Ante  Star- 
čevica.  Starčevic,  ki  je  bil  v  mladosti  navdušen 
„ilirec"  in  „Jugoslovan",  se  je  postavil  na  izključno 
hrvatsko  stališče  in  zasnoval  politični  velikohrvatski 
program.  Po  tem  ni  bilo  ne  Srbov,  ne  Jugoslovanov^ 
marveč  le  Hrvatje.  Kraljestvo  Hrvatsko  kot  suve- 
rena država  zahteva,  da  se  ji  vrnejo  odtrgane  dežele 
Vojna  krajina  in  Dalmacija,  pa  tudi  dežele  naseljene 
s  Slovenci,  „planinskimi  Hrvati".  Dalje:  dežele,  na 
katere  se  razteza  državno  pravo  Hrvatov,  se  na 
podlagi  zgodovine  in  narodnosti  razprostirajo  od 
Nemcev  do  Macedonije,  od  Donave  do  morja  in 
sicer  so  to :  južna  Štajerska,  Korotan,  Kranjska,^ 
Goriška,  Istra,  Hrvatska,  Slavonija,  Vojna  krajina, 
Dalmacija,  gorenja  Albanija,  Grna  gora,  Hercego- 
vina, Bosna,  Raška  (Stara  Srbija),  Srbija. 

Ta  Starčevičeva  narodno-politična  ideologija, 
ki  je  tedaj  toliko  kot  popolnoma  zanikala  srbstvo, 
se  je  silno  razširila  med  Hrvati.  Srbi  so  ji  postavili 
nasproti  trditev,  da  so  Hrvatje  pravzaprav  le  — 
kajkavci,  vsi  ostali  pa  da  so  le  —  Srbi  katoliške 
vere.  Ti  nazori  se  sicer  niso  vedno  pojavljali  v 
tako  ekstremnih  oblikah,  dosledno  pa  so  pravaši 
zahtevali  na  primer,  da  priznajo  Srbi  eno  politično 
narodnost  hrvatsko  v  Hrvatski  -  Slavoniji  ter  Dal- 
maciji. Strossmayerjevo  jugoslovanstvo  je  toliko 
kot  izginilo  iz  hrvatske  narodno-politične  javnosti, 
ločitev  med  Hrvati  in  Srbi  je  bila  v  vseh  deželah 
popolna.   Pravaši  so  si  v  osemdesetih  letih  pridobili 

vso  omladino  in  mlajšo  duhovščino;  zanesli  so 
radikalno  hrvatsko  agitacijo  tudi  med  kmetsko 
ljudstvo,  s  čimer  so  brez  dvoma  mnogo  pripomogli 
k  vsestranski  probuji  narodne  zavednosti.  Tvorili 
so  ves  čas  Khuenovega  režima  od  1883  do  1903 
brez  dvoma  daleko  najmočnejšo  stranko  v  narodu; 
v  svojih  vrstah  so  zbrali  veliko  večino  hrvatskega 
ljudstva  v  Dalmaciji  in  v  Bosni. 

Proti  hrvatski  nestrpnosti  so  iskali  Srbi  za- 
slombe  pri  —  Madžarih.  Seveda  je  znal  Khuen 
srbsko  -  hrvatski  antagonizem  spretno  izrabljati ; 
pridobil  je  s  primernimi  koncesijami,  ki  so  se  vršile 
na  škodo  Hrvatov,  Srbe  za  svojo  politiko  in  „Srbski 
klub"  v  hrvatskem  saboru  je  zvesto  podpiral  Khuena, 
tvorec  njegovo  večino,  kar  je  izzivalo  vedno  večje 
ogorčenje  na  hrvatski  strani.  Slično  se  je  zasukala 
politika  v  Dalmaciji;  tu  so  srbski  poslanci  stopili 
v  zvezo  z  italijanaši  in  na  pr.  nasprotovali  zahtevi 
po  priključitvi  te  dežele  Hrvatski,  zahtevajoč  — 
združitev  z  Bosno  in  Hercegovino,  ki  naj  postaneta 
skupaj  z  Dalmacijo  avtonomni.  V  slednjem  se  zrcali 
temeljna  tendenca  srbske  politike:  smatrajoč  svoj 
položaj  v  dvojni  monarhiji  za  provizoren,  so  začeli 
v  vseh  deželah  zahtevati  avtonomijo,  dočim  so 
Hrvati,  ki  so  smatrali  svojo  pripadnost  k  monarhiji 
kot  definitivno,  težili  po  združenju  hrvatskih  oziroma 
„velikohrvatskih"  dežel. 

Srbsko-hrvatski  narodni  separatizem  ali  šovi- 
nizem je  začel  šele  proti  koncu  90ih  let  upadati; 
začetkom  novega  stoletja  pa  je  prišlo  v  znamenju 
idej  nove  generacije  med  Hrvati  in  Srbi  do  novega 
sporazuma. 

Brezuspešna  borba  zoper  nasilni  Khuenov 
režim  je  povzročila  ponovne    poskuse,    združiti  ali 

vsaj  koalirati  opozicijonalni  stranki,  ki  sta  se  na- 
posled po  programu  le  malo  razlikovali.  Obe 
stranki  sta  stali  na  programu  hrvatskega  državnega 
prava,  le  da  so  obzoraši  proti  izključno  samo- 
hrvatskemu  stališču  pravašev  zagovarjali  enako- 
pravnost Hrvatov,  Srbov  in  Slovencev  in  proti 
trijalistični  misli  pravašev  stali  na  stališču  realne 
unije  Hrvatske  z  Ogrsko,  po  kateri  bi  bile  skupne 
zunanje  in  vojne  zadeve,  finančne  pa  le  v  toliko, 
kolikor  se  nanašajo  na  vnanjo  politiko  in  vojsko 
ter  bi  se  obravnavale  v  posebnih  ogrsko-hrvatskih 
delegacijah,  ne  pa  na  skupnem  državnem  zboru. 
Pozneje  so  se  obzoraši  še  bolj  približali  pravašem, 
poskusi  za  združenje  (zlasti  1892 — 1894)  pa  so  se 
vendarle  ponesrečili.  Nasprotno  se  je  leta  1895 
voditelj  pravašev  Ante  Starčevic  —  nekoliko  me- 
secev pred  svojo  smrtjo  —  ločil  od  svoje  stranke 
ter  skupaj  ž  dr.  Josipom  Frankom,  krščenim  Židom 
iz  Osjeka,  ustanovil  čisto  stranko  prava, 
katere  „čistost"  se  je  predstavljala  v  zagrizenem 
sovraštvu  do  Srbov  in  v  odklanjanju  nezavisne 
stranke.  Poleg  tega  so  bili  „ čisti"  prijatelji  židcv, 
navadni  pravaši  pa  antisemiti.  Voditelj  čistih  je 
postal  po  skorajšnji  smrti  Starčeviča  dr.  Josip  Frank, 
glavni  politik  „nečistih"  pravašev  ali  „domovina- 
šev",  kakor  so  se  imenovali  po  svojem  glasilu 
„ Hrvatska  Domovina",  pa  Gregor  Tuškan. 

Leta  1897  so  naposled  pravaši  in  obzoraši 
vendarle  sklenili  volilno  koalicijo,  leta  1902  pa  sta 
se  obe  stranki  združili  v  „hrvatsko  stranko  prava*' 
s  „ Hrvatsko"  kot  strankinim  organom. 

Frankovci,  kakor  so  se  kratko  imenovali  pri- 
staši čiste  stranke  prava,  so  se  nagibali  vedno  bolj 
k  Dunaju  in  postajali  to,  kar  označimo  s  pojmom 

furtimaši ;  ostali  so  ognjišče  srbofobskega  politič- 
nega življenja  v  Hrvatski.  Ko  so  v  letu  1902  v 
zagrebškem  „Srbobranu"  izšli  članki,  v  katerih  so 
se  napadali  Hrvati,  so  Frankovci  povzročili  v  Za- 
grebu velike  nemire  in  izgrede  proti  Srbom  dne 
1.  in  2.  septembra  1902. 

Med  tem  političnim  razvojem  je  na  Hrvatskem 
stalno  napredovala  madžarizacija.  Skupna  vlada  je 
—  v  protislovju  z  nagodbo  —  nameščala  vedno 
več  Madžarov  pri  finančnih  in  poštnih  uradih,  pri 
domobranstvu  in  državnem  gozdarstvu,  zlasti  pa 
pri  železnicah.  Z  madžarskimi  uradniki  je  prodrl 
v  skupne  urade  tudi  madžarski  jezik;  hkrati  so  se 
začele  pojavljati  tudi  madžarske  ljudske  šole,  v 
katere  je  pohajala  po  večini  deca  hrvatskih  starišev. 
Nevolja  prebivalstva  nad  tem  stanjem  si  je  po- 
novno iskala  duška.  Tako  so  16.  oktobra  1895 
vseučiliški  dijaki  v  Zagrebu  na  Jelačičevem  trgu 
ob  prihodu  cesarja  Franca  Jožefa  sežgali  madžarsko 
zastavo  kot  protest,  ker  so  bile  po  Zagrebu  izobe- 
šene mnoge  madžarske  zastave.  Za  kazen  je  bilo 
veliko  število  slušateljev  izključenih  z  zagrebškega 
vseučilišča.  —  Veliki  nemiri  pa  so  nastali  v  Zagrebu 
na  spomlad  1903.  leta;  povod  jim  je  bil  madžarski 
napis  na  poslopju  železniškega  prometnega  upravitelj- 
stva  in  madžarska  zastava  na  kolodvoru  v  Zaprešiču. 
Nemiri  so  se  razširili  na  velik  del  Hrvatske,  zlasti  v 
Zagorje,  Podravino,  Primorje  in  Gorski  kotar.  Khuen 
je  moral  poklicati  vojaštvo  na  pomoč  in  je  proglasil 
preki  sod  po  mnogih  krajih.  Nemiri  so  bili  udušeni 
z  orožjem;  pri  tem  je  bilo  17  ljudi  ubitih,  nad 
100  ranjenih,  na  tisoče  vrženih  v  ječo. 

Hrvatska  si  .je  oddahnila,  ko  je  bil  27.  junija 
1903  Khuen    imenovan   za   ogrskega    ministrskega 

predsednika,  za  novega  bana  na  Hrvatskem  pa  grof 
Teodor  Pejačevic. 

V  tej  dobi  so  se  v  politični  javnosti  v  Hrvatski 
in  Slavoniji  kakor  tudi  Dalmaciji  že  uveljavljali  novi 
nazori,  ki  jih  je  prinesla  mlada  generacija.  Po  iz- 
ključitvi z  zagrebškega  vseučilišča  je  postala  Praga 
zatočišče  večini  hrvatskega  dijaštva.  Tu  se  je 
hrvatska  omladina  navzela  novega  duha,  nahajajoč 
se  pod  vplivom  češkega  političnega  in  kulturnega 
miljeja,  zlasti  pa  pod  vtisi  Masarykovega  delovanja^ 
Tu  so  se  zavedli  nalog,  ki  jim  je  treba  posvečati 
glavno  pozornost,  socijalnega  in  gospodarskega 
vprašanja,  potrebe  višjega  kulturnega  napredka 
naroda.  Zagospodovali  so  novi  nazori  glede  raz- 
merja do  Srbov  in  Slovencev,  s  katerimi  so  Hrvatje 
stopili  v  ozke  stike.  Omladina  je  izdajala  koncem 
90ih  let  nove  revije  in  časopise,  v  katerih  so  prišli 
do  izraza  novi  narodno-politični  in  kulturni  nazori. 
—  Iz  krogov  te  omladine  se  je  organizirala  pozneje, 
v  decembru  1904,  hrvatska  pučka  napredna 
stranka,  ki  je  opustila  neplodni  hrvatski  histo- 
rizem  in  se  postavila  na  stališče  prirodnega  prava 
in  demokracije.    Organ  stranke  je  bil  list  „Pokret". 

Nadaljni  razvoj  političnega  življenja  v  Hrvatski 
je  stal  v  ozki  zvezi  z  notranjo  politiko  na  Ogrskem. 
Ogrska  je  namreč  ravno  takrat  preživljala  eno  naj- 
večjih kriz  zadnje  dobe.  Stara  liberalna  stranka, 
v  katero  je  bila  prešla  večina  nekdanje  Deakove 
stranke  in  ki  je  bila  na  vladi  od  1.  1867,  je  ravno 
izgubljala  premoč  pred  silovitimi  napadi  zmagujoče 
1848  —  nezavisne  stranke.  Ta  stranka  si  je  pod 
vodstvom  Franca  Košuta,  sina  voditelja  iz  1.  1848, 
pri  volitvah  1.  1905  priborila  večino.  Toda  cesar 
se  nikakor  ni  mogel  sporazumeti  z  njo,  kajti  stranka 

je  delovala  na  popolno  ločitev  od  Avstrije,  s  katero 
je  hotela  ostati  kvečjemu  v  personalni  uniji.  Borba 
se  je  vedla  posebno  o  vojski,  kjer  je  zahtevala 
neodvisna  stranka  madžarski  poveljevalni  jezik,  mad- 
žarske zastave,  skratka:  posebno  madžarsko  armado, 
v  kar  cesar  na  noben  način  ni  hotel  privoliti. 

V  letih  1903—1906  je  trajala  na  Ogrskem 
najsrditejša  borba  Košutovcev  zoper  liberalno 
stranko  in  nato  zoper  odpor  Dunaja.  Pri  tem  so 
si  neodvisni  iskali  zaveznikov  med  južnimi  Slovani, 
zlasti  Hrvati;  bilo  je  videti,  kakor  da  gre  za  de- 
finitivni  obračun  z  Dunajem. 

In  Hrvatje  so  potegnili  z  opozicijonalnimi 
Madžari.  Ko  je  v  letu  1903  Khuenovo  nasilje  na 
Hrvatskem  povzročilo  prelivanje  krvi  in  je  to  tudi 
izven  Hrvatske,  zlasti  pa  v  Dalmaciji,  povzročilo 
silno  ogorčenje,  se  je  napotilo  okrog  30  dalmatin- 
skih in  istrskih  deželnih  poslancev  na  Dunaj  v 
avdijenco,  da  protestirajo  proti  persekucijskemu 
sistemu,  toda  —  cesar  jih  ni  maral  niti  sprejeti  1 
To  je  povzročilo  med  Hrvati  največje  ogorčenje 
zoper  Dunaj.  Tako  je  prišlo  do  kooperacije  hrvatske 
in  madžarske  opozicije,  ki  sta  imeli  v  madžarski 
liberalni  stranki,  ki  je  vzdrževala  Khuena,  skupnega 
sovražnika. 

Na  pobudo  hrvatskih  dalmatinskih  poslancev 
in  zlasti  Frana  Supila,  ki  je,  dasi  spočetka  nasprot- 
nik Srbov,  propagiral  nazor,  da  so  Srbi  in'  Hrvatje 
eden  narod,  je  prišlo  na  Reki  dne  2.  oktobra  1905 
do  zborovanja  opozicijonalnih  hrvatskih  poslancev 
iz  Hrvatske  in  Slavonije,  iz  Dalmacije  in  Istre.  Tu 
je  bila  sklenjena  takoimenovana  reška  resolu 
cija,  ki  odobrava  stremljenja  madžarske  nezavisne 
stranke  in  izjavlja,    da  so  Hrvatje    pripravljeni    jih 

291 


podpirati,  toda  proti  g-otovim  pogojem.  Te  za- 
hteve so  zlasti:  da  se  Dalmacija  spoji  s  Hrvatsko- 
Slavonijo,  da  se  zasigura  državljanska  svoboda  in 
izvedejo  upravne  reforme,  brez  katerih  je  bilo 
ustavno  življenje  v  Hrvatski  nemogoče,  da  se  re- 
vidirajo državno  -  pravni  odnosi  med  Hrvatsko  in 
Ogrsko  na  korist  Hrvatov  ter  se  slednjim  omogoči 
politična,  kulturna,  finančna  in  gospodarska  eksis- 
tenca jn  napredek. 

Štirinajst  dni  pozneje  so  se  sešli  v  Zadru 
srbski  poslanci  iz  Hrvatske-Slavonije  in  Dalmacije, 
ki  so  sklenili  zadarsko  resolucijo  (17.  oktobra 
1905),  v  kateri  se  odobrava  reška  resolucija  s  strani 
Srbov  kot  osnova  bodoče  narodne  politike. 

Malo  nato  je  bil  v  Dalmaciji  dosežen  popoln 
sporazum  med  Hrvati  in  Srbi  na  podlagi  naziranja, 
da  so  Srbi  in  Hrvatje  en  narod  in  da  so  enako- 
pravni drug  napram  drugemu.  Najvažnejše  pa  je 
bilo,  da  so  koncem  leta  1905  srbske  in  hrvatske 
opozicijonalne  stranke  na  osnovi  reške  resolucije 
stvorile  hrvatsko-srbsko  koalicijo,  v  katero 
so  vstopile  obe  srbski  stranki,  samostalna  in  radi- 
kalna, hrvatska  napredna  ter  neodvisna  z  domovinaši, 
s  katero  so  sodelovali  nekaj  časa  tudi  socijalisti. 
Pri  sledečih  volitvah  v  maju  1906  je  ta  koalicija 
zmagala  madžaronsko  narodno  stranko  in  v  juliju 
je  bila  na  to  imenovana  nova  vlada  iz  članov 
koalicije. 

Toda  kmalu  se  je  izkazalo,  kako  naivno  je 
bilo  zaupanje  hrvatsko-srbskih  politikov  v  narodno 
pravičnost  Madžarov.  Eden  politikov  nezavisne 
stranke,  ki  je  prišla  po  trdovratnih  borbah  v  aprilu 
1906  na  vlado,  potem  ko  je  odnehala  od  mnogih 
svojih  radikalnih  zahtev,  je  v  maju  1907  predložil 

v  peštanskem  državnem  zboru  zakonsko  osnovo 
o  „železničarski  pragmatiki",  ki  je  uvajala  madžar- 
ščino kot  uradni  jezik  tudi  na  hrvatskih  progah. 
Hrvatski  poslanci  v  državnem  zboru  so  se  borili 
z  obstrukcijo  proti  temu  predlogu;  6.  avgusta  je 
odstopila  koalicijonaška  vlada  na  Hrvatskem,  v 
decembru  je  bil  sabor  razpuščen,  toda  pri  novih 
volitvah  v  februarju  1908  je  srbsko-hrvatska  koalicija 
popolnoma  zmagala  —  srbska  radikalna  stranka 
je  še  v  avgustu  1907  izstopila  iz  koalicije.  —  S 
tem  se  je  začel  nov  protinaroden  režim  na  Hrvat- 
skem; madžaronski  bani  so  po  vrsti  razpuščali 
sabor,  v  katerega  je  narod  pri  ponovnih  volitvah 
pošiljal  večino  koaliciji  pripadajočih  poslancev.. 
Persekucije  so  se  obračale  pred  vsem  proti  Srbom, 
kar  je  bilo  v  zvezi  z  aneksijsko  krizo ;  od  januarja 
do  oktobra  1909  je  trajal  v  Zagrebu  „veleizdajniški. 
proces"  proti  53  Srbom,  v  decembru  istega  leta 
se  je  vršil  na  Dunaju  takoimenovani  „Friedjungov 
proces",  to  je  sodna  obravnava  radi  obdolžitev,  s 
katerimi  je  avstrijski  publicist  Friedjung  na  podlagi 
ponarejenih  dokumentov  dolžil  hrvatsko  -  srbsko 
koalicijo  veleizdajniških  zvez  s  Srbijo.  Nasilna, 
protiustavna,  absolutistična  vlada,  ki  so  jo  Madžari 
vzdrževali  z  malimi  izjemami  do  izbruha  svetovne 
vojne  na  Hrvatskem,  je  delovala  z  vsemi  sredstvi 
nasilnosti ;  brezuspešne  so  bile  tako  vse  volilne 
zmage  koalicije  kakor  atentati  zoper  madžaronske 
bane  oziroma  komisarje,  v  katerih  je  prihajala  na- 
rodova ogorčenost  zoper  nasilje  do  izraza.  Brez- 
uspešna je  bila  vsa  borba  zoper  absolutizem,  ki 
je  popolnoma  zagospodoval  nad  Hrvatsko. 

Politična  struktura  se  je  na  Hrvatskem  med 
tem    še    vedno    razmeroma   pogostoma    menjavala., 

L.  1909  se  je  združila  hrvatska  napredna  stranka 
s  hrvatsko  stranko  prava,  v  kateri  sta  bili  od  1.  1902 
združeni  nezavisna  stranka  in  domovinaši,  tvorec 
odslej  z  njo  skupaj  hrvatsko  samostalno 
stranko,  ki  je  predstavljala  hrvatski  del  koalicije. 

V  aprilu  leta  1908  se  je  razcepila  Frankova 
stranka;  iz  nje  je  izstopil  nečak  Ante  Starčevica 
dr.  Mile  Starčevic  ter  osnoval  z  najboljšimi  člani 
stranke  novo  „ stranko  prava"  na  podlagi  starega 
pravaškega  programa  iz  1.  1894.  Nova  stranka,  ki 
se  je  imenovala  navadno  kratko  „starčevičanci", 
je  imela  po  vseh  hrvatskih  zemljah  razmeroma 
mnogo  pristašev.  —  Leta  1912  sta  se  pravaški 
stranki  zopet  združili,  toda  že  leta  1913  so  se 
Frankovci  vnovič  odcepili.  —  Starčevicanci  so 
stopili  v  1.  1912  v  ozke  zveze  s  slovensko  ljudsko 
stranko. 

Poleg  obstoječih  strank  se  je  v  20.  stoletju 
na  Hrvatskem  organizirala  še  „seljačka  stranka"  na 
razredno  kmetski  podlagi,  zahtevajoč  celo  „kmetsko 
vlado,  kmetski  sabor  in  kmetsko  upravo" ;  njen 
voditelj  je  Stjepan  Radie. 

V  devetdesetih  letih  se  je  tudi  na  Hrvatskem 
organizirala  socijalno-demokratska  stranka,  ki  si  je 
pridobila  pristašev  po  večjih  mestih.  Naglašala  je 
že  zgodaj  potrebo  edinstvenega  dela  južnih  Slova- 
nov, kar  se  je  pokazalo  že  v  prevzetju  oficijalnega 
naslova  „jugoslovanska". 

Srbi.  Važna,  vodilna  kulturno-politična  vloga, 
ki  so  jo  igrali  južnoogrski  Srbi  v  srbstvu  zlasti  v 
prvi  polovici  XIX.  stoletja,  je  v  njega  drugi  po- 
lovici prenehala.  Od  pričetka  sedemdesetih  let  se 
je  posebno  pričel  opažati  močan  splošni  napredek 
svobodne  Srbije,  kar  se  je  kmalu  poznalo  na  pre- 

maknitvi  kulturnega  središča  srbskega  naroda. 
Novi  Sad,  stare  „srbske  Atene",  kamor  se 
je  bila  iz  Peste  preselila  tudi  Matica  Srbska,  je 
začel  izgubljati  kulturno  vodstvo,  ki  ga  je  imel 
nekaj  desetletij ;  Belgrad  je  postajal  duševno  sre- 
dišče srbstva.  Do  sedemdesetih  let  so  vsi  duševni 
srbski  pokreti  izhajali  od  ogrskih  Srbov  v  Srbijo, 
od  te  dobe  se  pričenjajo  ideje  iz  Srbije  širiti  v 
ostale  srbske  pokrajine.  Do  sedemdesetih  let  so 
bili  z  malimi  izjemami  glavni  srbski  pisatelji  rodom 
iz  Ogrske,  od  te  dobe,  od  sedemdesetih  in  osem- 
desetih let,  so  glavni  srbski  pisatelji  iz  Srbije. 
Srbija  prevzema  hegemonijo  v  srbskem  duševnem 
življenju  in  književnosti. 

V  političnem  oziru  je  na  Ogrskem  po  uvedbi 
dualizma  političen  pomen  srbstva  zelo  padel,  kajti 
brezobzirni  madžarski  raznarodujoči  sistem  je  prav 
tako,  kakor  proti  drugim  večjim  narodnostim  tudi 
proti  razmeroma  manj  številnim  Srbom  uveljavljal 
nasilna  sredstva,  proti  katerim  se  je  bilo  težko 
boriti  z  uspehom. 

Nasprotje  med  Srbi  in  Madžari  je  postajalo 
v  sedemdesetih  letih  vedno  večje,  najvišje  pa  je 
seglo  ob  času,  ko  so  se  začele  borbe  srbskega 
plemena  s  Turki,  najprej  v  Hercegovini  in  Bosni 
in  nato,  ko  sta  stopili  Srbija  in  Črna  gora  v  vojno. 
Madžari  so  enako  kot  avstrijski  Nemci  stali  ves 
čas  s  svojimi  simpatijami  na  turški  strani,  dočim 
so  seveda  Srbi  kipeli  navdušenja  za  borbo  rodnih 
bratov  proti  stoletnemu  zatiralcu.  Madžari  pa  so 
rabili  proti  srbskemu  mišljenju  tudi  nasilna  sredstva. 
Tako  je  bil  na  pr.  srbski  voditelj  Svetozar  Miletič 
kljub  svoji  poslanski  imuniteti  z  drugimi  Srbi  vred 
vržen  v  ječo  in  obsojen,  ker  so  nabirali  prostovoljce 

za  protiturško  borbo.  Omladina  je  bila  izpostav- 
ljena neprestanim  preganjanjem  in  persekucijam. 
V  tej  dobi  je  liberalna  Mileticeva  stranka,  ki  je 
družila  domala  vse  Srbe  južne  Ogrske,  vodila 
borbo  tako  proti  Madžarom  kakor  proti  lastni 
hierarhiji.  Ta  borba  je  postala  osobito  ostra,  ko 
je  madžarska  .vlada  razveljavila  volitve  srbskega 
narodnega  cerkvenega  sabora  in  nezakonito  ime- 
novala Germana  Andjeliča  za  srbskega  patrijarha 
(januarja  1882.  leta). 

Po  razmeroma  slabih  uspehih  velike  osvobo- 
dilne borbe  1.  1876 — 1878,  v  katero  so  vsi  Srbi 
stavili  veliko  večje  nade,  je  zavladala  v  vsem 
srbstvu  nekaka  potrtost,  ki  je  slabila  narodno  od- 
porno moč.  V  času,  ko  so  se  javljale  tudi  v  Srbiji 
velike  notranje -politične  krize,  so  se  med  južno- 
ogrskimi  Srbi  začele  medsebojne  strankarske  raz- 
prtije, cepljenje  strank  in  strastna  medsebojna 
borba.  V  tej  dobi  je  obolel  voditelj  narodne  stranke 
Svetozar  Miletič,  a  kmalu  po  njegovem  obolenju 
so  se  začeli  kazati  znaki  razsula  v  njegovi  stranki. 
Ena  skupina  v  stranki  je  hotela  srbsko  politiko 
postaviti  na  drugo  osnovo.  V  takoimenovanem 
kikindskem  programu  si  je  postavila  ta  skupina 
naslonitev  na  Madžare  in  skupno  delo  z  njimi  kot 
eden  najbistvenejših  pogojev  uspešne  srbske  politike 
v  Ogrski.  Borba  na  življenje  in  smrt  med  pristaši 
tega  programa  in  onimi,  ki  so  ostali  na  stališču 
Mileticevega  dela  in  se  držali  tudi  nadalje  prejšnjega 
bečkereškega  programa,  je  bila  kratka,  toda  zelo 
srdita.     Narodna  stranka  je  naposled  zmagala. 

Toda  po  tej  zmagi  je  nastal  razdor  v  narodni 
stranki.  Jasa  Tomic  se  je  ločil  od  narodne  stranke 
in  osnoval  srbsko  radikalno  stranko.  Med  Tomičevo 

in  srbsko  narodno,  stranko,  ki  sta  jo  sedaj  vodila 
Mihael  Polit -Desančic  in  Mihael  Dimitrijevic,  je 
nastala  strastna  borba.  Jasa  Tomic  je  dobil  last- 
ništvo starega  Mileticevega  gflasila  „Zastave",  ki 
je  postala  organ  radikalcev,  narodna  (liberalna) 
stranka  pa  si  je  osnovala  nov  organ  „Branik". 
Stranki  sta  vodili  srdito  borbo  med  seboj,  kakor 
tudi  proti  hierarhiji;  borba  se  je  vršila  izredno 
strastno  in  z  neprimerno  pretiranimi  osebnimi  na- 
padi med  strankarskimi  voditelji. 

Pod  takimi  razmerami  se  politične  razmere 
v  Vojvodini  nikakor  niso  mogle  ustaliti.  Branikova 
stranka  je  povsem  oslabela  in  skoro  propadla,  v 
radikalni  stranki  je  nastal  razkol  s  tem,  da  so  ne- 
kateri člani  izstopili  iz  stranke,  začeli  izdajati  svoj 
list  „Srpstvo"  in  začeli  s  samostalno  in  demokratsko 
stranko,  ki  sta  se  bili  med  tem  razširili,  energično 
borbo,  zlasti  proti  Jasi  Tomiču  in  njegovemu  delu. 
Pri  volitvah  za  cerkveni  sabor  (koncem  aprila  1910) 
so  dobile  te  združene  stranke  znatno  večino. 

O  vlogi  Srbov  v  trojedinici  je  bil  že  govor. 
Khuen  je  razpor  med  Srbi  in  Hrvati  še  podžigal 
s  tem,  da  je  povsod,  v  Hrvatski,  Slavoniji  in  Dal- 
maciji Srbe  favoriziral  in  zapostavljal  Hrvate.  Srbi 
so  v  saboru  pomagali  madžaronski  narodni  stranki 
tvoriti  Khuenovo  večino,  za  kar  so  želi  seveda  naj- 
srditejše sovraštvo  hrvatskih  opozicijonalnih  strank. 

Šele  proti  koncu  90ih  let  in  začetkom  novega 
stoletja  se  je  razmerje  med  Srbi  in  Hrvati  jelo  zopet 
boljšati.  Politično  so  pripadali  Srbi  v  Hrvatski- 
Slavoniji  srbski  radikalni  in  srbski  samostalni  stranki, 
katere  glasilo  je  bil  „Srbobran".  Obe  stranki  sta 
zastopali  nazor,  da  tvorijo  Srbi  in  Hrvati  dva  po- 
sebna naroda,  vendar  je  kazala  samostalna  stranka 

20  297- 


napram  Hrvatom  več  miroljubnosti  in  želje  za 
sporazum.  Po  protisrbskih  demonstracijah  v  Za- 
grebu v  letu  1902  so  stranko  reorganizirali  mlajši 
elementi,  nova  generacija,  ki  je  delovala  vneto  za 
popoln  sporazum  in  sodelovanje  s  Hrvati.  Stranka 
je  stopila  v  koalicijo  z  opozicijonalnimi  naprednimi 
hrvatskimi  strankami  in  dobila  pri  saborskih  volit- 
vah 1.  1906  domala  vse  srbske  mandate  v  banovini. 
Ostala  je  i  zanaprej  gospodujoča  stranka  hrvatsko- 
slavonskih  Srbov. 

V  zadnji  dobi  so  se  Srbi  v  banovini  in  v 
Vojvodini  gospodarsko  zelo  okrepili,  osnovali  si 
lastne  gospodarske  zavode  in  prosvetne  institucije, 
pri  čemer  so  razvijali  zelo  energično  delavnost. 

18.    Osvobodilne  vojne  od  L  1912—1918. 

Balkanske  vojne.  Osvobojenje  Stare 
Srbije  in  Makedonije.  Odkar  se  je  začel 
Karadjordjev  upor,  je  bilo  stremljenje  srbske  po- 
litike, osvoboditi  tudi  one  rojake,  ki  so  se  nahajali 
še  pod  turško  oblastjo.  To  stremljenje  je  prihajalo 
zdaj  več,  zdaj  manj  do  veljave.  Po  vladi  kneza 
Mihaela  se  je  znova  mogočno  razvilo  po  1.  1903. 
Neprestana,  nepopisna  nasilstva,  ki  so  jim  bili  iz- 
postavljeni Srbi  v  Stari  Srbiji  s  strani  Arnavtov, 
vedno  se  ponavljajoči  upori  v  Makedoniji  —  naj- 
večji v  1.  1903  —  vse  to  je  naravnost  sililo  srbsko 
politiko  na  osvobodilno  vojno.  Z  Bolgari  so  stopili 
Srbi  med  tem  zopet  v  prijateljske  odnošaje,  1.  1904 
je  prišlo  do  skupnih  kulturnih  in  političnih  priredi- 
tev, ki  naj  bi  pripravile  pot  popolnemu  sporazumu. 
Vendar  stari  spor  radi  Makedonije,  ki  sta  si  jo  lastili 
obe  strani,  je  bil  iskreni  vzajemnosti  pretrda  ovira. 
V  četaškem  vojevanju,  ki  se  je  tam  široko  razvilo, 
so  se  vedno  pogostejše  četaši  ali  komite  bolgarske 
stranke  bojevali  ne  le  zoper  Turke,  marveč  tudi  zoper 
Srbe  in  obratno.  Ti  protiturški  in  medsebojni  četaški 
boji,  katerih  so  se  vrh  tega  v  južni  Makedoniji  ude- 
leževali tudi  Grki,  niso  prenehali,  vzdržujoč  ogenj 
nezadovoljnosti  proti  stoletni  sužnosti. 

Šele  ko  so  si  Mladoturki  v  boju  zoper  oko- 
steneli staroturški  režim  znali  pridobiti  simpatije 
balkanskih  neturških  narodov,  so  četaške  borbe  v 
Makedoniji  prenehale,  kajti  dotedanji  komite  so  v 
resnici  upali,  da  jim  bodo  1.  1908  po  Mladoturkih 
priborjene  ustavne  svoboščine  prinesle  tudi  narodno 
svobodo.  Po  zmagi  nad  reakcijo  se  je  v  Makedoniji 
vršilo  fraterniiiranje  mladoturških  oblasti  s  komitami, 
ki  so  slovesno  prišli  s  svojih  planinskih  zatočišč  v 
vasi  in  mesta. 

Toda  kmalu  se  je  izkazalo,  da  hočejo  Mlado- 
turki ustavne  svoboščine  obrniti  pred  vsem  v  prid 
turški  ali  otomanski  narodnosti,  ki  so  jo  smatrali 
za  edino  državotvorno,  zahtevajoč  tudi  od  drug-ih 
narodnosti,  da  se  izjavijo  za  „politično  narodnost 
otomansko".  Skratka,  Mladoturki  so  začeli  isto 
raznarodujočo  politiko,  kakor  so  jim  jo  nudili  za 
vzgled  Madžari  na  Ogrskem  ali  Nemci  v  Avstriji. 
Borbe  v  Makedoniji  so  se  znova  začele,  le  da  so 
odslej  Turki  nastopali  še  bolj  brezobzirno  in  okrutno. 
Tako  je  na  pr.  tik  pred  vojno  ^prišlo  do  velikega 
pokola  kristjanov  v  Kočanah  in  Stipu.  Intervencije 
evropskih  velesil  pri  porti,  ki  so  se  ponavljale  v 
raznih  oblikah,  niso  imele  nikakega  znatnejšega 
uspeha. 

Po  vsem  tem  so  krščanske  balkanske  države 
naposled  prišle  do  pravega  načrta.  V  letu  1911 
so  se  vršili^  dogovori  za  zvezo  med  Srbijo,  Bol-^ 
garijo  in  Črno  goro;  dne  29.  februarja  1912  je 
bila  sklenjena  pogodba  med  Srbijo  in  Bolgarijo. 
Zvezi  je  malo  nato  pristopila  še  Grčija.  Tako  je 
nastala  Balkanska  zveza,  ki  je  leta  1912  za-, 
četkom  oktobra  mobilizirala  in  začela  vojno  za 
osvobojenje. 

Med  tem  ko  so  Bolgari  v  več  bitkah  v  okolici 
Odrjna  (Adrijanopolja)  zmagali  Turke  in  prodrli 
do  Cataldže  pred  Carigradom,  so  Srbi  25.  oktobra 
zmagali  v  bitki  pri  Kumanovu,  si  osvojili  Skoplje, 
Kosovo,  Novi  Pazar,  Veles,  Stip,  Tetovo  in  nato 
potolkli  v  večji  bitki  pri  Prilepu  (začetkom  novem- 
bra) in  nato  pri  Bitolju  sredi  novembra  bežeče 
turške  sile.  Dalje  so  si  osvojili  srednjo  Makedonijo 
do  Djevdjelije  in  Lerina,  nato  pa  udarili  preko 
Prizrena,  Ohrida  in  Debra  v  Albanijo  ter  dospeli 
skozi  to  težko  prehodno  pokrajino  v  Drač  (dne 
28.  novembra).  Dočim  so  bili  med  tem  Grki  zavzeli 
južno  Makedonijo  s  Solunom,  so  osvojili  Črnogorci 
skadarsko  okolico  ter  Metohijo  in  oblegali  Skadar, 
ki  ga  pa  s  svojo  nezadostno  artiljerijo  niso  mogli 
zavzeti.  Enako  so  Bolgari  oblegali  Odrin,  Grki  pa 
Janino.  Po  teh  zmagah  se  je  4.  decembra  1912 
sklenilo  premirje  in  malo  nato  so  se  začela  mirovna 
pogajanja  v  Londonu.  Ker  pa  Turčija  nikakor  ni 
hotela  odstopiti  Odrina  ter  otokov  v  Arhipelagu, 
ki  so  jih  posedli  Grki,  in  ker  so  se  med  tem 
Mladoturki  s  silo  polastili  vlade  v  Carigradu,  so 
delegati  zaveznikov  prekinili  pogajanja  in  21.  janu- 
arja 1913  so  se  sovražnosti  zopet  pričele  —  Grki 
sploh  niso  bili  sklenili  premirja.  —  Boji  so  se 
zopet  vneli  ob  Cataldži  in  na  Galipoliju  ter  pred 
obleganimi  trdnjavami  Janina,  Skadar  in  Odrin, 
kamor  so  poslali  Srbi  močno  vojsko  Bolgarom  na 
pomoč.  Koncem  marca  je  padel  naposled  Odrin, 
malo  prej  tudi  Janina,  dočim  so  Črnogorci  šele  z 
izdatno  srbsko  pomočjo  v  aprilu  zavzeli  Skadar. 
Med  tem  so  velesile  neprestano  posredovale  za 
sklep  miru  in  po  njihovi  zaslugi  so  se  mogle  v 
Londonu  18.  maja  1913   med  Turčijo  in  zavezniki 

podpisati  preliminarne  mirovne  določbe,  ki  so  iz- 
ročale zaveznikom  vse  dotlej  turško  ozemlje  zapadno 
od  črte  Enos — Midija  razen  Albanije,  ki  je  imela 
postati  samostojna  država. 

Dočim  so  balkanski  zavezniki  v  sijajnih  zmagah, 
v  složnem  boju  zdrobili  turško  moč  v  Evropi,  pa 
se  je  med  njimi  kmalu  začelo  nesoglasje  ob  vpra- 
šanju, kako  naj  se  razdeli  osvobojeno  ozemlje.  V 
najbolj  neugodnem  položaju  je  bila  Srbija.  Poleg 
stremljenja  osvoboditi  sorojake  izpod  turške  oblasti 
je  bil  njen  glavni  cilj,  doseči  svoboden  izhod  na 
morje,  ki  bi  ji  šele  dal  možnost  gospodarske  in 
popolne  politične  samostojnosti.  Toda  Avstrija  je 
v  zvezi  z  Italijo  in  Nemčijo  stavila  zahtevo,  da  se 
iz  Albanije,  ki  so  si  jo  osvojile  srbske  čete,  ustanovi 
samostojna  država  in  tej  zahtevi  so  se  vsled  vojne 
nevarnosti  pridružile  tudi  Rusija,  Francija  in  Anglija, 
le  da  so  ji  slednje  prisodile  manjši  obseg,  izmed 
obrobnih  mest  le  Skadar.  Med  zavezniki  samimi 
pa  se  je  razvil  hud  razpor  radi  Makedonije,  ki  so 
jo  hoteli  Bolgari  celo  sami,  dočim  so  Srbi  in  Grki 
zastopali  zahtevo  delitve.  Dalje  so  Rumuni,  ki  so 
ostali  nevtralni,  zahtevali  od  Bolgarov  rektifikacijo 
meje  v  Dobrudži.  Spor  je  postajal  vedno  ostrejši ; 
vse  države  so  koncentrirale  ob  mejah  svoje  vojske. 
Dne  29.  junija  1913  pa  so  Bolgari  nenadoma,  brez 
vojne  napovedi  napadli  srbsko  armado  ob  Bregal- 
nici.  Toda  bili  so  premagani.  V  prihodnjih  dneh 
so  jih  združeni  Srbi  in  Grki  potisnili  iz  vzhodne 
Makedonije  nazaj  na  staro  bolgarsko  ozemlje,  dočim 
so  se  malo  nato  vmešali  tudi  Rumuni,  prekoračili 
Donavo  ter  brez  bojev  prodirali  proti  središču 
Bolgarije.  V  takih  okolnostih  je  morala  Bolgarija 
skleniti  mir  v  Bukarešti  dne  10.  avgusta  1913, 

v  katerem  je  priznala  Srbom  sporno  makedonsko 
ozemlje  s  porečjem  Breg-alnice,  Grkom  južno  Ma- 
kedonijo s  Solunom,  dočim  je  sama  obdržala 
vzhodno  Makedonijo  s  srednjim  delom  doline 
Strume,  a  je  morala  Rumunom  odstopiti  znaten 
del  Dobrudže,  Turkom,  ki  so  izrabili  to  vojno  ter 
vkorakali  v  Odrin,  pa  odrinsko  okrožje. 

Črna  gora,  ki  se  je  sicer  izkazala  po  velikem 
junaštvu,  ne  pa  tako  po  tehnični  opremi  svoje 
vojske,  je  dobila  obrobne  dele  proti  Albaniji  in 
pa  znaten  zapadni  del  Novopazarskega  Sandžaka 
ter  Metohije  z  mestoma  Peč  in  Djakovica.  Tako 
sta  Srbija  in  Črna  gora  dobili  meje,  kakor  sta  jih 
imeli  z  vstopom  v  svetovno  vojno  1.  1914. 

Svetovna  vojna.  Osvoboditev  Jugo- 
slovanov izpod  nemško-madžarske  ob- 
lasti, ustanovitev  kraljestva  Srbov, 
Hrvatov  in  Slovencev.  Zmage  nad  Turki  in 
nad  Bolgari,  s  katerimi  je  bilo  osvobojeno  južno 
srbstvo  in  pripojene  Srbiji  one  starodavne  pokra- 
jine Dušanovega  carstva,  o  katerih  so  pevale  pesmi 
kosovske  in  kraljeviča  Marka,  te  zmage  so  napravile 
na  vse  Srbe,  Hrvate  in  Slovence  nepopisen  vtis.  V 
Srbiji  sami  so  te  zmage  povzdignile  vero  v  lastno 
moč  in  zaupanje  v  zmagovito  bodočnost  do  ne- 
običajno visoke  stopnje.  Spomin  na  sovražno 
obnašanje  Avstrije  ves  čas  vojne,  zlasti  pa  v  al- 
banskem vprašanju,  je  utrdil  splošno  zavest,  da 
ima  priti  sedaj  na  vrsto  glavni  obračun,  odločilna 
borba  za  osvobojenje  Srbov  z  onstran  Drine,  Save 
in  Donave.  Enako  pa  so  srbske  zmage  dale  silno 
moč  odpornemu  stremljenju  ne  le  Srbov,  temveč 
tudi  Hrvatov  in  Slovencev  v  dvojni  monarhiji. 
Sedaj  je  postala  situacija  jasna;    postalo  je  očito, 

da  se  bo  vzpričo  navedeneg^a  in  vzpričo  splošne 
politične  situacije  usoda  Jugoslovanov  in  obenem 
usoda  Avstrije  odločila  na  bojnih  poljih.  To  spo- 
znanje se  je  razširilo  s  silno  hitrostjo  zlasti  med 
omladino,  ki  si  je  vzela  idejo  jugoslovanskega 
nacijonalizma,  to  je  srbsko-  hrvatsko  -  slovenske 
nacijonalne  edinstvenosti,  za  osnovo  svojega  pro- 
grama in  delo,  za  popolno  nacijonalno  ujedinjenje 
kot  nujno  nalogo  za  njega  izvršitev.  Stremljenje 
k  katastrofalnemu  političnemu  preobratu  je  silno 
naraščalo;  zavest,  da  stojimo  tik  pred  odločilnim 
spopadom  med  starim  in  novim  življenjem,  je 
potisočerilo  nacijonalno  energijo  avstro  -  ogrskih 
Jugoslovanov  in  prožilo  nagon  samozavestnega 
akcijskega  hotenja  do  viška. 

Enako  pa  se  je  tudi  Avstro-Ogrska  zavedala, 
da  ima  v  svobodni,  povečani  Srbiji  jugoslovanski 
Pijemont,  s  katerim  ne  more  biti  sprave.  Zato  se 
je  istotako  pripravljala  na  spopad. 

Tako  je  prišlo  do  atentata  v  Sarajevu  na 
Vidov  dan  dne  28.  (15.)  junija  1914;  avstro-ogrski 
prestolonaslednik  Franc  Ferdinand,  poosebljenje 
avstrijskega  sovraštva  do  Srbije,  je  padel.  Samo- 
požrtvovalnost,  junaško  preziranje  smrtne  nevar- 
nosti, ki  se  je  kazala  v  srbski  mladini  —  zarotnikih 
s  Cabrinovičem  in  Principom  na  čelu  —  je  pričala, 
koliko    dragocene    energije  je  v  upornem    narodu. 

Sledili  so  dogodki,  kakor  so  nam  še  v  živem 
spominu.  Sarajevski  atentat  je  porabila  dvojna  mo- 
narhija za  povod  k  vojni,  ker  se  je  dobro  zavedala, 
da  Srbija  po  dveh  ravnokar  dovršenih  vojnah  za 
boj  ni  tako  pripravljena,  kakor  je  bilo  pričakovati, 
da  bo  malo  pozneje.  Dne  23.  julija  je  Avstrija  iz- 
ročila Srbiji  ultimatum,  katerega  sprejetje  bi  toliko 

kakor  uničilo  srbsko  državno  samostojnost.  Dne 
25.  julija  je  mobilizirala  Srbija,  enako  tudi  Avstrija, 
ki  je  prvi  dne  28.  julija  napovedala  vojno.  Ob  meji 
so  se  začele  prve  praske. 

Sledile  so  bojne  napovedi ;  Srbiji  se  je  pri- 
družila Črna  gora.  Proti  Avstriji  in  Nemčiji  je 
nastopila  cela  ententa.  Iz  te  strahovite,  nad  štiriletne 
borbe  preglejmo  samo  dogodke  na  našem  jugu. 

V  septembru  1914  je  poskusila  Avstrija  prvo 
večjo  ofenzivo  v  Srbijo  v  glavnem  pri  Sabcu  in 
Loznici,  toda  na  Ceru  so  Srbi  avstrijsko  vojsko 
porazili  in  jo  vrgli  nazaj  čez  Savo  in  Drino.  Nato 
je  sledila  v  novembru  in  decembru  nova,  še  večja 
avstrijska  ofenziva;  Avstrijci  so  zasedli  severo- 
zapadni  kot  Srbije  z  Valjevom,  celo  v  Belgrad  so 
vkorakali.  Tedaj  pa  so  jih  na  črti  Arandjelovac 
— Gornji  Milanovac  Srbi  zagrabili  in  jih  po- 
polnoma potolkli  ter  vrgli  preko  Drine  in  Save. 

V  srbski  narodni  skupščini,  ki  se  je  bila  z 
vlado  vred  koj  ob  početku  vojne  preselila  v  Niš, 
je  podala  srbska  vlada  dne  7.  decembra  ob  priliki 
te  slavne  zmage  slovesno  izjavo,  v  kateri  proglaša 
vojno  kot  „borbo  za  osvobojenje  in  ujedinjenje 
vseh  še  nesvobodnih  bratov  Srbov,  Hrvatov  in 
Slovencev". 

V  avstrijskih  jugoslovanskih  pokrajinah,  najbolj 
V  srbskih,  se  je  med  tem  vršilo  strašno  preganjanje, 
naravnost  uničevanje  zavednega  jugoslovanskega, 
pred  vsem  srbskega  življa;  vislice  in  ječe  so  pre- 
vzele vlado.  Kdor  je  mogel,  si  je  pomagal  o  pravem 
času  čez  mejo ;  iz  teh  in  pa  iz  onih  mož,  ki  so  na 
frontah  uskočili  iz  avstrijskih  vrst,  so  se  začele 
tvoriti  legije  onih  hrabrih  naših  prvobojevnikov, 
ki  so  stopali  v  ententne  bojne  vrste,  da  sodelujejo 

v  borbi  za  narodno  osvobojenje.  Iz  njih  in  iz  naših 
ameriških  izseljencev  se  je  z  dr.  Trumbicem  na 
čelu  ustanovil  Jugoslovanski  odbor,  ki  si  je 
nadel  nalogo,  voditi  diplomatsko  akcijo  za  osvo- 
bojenje kot  zastopnik  avstro-ogrskih  Jugoslovanov; 
v  njem  so  bili  zastopani  Srbi,  Hrvatje  in  Slovenci. 
Svoje  delovanje  je  razširil  po  vseh  državah  entente 
in  pa  zlasti  tudi  v  Ameriki. 

Med  tem  se  je  pripravljala  intervencija  Italije, 
ki  si  jo  je  ententa  pridobila  s  takoimenovanim 
londonskim  paktom,  v  katerem  se  Italiji  poleg 
južne  Tirolske  prepušča  cela  Primorska  s  Trstom 
in  Gorico  ter  Vipavo  in  pa  severna  Dalmacija. 
Seveda  so  se  Jugoslovani  borili  proti  tej  pogodbi, 
ki  je  izročala  toliko  stotisočev  našega  prebivalstva 
italijanskemu  gospodstvu,  in  Srbija  je  ni  nikdar 
priznala. 

Toda  kljub  italijanski  intervenciji  (v  maju 
1915)  se  vojna  ni  odločila;  Rusi  so  po  Gorlicah 
morali  zapustiti  ne  le  Galicijo,  marveč  tudi  vso 
Rusko  Poljsko  in  še  več.  Tedaj  se  je  obrnila  silo- 
vita premoč  Nemčije  in  Avstrije  zoper  Srbijo,  ki 
so  ji  vzpričo  pomanjkanja  zdravnikov  in  zdravilnih 
sredstev  pozimi  bolezni  povzročile  strašnega  zla. 
Ob  Donavi  in  Savi  so  Nemci  nagrmadili  silne 
množine  topništva  in  vojaštva,  dočim  so  istočasno 
Bolgari  postavili  svoje  sile  ob  vzhodni  srbski  meji 
in  dne  14.  oktobra  napovedali  Srbiji  vojno.  Dne 
7.  oktobra  se  je  začel  prehod  nemške  in  avstrijske 
vojske  preko  Donave  in  Save,  dočim  so  malo  po- 
zneje Bolgari  napadli  od  vzhoda.  Junaško  so  se 
branili  Srbi,  ali  proti  strašni  premoči  ni  mogla  vsa 
hrabrost  nič  pomagati.  Dne  9.  oktobra  je  padel 
Belgrad,  23.  oktobra  je  padlo  Skoplje,  1.  novembra 

Kragfujevac,  5.  novembra  Niš,  24.  novembra  Priština^ 
nato  Prizren  in  3.  decembra  zadnje  važno  srbsko 
mesto  Bitolj.  Ob  strašnem  pomanjkanju,  med  ne- 
popisnim trpljenjem,  v  dežju,  mrazu  in  snegu  so 
se  umikali  Srbi  čez  neprehodno  albansko  gorovje 
proti  morju,  ker  jim  je  bila  pot  na  Solun  že  davno 
zagrajena  po  Bolgarih.  Veliko  pa  je  bilo  njih  raz- 
očaranje, ko  jim  italijanske  sile,  ki  so  se  nahajale 
na  albanski  obali,  niso  marale  pomagati.  Naposled 
jih  je  ententa  prepeljala  po  večini  na  otok  KrL 
V  okupirani  Srbiji  pa  so  sedaj  poleg  Nemcev  Bol- 
gari in  Avstrijci   gospodovali  s  strašnimi  sredstvi. 

Črna  gora,  ki  je  prišla  sedaj  na  vrsto,  je 
bila  zavzeta  v  zimi  1915 — 1916;  10.  januarja  je 
padel  Lovčen.  13.  januarja  je  prosil  kralj  Nikita. 
Avstrijce  za  mir  in  malo  dni  nato  se  je  vršila 
kapitulacija  črnogorskih  čet.  Vendar  se  je  del  čet 
umaknil  čez  morje,  tudi  Nikita  sam,  ki  je  igral 
dvoumno  vlogo,  je  odšel  v  Francijo. 

Dočim  je  po  novih  ruskih  zmagah  27.  avgusta 
1916  Rumunija  napovedala  Avstriji  vojno,  so  na 
južni  meji  boji  vnovič  oživeli.  Francozi  in  Angleži,, 
ki  so  zasedli  Solun",  so  razporedili  svoje  čete  na 
severni  grški  meji  in  tu  zadržali  Bolgare.  Ko  si 
je  srbska  vojska  na  Krfu  in  v  severni  Afriki  zopet 
opomogla,  je  v  juliju  1916  že  nastopila  na  solunski 
fronti  in  začela,  v  avgustu  novo  ofenzivo  proti 
Bolgarom.  V  strašnih  bojih  si  je  osvojila  Malko 
Nidže,  Kajmakčalan,  prekoračila  Črno  Reko  in 
6.  novembra  zavzela  Bitolj.  Tako  je  bil  zopet 
osvobojen  prvi  kos  domovine. 

V  teh  bojih,  enako  pa  v  težki  borbi  v  Do- 
brudži,  so  se  odlikovale  čete  jugoslovanskih 
dobrovoljcev,    ki    so    se    stvorile    po   večini  v 

Rusiji  iz  bivših  avstrijskih  vojnih  ujetnikov.  Jugo- 
slovanski dobrovoljci  so  se  udeleževaH  bojev  proti 
centralnim  silam  na  vseh  bojiščih  že  prav  od  za- 
četka vojne ;  glavna  njihova  sila  se  je  nahajala 
naposled  na  solunski  fronti,  kamor  so  dospele  poleg- 
čet  iz  Rusije  pozneje  tudi  čete  iz  Amerike. 

Kako  strašno  trpljenje  je  moralo  prestati 
srbsko  ljudstvo  z*a  okupacije,  se  vidi  iz  dokumentov 
takoimenovane  februarsko-marčne  revolucije  v  juž- 
nem Pomoravlju,  to  je  veHkem,  splošnem  uporu 
prebivalstva  zoper  Bolgare  in  Nemce  ter  Avstrijce 
v  februarju  ter  marcu  1917.  Ta  upor  je  bil  udušen 
le  s  težavo  in  seveda  s  strašnimi  okrutnostmi. 

Med  tem  so  se  v  svetovni  politiki  vršili  važni 
dogodki.  Ko  je  21.  novembra  1916  umrl  avstrijski 
cesar  Franc  Jožef,  mu  je  sledil  cesar  Karel,  ki  je 
vzpričo  stacijonarnega  vojaškega  položaja  skušal 
najti  diplomatski  most  do  ententinih  držav.  Da 
bi  v  ta  namen  notranji  državni  vladi  dal  ustavno 
lice  in  tako  oslabil  obdolžitve  in  delovanje  emi- 
grantov, je  sklical  naposled  avstrijski  parlament, 
ki  se  je  bil  moral  še  pred  početkom  vojne  umakniti 
popolnemu  nemškonacijonalnemu  absolutizmu.  Toda 
s  sklicanjem  parlamenta  so  dobila  nacijonalna  za- 
stopstva nenemških  narodov  toliko  duška,  da  so 
sedaj  začela  razkrajalno  delo  znotraj  monarhije, 
poslužujoč  se  zdaj  bolj  zdaj  manj  okolnostim  pri- 
mernih metod.  —  Dalje  pa  je  sredi  marca  1917 
v  Rusiji  izbruhnila  revolucija,  ki  je  postavljala  na 
vlado  vedno  ekstremnejše  elemente,  dokler  ni  bolj- 
ševiška  ali  komunistična  vlada  sklenila  s  centralnimi 
silami  po  pogajanjih  v  Brestu  Litovskem  mir  za- 
četkom 1.  »1918.  V  Rusiji  so  nastopile  silne  notranje 
zmede  in  vsled  tega  se  je  ta  najmogočnejša  zaščitnica 

Srbije  začasno  izločila  iz  vrste  aktivnih  činiteljev 
evropske  politike.  Postala  pa  je  po  svojih  nacijo- 
nalnih,  političnih  in  socijalnih  idejah,  ki  jih  je 
sprožila  do  največje  sile,  ena  najvažnejših  gibalnih 
sil  sodobne  Evrope. 

V  avstrijskem  parlamentu  so  stvorih  vsi  slo- 
venski, hrvatski  in  srbski  poslanci  Jugoslovanski 
klub  pod  vodstvom  dr.  Kreka  in  dr.  Korošca,  in  ta 
je  podal  30.  maja  1917  takoimenovano  „majsko 
deklaracijo",  v  kateri  je  zahteval  „na  podlagi 
narodnostnega  načela  in  hrvatskega  državnega 
prava  zedinjenje  vseh  pokrajin  monarhije,  v  kateri 
bivajo  Slovenci,  Hrvatje  in  Srbi,  v  samostojno, 
vsakršnega  tujega  gospodstva  prosto,  na  demo- 
kratski podlagi  ustanovljeno  državno  telo  pod 
žezlom  habsburško-lotarinške  dinastije."  Ta  izjava, 
v  kateri  je  še  opazovati  boj  med  zastarelimi  nazori 
predvojne  dobe  in  novimi  modernimi  narodnimi 
težnjami,  je  v  danih  razmerah  po  slovenskih  deželah 
izborno  služila  kot  agitacijsko  sredstvo  za  ono,  kar 
je  vseboval  krfski  program. 

Krfska  deklaracija,  sklenjena  7./ 20.  julija 
1917  med  srbsko  vlado  in  Jugoslovanskim  odborom 
kot  zastopnikom  avstro-ogrskih  Jugoslovanov,  pod- 
pisana po  Nikoli  Pašicu,  srbskem  ministrskem 
predsedniku  in  dr.  A.  Trumbiču ,  predsedniku 
Jugoslovanskega  odbora,  proglaša  enotnost  tro- 
imenskega  naroda  Srbov,  Hrvatov  in  Slovencev 
in  izjavlja  nepremagljivo  voljo  tega  naroda  združiti 
se  v  eno  svobodno,  nezavisno  narodno  državo  ene 
narodnosti.  Dalje  določa  natančno  podlago,  na 
kateri  se  to  zgodi ;  izmed  določb  so  najznačilnejše : 
da  bodi  naša  država  kraljevina,  ustavna,  demo- 
kratična   in    parlamentarna    monarhija,    na    katere 

čelu  naj  stoji  dinastija  Karadjordjevicev.  Država 
naj  se  imenuje  kraljevina  Srbov,  Hrvatov  in  Slo- 
vencev; vsa  veroizpovedanja  v  njej  so  enako- 
pravna; ozemlje  naše  kraljevine  bo  obsegalo  vse 
pokrajine,  kjer  biva  naš  troimeni  narod  v  kom- 
paktnih, nepretrganih  masah.  Ustavo  naj  izdela 
po  zaključku  miru  konstituanta,  izvoljena  na  pod- 
lagi splošne,  direktne  in  tajne  volilne  pravice. 

Notranji  razkroj  v  Avstriji  je  pod  vplivom 
nacijonalne  agitacije  in  pozneje  tudi  pod  vplivi 
iz  Rusije  silno  naraščal;  v  Kotoru  je  prišlo  v 
februarju  1918  do  pravega  upora  cele  mornarice; 
neredi  in  upori  so  se  sploh  ponavljali  vedno 
pogosteje. 

Med  tem  pa  se  je  tudi  na  bojiščih  začel 
razvoj  nagibati  k  zmagi  entente.  Po  težki  krizi 
v  marcu  se  je  ob  vedno  krepkejšem  sodelovanju 
Združenih  držav  ameriških,  ki  so  med  tem  tudi 
stopile  v  vojno,  začelo  prodiranje  zaveznikov  na 
francoskem  bojišču. 

Tedaj  pa  se  je  na  solunski  fronti  začel  kata- 
strofalni polom  centralnih  sil.  Dne  13.  sept.  1918 
se  je  v  morihovsko-moglenskem  gorovju  začela 
ofenziva  srbske  vojske,  ojačene  z  jugoslovansko 
dobrovoljsko  divizijo.  Bolgarska  fronta  je  bila  pro- 
drta,  vsa  bolgarska  armada  na  macedonski  fronti 
se  je  spustila  v  beg,  srbske  in  dobrovoljske  čete 
so  zavzemale  v  nezadržnem  navalu  Stip,  Veles, 
Kratovo,  Skoplje,  29.  septembra  je  že  kapitulirala 
Bolgarija.  Še  prej  ko  v  dveh  mesecih  so  srbske 
čete  prodrle  do  Donave  in  Save,  Srbija,  ki  je 
imela  toliko    pretrpeti,   je   bila   zopet    osvobojena. 

Po  silnih  porazih  v  Palestini  in  Siriji  je  dne 
10.  oktobra  1918  kapitulirala  tudi  Turčija;  popoln 

polom  centralnih  držav  je  postajal  očividen.  Ze 
dne  3.  oktobra  se  je  bila  obrnila  Avstrija  v  spora- 
zumu z  Nemčijo  na  Wilsona  s  prošnjo  za  premirje 
in  naposled  sprejela  kot  prvi  pogoj  Wilsonovo 
zahtevo,  da  je  pripravljena  priznati  med  drugim 
Jugoslovanom  popolno  samoodločevanje  glede  bo- 
doče državne  pripadnosti.  S  tem  si  je  podpisala 
vedoma  smrtno  obsodbo;  Avstrija  je  razpadala, 
koncem  oktobra  in  začetkom  novembra  je  razpadla 
tudi  fronta  ob  Piavi. 

Med  tem  so  se  bili  po  vsem  jugoslovanskem 
ozemlju  osnovali  narodni  sveti  iz  zastopnikov  vseh 
strank;  ti  so  imeli  vzeti  vodstvo  akcije  v  roke. 
Narodni  sveti  posameznih  pokrajin  so  si  izvolili 
dne  5.  oktobra  1918  svoje  vodstvo  v  „Narod- 
n  e  m  v  e  č  u"  Slovencev,  Hrvatov  in  Srbov  v  Zag- 
rebu, ki  je  prevzelo  vodstvo  narodne  politike, 
izvolivši  si  v  predsedstvo  dr.  Antona  Korošca, 
dr.  Ante  Paveliča  in  Svetozarja  Pribičeviča.  Izjavilo 
je  na  zborovanju  17.,  18.  in  19.  oktobra  v  Zagrebu 
zahtevo  po  popolnem  ujedinjenju  vsega  naroda 
Slovencev,  Hrvatov  in  Srbov  na  celem  njegovem 
etničnem  teritoriju  brez  ozira  na  dosedanje  državne 
meje.  Ko  je  dne  28.  oktobra  Avstro-Ogrska  po- 
nudila Ameriki  separatni  mir  na  podlagi  priznanja 
samostojnosti  Cehoslovakov  in  Jugoslovanov  — 
kapitulacija  in  razpad  Avstrije  —  je 
Narodno  vece  dne  29.  oktobra  vzelo  vso  oblast  v 
svoje  roke,  potem  ko  je  preje  še  hrvatski  sabor 
proglasil  popolno  razdružitev  Hrvatske  -  Slavonije 
in  Dalmacije  od  Avstro-Ogrske  in  ukinjenje  na- 
godbe  in  vseh  dotedanjih  skupnosti  ž  njo,  razglasil 
pridružitev  teh  dežel  k  skupni  narodni  državi 
Slovencev,  Hrvatov  in  Srbov  ter  priznal  Narodno 

vece  kot  najvišjo  oblast.  Zato  praznujemo  29.oktober 
kot  praznik  narodnega  osvobojenja.  Narodno  vece 
je  imenovalo  sedaj  narodne  vlade  za  posamezne 
dežele,  tako  tudi  za  Slovenijo,  v  katero  so  se 
združile  slovenske  dežele. 

Dalje,  dne  24.  novembra  1918  je  sklenilo 
Narodno'  vece  v  slovesni  seji,  da  v  smislu  stor- 
jenih sklepov  in  v  soglasju  s  srbsko  vlado  pro- 
klamira  ujedinjenje  vseh,  preje  k  Avstro- Ogrski 
pripadajočih  jugoslovanskih  ozemelj  s  kraljestvom 
srbskim  in  črnogorskim  v  enotno  državo,  v  kateri 
naj  vladarsko  oblast  izvršuje  kralj  Peter,  oziroma 
regent  Aleksander.  Izvoljen  je  bil  28  članski  odbor, 
ki  naj  s  srbsko  vlado  izvede  podrobnosti  in  orga- 
nizacijo tega  sklepa. 

28  članski  odbor  Narodnega  veča  se  je  na- 
potil v  Belgrad,  predložil  dne  1.  decembra  srbski 
vladi  in  regentu  Aleksandru  adreso  Narodnega 
veča.  Regent  je  izjavil,  da  z  radostjo  sprejema 
poročilo  o  sklepu  Narodnega  veča  in  da  proglaša 
v  imenu  kralja  Petra  1.  ujedinjenje  Srbije  z  neza- 
visno  državo  Slovencev,  Hrvatov  in  Srbov  v  enotno 
kraljevino  Srbov,  Hrvatov  in  Slovencev. 
Dne  1.  decembra  praznujemo  tedaj  praznik 
ujedinjenja  Jugoslovanov  v  -enotno  kraljevino. 

Med  tem  se  je  vršilo  tudi  v  Črni  gori  gibanje 
za  pridruženje  Jugoslaviji.  V  Podgorici  se  je  zbrala 
dne  13./26.  novembra  1918  velika  narodna  skup- 
ščina, izvoljena  od  vsega  črnogorskega  ljudstva,  in 
sklenila  resolucijo,  da  se  kralj  Nikola  in  dinastija 
Petrovič  odstavi  s  črnogorskega  prestola,  in  da  se 
Črna  gora  združi  s  Srbijo  pod  žezlom  dinastije 
Karadjordjevičev  in  tako  zedinjena  stopi  v  skupno 
državo    vsega    troimenega    naroda    S  H  S.     Pred- 

sedstvo  te  skupščine,  petčlanski  izvršilni  odbor, 
je  pred  božičnimi  prazniki  J.  1918  v  Belgradu 
podpisal  akt,  s  katerim  se  Črna  gora  pridružuje 
Jugoslaviji.  Dotedanji  črnogorski  kralj  se  je  sicer 
protivil  sklepom  narodne  skupščine,  toda  v  deželi 
ima  njegovo  separatistično  delo  le  malo  pristašev. 
Malo  nato  se  je  sestavilo  v  Belgradu  prvo 
ministrstvo  kraljestva  Srbov,  Hrvatov  in  Slovencev 
in  dne  1.  marca  1919  se  je  prvič  sestalo  začasno 
narodno  predstavništvo,  naš  prvi  skupni  državni 
zbor.   Tako  začenjamo  novo  dobo  svoje  zgodovine. 

